
»TIPOGRAFIJA« D. D. ZAGREB 


U ROPSTVO 

Arade su potomci boga rata. Pod sjenatom se kro¬ 
šnjom baobab-drveta koči njegov golemi kip, popr¬ 
skan krvlju dušmana, svjetluca se u sumraku. Do 
nogu mu snivaju sveti talambasi. U polukrugu pred 
njim stoje likovi manjih bogova, a ispred svakoga 
žrtveni darovi: jaja, brašno i kokosovo mlijeko. 

Arade su hrabri. Korak im je dugačkih noga hitar, 
a crni udovi čvrsti kao čelik od svakovrsnih bojnih 
igara. Nema toga, tko bi odolio njihovu koplju, pa i 
sam lav ričući traži spasa u bijegu pred bojnim im 
poklicima. 

Arade vole borbu. Kad uvečer zaplamsaju vatre, 
pjevaju po svim zaselcima pjevači o stotinama bitaka, 
u kojima im se na čelu borio njihov junački kralj 
Gaou Guinou. On je najljepši i najsrčaniji ratnik ple¬ 
mena, sav Dahomej dršće pred blistavim mu mačem. 
Drvena mu se palača diže na brežuljku okruženu 
stožastim kolibama pokrivenim slamom. Stupovlje je 
palače izrezuckano i išarano, a prikazuje plemenske 
bogove zaštitnike, sve kao da se jedan drugome 
ispeo na pleća. Iskešeni zubi, ispružene pandže, is- 
cerene obrazine svojim strašnim grimasama razgone 
zle duhove, jer ih pred njima hvata strah. Uokrug 
sređenoga sela isprsio je svoje snažne grudi ispred 
jarka nasip od zemlje, S one strane jarka huči nepri¬ 
stupačna prašuma, koju su zakrčile povijuše, išikarje, 
močvare i trajem načičkane zapreke. 

Na četiri ugla nasipa, u niskim kulama iz utoptane 
ilovače, čekaju veliki bubnji za uzbunu, izdubena 

debla. Pored njih stoje dan i noć oštrovidni ratnici i 
vrebaju po mraku šumetine, da najave dolazak ne¬ 
prijatelja. Čim zaprijeti opasnost, zatutnji gromki glas 
bubnja, razliježe se na milje daleko šumom, brdom 
i dolom, zazivlje u pomoć sve prijatelje plemena. 

Nikada nijedan neprijatelj nije prodro u selo. Ara- 
de nisu izdržali iza nasipa i jarka pod zaštitom ko¬ 
liba; uz divlju su bojnu riku nasrnuli na neprijatelja. 
Ispred njih su pištale strijele, zujala koplja, a za ma¬ 
čeve je ostao tek mrzak posao: da s lica zemlje 
istrijebe zastrašene dušmane. Iza toga su se uhvatili 
u kolo, da otplešu pobjednički ples. Lavlje su im se 
grive nakostriješile na šljemovima, štitovi zazveke- 
tali, a žene su im dlanovima udarale takt. Tako je 
završavala svaka borba. 

Ali odjednom je snašla noć užasa i kralja i na 
borbu mu navikli narod. 

Straže kao da su oslijepile. Kao da im je neka 
čarolija ukočila udove. Bubnji kao da su izgubili zvuk, 
kao da su postali truli, ne mogu da im izmame ni 
glasa. Prašuma kao da se sva uzbibala, iznebuha je 
preko jarka i nasipa usred sela izbljuvala otrovnu 
rulju neprijatelja. 

Zemlju su nastavali samo crni ljudi: crni su bili 
prijatelji, crni i neprijatelji, crni bogovi i dusi. 

Samo životinje nisu bile crne. 

Te noći iznikoše na sve strane ognji, po zasnulim 
krovovima zapraskaše gromovi i munje. Kolibe pla- 
nuiše kao suhe krpe. Rika volova, zapomaganje ra¬ 
njenika, bojni poklici ratnika, lelek žena —• sve se 
to slilo u zatorničku pjesmu nad propašću Arada, 
nad zadnjim danom vlasti kralja Gaou Guinou. Smrt 
je cereći se zajahala svete stupove totema. Izgorjelo 
je prastaro baobab-drvo, kojem su grane i lišće na¬ 
stavale duše predaka, a oko kipova svojih bogova 
padali su mrtvi ratnici. 

Arade su se borili na život i smrt. Ratnici su oko 
sebe kosili svojim mačevima, —< ali neprijatelju ni¬ 
gdje ni traga, samo gola, smrću nabita noć. Strijele 

im i koplja tonu u zadimljeni zrak, kao da se odbi¬ 
jaju od bijelaca, koji su aveti ili bogovi, što li, jer iz 
velike daljine nevidljivi iz ognjenih cijevi istresaju 
smrt crncima ravno u srce. 

To su dakle ti bajoviti gospodari smrti! 

Ratnici popadaše očajni na koljena, zakopaše lice 
u prašinu. Zajedno se sa ženama i djecom, i sa s ™' 
jim kraljem Gaou Guinou podvrgoše sili bijelih bo- 
gova, koji su pobijeđene opkolili s naperenim pu 
škama. 

Borba je bila završena. Uz prasak se kolibe i kra¬ 
ljeva palača s bogovima zaštitnicima, svetim prije 
stoljem i velikim vrčevima napunjenim žitom i kauri- 
školjkama pretvoriše u prah i pepeo. To je bio konac 
slobode i vlasti Arada. Ratnike, žene i djecu, sve što 
ostade na životu, odvedoše u roblje. Pobjednici su 
ranjenike, nemoćnike i starce pobacali u šikaru. Stari 
se kralj, lav, sjajna oka, naduvajući nozdrve sve bliže 
i bliže stao već šuljati oko tužna tabora preostalih, 
koji nisu mogli da prežive sramotu. 

A sve zdrave, velike i lijepe ratnike, na čelu im 
poglavicu, mladiće, matere, djevojke stjeraše na go¬ 
milu poput životinja i prikovaše jedne uz druge. Oko 
zglobova im bijelci sapeše užeta, napevši ih od jed¬ 
noga do drugoga, oko vrata im stisnuše željezne 
obruče, a sve su te obruče, kolute, što su crncima 
otimali zrak, međusobno povezali teškim lancima. 
Ni da pomisle na otpor. Redom su ih sve nagurali u 
željezni jaram. 

Tada su bijelci zapucketali bičevima, psi su stali 
golorukim bijednicima sadirati kožu s noga, i uz jauk 
se povorka sprijeda počela micati. Prestravljeni su 
prvi potrčali i svojim lancima i užetima prevalili spu¬ 
tane drugove na zemlju. Trgovci su ih robija svojim 
bičevima opet digli na noge. Sad su neki ratnici 
htjeli da se otmu. Ali okovi, o koje su se poput olov¬ 
nih utega objesila tjelesa njihovih žena i braće, trgli 
su ih nemoćne natrag. 

Uz vapaje i uzdisaje probijala se karavana kroz 
prašumu poput zveketave crne zmijurine. Desno i 
lijevo straže stražu bijelci sa svojim bičevima, psima 
i puškama. Sporo, beskrajnim hodovima primicali su 
se obali. Pridružile im se usput druge skupine zaro¬ 
bljenih susjeda i povećale teret lanaca i nesreće. 
Opustošena polja, popaljena sela označuju put bijelih 
lovaca ljudske divljači. Na obali su se trgovci poput 
strvinara bacili na crnu robu. Zakapali svoje prljave 
nike u mišiće žrtava, razvaljivali im čeljusti, razdi¬ 
jelili ih u skupine po stotinu, odijelivši muškarce od 
žena, da ih opet prikuju jedne uz druge. Sad su roba 
na svjetskom tržištu poput kave, drveta ili volova. 

Gaou Guinou, moćnoga poglavicu Arada, zajedno s 
četiri stotine njegovih zemljaka ukrcali su na veliku 
lađu, naročito udešenu za prijevoz crnog robija. Išče- 
zauo j e u onoj crnoj gomili, postao obični crnac, 
obični rob. Posljednji je put bacio pogled na rođene 
žalove, što su mimo snivali u sjeni kokosovih paoma. 
Onda se trgnuo u vis. U gomili je žena i djece pre¬ 
poznao svoju ženu, Afibu. Njoj je u prvome redu na¬ 
mijenio svoj bolni vapaj oproštaja. 

»Ratnici, sinovi Arada! Mi ostavljamo naše do¬ 
move, naše bogove, naše roditelje i prijatelje. Slo¬ 
milo nam se koplje, razbio mač, a stari nam se kralj 
podsmjehuje svojom rikom. Mi ne znamo, što nas 
čeka, uzaludne su nam nade i molitve Vodu-u, veli¬ 
kome duhu naše zemlje. Spasili nismo ništa do li goli 
život. Ali ne mislimo na se. Mislite na život naših 
žena i djece. Slijedite me mirno u ropstvo, kao što 
ste me negda slijedili u borbu. Rogovi su s nama!« 

Tresući se od bola i čežnje za domovinom, od stu¬ 
deni i straha poniknuli su crni ratnici glavom, a suze 
im se skotrljale u pijesak. 

Opet zazviždaše bičevi, nadglednici stadoše gu¬ 
rati jadnike. Mjesto užeta sapeli su ih u lance. Lijevu 
su ruku prikovali uz lijevu nogu, desnu uz desnu. 
Svaka je ruka i noga od prvoga do stotoga povezana 
međusobno. U mračna su spremišta ispod palube str¬ 

pali, upravo nabacali tu očajnu gomilu. Nikada nisu 
ti ljudi vidjeli mora, strah ih spopada pred uzbibanim 
zelenim pustim oceanom, koji uz gromoglasnu buku 
zapjenjenim valovima nasrće na obalu. 

Zaludu se otimlju. Njihova je vika i zaklinjanje 
samo teatar za bijelu gospodu, koja uz grohot kotr¬ 
ljaju žive brojanice crnaca u trbušinu uznjihanih 
lađa. Tamo su se dolje navaljali jedan preko drugoga, 
ustrzano klupko prestravljenih lica, bespomoćnih 
tjelesa i udova, nalik na luđake. Nema toga zakona, 
ni parlamenta, ni crkve, ni boga, koji bi štitio te 
ljude, ta oni nisu ljudi — nego tek trgovačka roba, 
na kojoj zarađuju više para nego li na ikojoj drugoj 
robi. 

Eto to su veliki sinovi Arada. Ali još užasnija nego 
li muke muškaraca vika je žena, vriskanje djece, što 
dopire do njih iz drugoga dijela lađe. Muškarci ne 
mogu da im pomognu, bore se sami među sobom za 
život. Oni koji su dospjeli na dno grizu i grebu svoje 
drugove, što se iznad njih koprcaju, ne bi li došli do 
zraka, da uzmognu disati. Nemirni valovi, trzaji lađe 
udaraju tom ljudskom kašom o neistesane daske. 

Mnogo ih je izdahnulo, ugušilo se, polomilo ruke i 
noge. Blago mrtvima, oni su se riješili patnja! Osa¬ 
kaćene su oslobodili okova, pregledali ih, a u većini 
su ih slučajeva iz milosrđa dotukli. 0 liječniku ni 
spomena. Nesposobne su bacali u more! Šteta za 
lijepe pare i robu, kojom se goste morski psi. 

Zaludu je Gaou Guinou nastojao da unese reda u 
taj kaos. Kraj je bio i njegovoj moći. 

Svakog su jutra u osam sati dolazili stražari. Pr¬ 
voga, koji im je bio pri ruci, izvukli su kroz otvor 
na lancu. Drugi su morali da ga slijede. Postrojili ih 
na palubi. Uz lupu tamburina, kojim je divlje tresao 
jedan mornar, morali su plesati, skakati i pjevati, da 
im se ne ukoče udovi. Najprije muškarci, a zatim 
žene i djeca. Farmeri traže gipke, snažne radnike. 
Oni ne će da trate svoje pare za bolesne i slabunjave. 

Put, o kojem robovi ništa ne shvaćaju, ništa ne 
vide, tek osjećaju vječnu grmljavinu valova, ljuljanje 
i škripu crne lađe, taj ih sablasni put vodi u San 
Domingo, veliku francusku koloniju u središnjoj Ame¬ 
rici, gdje se je Kolumbo 1492. godine iskrcao kao 
prvi bijelac. San Domingo je bio biser velikih Antila. 
Kolumbo je kliknuo sav ushićen, kad je u sjaju zore 
pristao uz bujne žalove toga otoka. Po obroncima 
se visokih gora razrasle guste šume, a s klisura se 
rušili slapovi. Po dolinama i ravnicama drijemale su 
četverokutne kućice Indijanaca u sjeni titravih ga¬ 
jeva paoma. Svuda naokolo po poljima i vrtovima 
neizmjerno blago plodina, a usred njih napučene luke. 

»Doista, otkrio sam raj, obećanu zemlju, kojom 
teče med i mlijeko. Lijepa je i bogata poput Španjol¬ 
ske, stoga ću je prozvati Hispaniola.« 

Tako se otok zvao sve do 1600. Dotle su istrije¬ 
bili urođenike, propali su, upropastili su im blago¬ 
stanje, a bijeli su im gospodari oteli zemlju. Ali još 
je uvijek ta zemlja bila raj, još su joj polja rodila 
četverostrukom žetvom, ljudi su blaženo živjeli u 
sjeni banana. Tek što su ljudi, koji su ovdje našli 
sreću i bogatstvo, bili gospodari, osvajači. Za robove, 
koji su tu zemlju pretvorili u raj, bila je svaka zemlja, 
a pogotovo San Domingo — pravi pakao. 

I u ždrijelo su toga pakla sunovratili Gaou Guinou 
i njegove Arade. On, gospodar nad životom i smrću 
mnogim stotinama hrabrih ratnika, postao je poput 
svih običnih smrtnika rob. 

Crnce su iskrcali, istjerali iz trbušine nesretne 
lađe, i tu je Gaou Guinou posljednji put vidio svoju 
Afibu. Iščezla mu je ispred očiju u daščari za žene i 
djecu. Muškarci su po naredbi biskupa kao prvi dar 
civilizacije dobili hlače iz siva platna. Iza toga je 
jedan svećenik na svaku onu kovrčavu glavu izlio 
posudu vode, mrmljajući pri tom neke riječi. Djeca 
prašume nisu znala, što se to s njima zbilo: pokrstili 
su ih, spasili im duše. Ali ni time još ni izdaleka nisu 
postali ljudi! Što će biti s njihovim tjelesima, to je 

stvar trgovine. Za to crkva ne mari. Trgovci su već 
stajaii spremni, nestrpljivi, kao ono na obali Afrike. 
U velikoj su dvorani crnce jednoga za drugim do¬ 
vlačili na podij, tu ih okretali, procjenjivali i dražbo- 
vali. Jedan je kucnuo batićem, farmeri su odgovarali 
_tisuću, tisuću i dvije stotine. Za tisuću i četiri sto¬ 
tine franaka dospio je Gaou Guinou u posjed grofa 
Noe-a, da radi kao rob na plantaži šećera u sjever¬ 
nom dijelu otoka, nedaleko od lijepog i bogatog glav¬ 
nog grada Capa. Jedan ga je sluga dočekao s usija¬ 
nim željezom i upržio mu kao konju slovo N na lijevu 
grud. 

Sada je poglavica Arada postao jedan između ti¬ 
suća, što više između stotina tisuća robova, koji ne¬ 
umorno dan i noć obrađuju goleme plantaže šećera, 
duhana, kave, pamuka i indiga, da iz zemlje izmame 
rente posjednicima. Oni moraju da oru zemlju primi¬ 
tivnim plugom, da režu rukom šećernu trstiku i da je 
gnječe u velikim mlinovima. Talog vare u ogromnim 
kotlima, tegle zlatnu žetvu na brodove. Ali dronjci 
im pokrivaju tijelo, hrana im je šaka riže ili kukuruza, 
tri, četiri krumpira. Za osvježivanje služi naročito 
sredstvo, dijele im ga gotovo svakog sata sve do 
same smrti: batine i okovi. 

Robovi obitavaju po niskim potleušicama, pokri¬ 
venim slamom, kroz koju prodire i vjetar i kiša. Na 
golom, utoptanom, stvrdnutom podu iz ilovače spa¬ 
vaju i jedu, rađaju se i umiru. Postrance od tih bijed¬ 
nih kolibica, ali tako da vjetar ne može zanijeti iz 
njih smrada, leže u lijepo uređenim perivojima bijeli 
dvorci i ljetnikovci sretnih gospodara toga raja. 

Dakle ovamo je dospio Gaou Guinou, ovamo, gdje 
nije ni poglavica ni čovjek. Sada više nema duše, 
misliti ne smije, bola ne smije osjećati, samo raditi 
mora, on mora da se »rentira«. On je predmet trgo¬ 
vine, uložena glavnica, koja mora da nosi kamate, i 
to koliko je iz nje samo moguće izmusti. 

Grof Noe uživa među crncima glas blaga gospo¬ 
dara. Njegova blagost znači naime to, da on svoje 

radnike ne da izmrcvariti na smrt, njegovi robovi 
snuju dobiti najviše pedeset udaraca. To je čovječno. 
Jer drugi gospodari gone i do pet stotina udaraca. 
Drugi gospodari pribijaju svoje robove čavlima o 
vratnice, bušeći im ušesa. Neki znadu crnce do vrata 
zariti u zemlju, te ih gologlave ostavljaju na žarkom 
suncu, dok im od ludila oči ne iskoče iz šupljina. 

Grof Noe je dobročinitelj: on goni svoje crnce da 
rade dok se iznemogli ne strovale na zemlju. 

. Daleko je od svoje afričke domovine veliki pogla- 
vica Gaou Guinou hodao po oranicama San Dominga 
1 P l iie Y° k° rov pod žarkim sunčanim zrakama, nosio 
vodu, kopao, sadio, žeo i radio bez nagrade, bez pri¬ 
jazne riječi, bez nade u slobodu ili poboljšanje polo¬ 
žaja Njegovo tijelo i sve, što stvara, vlasništvo je 
grofa Noe-a. 

Zamukle su ratničke pjesme, prestao je ples i rat¬ 
ničke igre. Izlomljena su im koplja, razmrskani šti¬ 
tovi, samo noću se ratniku u snu pričinja, da čuje 
lavlju riku, ali zaludu posiže za oružjem. Uza sve to 
su Arade složni. Noću, kada spavaju stražari i nji¬ 
hovi psi, šuljaju se ratnici krišom u veliku sušu i tamo 
šapuću na svom oporom jeziku o slavi svojih pre¬ 
daka, proklinju sadašnjost i svoje gospodare. Tu pri¬ 
nose žrtve svojim starim bogovima, u prvom redu 
Vodu-u i Dambali; po malome kumiru, koji je po¬ 
glavica spasio iz domovine, siplju zrna kukuruza i 
škrope ga svojom krvlju. A onda plaču spominjući se 
svoje domovine u Africi. 

Gaou Guinou uživa među svojim plačidruzima kao 
i negda velik ugled. Oni ga još uvijek smatraju po¬ 
glavicom, velikim čarobnjakom, te mu iskazuju čast, 
sto mu pripada po podrijetlu i njegovu odnosu prema 
bogovima, pred kojima je on veliki svećenik. 

Jednog je dana zamijetio upravitelj imanja, gospo¬ 
din Bajon Libertat, kako se jedan rob maknuo s puta 
i duboko poklonio, kad je susreo Gaou Guinou. Sad 
ga je stao pomnije promatrati, te je opetovano opazio, 
kako svi drugi robovi pozdravljaju toga crnca s po¬ 

štovanjem, kako mjesto njega izvršuju teške i prljave 
poslove. 

Što bi to imalo značiti? 

Upravitelj je stao razmišljati, propitkivao se re¬ 
dom kod pojedinih crnih radnika i konačno je nakon 
dugog ispipavanja saznao, da je kupio pravoga kralja. 
To je na nj silno djelovalo, dao je preda se dovesti 
Gaou Guinou. 

»Vele mi, da si ti knez? Je li to istina?« 

Gaou Guinou je bio oprezan, u prvi mah nije htio 
ništa da oda. Znao je, da crnca samo muče zbog 
svake njegove misli ili čina. Gospodin se Bajon tru¬ 
dio, ne bi li ga uvjerio, da ga ne će zadesiti ništa zla. 

»Govori slobodno. Ti si sada pod mojom zaštitom, 
a ako si doista bio knez, možda ću se moći za te 
zauzeti kod grofa. Dakle kako je to bilo?« 

»Jest, bio sam knez, ali sada sam rob. Tada sam 
sam bio gospodar robova. Stotinu ih je okruživalo 
moje prijestolje, nosilo koplje i mač, kad sam polazio 
u lov na lavove ili slonove. Sada goni mene trstika, 
sad me goni bič. Takva je bila volja bogova.« 

»Ja ne mogu da te oslobodim iz tvoga kobnoga 
položaja, ali poboljšat ću ti ga, koliko mi dopuštaju 
moje sile. Imaš li kuću, ženu, djece?« 

Gaou Guinou je poniknuo glavom. 

»Kuću su mi spalili, ženu sam i djecu izgubio, kad 
su me prodali — sad sam sam.« 

»Ti ne ćeš više raditi na polju, javi se u mlinu, 
tamo ne prži sunce. Oženi se, pa ću ti darovati ko¬ 
mad zemlje. Sagradi sebi tamo kuću. Govorit ću i s 
redovnicima, pa će se i oni za te zauzeti.« 

Gaou Guinou poljubio je gospodinu ruku. Podve- 
čeir je polazio u samostan — u školu — i primio sa¬ 
kramente. Postao je nadglednik u mlinu i tražio sebi 
ženu. 

A kamo je dospjela Afiba? 

Afiba, kći kralja Ajigasa, udaljena je mnogo milja 
od svoga muža. Na dražbi ju je robova kupio grof 
Turell. Ali čežnja za mužem nije joj dala da se smiri. 

Kukajući i plačući prolazili su joj dani. Jednom ju je 
vidio gospodar, kako je sva očajna obujmila stablo, 
a djeca su joj ležala do nogu u pijesku i derala se. 

Grof se stao zanimati, kakve je brige more. Afiba 
je pokušala da mu rastumači, što je tišti. Ali bijelac 
nije razumio ni slova. Neprestano je rukom poka¬ 
zivala na djecu, pritiskala ruku na srce i mahala u 
pravcu plavih brdina. Grof joj se smilovao, smjestio 
je u svoju kuću, gdje je u kuhinji obavljala poslove 
sudoperke. Služiti u kući bijelca, to je bila najveća 
sreća, koja je mogla snaći roba. 

Svećenik je Afibi na krstu dao ime Katarina. Bila 
strpljiva, krotka i lijepa, te je mogla bezbrižno 
živjeti. Posao joj nije bio težak, gospodar ju je uzeo 
pod svoje okrilje. Ali nikako da se otrese žudnje za 
domajom, a pogotovo ne za Gaou Guinou. Nikako 
nije mogla saznati, gdje on boravi. Utonuo je bez 
imena, kao obični broj, u crnoj masi od gotovo milijun 
robova, koji su obrađivali žarku i plodonosnu zemlju 
San Dominga. 

Afiba se prilagodila svome novom životu, ali pro¬ 
šlost nije mogla izbrisati iz pameti. Sadašnjost ju je 
tek prekrila kao što trava znade da prekrije grob. 
Ispod te su površine drijemale mutne i bolne uspo¬ 
mene. Život je prolazio uporedo s radom, jela je, spa¬ 
vala, odgajala djecu. Afiba je bila žena puna draži, 
tako te je konačno i bijeli gospodar bacio oko na 
nju. Ali u^ srcu je ostala vjerna svome Gaou Guinou, 
sve je jače čeznula za njim, za prašumom, za pje¬ 
smom i plesom Arada. 

Glasovi o crnačkoj slavi na imanju grofa Noe-a 
slučajno su dobludili i u kuću grofa Turella. 

Afiba je bila mlada poput ostalih sluškinja, a i ra¬ 
doznala. 

»Neki se veliki crnac ženi, svi prijatelji hoće da 
mu iskažu čast. I mi bismo mogli poviriti onamo, 
možda zaplesati i zapjevati, možda će muškarci ot- 
plesati Kongo-ples, pa da se nasmijemo. Pođi s nama 
Afibo, svakako ćeš naći kakvog prijatelja iz domo¬ 

vine, koji je poznavao tvojega Gaou Guinou. Traži, 
neka te puste i pođi s nama ...« 

Tako su crnice nagovarale Afibu. I ona se dala 
sklonuti, nakitila se cvijećem i biserjem, te se sa 
svojim prijateljicama uputila na crnačku slavu na 
imanju grofa Noe-a. 

Usput im se pridružiše drugi crni mladići i dje¬ 
vojke. Ni oni nisu ništa točno znali. Govorilo se, neki 
veliki crnac, nadglednik u mlinu, ženi lijepu Paulinu, 
koja već ima dijete od drugog crnca. 

I ona, Afiba, ima djece od drugoga. To je naopako. 
A ne će li se i njoj opet nasmiješiti sreća? 

Iza kukuruza je odjeknula sada glasna pjesma, 
zatulile frule, zacvrčale mandoline — to je svadbena 
povorka. Djevojke, a s njima i Afiba, posakrile se za 
grmlje i promatrale obijesno veselje. Afiba iznenada 
tiho krikne. Protrljala je oči, koje su se zamaglile — 
tamo je usred svadbene povorke spazila zao udes. 
Mladoženja je glavom Gaou Guinou, njen muž, s 
kojim ju je vjenčao veliki vrač plemena Arada za 
uštapa, koji se poput velika zlatna ploda smješkao 
između grana svetog baobab-drveta. 

Dršćući se Afiba stropoštala na tlo, frula je prskala 
svoje ćurlike i smiješne jecaje u ijujukanje svatova. 
Prijateljice joj pomogoše, da se digne, odvele je u 
sjenu. Smješkajući branila se ona. 

»To je od sunca, već sam se odvikla od žege, pu¬ 
stite me, idem kući. Ostarila sam.. .« 

Kod kuće se zavukla u kut, smotala se u klupko 
poput bolesne životinje i nije htjela ništa da jede ni 
pije. Žene su je okružile tresući glavom i ne znajući, 
sto bi. Grof je što više dao zovnuti liječnika. Ali ni 
sva mudrost bijelaca nije mogla da pomogne, ni za¬ 
pisi ni pjesme crne vračare nisu mogle da suzbiju 
otrov tuge. Afibi je puklo srce, a tek posljednjim je 
riječima odala tajnu. Kad je Gaou Guinou doznao za 
njenu smrt, plakao je sav očajan. Svake je godine na 
dan njene smrti polazio do njenog groba, da ga pospe 

cvijećem. A priča o lijepoj Afibi živi još i danas na 
Haitiju među potomcima nekadanjih robova sa San 
Dominga. 


MLADOST ROBA 

Iz braka se poglavice Gaou Guinou i lijepe Pauline 
rodilo petero djece: Jean, koji je rano umro, Pierre, 
kasnije kapetan u vojsci španjolskog kralja Karla IV., 
Paul, general francuske kolonijalne vojske, Marie 
Jeanne, koja se udala za nekog časnika, te konačno 
Fran 9 ois Dommique Toussaint, kojega su kasnije pro¬ 
zvali crni Napoleon, a slavno mu se ime oko godine 
1800. pr oni jelo dvjema kontinentima, Europom i Ame¬ 
rikom, 

On se rodio kao rob i sin roba 20. svibnja 1746. na 
imanju grofa Noe-a. 

„ 11 grdobe«, rekla je upraviteljeva žena, kad 

je došla k materi mu, da joj donese malo platna. 
»Čini se, da taj ne će daleko dotjerati...« 

Gospođa Rajon nije ni slutila, kako je krivo pro- 
rekla. 

„ l s P rv a se činilo, da će ona imati pravo, jer to dijete, 
sto je puzalo i cvililo na hrpici slame, kao da je bilo 
posvećeno smrti jojs prije no je stalo pravo živjeti. 
Toussaint je prvih sedam godina ostao mršavo, sla¬ 
bunjavo stvorenje, dugo su mu vremena dobri rodi¬ 
telji jedva vjerovali, da će ga moći uzdržati na životu. 
Taj je jadni život bio jedino, što su mu mogli dati; 
sami nisu imali ništa, da mu ga olakšaju i zaslade. 
Taj je život bio nalik cvijetu na putu, kojem je svakog 
trena prijetila opasnost, da će ga zgaziti. 

Rob je bio vezan uz svoga gospodara, uz onu grudu 
svojih patnja, s djecom i unučadi. Uz okove, uz tr¬ 
stiku, uz oranicu, uz bič, uz sudrugove na lancu. 

Gospodar ga je mogao istrgnuti, odbaciti, prodati, 
pokloniti, smrviti i ubiti, kako ga je bila volja i želja. 

16 


Crnac nije imao prijatelja, ni suca, koji bi shvatio 
njegovu bijedu i nevolju, a kamo li osvetio. Crnac 
nije bio čovjek. Pa ni djeca mu nisu bila ljudi, nego 
tek nakazne nemani, nešto kao mali odojci. 

Ali kao za prkos svim proroštvima ostade Tous¬ 
saint na životu. Kao da ga je prožeo neki divlji, ne- 
rastumačivi nagon stao je oprezno micati svoje slabe 
udove, vježbati svoje kršljivo tijelo, rušeći sve pra¬ 
znovjerne tlapnje. 

Druga su mu se djeca rugala: 

»Toussaint, jesi li ti to majmun? Što se vereš po 
drveću? Skrhat ćeš vrat!« 

»Pusti ga, ta ne vidiš, traži banane po hrašću . . .« 

Toussaint se penjao i plivao. 

»Toussaint, pusti ribe na miru! Tražiš li ti blago 
po vodi? Donesi mi jegulju!« 

Gospodin je Rajon zapravo odredio, da bude kra¬ 
var. Toussaint je otjerao psa i sam poput lasice ne¬ 
umorno trčao za kravama i ovcama, da stado drži 
na okupu. Sate i sate se znao verati po bregovima, 
da nađe jednu zalutalu kozu. Uspjeh tih športskih 
vježaba nije izostao. Iz onoga je šepavoga i grbavoga 
crnčeta slabe kičme postao vitak, okretan momak, 
koji se na veliko čudo svoga gospodara jednog dana 
vratio na imanje jašući na konju. Gospodin ga je 
Rajon jedva prepoznao. 

»Nisi li ti Toussaint? Kako si dospio konjima?« 

»Konjušar mi ih povjerio, on je star, pa sam po¬ 
kušao malo, da ih priučim jahanju.« 

Od toga je dana smio baratati konjima. U staji 
doskora nije bilo konja, kojega mladi crnac ne bi bio 
ukrotio. Ne samo da je umio jahati, nego je bio pravi 
umjetnik u jahanju. 

Po besputnim je brdima San Dominga, uz rub po¬ 
nora i strmina, preko klisura i bujica gonio uzdrhtalu 
životinju. A na utrkama je od šale odnosio prve na¬ 
grade. Ta mu je spretnost i neustrašivost na konju 
bila od velike koristi kasnije u borbama, kad je dan 
i noć morao uzduž i poprijeko juriti s jednog kraja 


2 


17 



golemog otoka na drugi. Njegovi su mu konji neko¬ 
liko puta spasili život. 

A duh kao da je čekao na čas, kad će mu se oja¬ 
čati tijelo. Uporedo sa sviješću o tjelesnom zdravlju 
stala se u njemu buditi želja za znanjem. 

Bilo mu je dvanaest godina. Sjedio je pored oca, 
a u krugu naokolo čučali šuteći puni strahopočitanja 
plemenski drugovi, Arade kao što su bili i oni sami, 
a očevo je pričanje o ratovima i lovovima predaka 
razžeglo prvi tračak svijetla u tajanstveno probu¬ 
đenoj dječakovoj duši. 

»Tko smo mi? Kako smo dospjeli ovamo? Zar su 
nas pobijedili?« 

Gaou Guinou pričao je strpljivo o dalekoj otadžbini 
Gvineji, kako su crnci nazivali Afriku, o lovu na slo¬ 
nove i lavove, o divnim zvjezdanim noćima i leprša¬ 
vim zastavama. Tama i tuga slegla mu se na dušu. 
Izgubili su domovinu, prijestolje otaca. Bili su robovi, 
predmet kućanstva, marva, koja je morala obavljati 
svaki posao. 

Otac je znao još više. On je poznavao sile dobrih 
i zlih duhova, umio je praviti zapise, suzbijati štetne 
čarolije, a prouzročiti povoljne čarolije. Upućen je 
bio u tajne životinja i biljaka, a znao se služiti ljeko¬ 
vitim svojstvima trava. 

»S ovim lišćem, kad ga isjeckamo i zgnječimo, mo¬ 
žemo ukrotiti groznicu. Sok ove biljke zaustavlja krv, 
ovaj čaj blaži želučane bolove, s ovim gomoljima, 
ako ih svarimo i njima nataremo kožu, možemo iz 
tijela da istisnemo otrovni znoj.« 

Tako je poglavica upućivao svoga znanja željna 
sina u medicinu Afričana. Ali time nije utažio Tou- 
ssaintov nagon za mudrošću. Neprestano je nabaci¬ 
vao nova pitanja, sve ga je zanimalo — zemlja, rijeke, 
zvijezde, mjesec. Što je tamo iza brda, koliki su gra¬ 
dovi, kako je duboko more. Nikada kraja pitanjima. 

Gaou Guinou je sav očajan gledao, što se to sve 
mota po toj maloj lubanji. 

»Ja sam star glup crnac, vidio sam mnogo, ali ti 
bi htio znati sve, više nego li su izmislili bijelci, da 

nas zaglupe i upokore. Mi crnci ne smijemo znati 
svega, jer će nas drukčije zadesiti sudbina Makan* 

dala...« „ ... . , 

Otac je sa strahom samo prosaptao to ime i pla¬ 
šljivo se oglednuo, da li ih tko ne čuje, a onda prst 
stavio na usta. 

Toussaint se prepao i nije dalje ništa više pitao, 
ali upamtio je to ime. Bilo je još i drugih stvari, koje 
su ga više zanimale. 

»Oče, kako to da ima bijelih i crnih ljudi?« 

»Bog je tako odredio, pa tome treba da se poko¬ 
rimo . ..« 

»Kako je to odredio? Tko je Bog?« 

»Bog je Bog, a Vodu je Vodu, pitaj ti staroga Bap¬ 
tista, onog mudraca kod isusovaca. On je Arada, je¬ 
dnom ću te povesti k njemu. On mi je to rastumačio 
— bilo ti je to ovako — Bog je stvorio čovjeka i na¬ 
pravio ga bijelcem. Đavao je htio da to isto učini, 
pa je i on napravio čovjeka. Kad je đavolsko djelo 
bilo gotovo, bila mu je koža crna. Bog naime nije 
htio, da ta dvojica budu jednaka. Na to se đavao ra- 
srdio, što mu to nije pošlo za rukom, pa je čovjeku 
opalio šamar. Crni je tresnuo licem o zemlju, i od 
toga mu se raspljoštio nos, a usne nabrekle. Tako 
ti je postao crnac. Ali mudri crnac, naš Baptist, tvrdi, 
da je to laž. Prvoga je čovjeka napravio svojom ru¬ 
kom Vodu, a taj je bio crn. Bijelci pak nisu drugo, 
negoli izblijedjeli i propali crnci. Mi smo dakle sta¬ 
riji i jači narod, stoga na nama i počiva sav rad. Bi¬ 
jelac je u dvorcu slab i lijen, on se boji žege.« 

»Ja bih htio poći k starom Baptistu i kod njega 
učiti...« 

Otac se uplašio. 

»Što bi crnac mogao drugo da uči, do li kako treba 
saditi i rezati šećernu trstiku, kako se izažimlje še¬ 
ćer i bere pamuk. Sve je drugo naučio bijelac. Ti ne 
ćeš nikada biti bijelac. Ja ću ti još pokazati, kako se 
priprema velika čarolija s otrovom. Onda ćeš pozna¬ 
vati sve tajne Arada. Više ne trebaš da znaš.« 

Sada Gaou Guinou nije više imao mira, sin mu se 
popeo na vrh glave. Pierre Baptist, istari crnac, čudo 
San Dominga, znao je čitati i pisati. Što više i latinski 
je naučio kod gospode isusovaca, a poznavao je sva 
mjesta i mora na zemlji. Pa i takva, kojih nikada nije 
vidio, premda je dosegao već gotovo stotu godinu. 

Toussaint je navaljivao danju i noću. Ali i kod 
majke je naišao na otpor. 

»Što će reći gospodin Bajon? Ta pobjeći ne smije«. 
On ti je dopustio da timariš konje, da ih hraniš i jašeš 
na vodu. Možda ćeš jednom postati i kočijaš s per¬ 
janicom za šeširom i zlatnim gajtanima. U kočiji će 
sjediti bijele gospođe i dat će ti talir. Ni Bogu samom 
ne bi ljepše bilo nego li tebi.« 

Jednog dana nađe Toussaint u kuhinji nekakve no¬ 
vine. Požudno je buljio u crnu zbrku slova, vrtio list 
na sve strane, od napora mu se u malo čelo žarile 
brazde, ali nikako da odgonetne te tajanstvene zna¬ 
kove. Kuharica, sluge, stari kočijaš — svi su mu se 
smijali. 

»Mali Toussaint hoće da se građi velikim čovje¬ 
kom. Mali sveznalica, a ne zna ništa. Još ćeš prsnuti 
od puke majmunštine.« 

Gnjevno ih je redom ošinuo pogledom. 

»Ja ću vam još dokazati da umijem čitati!« 

Pred grohotom je prisutnih pobjegao napolje. 

U tikvici mu se zavrtila ta misao i jednog se jutra 
krišom dao na put, te pošao put grada Capa, gdje je 
živio stari crnac, koji je sve znao i sve vidio. Uvečer 
nakon dugog mukotrpnog pješačenja pokucao je 
Toussaint na vratima isusovačkog samostana i za¬ 
molio, da ga puste unutra. Brat je vratar omjerio 
crnog momčića, koji je pobijelio od prašine, a bio je 
i dosta prljav. 

»Htio bih govoriti sa starim Pierre-om Baptistom. 
On mi je kum, imam nešto važna da mu saopćim«. 

»A što se to zbilo? Stari već odavna spava. Oda¬ 
kle si došao? Kako ti je ime?« 

»Ja sam Toussaint s imanja Breda. Htio bih znati, 
kako se ovo čita . . .« Kod tih riječi izvuče Toussaint 

iz džepa stare novine i turi ih vrataru pod nos. Ovaj 
je prevrtao list, pročitao malo tu malo tamo. Bile 
su to kojekakve vijesti iz Parisa, seljački nemiri, 
skupoća, pad vrijednosti novca, glad. 

»Same nesreće, dijete moje, ništa za crnce, a po¬ 
gotovo ne za San Domingo. Tebe se ništa ne tiče, 
što tu piše, idi ti opet lijepo kući. ..« 

»Ali ja hoću da naučim čitati i pisati. Prije se ne ću 
odavle ni maknuti, dok ne vidim staroga Pierre-a 
Baptista!« 

Vratar je zaklimao glavom slušajući taj primjerak 
buntovnog crnčeta, jer još nikad u životu nije naišao 
na odrješito dijete. 

»Kao da je sam nečastivi opsjeo te crnce, malo 
još pa će tražiti, da pođu na sveučilište, i da po¬ 
stanu biskupi!« 

Ali popustio je i odveo mališana, koji je već posr- 
tao od umora, u kolibicu dike misionara, staroga 
Baptista. 

Ovdje se Toussaint najprije morao podvrći dugom 
ispitivanju. Ponosu je staroga crnca doduše polaskalo, 
da je njegova slava pošla tako daleko, ali pored sve¬ 
ga pošteno ga je izgrdio. 

»Kako isi se smio usuditi, da u toliki strah natjeraš 
svoje roditelje? Oni će misliti, da te je zadesila ne¬ 
sreća. A što će kazati gospodin Bajon, kad mu sjutra 
ujutro ne će biti očišćeni konji?« 

»Ja sam svima rekao, da moram naučiti čitati i 
pisati. Smijali su mi se. Ja se prije ne vraćam kući, 
dok ne naučim sve što ti znadeš.« 

Stari je stresao glavom i u drugom mu kutu svoje 
kolibice spremio ležište. Sjutradan je s momčićem 
prevalio dugi put natrag, da mu umiri roditelje. Oni 
uviđješe, da će biti pametnije, ako popuste. Tou- 
ssaintov je otac zamolio upravitelja, neka zažmiri 
bar na jedno oko i pusti maloga na godinu dana k Ba¬ 
ptistu kod isusovaca. Gospodin Bajon samo što nije 
pukao od smijeha, ali pustio ga je. 

Ali čudo se oživotvorilo: Toussaint se neopisivim 
žarom bacio na učenje svega, što je znao njegov 
učitelj. 

Mališ je sjedio na klupici sav dršćući od napora, 
čelo mu probile debele kapi znoja, plazio od muke 
jezik. Nespretni su mu prsti šarali po pločici od 
škriljevca, a kad je nekoliko sedmica kasnije u knjizi 
odgonetnuo prve naučene znakove, pomamio se od 
veselja. Sada nije više poznavao nikakvih zapreka. 
Učeni su se isusovci smijali gledajući maloga učenika, 
kako njuška po knjižnici, kako prekapa po debelim 
knjižurinama i slaže slovo po slovo u riječi. Ali nisu 
htjeli da ga smetaju, naprotiv pojedinci su zadivljeni 
sjeli do njega i odgovarali na pitanja, kojima ih je 
obasipao neumorni Toussaint. Redom su mu tumačili, 
kako je zemlja okrugla, pričali o prijestolnici svijeta 
— Rimu, o prijestolnici Francuske — Parisu. Jedan 
mu je od prvih poslova bio, da izmjeri udaljenost 
između Afrike i San Dominga, onaj put, koji su negda 
na brodu prevalili njegov otac i svi drugi crni robovi. 

Najviše ga je zanimala sadašnja domovina. Tako je 
doznao, da je San Domingo velik otok, kojim vladaju 
dva gospodara, Francuzi na zapadu, a Španjolci ve¬ 
ćim komadom na istoku. Da ga nastava gotovo mili¬ 
jun crnaca, a tek 10.000 bijelih gospodara i 30.000 
miješanaca. Najveće se gorje, Grands Cahos, proteže 
sredinom francuskog dijela, dosiže visinu od preko 
3.000 metara, a u more šalje golemu rijeku Artebo- 
nite. Toussaint je naizust naučio gradove svoje do¬ 
movine i broj njihovih žitelja: Cap 30.000, Port au 
Prince 25.000, Fort Dauphin 15.000, Mole St. Nicolas 
20.000. Ovaj je posljednji grad najjača tvrđava protiv 
Engleske, Gibraltar čitavog otoka. I drugi su gradovi: 
Saint Mare, Saint Raphael, Saint Michel utvrđeni, 
imadu jake posade, a uz to bogata mjesta s jakim 
brodarskim prometom i trgovinom. Sve gradove vežu 
ceste. Malo se pomalo dječaku razotkrivala slika 
svijeta i najjače mu se pred očima isticala domovina: 
bujna, plodna zemlja, u kojoj doduše obitavaju crnci, 
ali gospodar joj je francuski kralj, koji stanuje daleko 

daleko u velikom gradu Parisu, a nad crnce je po¬ 
stavio svoje zastupnike, velike bijelce, da ih gone 

na rad. , v . 

Godinu je dana Toussaint grozničavim marom 

gutao mudrost, koja mu je bila pristupačna. A kad 
se vratio kući, prvo mu je bilo da ode u kuhinju go¬ 
spodareva doma. Usred nje se raskoračio i nijemo 
čekao, dok se oko njega sakupiše svi crni sluge i 
sluškinje. 

Onda je tek s ponosnim nehajem zatražio, da mu 
dadu novine. Rasprostro ih je, vještim pogledom pre- 
letio retke, a onda je okružen svojim nekadanjim 
protivnicima stao glasno i glatko čitati. 

— Novosti iz San Dominga. Žetva je še¬ 
ćera nadmašila svako očekivanje ovoga ljeta. U ze¬ 
mlji postoje već 792 tvornice šećera is proizvodom 
u vrijednosti od 150 milijuna franaka. Put između 
Bresta i kolonija preplovilo je u ovoj godini 750 ve¬ 
likih lađa s 86.000 mornara ... — 

Neopažen je u kuhinju došao upravitelj i sav se 
snebivao, kakvo se čudo zbilo s tim malim crncom. 
Primio ga za ruku i poveo u salon. Tu su na niskim 
otomanima drijemale velike dame u balonskim kri¬ 
nolinama. Kosa im posuta bijelim puderom, a na ru¬ 
kama im zlatne narukvice. Gospoda se zakočila po¬ 
put pagoda u naslonjačima, kaputi im protkani sre¬ 
brom, a ruke zakopane u nježne čipke naslonjene o 
balčake. Šaputavim su glasom pričali priče. Snažan 
je crnac nogom pomicao veliku lepezu ispod stropa. 
U srebrnim je posudama plivalo voće na ledu. 

Toussaint je osjećao, kako mu se tresu koljena. Ali 
gospodin Bajon ne će da ga pusti. Dovukao je dje¬ 
čaka nasred dvorane, potreptao ga rukom po leđima 
i viknuo jakim glasom poput kramara na sajmu. 

»Moje dame i gospodo, čast mi je, da vam prika- 
žem ovo crno čudo od djeteta, koje ruši sve znan¬ 
stvene teorije. Gospodina Toussainta de Breda!« 

Kod tih je riječi gurnuo dječaka, te ovaj umalo 
nije tresnuo o kliski parket. 

Jedna je dama kriknula. 

»Gospodine, ta vi ste šenuli umom, što ste takvu 
gamad dovukli u salon, ta to je odurno, molim bočicu 
s mirisnom vodom . . .« 

»Opora ljuska krije u sebi šaljivu poslasticu. Pogo¬ 
dite, što umije taj đavolčić? Nikada ne ćete to pogo¬ 
diti, ne ćete vjerovati, da je to moguće.« 

Gospodin je Bajon pošao k ormaru za knjige i 
izvadio jedno djelo, ne birajući ga. 

»Moje dame i gospodo, vidjeli ste, da sam iz or¬ 
mara izvadio jednu knjigu, molim, uvjerite se, kakav 
je to naslov — Abbe Raynal, Povijest obiju Indija, 
ta vi poznajete to djelo.« 

»Nažalost* nažalost,« zastenjao je jedan između 
kavalira. 

»To je i moje mišljenje. Ali ovo čudo od djeteta 
nije ga nikad u životu vidjelo, nikada nije čulo ni 
riječi o tom luckastom abbe-u — evo Toussaint, 
uzmi knjigu, rastvori koju mu drago stranicu...« 

Toussaint je dršćućim rukama primio knjigu i 
otvorio je. Slova su mu zaplesala pred očima, u prvi 
mah je od uzbuđenosti zamucao ne mogući propen- 
tati ni riječi. 

»Umiri se, momče, dame ti ne će odgristi nosa, a 
još manje gospoda. Ti se nalaziš pod mojom zašti¬ 
tom, dobit ćeš talir. Čitaj samo posve mirno kao što si 
malo prije čitao u kuhinji pred družinom — « 

Tada je mladi crnac zvonkim i jasnim glasom stao 
čitati čudne riječi: 

— Narodi Europe! Vaši robovi ne trebaju ni vašeg 
velikodušja ni vaših savjeta, oni će sami skršiti ja¬ 
ram, koji ih tlači. Crnci trebaju samo vođu. Gdje je 
taj čovjek? Mi toga ne znamo, ali jednog će se dana 
pojaviti, pograbiti stijeg slobode i okupiti oko sebe 
sve drugove nesreće. Snažnije nego li svi vihori za- 
mest će tragom svoga gnjeva sve zemlje, a stari će 
svijet klicati novomu. Ime će se toga junaka pronijeti 
po svem svijetu , ..« 

Dalje Toussaint nije mogao čitati. Jedan je od go¬ 


24 


spode crven u licu od bijesa priskočio k njemu, istr- 
gnuo momčetu knjigu iz ruke i tresnuo njom o pod. 

»Naopake su to šale, gospodine Bajone! Sumnjam, 
da bi grof Noe bio sporazuman s takvim nezgrapno- 
stima. Vi kao da i ne shvaćate, kako su opasne te 
riječi. Zar nije dosta, da onaj klatež u Parisu ima 
svoga Voltaire-a? Toga bi Raynala trebalo razapeti 
na kotač, toga ludova!« 

Toussaint je izbečio oči u toga bjesomučnika. Nije 
ni slutio, što je to moglo izazvati toliko nezadovolj¬ 
stvo u tom gospodinu. I gospodin je Bajon bio sav 
nesretan s uspjehom svoga pothvata. Smeten je po¬ 
digao knjigu i gurnuo je u ormar među druge sveske. 
Ali Toussaint je točno upamtio to mjesto. On će već 
naći knjigu. 

»Evo uzmi tvoj talir. Idi sada. Sjutra se ujutro javi 
kod mene. Da si se čisto oprao, neka ti dadu halje- 
tak, počešljaj kosu .. .« 

Jedva je izišao, kad li se gospoda u divljoj debati 
okomiše jedan na drugoga. 

»Što ćemo još doživjeti, ako ti crni gadovi budu 
čitali novine? Nemamo li dosta muke s našim mula- 
tima? Ta bezobrazna bagra ide u Pariš, uči medicinu 
i pravo, bavi se poslovima, za kojima nama rastu 
zazubice. Prosvjeta! Đavao neka nosi svu prosvjetu! 
Crnac ostaje crnac, što je gluplji to je bolje za nas.« 

»Ja držim, da bismo s dobrim postigli više nego 
li s mučilima,« protivurječio je gospodin Bajon. »Jesu 
li crnci ljudi ili nisu?« 

Sa svih strana jeknu smijeh. 

»Ljudi? — Životinje nalik na ljude, polutani, koje 
je Bog u svojoj najvišoj mudrosti izmislio, da nam 
osigura rentu.« 

»Ta imamo dosta slučajeva, koji svjedoče, kakvim 
su sve bezobrazlucima kadri ti crni gadovi. Spome- 
nite se, molim, samo onog bijesnog paščeta, Makan- 
dala, kojega ti bijedni crnci smatraju božanstvom, 
vjeruju u njegovo uskrsnuće, mole mu se upravo 

ao i Kristu. Ta je bitanga jedinog dana poludio, od- 

metnuo se s tisuću Marrona u goru i popalio nam 
naša polja, A onda je, čvrsto uvjeren u svoju neo- 
zljeđivost, usred bijela dana banuo na imanje grofa 
Segure-a i priredio veselicu, veselicu s pjesmom i 
plesom! Upravitelju je sinula sjajna misao — gospo¬ 
dine Bajone, povedite se za njegovim primjerom! — 
pogostio je klipana rakijom! I sami bi se je bogovi 
bili naljoskali! A mi smo s njim brzo bili gotovi — 
malo smo mu nategli kosti na kotaču. Eto to je naša 
dobrota, a pri tom će zasada i ostati.« 

»Uopće ti Marroni! Prava pokora! Eto ja sam imao 
jednog lopova, Dessalines mu je ime. Sve sam s njim 
pokušao, i milom i silom, a on bježi te bježi. Dao sam 
mu odrapiti pet stotina, već su mu tri puta užegli na 
leđa veliko M. Kako da vam kažem — prekjučer 
dojuri nadglednik, baci mi se pred noge, urliče — 
Dessalines je pobjegao po četvrti put, a s njim još 
šestorica drugih. Oružnici pretražuju šume, dosada 
zaludu —• ali jao njemu, ako mi ovoga puta dopane 
šaka, dat ću ga zakopati u zemlju, pa neka skapa od 
žeđe na sucu! I promislite, taj nitkov nije stariji nego 
li ovo čudo od djeteta Toussaint. Čuvajte se tih 
mrcina!« 

To je rekao gospodin de Charmilly, jedan od naj¬ 
bogatijih i najokrutnijih posjednika plantaža na San 
Domingu. Još dosta mlad, uzak i šiljast poput mača, 
pun energije, a istodobno predsjednik mjesnog od¬ 
bora kreolskog kluba »Massiaca«, kojemu je glavno 
sjedište bilo u Parisu. Taj je klub »Massiac« vrhunac 
feudalnosti. U njemu se okupila elita kreolske ari¬ 
stokracije, a jedan je šaljivac jednog dana rekao Lju¬ 
devitu XVI.: »Sire, vaš se dvor sastoji od kreola .. .« 

Brakovima i protekcijama umio je taj klub zapo¬ 
sjesti najznatnije položaje u upravi, vojsci i pri dvoru. 
Klub je »Massiac« rušio i postavljao ministre, ukidao 
neprijatne poreze, izazivao ratove, odlučivao u trgo¬ 
vini i obrtu, dijelio službe i odlikovanja. On je bio 
zlatna osovina francuske države. Bogatstvo i utjecaj 
njegovih je članova nadilazio svaku predodžbu. 

»Bogat poput kreola« bila je uzrečica, kao na 
primjer Krezo ili nabob. 

I pored sve te vlasti bili su gospodari San Dominga 
nezadovoljni i *s Bogom i sa svijetom, a nadasve sa 
svojim kraljem Ljudevitom XVI., mužem Austri¬ 
janke. 

Gospodin je de Charmilly lupnuo nogom o pod, a 
oči mu se zamutile od mržnje. 

»Taj Raynal zapravo nema krivo, samo što on toga 
ne zna. Ali ja vidim u duši dan, kad će taj pariški 
puk od puste obijesti sam sebi odrubiti glavu. Evo, 
naši činovnici govore s nama, kao da smo im ravni, 
časnici, koji nisu kadri da razluče top od panja, sma¬ 
traju mulate ljudima — samo zato jer znadu čitati, 
jer im je neki pomahnitali profesor s latinštinom i 
grčkom mudrošću zavrtio glavom, a zakon im dopu¬ 
šta, da budu tobože liječnici, odvjetnici, farmeri i 
trgovci pamukom. Ali dokle ja imam pravo ovdje da 
zapovijedam, dokle na svijetu vlada i jedna druga 
sila, koja poštiva naša naslijeđena prava«, uz osmjeh 
je redom pogledao sve oko sebe — »vi znate, koju 
zemlju mislim, dotle mi se ne će ni jedan mulat usu¬ 
diti, da ne skine šešir i da se ne makne s pločnika, 
kad ga ja susretnem!« 

Dame su i gospoda oduševljeno zapljeskale. 

»Vas bi trebalo postaviti guvernerom, barune 
Charmilly!« viknuo je grof Noailles. 

»Ja ostajem što sam i dosad bio, sluga moga kra¬ 
lja i neograničeni gospodar nad dvadeset tisuća ro¬ 
bova. I doklegod sam ja to, vladat će red i mir ne- 
samo na mojim plantažama nego i na čitavom San 
Domingu!« 

Sjutradan se Toussaint našao pred vratima gospo¬ 
darove kuće. Kočijaš mu je dao haljetak s gajtanima 
i trouglasti šešir s perom. Mati mu je počešljala kosu, 
splela u perčin i svezala crnom vrpcom. Bič je pre¬ 
bacio preko ramena kao pušku, a kad se pojavio 
gospodin Bajon, pozdravio ga je po vojničku. 

»Finu si mi kašu skuhao s tvojom mudrošću! Brini 
se ti radije za kola i konje — odsele ćeš biti kočijaš, 
a okani se njuškanja po knjigama! Za sat ćemo se 
izvesti. Da mi se sve sjaji kao sunce, momče, jer 
drukčije ćeš sam pročitati u knjizi, kakvu kaznu za¬ 
služuje nemaran kočijaš .. .« 

Upravitelj ga je uz posmjeh potegnuo za uho. 

Tako je Toussaint postao koćijaš. Ponosno je sje¬ 
dio na kočiji i pucketao bičem konjima oko ušiju. 
Za obilne je napojnice kupovao knjige. Kad je pred 
plantažom morao čekati na gospodara ili dame, smje¬ 
sta je iz džepa izvukao kakvu staru knjižicu i slažući 
rečenicu do rečenice tuvio u glavu tešku mudrost 
svojih strogih gospodara. 

Tako su prolazile godine, pa mu je preostalo na 
pretek vremena, da o svemu razmišlja. U glavi mu se 
europska kritika političke i religiozne prosvjete s 
praznovjerjem njegove rase srasla u čudan nazor o 
svijetu. A jednom mu je pošlo za rukom, te je dospio 
u knjižnicu i izvukao onu tajanstvenu knjigu, što je 
onako potresla gospodom — Raynalovu povijest. I 
tako je on s pomoću svoje probuđene rasne svijesti 
slijepio u svom mozgu rastrgane dijelove obaju svi- 
jetova i stvorio crnu filozofiju, koje do danas nitko 
nije ni odgonetnuo ni pobio. 

Nu nesamo da su se aveti vrzle po Toussaintovoj 
glavi. Tik pred vratima San Dominga bjesnio je ame¬ 
rički građanski rat, koji je prviput u svjetskoj povi¬ 
jesti jednom europskom narodu dokazao, da njegove 
kolonije imadu pravo na nezavisnost stečenu svojom 
snagom. A u toj se borbi među najhrabrijim legijama 
borila četa crnih ratnika stekavši neumrlu slavu. 
Vodio ih je jedan grof d’Estaing, sin jednog vlaste¬ 
lina sa San Dominga. Sa svojom je crnačkom briga¬ 
dom osvojio grad Savannah, i tako je Afrika prido¬ 
nijela svoj udio stvaranju američke Unije i njenoj 
potpunoj slobodi. 

Sve je to Toussaint saznao iz novina ili iz razgo¬ 
vora svoje gospode. Nijemo je to zakopao u svoje 

grudi, a pogdjekada je zadrhtao pred nekim slutnja¬ 
ma, tek ga je hvatao bolan očaj promatrajući straho¬ 
vitu, neizmjernu bijedu svojih sunarodnjaka. 

Ima li uopće nade, da bi mogao pomoći crncima? 

Dugo je mozgao, dok ga nije spopao osjećaj kaja¬ 
nja. Dotjerao je dosta daleko, prištedio nekoliko sto¬ 
tina louisdora. Razumio je francuski, a naučio se i 
dobro vladati. Ali to nije bio on, to je bio drugi crnac, 
tek neki kućni pribor, koji je bijelcima služio za za¬ 
bavu i razmetljivost. To nije bila svrha njegova ži¬ 
vota. On nije bio glup crnac, koji samo teži za na¬ 
pojnicama, a po nedjeljama se izopija, pleše Kongo 
i potuče s momcima. 

U njemu se razvio fin njuh za ono neiskazano, ne- 
zamjetno. Na deset je godina unapred predvidio 
krizu i sudbinu svog naroda. I on se posvetio tome 
narodu, koji još ništa nije slutio, prezrevši sve svoje 
koristi. 

Ali u prvom bi se redu morao vratiti u taj narod. 
Postati samostalan. Htio je, da među njima nešto 
znači, u najmanju ruku da bude s njima jednakopra¬ 
van ili bolje reći — jednako obespravljen. Ali kako 
da umakne iz te zlatne krletke? Postojao je nepisani 
zakon, da u kućanstvu mogu biti zaposleni samo 
neoženjeni robovi. Dakle mora se samo oženiti, pa 
da se riješi toga mjesta. 

Ali Toussaint nije htio da opet počne od početka. 
Za to je bio i prestar, a i prerazmažen. Da je zaprosio 
koju od kćeri iz prijateljskih obitelji, jedva bi se bila 
našla jedna, koja ga ne bi bila uzela za muža. Ali te 
kćeri robova nisu imale ništa, jedva košulju na tijelu. 
A Toussaint nije imao srca, da svoje gorko skucane 
pare izbaci za haljine, rupce i stakleno biserje. Stoga 
se morade odreći mladosti i ljepote. Tražio je dalje, 
dok nije našao jednu, koja je pristajala njemu i nje¬ 
govim zahtjevima. Bila je to neka udovica s djetetom, 
koja je posjedovala kućicu i nešto zemlje. Nikakva 
jepotica ali strpljiva, blago čeljade, žena materin- 
s og srca, koja je kasnije dostojanstveno i mudro 

preuzela na se ulogu, što ju je zapala; a to su bile 
odlike, koje je nisu ostavile nikada, pa ni u bijeda 

^Toussaint je skinuo svoju odoru i stupio pred svoga 
gospodara. 

»Što je Toussaint?« 

»Oprostite gospodine Bajon, ali moram da iznesem 
jednu želju — ne ću više da budem kočijaš. Sada mi 
e trideseta, hoću da se oženim i da radim zajedno s 
crncima. Ako je moguće, u mlinu, kako bih mogao 

zamijeniti oca.« . . , . , 

Gospodin je Bajon bio razuman čovjek i od srca 
sklon svojem kočijašu. Volio ga je gotovo kao svoje 
dijete, premda samo potajno i nesentimentalno, go¬ 
tovo oporo. , 

»Ako ti je u mojoj kući odveć dobro, pa silom ho¬ 
ćeš da se znojiš, momče, moći ćeš dakako raditi i u 
mlinu. Čovjek treba da se upozna sa stvarnošću ži¬ 
vota, to nikada ne može da mu škodi. Dodijelit cu te 
nadglednicima, da im pomažeš pri radu ...« 

»Bih li smio moliti — da ne budem među nadgled¬ 
nicima — dopustite da mimo radim kao i drugi 

crnci...« 

»Jesi li poludio?« 

»Pošteno moram priznati — već me odavna muci 
moj bolji položaj. Ja sam sjedio na kočiji, a jadni su 
crnci morali skočiti u jarak, sipajući kletve za mnom, 
tada sam se stidio. Ta ja nisam ni za dlaku bolji nego 
li oni. Meni je mjesto među crncima kao ovci među 

ovcama.« . . «. ■« 

»Pa dobro, idi k tvojim ovcama, ti vole — ali do¬ 
pustit ćeš mi, da te namjestim tamo, gdje to ja noću, 
a ne ti! Od sjutra ćeš biti prednjak u rafineriji. 

Jesi li razumio?« , 

Tako je Toussaint postao prednjak, u neku ruku 
nadglednik u rafineriji. Oženio se, imao je kucicu 
i nešto polja, s kojim je odlično gospodario, narodila 
mu se djeca i malo po malo je iščeznuo. Utonuo je 
natrag u onu bučnu, patničku masu, postao malen 

kotačić u golemom stroju, što je koloniju gonio k 
procvatu. 

Izvana se pričinjalo, da je jedan između stotinu 
tisuća. 

Ali tu je usred crne mase mogao tek pravo djelo¬ 
vati i mnogo pridonijeti tome, da neupućenoj i pra¬ 
znovjernoj gomili crnaca otvori oči i da ih uputi u 
stvarnost, politiku i pravdu. Deset idućih godina, 
koje je još kao rob morao provesti među robljem, 
bilo je odlučno ne samo za nj, za Ameriku ili San 
Domingo, nego za čitav svijet. Slutnja se o tom go¬ 
lemom preokretu polako pretvorila u stvarnost. Jer 
dan ga je odluke našao spremna, da kao zreo, prem¬ 
da oprezan muž, preuzme ulogu, koju mu je namije¬ 
nila povijest i sudbina njegova naroda. 

Ali, kako rekosmo, dotle je Toussaint bio privre¬ 
meno još crnac na imanju Breda, koji je doduše znao 
čitati i pisati, ali bio je rob, morao je teško raditi, a 
da mu nitko nije ništa poklonio. 


REVOLUCIJA, 

U onaj rajski mir San Dominga udarila je vijest o 
revoluciji u Parisu poput bombe. 

Gospodin de Charmilly gonio je glasnike s plan¬ 
taže na plantažu i pozvao svoje prijatelje na skup¬ 
štinu u Cap. 

Grof je Noe dao upregnuti konje. Kočijaš je tjerao 
konje tako, da se gospodin Bajon, koji je pratio grofa, 
jedva držao u kolima. 

U kristalnoj je dvorani sjedilo već stotinjak »veli¬ 
kih bijelaca«, kroz pola ih je sata došlo još stotinjak, 
a kad je oko deset sati uvečer, u sjaju bezbrojnih 
svij’eća, barun Charmilly otvorio prvu sjednicu kre- 
olskih vlastelina San Dominga, napunilo je nekih pet 
s otina aristokrata u bijelim vlasuljama veliku dvo¬ 
ranu. Dupkom je bila puna. Crnci su u bijelim odje- 

dama nečujno obilazili redom sve, punili im lule, ra¬ 
znosili im čaj rashlađen u ledu i slasne limonade Ve- 
like su lepeze dizale i spuštale svoja vjetrovita krila. 
Odjednom je mrtva tišina zatitrala oko S y i i ec a,koje 
su na lakom propuhu lako podrhtavajući nakrivile 

svoje plamečke. # . 

»Gospodo, da vam pročitam prvi izvještaj našeg 
poštovanog gospodina predsjednika kluba »Massiac«, 
grofa Pourtalesa o dogodajima u Pansu... evo sto 
niše ... — ,dugo je očekivana buna nižih slojeva sve 
izvrnula naglavce. Provalili su u tamnice, Bastilja 
gori već sedmicu dana, kralj je zarobljemk divljih i 
zloglasnih skorojevića, koji neobuzdammgov 
sipaju ulje u vatru... Za nas je ostalo malo nade, 
\er pukovnije ovdje, u Lyonu i po nekim gradovima 

pokrajini otvoreno simpatiziraju s ulicom. te su v 

ooubiiale časnike aristokrate. Jos je gore po nas, 

lio i flotapoludila - građanska bagra trazi u*e 
crvene hlače, modre kapute, časničku oskrbu i stan. 
Veliki je admiral odstupio. 0 potpori bilo s čije st 
ne nema ni jovora. Gledajte, da vaS brod upnhte « 
oravu luku . .— Gospodo, vaši mi poklici doka¬ 
zuju da ste istog mišljenja kao i ja i klub mi mo¬ 
ramo našu stvar sami izvesti na čistac ... stoga vam 
dozivljem u pamet: protiv nas stoje dva nepnjate 
lja... jednoga dobro poznajete, to je francuski po 
rezni sistem, koji nam siše krv ...« 

Od divlje su vike zadrhtale stijene dvorane. Velika 
su se razvodnjena ogledala zahukala o P 3 *®_ u ^’ ^ 
đenih duhova. Jednom je crncu od straha iz^ ruku 
ispala kristalna boca s limonadom, koja le svopm 
crvenim mlazovima poprskala svileni kap t Ž 
d'Avalu; ovaj je crncu žabo mač u stegno crna 
se urličući od bola srušio na pod i svojom jevtino 
krvlju uprljao skupocjeni aubusson. 

»Odurni majmune — uništio si mi kaput...« 
Charmillv je reskim glasom proparao buku. 

»Halo! Potin — « Mulat je pustio iz ruku hroma 
crnca, uspravio se i opaki pogled upro u svoga go- 

spođara — »što ti tu radiš? Kako si dospio ovamo, 
na skupštinu, jesi Ii u službi?« 

Charmilly je za tih riječi pristupio bliže. Odjednom 
mu je lice posivilo, ruka mu potrzavala balčak. Gnje¬ 
vno se podsmjehujući zaustavio se pred mulatom, 
lijepim mladićem posve svijetle puti i s malim brči¬ 
ćima. 

»Jesi li ti crnac, da ili ne? Glasnije — što su ti se 
slijepile usne — halo, Goman —« barun je pljesnuo 
rukama. U onoj se zbunjenoj tišini činilo, kao da 
udara po nečijem obrazu. Nadglednik Goman je do¬ 
trčao ‘— divovski crnac s crvenim turbanom i bičem 
iz kože vodenkonja za pojasom. Prekrstio je ruke 
na grudima i ukočio se poniknuvši glavom. 

»Evo ti posla, pet stotina — ali smjesta —« Goman 
ščepa za šiju mulata kao kunića i odvuče ga napolje. 
Charmilly je svilenim rupčićem otro čelo. 

»Taj je nitkov uhoda — na svu sreću sam ga ot¬ 
krio — pustite ga, neka pjeva, grofe Noailles —« iz 
vrta je odjeknulo otegnuto zavijanje, koje se naskoro 
pretvorilo u ohripjeli lavež bijesna pseta, a onda kao 
da je ugaslo . .. barun je opet bio dobre volje. 

»Eto vidite, gospodo, na te stvorove moramo pa¬ 
ziti. Iz pouzdana izvora znadem, da su tim poluzvi- 
jerima vijesti iz Parisa zavrtjele mozgom. Oni će da¬ 
nas ili sjutra doći, i tražiti svoja prava ... a prava 
mulata izviru iz prava kažnjavanja, koje pripada je¬ 
dino nama. Mi moramo nastojati, da opet ukinemo 
T^ e j^ e ^ 0V ^ ne >>coc ^ e n °i ra « od našega blagopokojnoga 
Ljudevita Vdikoga. Sve drugo je sitnica — kad se 
riješimo tih miješanaca, onda se ne ćemo trebati bo¬ 
jati uhoda. Onda ćemo mi Parisu postaviti naše za- 
tjeve, onda ćemo napraviti revoluciju odozgo! Mi 
ocemo da sami gospodarimo u svojoj zemlji, poreza 

bud C ^ m ° i er °d n )ih imadu koristi samo one 

a e u ransu, a ne ova naša zemlja, mi hoćemo 

pokm-i 11 StVaraino na ^ e z kone. A ako se Pariš ne 
n još ima u Londonu ministara i generala, 

koji će naći za zaštitu starih pravica nekoliko bro¬ 
dova i pukovnija!« 

Sva su gospoda udarila u burno povlađivanje, 
mnogi su klicali kralju Đuri, i stiskali Charmilly-u 
ruke. 

On je zakričao, da su svi ustuknuli. v . 

»Ono, što može Pariš, možemo i mi — proglasu]em 
našu skupštinu permanentnom i molim vas, pobrinite 
se, da isto tako nastupe na istoku i jugu zemlje. Pre¬ 
dlažem, da se na svim lokalnim sastancima najbistrije 
glave upute u našu osnovu i da se u Samt Mare sa¬ 
zove skupština najpovjerljivijih aristokrata. Ja cu 
obavijestiti klub. On neka upozori ministre ih koga 
još tamo ima, da se San Domingo ne pridružuje tim 
pokladama slobode, nego će postaviti svoju vladu 
ako se Francuska ne pokori.« .... 

Četvorica se gospode povukla na kratko vijećanje, 
da sastave depešu klubu »Massiac«. 

Nedugo iza toga stajao je pred zdencom, stotinu 
metara daleko od Charmilly-eve kuće, jedan čovjek 
i otirao svoje crno lice, otirao i trljao — dok nije 
pobijelilo, zapravo postalo svijetlo-smeđe ... dio je 
to mulat Georges, koji je sve čuo. Sad je stao juriti, 
kao da ga gone svi đavli, u sjeni kuća. 

Tek u predgrađu je stao, pokucao tri puta kratko 
na prozor, koji su odmah otvorili. 

»Ja sam, doktore, Georges ...« 

Doktor Vilattes je lijep mulat melanholičkih očiju, 
velik i snažna tijela, elegantne pojave, napudrane 
kose, koja je spletena u ukusan perem u svilenoj ke- 
sici. Uvijek mu je o boku mač. Prsti su mu puni pr¬ 
stenja, a na rukama mu narukvice kao u ženske. U 
Parisu je svršio medicinu, ali zanimala ga je samo 
politika. U zadimljenoj sobi sjedi desetak muškaraca. 
Na stolu leže razbacani u divljem neredu pištolje, 
knjige, kosti i lubanje. Sva su desetorica mulati. Gro¬ 
zničavo su užarene oči izbuljili u uhodu. Svi se je 
uzdržavaju, da ne zaurliču. Svi su skočili na noge, 
izuzevši jednoga kratkog debeljka maslmaste puti. 

Lijevi mu obraz presijeca velika brazgotina. Nad 
usta mu se objesili mršavi brkovi i prekrili debele 
brutalne usne. To je Rigaud, dika mulata. On se u 
Americi borio pod Washingtonom. Njegova i slika 
velikoga Lafayette-a vise jedine na stijeni liječnikove 
sobe. 

Georges je pričao, mašući rukama, sav promukao 
od uzbuđenosti. 


»Barun je bio bijesan kao sam vrag, uhvatio je bi¬ 
jednoga Potina i dao ga išibati na mrtvo ime. Još 
sjede tamo i vijećaju; sve sam razumio, premda nisu 
govorili kreolski nego francuski...« 

»Na stvar, idiote, što su govorili o nama?« Rigaud 
je ispružio otvorenu šaku, kao da bi htio uhvatiti 
odgovor. Vilattes je zamolio, da budu mirni. 

»Pusti, neka mladac priča, kako ga volja. Kasnije 
ćeš ti govoriti i zapovijedati, kako tebe bude 
volja ...« 

Rigaud je prezirno slegao ramenima i gurnuo ci¬ 
garetu među crne krnjave zube. 

»Kasnije ćete učiniti ono, što vam ja već mjese¬ 
cima propovijedam — pušku na rame pa u šume, 
bolje živjeti kao Marron nego li kao rob — onda 
ćete tek vidjeti — uostalom, neka melje dalje, taj 
tikvan . . .« 


Vilattes lupnu nogom o pod. 

»Dakle Charmilly hoće najprije da pregovara s En¬ 
gleskom. To je on rekao, a drugi su vikali: Živila 
Engleska! Izabrali su trojicu aristokrata, koji će ot¬ 
ploviti prijeko i pregovarati s Londonom. Ne će više 
da plaćaju poreza . ..« 

»Bravo!« promrlja Rigaud i iskapi svoju čašu pe- 
lmkovca, »upravo kao da su pitali mene! ...« 

, ^yi se nasmijaše, ali prestrašeno se lecnuše, na- 
culiše uši, što se to miče u cvrkutavoj, šumnoj noći. 
tvigaud ustade i udune svijeću. 

»Stražu smo doduše podmitili, ali đavao bi znao, 
10 m tim majmunima moglo puhnuti u glavu — oni 
ne smiju ni pod živu glavu znati, da su se kod dok- 

tora Vilattesa opet jednom sastali pošteni ljudi, kop 
razmišljaju o načinu njihove smrti .,.« 

Sad su sjedili u mraku, a ona] sum, sto im ]e d - 
pirao do ušiju, nije ih nipošto dražio, da tipal e svi] 
tlo. Sami su se sebi pričinjali parijama, podrumskim 
crvima, a mržnja je u njima uskipjela poput onog 
zraka u toj zagušljivoj uskoj prostoriji. 

Debeli je Rigaud zagunđao i zabubnjao svojim 
suhim basom, ali je odjednom sve objasnio , rasosbo 
»To je objava rata, na koju sam odavna čekao, laj 
se Charmillv, taj đavolski vlastelin, konačno osmje¬ 
lio Najprije ukinuti odredbe »code noira«, onda za- 
braidti da stanujemo u gradu, pa nam zabraniti, da 
pSujemo u Pariš, da se bavimo trgovinom da pola¬ 
zimo škole, da nosimo oružje, i napokon — bez 
zimo sKoie, u _ >>glavu s ramena! 

suda!« samo se cuo sntiav . B r , -p 5 

Mudro si ti to zamislio, brajko moj Charmilly, sar 
mantni brajane — . Na to nam preostaje samo jedan 
odgovor - mi tražimo, da se i na nas protegnu novi 
zakoni, koji svim građanima francuske zemlje bez 
razlike puti i nazora obećavaju pravo i zaštitu, na 
nas najvjernije građane San Dominga — to cem 

° d VUattes t je svofrokav malo poprskao kolonjskom 
vodom. Narukvice su mu na desnici zazvecale poput 

P ™A ako* te taj šarmantni vlastelin izjuri napolje?« 

»Odletjet ću u šume — ali ne sam, nego s mojom 
željeznom ljubom i s nekoliko olovnih cjeiova . ._<< 
Kad su sjutradan mulate najavili barunu, Postio 
ic ovaj da u svojim svečanim odijelima, s blistavi 
mačem o boku i pod bijelim bjelcatim vlasuljama 
dva sata čekaju vani na suncu i da se znoje. 

»Neka najprije malo obližu svojušminku « 
Onda ih je pozvao preda se. Sjedio ]e za stolom u 
košulji i kratkim hlačama, bez vlasulje, te je to oze 
u čudu, ironički i nekako uvrijeđen redom omjerio 
od glave do pete tu trojicu gospode. 

»Tko si ti?« 

Vrškom je noge mahnuo prema doktoru Vilattesu. 
Ovaj se naklonio i rekao svoje ime. Isto tako Rigaud 
i Daguin, bogat trgovac pamukom. 

»A što je svrha toj rijetkoj časti?« 

Slušao je Vilattesove riječi, a da se ni na tren nije 
prestao kobno smješkati. 

»Drugim riječima — vi u svojoj drskosti idete tako 
daleko, da nas više ne ćete pozdravljati, da ne ćete 
plaćati poreza, vi hoćete da kupujete zemlju, da bi¬ 
rate — što znači birati? Birati možemo samo mi, mi 
bijelci po rodu. — Jedno vam velim, ja sam danas 
dobre volje, jer drukčije bih vas smjesta strpao u 
gradski zatvor, da tamo okajete vašu drzovitost! — 
Ako mi se odmah ne izgubite s očiju, dat ću vam na¬ 
brojiti pet stotina! — Što vi crnci sebi ne uobraža- 
vate? Zato, što je nekoliko lopova u Parisu izumilo 
neka čovječanska prava, koja nikada nisu postojala, 
hoćete vi ovdje da dižete nekakvu bunu, da nas iz¬ 
nuđujete? Pokazat ćemo vam mi, koliko je sati — 
vi ćete ostati ono, što ste po vašoj koži i duši — 
robovi! Sve ću vas do jednoga prodati na Jamaiku 
ili Floridu!« 

Jedva su njih trojica došla kući, kad K k njima 
banuše vojnici s nataknutim bodovima, te ih uhitiše. 
U toku od nekoliko su dana strpali u zatvor još tri 
stotine mulata. Upriličili su parnicu, kakve San Do- 
mingo još nije doživio. Ali tom se prilikom pojavio i 
drugi fenomen. 

Suci su bili aristokrati najčistije krvi, ali odvjetnici 
i porotnici bili su obični ljudi, građani, ikoji doduiše 
nisu bili pristaše mulata, ali zato nove naviještene 
slobode. Iz mržnje prema svojim aristokratskim ze¬ 
mljacima riješili su krivnje bez izuzetka sve mulate. 

Vksteline je spopao neopisiv bijes. Neki su od njih 
započeli rat na svoju ruku — svuda je stalo nestajati 
a kasnije su ih nalazili ubijene. 

Međutim je klub »Massiac« likovao. Uz pomoć 
\ ata v?.°^° m . u je za nikom, da zastupnike iz narodne 
^ upstine uvjeri, kako su prilike u kolonijama posve 

drukčije. Oni su zaključili i proglasili, da se vise ne 
će pačati u pitanja San Dominga. 

Gdjegod se našlo mulata, svagdje je odjeknuo krik 
užasa kao iz jednog grla. Rigaudovu su se pozivu na 
oružje odazvali svi. Uzburkala se srca po gradovima 

1 ^^nedostajalo im je geslo, koje bi zažeglo strasti, 
potaklo na djelo! Na borbu za slobodu, koja je tra¬ 
žila teške žrtve. To je geslo podarilo buntovnicima 
samo nebo, kao što to obično biva zaslugom tvrdo¬ 
glavosti na strani neprijatelja. 


OGE. 

Oge je bio mulat. Otac mu, bogat trgovac indigom, 
umro je rano, a mati mu imala je pred očima samo 
jednu svrhu: da iz svoga lijepoga sina napravi liječ¬ 
nika ili odvjetnika. 

Kad mu je bilo devetnaest godina, poslala ga je u 

Pa Oge je studirao matematiku, pravo i medicinu. Kao 
bogat mladić mogao je sebi priuštiti sve, sto mu ie 
srce zaželjelo, a djevojke su za njim ludovale. Ali on 

^Ogć ^e £ bio ri melanholičar, vatren melanholičar, 
vječno zamišljen, ali ipak je sve vidio i čuo, a odje - 
nom, kad mu se bijedna, smućena glava nabila mi- 
slima, samo što sc nije razletjela i prsnu a. 

Ali tome nije bio kriv Oge, nego dvovrsna krv u 
njem, koja je u njem izazvala sukob, uskipjela i po¬ 
sve preplavila duh toga dražesnog mladica. 

A tek kad je okusio miris te krvi i stao da ga 
udiše! Pun ga je bio zrak. Spuštao se u crvenim 
maglicama s drveća boulevarda, s griva brončanih 
konja na bazaltnim i mramornim podnožjima. Oko 
stupovlja crkve Notre Dame vijorile se krvave ko¬ 
prene, a na sve su strane nosili mrtvace i ranje- 

nike .. . Smrti su posvećeni sjedili na prijestoljima, 
za debelim trgovačkim knjigama, visoko na konju i 
kriještavim dječačkim glasom gonili u smrt bradate 
mušketire. 

Zrak je bio zasićen paležem i krvološtvom. Pariški 
je zrak drhtao, treperio, šaputao i tutnjio poput kože 
na bubnju, kad su zapraskali hici i kad je carmagnola 
zaječala sa čvrstih bedema. 

»Što se zbiva?« zapitao je Oge svoga prijatelja 
Desmoulina, kad ga je zatekao pred Palais Royalom. 

»Đavao se povampirio«, viknuo je ovaj i odjurio sa 
svojim listom za šeširom put Tuilerija. 

Oge se poniknute glave zagledao u tu baruštinu 
punu otrovna smrada i zadaha. Svjetina se poput 
vrele vode razlila po svim ulicama. Bastilla se ra¬ 
spala u prah, tjelesna garda, pitomci Saint Cyra, ča¬ 
snički bataljuni leže razmrskanih lubanja po hodni¬ 
cima kraljevske palače. U Versaillesu su se piljarice 
uhvatile u kolo s vojnicima, koji svi na svojim šeši¬ 
rima nose zeleno lišće i crvene kokarde. 

Oge-a je spopala nova bolest: čas se zamiješao u 
jednu, čas u drugu rulju podivljalih prodavačica iz 
ribarnice i klobučara, bjegunaca i mornara, zidara i 
seljaka, odbjeglih uznika i lijenih đaka. Iznenada ga 
stadoše grliti i privijati na grudi pijani časnici. 

Zar nisam više crnac? Jesam li možda čovjek? Da 
nije to Francuska mjesto pomahnitala postala razbo¬ 
rita? 

Noge mu se ukočile od stajanja na skupštinama. 
Tu je vidio nekog abbe-a Gregoire-a, koji je zanesen 
duhom slobode zapao u ekstazu. On je zastupnik 
trećeg staleža i drži govore od zore do mraka. Osno¬ 
vao je i društvo zajedno s grofom Mirabeau-om i mr¬ 
šavim, pjegavim i riđokosim Robespierre-om, koji 
čini dojam epileptika, a na bijelim, tankousnim gu¬ 
bicama vječno mu se bali pjena — ali govoriti umije 
taj kriještavi vrag, da sve ječi u ušima, a žene sve 
kidaju haljine s tijela i dreče za glavama i mozgo¬ 
vima. 

Oge je sve to čuo, a saznao i za to društvo. Ta to 
se njega tiče — zar ne? »Društvo prijatelja crnaca«. 
Oge se stao promatrati u ogledalu. 

»Ta ja sam bijel? Nisam?« 

Opipavao je obraze, gdje ih se dotakao, prilijepio 
mu se o vrške prstiju puder, a ispod toga se smeđe 
zasjajila cmkasta koža. 

»Koža ne upija puder, od njega ta varka postaje 
samo smiješna i prostačka. Dobro, bit ću ono što je¬ 
sam ,. .« 

I silom je ostruga o puder, bacio u kut aristokrat¬ 
sku vlasulju. Otrčao je k vlasuljaru, da mu kosu 
podreže a la mode i pričešlja u čelo. 

Zatim je pošao na skupštinu prijatelja crnaca. Sve 
je svmulo oči na nj. 

Kad je Robespierre ugledao mladoga mulata, pre- 
letjelo mu blijedom obrazinom radosno rumenilo. Ve¬ 
like su mu vodeno-plave oči iskočile izvan upaljenih 
rubova kao da bi ga pogledom htio privući k sebi. 

Oge se morade nasmijati naporu toga prebijeloga 
muža, ali nije mogao da odoli njegovu dahu. 

Pošao je k njemu i kazao mu, tko je. 

Robespierre je samo kimnuo glavom i posadio ga 
pored sebe. 

Oge je stao pričati: odakle je, o roditeljima i pri¬ 
jateljima, o životu mulata, o životu aristokrata, o 
blagu, koje oni zgrću i rasiplju. 

Robespierre kao da se skamenio. 

Crvenilo u očima kao da se pretvorilo u otrov, 
uske mu se grudi još dublje uleknule, a onda odsko¬ 
čile, iz njih mu se oteo tih krik. 

»Dobro je, da sam vas našao, građanine, upoznat 
ću vas s abbe-om Gregoire-om, pa ćemo se o svemu 
dogovoriti — tome tlačenju mora biti kraj . . .« glas 
je posve prigušio, kao da pjevucka monolog, koji 
siktavo štrca kroz stisnute zube. Nemir je ugasnuo u 
uzdahu nalik jecaju. 

U dvoranu je stupio govornik te večeri i uspeo se 
škripavim stepenicama na govornicu nalik na bačvu. 

Velika prostorija, stara jahaonica, napola štagalj na¬ 
pola plesna dvorana, dupkom je nagruvana posjetio¬ 
cima, a nad njima vrije zagušljiva magla. Po golim 
stijenama pužu pauci. S ograde se govornice objesila 
zgužvana, traljavo, nezgrapno sašivena modro^bijelo- 
crvena zastava. 

Gregoire je sitan popić u crnoj halji s bijelim repi- 
ćima pod vratom, jedan od tisuća mladih svećenika, 
što u Francuskoj tjeraju politiku i trgovačke poslove. 
Lice mu je blijedo, kao u mlade djevojke, a ipak 
bucmasto kao u djeteta. Plava mu je kosa prorije¬ 
đena iznad jako izbočena čela, na kojem su se odjed¬ 
nom pojavile dvije duboke brazde, kad je pročitao 
papirić, koji mu je gore pružio Robespierre. Gregoire, 
osloboditelj francuskih Židova, hoće da postane i 
osloboditelj crnih robova; bacio je pogled, kao da 
nešto traži, dolje u onu uzburkanu masu i susreo se 
s dubokim pogledom Oge-a, koji je vapio za pomoć. 
Gregoire je barem sebi umišljao, da tamo dolje u 
dubini skapava taj crnac i treba njegova savjeta, 
njegove potpore. 

Gregoire nije o crncima znao drugo do li da su 
crni. U Parisu naime nije bilo crnaca. Oni ljudi, koje 
je držao bijednim crncima, bili su zapravo sinovi 
bogatih mulata, koji su u Pariš došli na nauke i trošili 
pare svojih sretnih ili nesretnih roditelja. 

Tim je svojim dragim crncima htio isto onako da 
pomogne kao i svojim vrijednim Židovima. A pogo¬ 
tovo nije htio dopustiti, da bilo koji drugi narod u 
bilo kojemu pitanju slobode preteče Francuze ma i 
za dužinu nosa. 

U londonskom je parlamentu već ustao neki de¬ 
mokrat, William Wilberforce, i zatražio, da se ukine 
trgovina robljem. 

Stoga je Gregoire na papirić napisao pitanje — 
»Jeste li vi rob, građanine?« 

Oge je to pročitao i zacrvenio se od stida. Mršavo 
mu oblo i lijepo lice samo što nije pocrnilo od srama 
i gnjeva. Što pada na um tome popiću gore? Brzo je 

istrgnuo listić iz svoje bilježnice i napisao velikim 
slovima — »Gore nego li rob —« ja sam mulat « 

Gregoire je kimnuo glavom, a djetinjiske mu je i ne¬ 
iskusne crte preobrazio slavodobitni osmjeh — de¬ 
snicu je podigao kao na blagoslov, sve se stišalo. I 
sada je zapljuštio grom oglasni govor podivljala sve¬ 
ćenika po onim čeznutljivo zgrbljenim dušama, pro¬ 
bio se u pet stotina usijanih mozgova, poput aveti se 
zabušio u tisuću razogračenih, ushićenih očiju — 
patnje su se mrkoputih sinova Afrike, mulata, raz- 
dule do gromadnosti Gaurisankara, a pored te se 
pragore muka i progonstava razrasla druga gora 

— mržnje protiv tlačitelja. 

»Tu se do mojih nogu grči jedan od tih nesretnika 

— ja ću ga podići na noge i učiniti jakim, oštrim 
kao mač, koji će tiranima probiti srce.« 

Pet stotina se zažarenih lica obrnulo i izbuljilo oči 
u Oge-ovo sramežljivo lišće. Sve su usne ponovile 
zakletvu — »Smrt tiranima!« Najglasnije i najefekt¬ 
nije ju je izviknuo Robespierre, koji se poslije Gre- 
goire-a popeo na govornicu. Njegove su se riječi pro¬ 
sule poput otrovna snijega po onim golim glavama. 

»Svi smo mi ljudi, svi su ljudi jednaki, svi fran¬ 
cuski građani, bili oni bijeli, crni ili žuti, svi oni za¬ 
služuju naše poštovanje i ljubav, pa je za to naša 
dužnost, da im pripomognemo u borbi za njihove pra¬ 
vice!« 

Robespierre i Gregoire stali su sada obrađivati 
mladoga Oge-a. Konačno je bio toliko tvrd, da je 
poput mača mogao prodrijeti u srce kreolskih tirana. 

Najprije treba razoriti klub »Massiac«. S tim će 
zlatnim vrećama Pariš brzo obračunati. Robespierre 
je dočuo, da su sa San Dominga došli izaslanici toga 
kluba. Dao ih je zatvoriti, a s njima u isti mah i 
prvake čitavog kluba. 

»San Domingo je važniji. Pođite vi onamo, građa¬ 
nine Oge, i potpalite to bure baruta — dignite re¬ 
voluciju, oslobodite svoju braću!« 

Oge je doista nakupovao pušaka, sabalja i muni¬ 
cije, strpao sve to u sanduke, stavio na njih natpise: 
»Knjige, bronca, klaviri« i iskrcao se u kolovozu 
1791. sa svojim opasnim tovarom na obali svoje do¬ 
movine, u tihoj uvali nedaleko od Capa. 

Iskrcao je to usred bijela dana i ni pred kim nije 
tajio svojih junačkih namjera. Naprotiv sve je oba¬ 
vijestio, ali ponajprije svoga prijatelja Chavannesa. 
Taj je dohitao i promatrao čas Oge-a, čas omašne 
masivne sanduke, do vrha pune puškama i prahom. 

»Došao sam po nalogu francuske revolucije, da vas 
oslobodim. Pozovi sve prijatelje — što je? Oni su se 
odmetnuli u šume — i Rigaud?« 

Oge se zamislio. Nešto je u njem zadrhtalo i opo- 
minjalo ga, da se umiri. 

Ali u ušima mu je odjeknula vika, prividjelo mu 
se, da se ruše kuće. Krvava ga magla omamila i 
reskim je glasom oštro i jasno, suho ali neslomivo 
logički stao deklamirati: »Smrt tiranima!« 

Tri se dana kasnije u onoj uvali sakupilo oko tri 
stotine mladića. Oge je pun vatrena mara otvorio 
svoje sanduke, stao dijeliti puške i naboje, te razvio 
modro-bijelo-crvenu zastavu. A kad se četa već 
uputila, sjetio se odjednom, da je zaboravio navije¬ 
stiti rat. Svi su se morali vratiti natrag. 

Tada je djetinjasti, divlji Oge poslao predsjedniku 
narodne skupštine San Dominga u Saint Marcu, go¬ 
spodinu barunu de Charmilly-u ovo pismo: 

—« »Gospodo! Ja vas ovime pozivljem, da u čita¬ 
voj koloniji proglasite naredbu francuske narodne 
skupštine o slobodi i jednakosti sviju ljudi. Moji su 
zahtjevi pravedni, te se nadam, da ćete ih prihvatiti. 
Ja ne ću radnike nagovarati, da ne rade, to sredstvo 
smatram nedostojnim. Moji se zahtjevi nipošto ne 
odnose na crnce, koji žive u ropstvu. Moji su pro¬ 
tivnici krivo protumačili naše namjere, da nas mu- 
late omraze kod svih poštenih ljudi. Mi ne namjera¬ 
vamo ništa drugo, do li da tražimo priznanje prava 
staležu slobodnih ljudi, koji su potlačeni već dva 

stoljeća. Prije nego li se poslužim silom, pokušat ću 
milom. Ako li se pak protiv svakog očekivanja ne 
biste htjeli odazvati mojim željama, otklanjam svaku 
odgovornost za posljedice, koje bi morale nastati 
zbog vašeg otpora.« 

Mali je Georges to pismo prokriomčario na stol 
baruna Charmilly-a. Na nj je proizvela dojam jedino 
ta tajanstvena pojava pisma u njegovu dvorcu. 

Charmilly je bio sav ushićen stilom i naivnošću 
mladoga Oge-a. Najradije bio bi nastavio tu prepi¬ 
sku. Ali kako su sa svih strana dolazile vijesti o oru¬ 
žanom ustanku mulata, riješio se, da na brzu ruku 

svrši s tom budalom. , 

»On otklanja odgovornost, jeste li čuli, gospodo, 
kao da je pao s neba, nevini anđelak — ja ću rado 
preuzeti odgovornost na se.« 

Sva se skupština grohotom nasmijala. 

»Kapetane Borel, uzmite pet stotina momaka od 
narodne garde i pohvatajte te hajduke.« 

Iza kratkog su se okršaja mula ti razbježali kao 
zecovi. Oge i Chavannes prebjegli su s trideset dru¬ 
gova na španjolski teritorij. Ali španjolski guverner 
nije bio nimalo ushićen dolaskom junaka revolucije. 
Dao ih je pozatvarati, a uz lijepu ih je nagradu izru¬ 
čio njihovim krvnicima. Taj se plemeniti hidalgo zvao 
Don Joaquino Garcia. 

Osuda nam se sačuvala: 

— »Trinaest su ustaša doživotno osudili na galije. 
Dvadeset i dvojicu su objesili. Ogć-a i prijatelja mu 
Chavannesa usmrtili su na kotaču, a prije toga su 
im još živima izlomili redom sve kosti. Licem neka 
gledaju u nebo — i neka leže sve dotle, dok im se 
Bog ne smiluje i otpremi na drugi svijet.« ^ 

S božjim su imenom bijelci htjeli pobožno oprav¬ 
dati svoju okrutnost, jer u ono su doba tu kaznu u 
Francuskoj već odavna ukinuli. Mržnja je bijelaca 
na mulate bila tolika, da te dvije nesretne žrtve 
nisu smjele umrijeti ni na istom stratištu, na kojem 
su usmrćivali bijelce. 

Oge je sjedio u ćeliji i neprestano slušao, ne će li 
čuti glas revolucije, koja je u to doba grmjela dan i 
noć. Ali odjednom se slegao olovni muk, koji mu je 
prožimao sve kosti, te ga posve shrvao. Osim toga 
je došla stara mati i jaukala, a naokolo su škripala 
vrata i brave, od bezobraznih je zvona dopiralo neko 
cviljenje, a debele su mu muhe navalile na oči — on 
ih nije mogao otjerati, jer su mu ruke iza leđa spu¬ 
tali okovima o zidu. 

»Robespierre, ja ću umrijeti — a ne bih htio — « 

Od straha ga je izdala snaga, stao je vikati, da je 
sve ječalo po trijemovima kazemata. Još jednom su 
ga izveli pred suca istražitelja. Hoće li ga pustiti na 
slobodu, ako im nešto prizna? Suci su se samo na¬ 
smiješili i turili crvene pesnice u masne talare. Na- 
ravski, jasno, sve se može .. . 

I Oge je sav usopljen stao pričati — a suci su tresli 
vlasuljama. Ali sve su zapisali, što je smljela ta djeti¬ 
njasta glava. 

»Crni se potajno sastaju — oni spremaju nešto po¬ 
sve drugo. Marroni imadu svoje povjerenike u tvor¬ 
nicama. Jedan se zove Bouckmann, on je zaposlen 
kod Noaillesa. Drugi je neki Jean Fransois, koji ljude 
nagovara, da poubijaju nadglednike i bježe u šume. 
Crnci se bude. Oni hoće sve vas da poubijaju. Crnci 
su vaši neprijatelji, a ne mulati. Crnci vjeruju, da je 
Makandal uskrsnuo. Oni mu prinose žrtve. Svake 
noći plešu i izopijaju se. Gospodine suče, pošaljite 
oružnike na imanja, tražite Biassou-a, Bouckmanna 
i Jeana Franc^oisa — ja govorim istinu, ja sam kul¬ 
turan čovjek, — ja ne ću umrijeti — pošaljite me na 
galiju — ne na kotač . ..« 

Suci su odložili spise i izišli iz dvorane. Napolju 
su na hladnom hodniku dugo stajali i zurili u žarko 
sunce. 0 čemu su razmišljali. O objedu. To su im bile 
jedine misli. Napokon je rekao jedan između te ča¬ 
sne gospode: 

»Taj je sav smušen. Crnci! Te životinje! Glupost!« 

»To je i moje mišljenje, gospodine kolego . . .« 

Pola su sata nakon toga Oge i Chavannes stajali 
goli pred kotačem. Svećenik je natakao naočari na 
nos i izmrmljao nekoliko latinskih riječi, a da ih ni 
sam nije razumio. Gore su u čupavim paomama, na- 
glodanim od prašine, orlovi brusili kljun. 

»Majko — ja sam rekao istinu — « 

Jedna je žena kriknula. Kosti su stale pucati. Na 
jednom je balkonu iza zaslona stajao debeli Rigaud 
i virio kroz pukotinu u modrom papiru. Promatrao 
je iznakažena i obeščašćena tjelesa svojih zemljaka, 
kojima je na bijele zube navalila debela krv i žuč — 
vidio im od boli zgrčene trupove, na kojima su ši¬ 
ljaste slomljene kosti probile kožu poput noževa. 

Rigaud je bio stari vojnik, poznavao je smrt u sto¬ 
tinu oblika. Ali tu su mu rasu javno pogrđivali! De¬ 
bele su mu kapi znoja poput mlijeka probile masli- 
nasto čelo. Zaškrgutao je zubima, kao da grize staklo. 

»Vičite samo dalje, madame Oge, što jače budete 
vikali, čut će vas više mulata i naučiti da gledaju — 
vaš sin umire — to će nam biti geslo. . .« 

Iznenada se prolomio krik nad glavama vojnika, 
koji su se glupo cerili. Ljudi su zinuli, gledajući gore, 
odakle je taj glas pao poput kamena — i osuđenik 
kao da se na tren zakočio, a onda je smiren tim 
bratskim glasom zaklopio oči — — — 

»Osveta za Oge-a!« 

Rigaud je našao geslo. Smjesta je zaredalo od kuće 
do kuće, od sela do sela, i nadvilo se poput tmasta 
oblaka nad obzorje otoka San Dominga. 


PUKOVNIK MAUDUIT. 

Mulati su se prenuli. Puške im se same od sebe 
odapele. Rigaud je prišio epolete na ramena, opasao 
trbuh mačem. Vilattes se poveo za njegovim primje¬ 
rom. Usred mrke noći išuljali se mulati iz tvornica i 
kuhinja, gdje su radili kao nadglednici i sluge. Od¬ 

jednom su svi imali puške. Iznenada je po šumama 
sve zavrvjelo sumnjivim pojavama, koje su odmicale 
na jug u brdine. 

Barun je Vernant de Charmilly bjesnio. Smjesta je 
sazvao veliku kolonijalnu skupštinu, na kojoj je bio 
nazočan i vrhovni zapovjednik četa, zloglasni pu¬ 
kovnik Mauduit. To je bio čovjek staroga kova, ne¬ 
prijatelj republike, građana, seljaka, a pogotovo mu¬ 
lata i crnaca. Za inat svim naredbama novih gospo¬ 
dara i generala u domovini zataknuo je za šešir bijelo 
pero, a za njim su se poveli svi njegovi časnici i voj¬ 
nici. Ovdje na San Domingu zapovijedao je on. 

Na Charmilly-ev je govor našao samo jedan od¬ 
govor: navaliti i sve postrijeljati. 

»Koliko vojnika stoji pod vašom zastavom?« 

»Od prilike tisuću i dvije stotine.« 

»A narodna garda?« 

»Nepouzdana — trgovčići su se uvrijedili, jer sam 
im oduzeo njihovu sramotnu zastavu i dao ih šibati 
— te republikaške bagre ne mogu trebati. . .« 

»Kako je jak neprijatelj po vašem mišljenju?« 

»Prema mojim se vijestima nalazi pod Rigaudom 
pet do šest tisuća — « 

Charmilly se sjetio toga imena i nasmijao. 

»Ono se debelo prase usudilo posegnuti za pu¬ 
škom? Dat ću ga bičevati dok ne crkne.« 

»To će biti skopčano s nekim poteškoćama, ba¬ 
rune, taj se debeli gospodin borio pod Lafayette-om 
u Americi i neobično je vješt svome poslu. Ameri- 
čani su mu u znak zahvalnosti poslali na pretek oru¬ 
žja, ali — « 

Mauduit je iskesio zube i navlažio jezikom gornju 
usnu, kao da će izvaliti kakvu naročito sočnu do¬ 
sjetku. Charmilly nije volio takvih povjerljivosti, na- 
mrštio je čelo. 

»Molim, bez ikakvih pričica, na stvar — mi mo¬ 
ramo te hulje smrviti, prije nego li nas s leđa za¬ 
skoče ovi naši vrijedni trgovčići i proguraju svoja 
luda načela, — dakle brzo, brzo!« 

»To ie i moje mišljenje, samo nas brzina može 
»vudi iz škripca. Stoga bih ja htio da govo^n s 
debeljkom — pet minuta u četiri oka — i da mu 
onda čvrsto stifnem ruku - kladim se bit ce nas - « 

»A kako bi čvrst imao biti taj stisak ruke.« 

»Tisuću louisdora — to će biti dosta ...« 

Mauduit se uputio sa svojim bijelun četom« 
šume, lijepo cestom, izaslavsi naprijed predstraze, 
kako bi mulati znali, da dolazi neprijatelj Glazba 
fe svira a >Marlboorough« i »Ljudevit naš plememt 

kraljl, bubnjari su složno udarali, a frulaši su sipali 
svoje smione ćurlike u gudure. 

Riđaud je sjedio u svom utvrđenom taboru Don 
donu UviSao se za glavu. Vilattesa je spopala drh¬ 
tavica jer to je bilo prviput, da je operacioni no 
5n o revolverom. Uzrujano je vrtio svoje pr¬ 
stenje i buljio u zeleno-žuto lice svoga generala kao 
datei pomoć. Ovaj je tresnuo šakom po stolu i 
istjerao sve ordonance iz podzemnog zaklona^ 
»Davao bi ga znao, što smjera taj Mauduit 
Georges je razborit, nije histerik — Francuzi stupaju 
šumom s bijelim perom za šeširom i uz svirku glazbe, 
a u cijevi su pušaka zatakli grančice kao a 
proštenje — pa tu ne možemo pucati...« 

Vilattes se mrko zagledao u jarko svijetlo, J 
orodiralo kroz pukotinu u vratima iz debelih greda, 
f promatrao je uzvitlanu prašinicu na sunčanim tra¬ 
cima, kako se rastvara i sljubljuje ... 

»Ta tu je dolje vlaga i gnjilež — odakle dolazi ta 
suha prašina? Donose li ga na sebi zrake svijetla — 
udišemo li mi nevidljivu prašinu? Mogao sam ponijeti 
svoj mikroskop i raditi.. .« . , 

»Gospodine doktore, vi kao da spavate — za jedan 
bi sat moglo biti rata — molim vas, ne biste li htjeli 
izraziti svoje mišljenje — « 

Vilattes se naglo okrenuo i izišao. 

»Halo što ti je sunulo u glavu? Slušaj, ja moram 
toga Mauduita - vrag neka nosi te intelektualce .. •« 

Isprtio je svoju trbušinu iza stola, položio pištolje 
na karte i spise, privezao velike srebrne ostruge oko 
natečenih gležanja, stenjući i kunući. Onda je zaku- 
kurikao kao pijetao, da mu dovedu konja. 

»Reci Vilattesu, da ću se vratiti za jedan sat — 
neka ostane posve miran, nitko da nije opalio ni 
hica ...« 

Zatim je pričepio konja ostrugama, da se je pro¬ 
peo poput crne svijeće i ritnuo stražnjim nogama. 
Ali mulat je navikao na takve mušice. 

U zmijolikim se zavojima spušta put nizbrdo pored 
vučjih jama i palisada, preko rupetina, prekrivenih 
granjem, oko utvrda, mimo drveće načičkano mu¬ 
šketirima — neprestano je mumljao geslo — »Osveta 
za Oge-a« — dok nije čuo lupu bubnjara i cvrkut 
frula. Poput grada ječali su rogovi, a jeka je tu bojnu 
buku vitlala onim klancima. 

»Ta Francuz i ne napreduje —« priredio je konce- 
rat — promenadni koncerat u zelenilu — bit će da 
nas smatra tolikim prijateljima glazbe, da će nas 
omamiti talambasima i trubama — a eno tamo se 
vijori i stijeg — « 

Malo je dasaka kasnije Rigaud stajao pred Mau- 
duitom. 

Obojica se usšetala između drveća, uhvativši se 
pod ruku. Vojnici su polegli po zemlji i spavali. 

Napokon je pukovnik stao, potreptao nasmijavši 
se debeljka po ramenu, te mu dugo i srdačno stao 
tresti ruku, zavirivši mu u dno duše. 

Rigaud nije mogao da izdrži toga francuskoga ški- 
ljavog pogleda, stidio se — »Oge — dobro, ali mi 
smo preslabi — odgoditi to još ne znači odreći se — « 
pomislio je on i turio šaku punu zlata u džep. 

Mauduit je dreknuo straži. 

»Nastup, paradni marš pred njegovom ekscelen- 
com, generalom Rigaudom!« 

Rigaud je izvukao mač, ukočio ruku na šeširu, a 
veliki su bubnji zagrmjeli, samo što nije prsnula 
koža; dotle su se mušketiri svrstali u redove, puške 

prislonili uz lijevi bok, iskoračili desnom nogom i 
uperili pogled ravno preda se. Samo im je lako po¬ 
drhtavalo bijelo perje. 

Rigaud se vratio natrag i sakupio svoje ljude. Na¬ 
redio im, da puške slože na hrpu. 

»Govorio sam s Mauduitom — njega je strah, sve 
će ostaii pri starome, ako se vratimo na rad — ja 
sam popustio — ali i dalje ćemo ostati spremni. 
Svaku najmanju uvredu, svaku najmanju nepravdu 
nanesenu slobodnom mulatu treba mi smjesta javiti 

— bilo to usred bijela dana ili mrke noći!« 

Mauduit se slavodobitno vratio u Cap. Ispred kuca 

se sakupili građani, mrki i nijemi, stišćući šake u 
džepu. A Mauduit i Charmilly smijali se republika- 

SU Slabo im se piše. Što je to s narodnom skupšti¬ 
nom? Nitko se ne snalazi — izuzevši aristokrate. 
Klub je »Massiac« izvojštio vlastelinima sva^ prava i 
poslao na San Domingo guvernera, slabića i zenskara 

— nekog grofa Blanchelande-a, koji se vječno grca 
u dugovima i posve prirodno u svemu ugađa svojim 
staleškim prijateljima i njihovim ženama. 

Ali Blanchelande nije došao sam, doveo je sa so¬ 
bom i dva bataljuna vojske iz pukovnija »Artois« i 
»Normandie«. Kad su prije stizavale ćete, iskakao 
se sav grad od oduševljenja, dočekao ih sa glazbom, 
priredio vatromete, veselicu za sirotinju, a ples za 

Ca A 1 ovoga puta — kakvi su to čudni likovi? Sve 
neka mrka, zagrižena lica, mršavi poput štuka, 
uprljana i izdrpana odjeća visjela je na njima kao 
na kosturima. Šešire su nakrivili, a na njima velike 
modro-bijelo-crvene kokarde. Svi su pncesivali kosu 
duboko u čelo, a u nekih brade kao u divljaka^ 
Ukratko nipošto prijatne pojave, kao sto je reiva 
Mauduit, a njegovi su kočoperni i ugojem momci do- 
šljake susretali s porugom. Cim su ovi vidjeli bijelo 
duščie perje, znali su, na čemu su. 

g A njihovi časnici, mlada deriščad, neki povezane 

glave, drugi su hramali ili tresli se po nekom čudnom 
taktu. Okom ni da bi trenuli, ni desno ni lijevo, ni 
da bi pozdravili kojeg časnika s bijelim perom, ravno 
su koračali za svojim modro-bijelo-crvenim zasta¬ 
vama, u koje je smrt užegla velike crne rupe ... to su 
bili mladi grenadiri francuske revolucije, koji su se 
borili u Vande-ji, na Rajni, u Holandiji, po Francu¬ 
skoj i Španjolskoj, te svojim jurišima i rasipanim roje¬ 
vima gonili stare pukovnije Europe. 

Mauduit se požurio k Blanchelande-u i pritužio 
se zbog drskosti novih četa. Nijedan od tih žuto- 
kljunaca ne će da iskaže počast pred časnikom stare 
vojske. — »Tražim neograničenu punomoć, ja ću te 
zločince zajedno s njihovim časnicima dati išibati.. .« 

Blanchelande je uzvinuo svoje teške vjeđe i od¬ 
mahnuo rukom. 

»Pukovniče Mauduit, ja želim, da bude mir — pri¬ 
lagodite se novim prilikama —< nema druge, treba 
voditi računa s nižim slojevima .. .« 

Već je bio sit toga Mauduita s njegovim vječnim 
krvološtvom. Pa još onaj slučaj sa zastavom narodne 
garde, vrlo neprijatna stvar. Ti su se sitničari i kro¬ 
jači uvrijedili, švrljaju po gradu kao da su se nažđe- 
rali otrova .. . 

Vojnici se revolucije povlače ulicama Capa. Ra¬ 
spričali se sa svojim zemljacima, koji tu rade i gla¬ 
duju i proklinju mlohavost gospode u Parisu. 

»Ovdje vam je ognjište najgore reakcije — mjesto 
gvozdene metle poslali su nam toga kartaša i iznu- 
đivača Blanchelande-a, toga kicoša. — Mauduit nam 
je ukrao zastavu, — zaslužio je vješala, — mi tražimo 
natrag našu zastavu ... — 

A jedne večeri uputiše se oba bataljuna ulicama, 
odmjerenim korakom, pod vodstvom svojih časnika, 
sa zastavama. Istina, bez glazbe — ali oni su donijeli 
izum pariške revolucije — glazbu ulice, ritmičke 
povike buntovne mase, što im služe kao takt, po ko¬ 
jem s jezovitom monotonosću glasno i glasnije grme 
iznad glava i između zidina. Bataljun je »Artois« za- 

urlao tri sloga »Mau-du-it«, a bataljun je »Norman- 
die« odgovarao »meur-tri-er!« To se prolamalo gra¬ 
dom uz topot tisuću peta, a dvije tisuće, pet tisuc 
pluća rigalo je: »Mauduit ubojica« . .. Poučila m 
se narodna garda, masa je nahrupila na vojarnu, ur 
ližući, derući se — »Mauduit meurtner — le drapeau 
_le drapeau!« Straže se raskoračile, pograbile pu¬ 
šku, gotove da otvore vatru ... 

Mauduit je čuo tu paklensku galamu. Nije on ni 
glup ni kukavica — sjetio se Rigauda politika je 
bolja nego olovo — ujutro je pošao k Blanchelande-u, 
koji je očajan lomatao rukama. 

»Ta ne pričajte, popustite, ja vas molim, nalazem 
vam, gospodine pukovniče, vratite zastavu. — Barun 
Charmilly nema tu što da govori — guverner sam ja 

_ eto vam uvjeta — donesite im lično zastavu 

jest, položite je na oltar katedrale, — dakle mo¬ 
lim ...« . . 

Mauduit je pozdravio po vojničku. 

Sjajna zamisao — ljepše nije mogao ni da je za- 

Smjesta je poslao ordonanca k zapovjedniku na¬ 
rodne garde, cipelaru i bivšem naredniku. Pozvao je 
časnike građanske garde, da dođu u crkvu, točno u 
podne će im predati svetinju. _ 

Jedna se četa postavila u redove. Zastavnik je 
odbio, da ponese modro-bijelo-crvenu zastavu. Mje¬ 
sto njega se javio jedan podčasnik. Mauduit se lec- 
nuo, što to znači? Sad je tek zamijetio, da je sva 
momčad skinula bijelo perje. Redom ih omjerio po¬ 
gledom. Žuta im se i crvena lica nepomično ukočila 
poput glava lutaka u ovratnicima opšivenim srebrom, 
oči im se caklile na žarkom suncu. 

Pukovnik Mauduit izvuče mač, naredi, da nabiju 
puške, nataknu bodove. Naprijed! Bubnji zatutnjise, 
a četa iskorači lakim korakom prema crkvi, na ćelu 

’°’štote°lo? k Skupilo se pola Capa, svi nijemi, prljava 
lica puna mržnje, a među njima oni crveni krvoloci 

iz bataljuna »Artois« i »Normandie« u svojim pr¬ 
njama. — »Mjesta!« — Uz posmjeh, ali blijed kao 
krpa uputio se Mauduit ravno u najgušću skupinu, 
koja se razlila kao blato — k crkvi, uspeo se stu¬ 
bama, bubnji su zamukli, orgulje zabrujile, to je do¬ 
bro, glazba će ublažiti duhove . .. 

»Dobar dan, gospodo, evo vaše zastave, vidite, to 
je ona prava, ja druge nemam, kako znate — dopu¬ 
stite, da je položim na oltar , ..« 

I s rukavicama je na ruci primio modro-bijelo- 
crvenu krpu, te je oprezno metnuo između svijeć¬ 
njaka i posuda za cvijeće na bijeli oltarski prostirač. 

Po vojničku je rukom pozdravio Otajstvo, okre¬ 
nuo se, koraknuo, kad li na vratašca ograde pred 
oltarom stupi preda nj jedan od onih novih vojnika 
sa šeširom na razbarušenoj i ušljivoj lubanji, zasuče 
svoje crne brčiće i obrati se svojim drugovima, koji 
su dupkom ispunili sve tri lađe crkve. 

Digao je ruku — tišina! A u tu je tišinu neprijatno 
zakriještao glas mršavog pariškog vucibatine, koji se 
izazovno podbočio. 

»Pukovniče Mauduit, vi ste teško uvrijedili na¬ 
rodnu gardu i zastavu revolucije. Vi ste neprijatelj 
slobode i jednakosti — mi to znamo. — I stoga tra¬ 
žimo, da ovdje pred oltarom padnete na koljena i 
zamolite narodnu gardu za oproštenje!« 

Mauduit se skamenio, a onda se malo nagnuo na¬ 
prijed kao da je zlo razumio — »Na koljena? — 
Pseto!« poput ribe, što hoće da zagrabi zraka, po¬ 
segnuo je za balčakom svoga mača, ali još prije nego 
mu je šaka oćutila tvrdo željezo, sijevnuo je pred 
njim srebrnast oblačić, zabrtvio mu se u srce — . 
Stotinu je bajuneta, njegovih bajuneta, zablistalo u 
šaci njegovih vojnika, pogodilo ga i ugaslo mu pla¬ 
men života ... 

Jedan mu je mesar kratkim udarcom odrubio glavu 
1 nataknuo je na šiljak zastave. U dvadeset je mla¬ 
zova procurila krv po suknu i zastavniku po rukama. 

Revolucija srlja naprijed. 

To je ustanovio i Charmilly. Razaslao je nove vi¬ 
jesti u Pariš, nove upute agentima u London 

Sad su vlastelini uvid eli, da je Chanmlly bio u 
pravu, te su mu dali neograničenu punomoć i slo¬ 
bodu u vodstvu. 


USTANAK ROBOVA. 

Oko glavnog je grada Capa u krilu tropske noći 

drijemala prostran^ sita plodna ravnica. Nad pg 
se slegao zrak težak od vlage. Raspreo je maglice 
Lmeđu neba i zemlje. Nigdje ni traga zvijezdi, ni 

tračka mjesečine. drhtak ka? da je škropi 

tajanstvena kiša. U poljima nešto šušti. Brazdama se 
Su poput velikih štakora šćućureni crni likovi. 
SS sUana gmižu u istom smjeru - prema imanju 

Žf Na robujete" ogromne plantaže diže velika suša, 
pročeljem obrnuta brdu; po stijenama iz paomme 
kore vise stručci suha duhana* ^ 

k Dvjesta pedeset robova, povjerenici svih P^aza 
iz okrnžja Grande Riviere, skutrilo se tu na podu 
oko malenih rastinjalih vatrica. Drscu od studeni ! 
straha. Nigdje ni glasa, tek se čuje krckanje gra 

" Ponoć je Još su ušli posljednji. Straža je zatvorila 
vratT Tada se iz crnog valovlja uzdigao jedan muz, 
izrasao je iznad sjajnih leđa svojih drugova poput vi- 
STšLke gromade. Velik je kao toranj Četvero- 

uglastu su mu lubanju čelični mišici prikovali u 

oleća, a šake mu se poput batova objesile do ko 
liena Žar mu se vatre ljeskao u očima, koje je lije 
prevrtao'desno i lijevo, te kao da ^#0 ^dje 
uz smiješak kimnuo kojem znancu. Tada je pokazao 

‘ S šatie k pru«o dScu, a koža mu se napela na «ru- 
dimaf gdje mu se u masnoj runji isticao razbojnički 

znak, slovo M. Zrak je u suši postao vruć i gust od 
znoja, pod strehom se uskuhao životinjski zadah. 

Gorostas se raskrečio i stao govoriti. Govorio je 
kreolski, izmiješavši ga afričkim riječima, grlenim i 
pištavim glasovima; svi nisu toga razumjeli, što ih 
je natjeralo u to veći strah. Svi su crnci oko njega 
vjerovali, da je on Makandal, uskrsnuo iz groba, kao 
što je prorekao, da oslobodi svoju crnu djecu* Veliki 
čarobnjak može naime da uskrisuje mrtve ili sam 
da iziđe iz groba. To nije ništa neobična* 

Gorostas je govorio brzo, neočekivano brzo, 
spretno se okretao amo-tamo, vrtio oko svoje oso¬ 
vine. Čas je raširio ruke, kao da će sve zagrliti, čas 
ih uzdigao k nebu, dalekom nepoznatom nebu, gdje 
se na rubu dizao plaho novorođeni ruj slobode. 

»Afričani, vi me poznajete — ja sam Bouckman s 
imanja Lavalliere. Bio sam rob, sad sam Marron, haj¬ 
duk u gorama, koga gone psi. Ali sjutra ću biti ge¬ 
neral i slobodan čovjek. Pozvao sam vas ovamo, da 
vam to reknem. Ja sam stvorio odluku. Zovnuo sam 
vas ovamo, da vam saopćim ovo: meni se u snu pri¬ 
kazao Makandal. Držao je svoju glavu u ruci, krv 
mu se između prstiju cijedila na tlo. Rebra su mu na 
grudima bila otvorena, vidio sam mu živo srce, napio 
se njegove krvi. Je li vam to dosta?« 

Oni su na podu od užasa cvokotali zubima. Po- 
gdjekoji se krišom prekrižio i pljucnuo na sve četiri 
strane svijeta. Drugi su podigli k ustima malu ko¬ 
žnatu vrećicu s čarobnim travama i pobožno je po¬ 
ljubili. Iz pluća im se izvili jecaji i hrzaji. Bouckman 
se podbočio. 

»Sve će biti posve prosto. Započet ćemo ovdje kod 
Lavalliere-a. Ne zaboravite ponijeti sa sobom sjekire, 
noževe i srpove. Bit će to igrarija, proštenje nakon 
toliko godina muka. Crnac će pobijeliti od same 
sreće. Pocrvenit će od krvi svojih krvnika. Ja sam 
Bouckman i s ovim rukama, koje mogu svladati bika, 
podžeći ću grofovu palaču i njegove nadglednike žive 

ispeći. Nijedan ne smije ostati na životu. Jeste li me 
razumjeli?« 

Razumjeli su ga, ruknuli su »da«, smijali se, trljali 
ruke i od radosti potreptali jedan drugoga po leđima. 

»Bouckman je pobjeda — Bouckman je veliki ča¬ 
robnjak — mi ćemo stanovati u dvorcima — bit će 
vina, rakije i para — bijelce ćemo okovati u lance!« 

Uzgalamili se i već su htjeli otići. 

Tada je ustao star, sijed crnac. Lice mu pokrili 
sami nabori, mršav je kao suha banana, nema više 
nijednog zuba, podrtina, izmrcvaren crnac. Ali ma¬ 
lene mu ise oči krijese podmuklo kao dva noža, a 
riječi mu zvuče jasno i opako, hladno i okrutno. Uste- 
turao se, pijan je. Ali govorio je brzo i razgovijetno. 

»Zališno je, da vam kažem, tko sam. Tko ne po¬ 
znaje staroga Biassou-a? Dakle tako. A ipak vam 
velim — vi me ne poznajete! Pokazat ću vam, da ste 
se svi u meni prevarili, svi!« 

Što je to palo na um starcu? Kao da i ne govori 
crncima, okrenuo im leđa, vikao je u noć, kroz sti¬ 
jene je suše sipao svoje prijetnje prema sjeveru, tamo 
gdje snom bogata zadovoljna čovjeka spava veliki 
grad Cap usred svoga blaga, svojih palača, čitavih 
brda duhana, pamuka, indiga i šećera. 

Taj je stari pijani Biassou utuvio sebi u glavu, da 
će sam govoriti s bijelcima, da će ih tikati. 

»Bijele moje golubice, ja, stari posrani crnac Bias¬ 
sou, ja ću vam zakrenuti vašim vitkim vratom, svo¬ 
jom ću vam rukom kožu išarati lijepim, dobrim, og¬ 
njenim M, a onda ću vas poslati u Pariš, neka vidi 
vaš kralj, kako to godi, kad čovjek smije biti rob. 
Ali još ću se predomisliti, isplati li se uopće, da vas 
ostavimo na životu!« 

Crnci se ushihotali i rukom pokazivali, kako se 
rubi glava. Biassou je teturao naokolo i promatrao 
sve redom. 

»Crnci! Kakav nas posao čeka sjutra?« 

Jedan je vitak mladić svijetle kože i glatike kose 
skočio na noge upravo kao u školi, kad učitelj pita 
sve, a podrazumijeva najboljega đaka. 

»Dakle, Jean Francois, reci, što ćeš ti učiniti?« 

Jean Fran^ois je jedini imao na sebi kaput. Iz 
džepa je izvukao nož i turio ga Biassou-u pod nos. 

»Najprije muškarce, pa žene, a onda djecu, a onda 
vatru pod kuće, štaglje, tvornice i polja — krv i 
vatru!« 

»Odlično. Ti ćeš postati general, Jean Francj/ois. 
Upamtite to točno, vi tikvani. Sve lijepo redom. Ne 
bojte se ničega, uz nas se bore Makandal, Polyđor, 
Tćlemaque Canga i Pyrrhus Candide, naši veliki 
junaci i hajduci. Oni će nad našim glavama u zraku 
rasprostrti svoja krila i učiniti nas nevidljivima. Ta- 
neta će se odbiti i pasti u prašinu. Mi smo veliki 
čarobnjaci, jaki smo i neozljedivi. Slušajte naš savjet 
i mi ćemo pobijediti!« 

U mračnom je uglu suše, napola zastrt strukovima 
duhana, stajao osamljen crnac širokih pleća. Čisto 
je odjeven, lice mu dosta svijetle boje, ali puno na¬ 
pete, gotovo nervozne pažnje. Nekoliko su mu se 
puta zatrzale usne, kao da će progovoriti. Ali šu¬ 
tio je. 

To je bio Toussaint s imanja Breda. 

Malo časaka kasnije nestalo je crnaca, a štakori se 
opet naganjali po praznoj suši. 

Napolju je šuštilo i podrhtavalo klasje i trstika. 
Obzorje je počelo rastvarati snene oči, a trnovite 
su akacije zašaputale na jutarnjem povjetarcu. 

Od kolibe se do kolibe širio nemir. Zaludu su nad¬ 
glednici vitlali bičem. Peći su ostale bez vatre, stro¬ 
jevi bez posluge, kuhinje bez zajutraka. Sve je spa- 
valo, ali nitko da bi stisnuo oko — tek je znak na 
uzbunu probudio pospance, elektrizirao one, koji 
msu spavali. Skočili su sa svojih slamnatih ležišta, 
protrljali oči. Ruka je posegnula za sjekirom, za 
srpom, za vatrom. 

Gospoda lunjaju gradom, tjeraju politiku, prave 
poslove, zabavljaju se. Nadglednici sjede po krčmama 
i rade isto, bave se politikom, tuku crnce i prave 
poslove za svoj džep, 

Crnci u ravnici drže krivi nož u drhtavoj ruci i 
ćule uši, protežu vrat, kad će iz Lavalliere-a zabru- 
jiti zvona, zaričati stoka, vika, dim razvitlati plamen 
i navijestiti dan slobode, dan velike odmazde. 

Zvona zaječaše, stoka riče, a plamen je svoje cr¬ 
vene šare stao bacati po nebu nad San Domingom. 

Oge nije lagao. Rekao je istinu. 

Ali ta je istina bila prevelika, preistinita za mozak 
bijelaca, ona nije mogla da prodre u tvrde im tikve. 
Crnci su glupi, crnci ne će slobode, crnca mozes 
prodati, ustrijeliti. Crnac nije čovjek. 

Ali odjednom je provalila crna struja, i za cuao _ 
crnci ne samo da su ljudi, nego umiju i ratovati i 
pobjeđivati. 


ZEMLJA U PLAMENU. 

Ulicama se Capa uskomešali trgovci. Burzu je za¬ 
hvatila groznica. Američani u kaputima iz jelenje 
kože viču iz svega grla i mašu malim torbicama pu¬ 
nim zlatna praha. Robovi trče u dugim redovima. 
Jedan za drugim iz luke u skladišta i opet natrag. 
Na zgrbljenim leđima tegle bale pamuka velike kao 
koliba; strukove duhana u tolikoj masi, te se priči¬ 
njaju kao pomična šuma jeseni. Straža je došla, da 
se izmijeni. Zapovjednik Touzard izvršio je pregled. 

S juga je ravnicom jurio konjanik. Bijela se pjena 
u debelim krpama kidala konju s gubice. Konjaniku 
je lice pocrnilo od dima, a znoj je po njem povukao 
bijele brazde. Haljetak mu je iskidan. Lijeva mu se 

ruka mrtva objesila. c 

Skrenuo je konja ravno poprijeko preko trga. Se¬ 
ljanke digle viku, a jedan se trgovac nabacio za njim 
dinjom. Pred guvernerovom se palačom stropostao 

konj. Posrćući uspeo se stubama, stao teturati hod¬ 
nicima, dok odjednom nije počeo urlikati kao lud. 
Vika mu je jeknula prašnim hodnicima, prodrmala 
gluha vrata i mutne prozore. Vrata se rastvoriše, a 
napolje nahrupiše činovnici, pisari, sluge i vojnici. 

»Ubojstvo! Pomoć, crnci su navalili...« 

Dalje nije mogao, tresnuo je o pod. Poreznik ga je 
Morlin poprskao čašom vode. 

Umobolnik? Podivljali Amok? 

Ni jedno ni drugo: to je bio grof August Lavalliere, 
jedini živi, koji se spasio s imanja svoga oca. 

Morlin ga je uz pomoć sluga digao na noge, i tako 
su ga odveli u guvernerovu sobu, oprezno ga posa¬ 
dili u prostran naslonjač. Malo po malo došao je k 
svijesti. 

Blanchelande, gospodar nad životom i smrću na 
San Domingu, turao je nos u namirisan rupčić. Vonj 
smrti, koji se širio oko glasnika, potresao mu je 
živce ... 

»Vi pretjeravate, dragi grofe, crnci su doduše 
glupi, naloču se i bježe. Ali sjutra, prekosjutra već 
ćemo ih pohvatati, desetak povješati, užeći im M —- 
znamo mi to. Umirite se, zemlja je u mojoj čvrstoj 
ruci...« 

Mladi je Lavalliere zinuo u blijedoga, ugojenoga 
Blanchelande-a. Zadrhtao je pred njegovim kroz 
nos proiznesenim glasom punim ironičke nadutosti. 
Pogled mu se zalio otrovnom mržnjom. U svom je 
nemoćnom bijesu strgnuo s tijela kaput i pokazao 
svoje razmrskano pleće. Izderao se na tu blijedu 
avet, da su se zatresle zidine. Guverner je sav pre¬ 
stravljen skočio sa stolice i uhvatio se za glavu. 
Sad je i njega spopao strah. 

»Velim vam još jednom: Jutros su tri do četiri 
tisuće crnaca navalile na našu kuću i na posjed na¬ 
šeg susjeda, baruna Flaville-a, sve su spalili, skla¬ 
dišta i tvornice su razorili; poubijali su sve bijelce, 
među njima i moga oca, moju majku, obje sestre, 
čitavu obitelj Flaville, obitelj našeg upravitelja, 

baruna Galiifeta! Poubijali! Nije li vam ni to do¬ 
sta? Sad su pošli na la Riviere — a za dva će da¬ 
na biti ovdje . .. « 

U to se vani na trgu digla čudna buka, zazvečali 
su prozori. Isprva tek pojedini povici, krikovi, a 
malo zatim divlja galama, koja se ustalasala po 
uskim ulicama poput oluje, Pootvarala se vrata i 
prozori, a ulice se dupkom napunile masom ljudi. 
Nasred trga zaustavile se taljige na dva točka. Na 
slami je ležala mrtva grofica Lavalliere. Jedan je 
mulat povezane glave pričao, sipao riječi, mašući 
rukama, lijevo i desno je razbacivao svoje otrovne 
novosti u gomilu građana, koji su zinuli i razogra- 
čili oči, dok su im tijelom prolazili trnci. 

Tu i tamo se gomila razišla, pomakla, da opkoli 
druga vozila i konje s bjeguncima. 

Roman je postao stvarnost. 

Sad se pred njihovim očima rasplesala revolu¬ 
cija iz Parisa, divlje priče novina, poprimila krvavu 
priliku, strahovito sličnu onim dalekim neshvatlji¬ 
vim događajima u Europi. 

Kad se smrklo, pritisla je tuga i očaj bogati i 
sretni grad Cap. Građani su kasno užegli svijetlo 
u svom stanu, potišteni su buljili u pune zdjele. Ne¬ 
što ih je vuklo iz kuće, tisućama su grnuli napolje 
na brežuljke oko grada. 

Daleko se na obzorju širio neki crveni žar, mno¬ 
štvo je plamena sablasno lizalo u daljini i uspi- 
njalo se gore put tupih bokova neba, išaralo ih crve¬ 
nilom sve jače i jače, dok se nad čitavim otokom 
nije razastro grimizni krov. Ljudi su zurili prema 
jugu u ravnicu, gdje su sada jasno zatitrali crveni 
jezici brojnih požara. 

Sada su tek svi vjerovali. 

Crnci su raskinuli okove, a bijelcima se stinula 
krv pri pomisli, da će sjutra ili prekosjutra crni val 
svom svojom silom zapljusnuti i njihove domove, da 
će ih do posljednjega pomesti dolje u more, u car¬ 
stvo morskih pasa. 

U guvernerovoj palači pucketaju svijeće. Blanche- 
lande vijeća sa zapovjednikom Touzardom. Narodnu 
su gardu alarmirali. Svi su se muškarci sposobni 
za oružje skupili na trgu. Žene i djecu stali su otpre¬ 
mati na brodove. Crnce su pozatvarali u skladišta. 
Porazmjestili su svuda straže, porazdijelivši im oštre 
naboje. Proglasili su opsadno stanje. 

»A što ćemo s mula tima?« 

Aristokrati su se oko Blanchelande-a i Touzarda 
stali u strahu ogledavati, ponavljajući glupo to 
pitanje. 

Samo barun se Charmilly drsko osmjehnuo. 

»Čudna li pitanja — zatvorit ćemo ih k crncima«. 

Ali Touzard je odlučno ustao protiv toga prijed- 
loga. 

»To bi bilo najgore u ovom opasnom položaju. Na¬ 
protiv mi moramo mulate, u prvom redu Rigauda 
i Vilattesa, predobiti za se. Mi smo bijelci preslabi 
za borbu na dvije fronte. Ja predlažem da redove 
narodne garde pojačamo mulatima. Ako li se po¬ 
kažu nesposobni, moći ćemo ih još uvijek poza¬ 
tvarati«. 

Vlast je prešla u Touzardove ruke. Glasovanjem 
su velikom većinom otklonili Charmilly-jev pred- 
log. Smjesta su dva glasnika poslali k Rigaudu. On 
ih je očekivao. Prihvatio je ponudu. Mulatima su 
porazdijelili oružje i uvrstili ih u čete narodne 
garde. 

Pridolazila su nova jata bjegunaca i utaborila se 
na trgu poput cigana. Grad nije mogao da se smiri. 

Touzard je saznao, da se glavna isila ustaša na¬ 
lazi na imanju grofa Latoura, nekih pedeset kilo¬ 
metara južno od Capa. Smjesta je naredio, da im 
vojska pođe ususret. Sjutradan je došlo do prve 
borbe između bijelaca i crnaca. Narodnu je gardu 
pojačalo nekoliko četa aktivnih vojnika. Krvavo je 
kolo potrajalo čitav dan. Salve su raspršile crne 
gomile, koje su kao opojene i slijepe uz glasnu viku, 
mašući svojim srpovima, srtale ravno na puške. Hr- 

pimice su padali i nagomilali se u krvave humke. Ali 
preko mrtvaca razlile se struje novih četa, kao da 
se zemlja otvorila, kao da su zinule šume i bregovi, 
neprestano su rigale nove rojeve crnaca, koji su 
urličući navaljivali na bijelu vojsku, a ovoj je pone¬ 
stalo municije. _ v 

Živci Europejaca misu mogli više da izdrze. 

Touzarđ je naredio uzmak. 

Natakli su bodove i stali se povlačiti, isprva po¬ 
lagano, pa sve brže i brže. Za njima se razlijegala po¬ 
bjednička vika robova. 

Blanchelande je razaslao tekliće po čitavoj zem¬ 
lji. Naložio je, da svuda podignu utvrđene tabore, 
ne bi li se ogradili od ognjišta ustanka. Ali crnci su 
zajedno s mulatima, koji su dohitali i? svojih, skro- 
višta, navalili na utvrde pred Grande Riviere i Don- 
donom, te ih osvojili. . 

Ustašama je pala u ruke sva ravnica oko Capa, 
i sjever otoka, okružje Grande Riviere. Sve su vla¬ 
steline i nadglednike, ukoliko nisu umakli, poubi- 

Touzard je uveo strogi red. Građane je Capa 
istjerao iz grada, svrstao ih u radne čete, te su mo¬ 
rali dizati bedeme, kopati jame, graditi podzemna 
skloništa, postavljati palisade i rovati vučje jame. 
Na sve su se strane, u velikom luku oko grada, ra- 
štrkale straže. Noću su sablasno odjekivali njihovi 
povici, a iznenada, pri najmanjem šumu,^ odapi- 
njale su puške i odmah je nastalo divlje puškaranje. 
Nepotrebna uzbuna. 

Crnaca ni blizu. Dani su i sedmice prolazili u na¬ 
petosti, koja je rastrzavala živce. Ali na Cap nije 
uslijedila navala. 

Pored svega toga smrt je marljivo kosila. 

Robovi su haračili. Kroz šest su sedmica^ pale dvi¬ 
je tisuće bijelaca. Uništili su 180 plantaža šećera, 
900 plantaža kave, pamuka i indiga, a spalili dvaput 
toliko tvornica i 'silosa. Ustaše su izgubili nekih 
deset tisuća ljudi. Isto toliko su ih pohvatili i sma- 

knuli. Pardona nema. Crnac, kojega su se dočepali 
bijelci, morao je poginuti. Ustaše su im vraćali milo 
za drago. Drveće se po šumama uz ceste pretvorilo 
u vješala. Sa svih su otoka naokolo u oceanu na¬ 
hrupila jata jastrijeba na San Domingo. 


IZVJEŠTAJ MR. EDWARDSA, TRGOVCA 
PAMUKOM IZ LONDONA 

»Uvečer 26. rujna 1791. prispjeli smo u luku Cap 
Fran^ais i već izdaleka opazili strašnu pustoš, koju 
su svuda prouzročili požari. Na Jamaici smo već 
čuli o ustanku robova, ali tih grozota nismo mogli 
da dovedemo u sklad s našim znanjem o značaju 
crnaca. Prizori su tu nadaleko nadmašili priče o 
tom. Divnu je ravnicu nadaleko i naširoko prekrio 
prah i pepeo, a na okolnim su se uzvisinama još di¬ 
mile razvaline kuća i spremišta. 

Svi se stanovnici grada sakupili na obali i suznih 
očiju vapili, da im pomognemo. Sa svih su strana 
odjekivali poklici: Živila Engleska! Živio kralj Đuro! 
Guverner je San Dominga bio nesretni Blanche¬ 
lande, koji je kasnije svršio na stratištu. On nas je 
pozvao, da dođemo na kolonijalnu skupštinu. Dvo¬ 
rana je bila bogato osvijetljena, o svi su članovi, od 
reda aristokrati iz najuglednijih francuskih obitelji, 
došli u koroti. Ni cigloga nije bilo među njima, koji 
nije izgubio barem jednog rođaka. Za nas su Engle¬ 
ze smjestili stolice unutar ograde, a predsjednik je 
barun Charmilly, koji uživa naročitu naklonost vla¬ 
de njegova veličanstva, održao ganutljiv govor. 

— Nestalo je zelenila, što je još do nedavna svo¬ 
jom sjajnom bujnošću resilo naša polja. Naše obale 
pokošene plamenom, opustošene strahotama rata, 
pružaju sliku pustoši. — Pri sjaju požara, koji nas 
okružuju sa svih strana, savjetujemo se sada, što da 
učinimo. Naoružani moramo da bdijemo noću, u 

strahu pred neprijateljskom navalom na grad. Dugo 
je tištila tuga naša srca, a danas nam je nakon du¬ 
gog vremena opet sinuo tračak nade, ugledavši vas. 
U vašem je srcu još budna čovječnost. Francuska 
nije učinila ništa, da nas spasi, a bez potpore engle¬ 
ske vlade ne bismo bili kadri da se duže odr¬ 
žimo ... — 

Svi su se narodni slojevi bunili protiv zaključaka 
narodne skupštine u Parisu, koja je ljudima darovala 
slobodu i jednakost, i time skrivila svu tu nesreću, 
jer ti ljudi s tim darom nisu znali što da započnu. 
Bijelci su svih staleža bili spremni, da materi zemlji 
uskrate pokornost. Mjesto trobojnice uzeli su crnu 
kokardu, a svi su društveni slojevi otvoreno izrazili 
želju, da britanska vlada konačno izašalje flotu, koja 
bi osvojila otok ili uz pristanak stanovništva zapo¬ 
sjela bez borbe. 

Pustošenja su se međutim širila na sve strane. 
Ustaše su razorili gradić Limonade i sve plantaže 
po obroncima okolnih brda. Selo je Limbe stajalo u 
plamenu. Crnci su osvojili tvrđave Akul, Dauphin, 
Domdon i Grande Riviere, sve sama silno utvrđena 
mjesta. Ovdje su našli na pretek oružja, a dobili su 
ga i od Američana. Uspjesi su ih ohrabrili do ne¬ 
opisive mjere. 

Svaki je njihov korak značio razaranje, a svaki 
se otpor bijelaca činio beznadan. Da bijeda bude 
još veća, ustručavali su se njihovi susjedi Španjolci 
zadojeni mržnjom, da im za ugušenje ustanka pruže 
ma i najmanju pomoć, premda im je zdrava pamet 
morala govoriti, da i njihovu životu prijeti ništa ma¬ 
nja opasnost nego li Francuzima. Što više javno su 
optuživali Španjolce, da ne samo pomažu ustaše oru¬ 
žjem i municijom, nego crncima izručuju francuske 
vlasteline, koji su se sklonuli na španjolsko područje, 
a za to još primaju i novac. 

Trgovci su svoju robu nudili svakome, tko je pla¬ 
ćao u gotovom, u pola cijene. Sa svih su strana na¬ 
valili na kapetana našeg broda, da preveze bje¬ 

gunce na Jamaiku. Guverner ga je Blanchelande 
doduše primorao, da odbije sve te očajnike, ali vla¬ 
stelini su našli sredstava i puta, te su velike nov¬ 
čane svote i dragocjenosti od znatne vrijednosti ot¬ 
premili na Jamaiku i u sjevernu Ameriku. 

Iz sjeverne se pokrajine ustanak olujnom brzinom 
proširio i prema zapadu, poprimivši nove oblike. 
Ovdje su se ustaške čete sastojale većinom od mu- 
lata, kojima se pridružilo nekih šest stotina crnaca. 
Redovne čete, koje su iz Port au Prince-a pošle pro¬ 
tiv ustaša, bile su natjerane u bijeg. Neprijatelj se 
približavao gradu. 

Rigaud, vođa mulata, izjavio se spreman da pre¬ 
govara. Na čelo se bijelaca, koji su bili voljni, da 
popuste, stavio neki gospodin de Jumecourt. Poslje¬ 
dica je ovih pregovora bio ugovor, tako zvani kon¬ 
kordat, sklopljen u rujnu između ustaša i bijelaca u 
Port au Prince-u: Mulatima su priznali ravnopravno 
s bijelcima sva prava proglašena od narodne skup¬ 
štine, organizirali su čete od crnaca i mulata pod 
vodstvom mulatskih časnika. Već se činilo da je spa¬ 
šen Port au Prince i njegovo okružje. 

Ali uto je novi udarac zadesio nesretnu koloniju. 

Vijesti su iz San Dominga natjerale narodnu skup¬ 
štinu u Parisu potpuno u naručaj kluba »Massiac«, 
tako da je ona opozvala sve olakšice, koje je u svoje 
vrijeme zaključila u prilog mulatima. 

Učinak je te mjere na mulate bio neopisiv. U tren 
su se oka digli i navalili na bijelce. Velik je dio 
Port au Prince-a postao žrtva vatre. Iz svih su kra¬ 
jeva dohrlili crnci, priključili se mulatima, i rat je 
započeo iznova. Samo što su sada mulati štedili svoje 
ljude, a glupe crnce slali na klaonicu. U boju pod 
m ^ e . Sacom poginule su preko dvije tisuće crnaca. 
Mulati su u pravi čas pobjegli. 

Međutim kao da se Francuska s više energije za¬ 
pela za koloniju, 22. studenoga 1791. prispjela su 
u Cap trojica građanskih povjerenika: Roume, Mir- 
beck i Saint Leger, da na San Domingu uspostave 

mir. Prvo im je djelo bilo, da su dali ukloniti vje- 
šala i kotače, koji su u gradu služili krvavim orgi¬ 
jama. 5, su prosinca proglasili opću amnestiju i po¬ 
zvali sve građane, da se izmire. 

Ali sve su te mjere došle prekasno. Nitko se nije 
htio odazvati pozivu, da položi oružje i da se vrati 
na posao. Mulati nisu bijelcima više ništa vjerovali, 
a crnci nisu ni pomišljali, da se vrate u okove i 
jarme. Dotle su se bijelci svađali. Jedni su bili za 
Englesku, drugi protiv nje. 

Englesku je stranku vodio barun Charmilly. On 
me je svakog dana zvao k sebi. Dao mi je i pisama 
za London. U početku 1792. ostavio sam tu bijednu 
zemlju. Odsjev nas je požara pratio još dugo i da¬ 
leko, dok smo odmicali na pučinu .. .« 


TOUSSAINT NA STRANI USTAŠA, 

Nakon one noći, kad su se na imanju Lavalliere 
sastali urotnici, vratio se i Toussaint poput ostalih 
na imanje Breda. Ni on nije stisnuo oka. 

Toussaint je bio mudar, ali i sumnjičav. Poznavao 
je svoje zemljake, a pogotovo moć bijelaca. Nije on 
bio izdajica, ali ni djetinjast, da bi slijepo srnuo u 
propast. 

Sav u strahu slušao je noću i čuo napokon bruj 
zvonova, vidio požare, doživio prvi plamsaj žarke 
mržnje i dane, sedmice užasa, koji je za nj prestao 
biti užas, što je duže trajao. Crnci su naime odo¬ 
lijevali! Ono, što Toussaint, a s njim i bijelci, nisu 
nikada držali mogućim, postalo je stvarnošću*, crnci 
su pokidali okove. 

Ali već tada je Toussaint očitovao svoj značaj. 
On je računao, oklijevao. Promatrao je, vrebao, 
skupljao vijesti. A što je glavno — nije izgubio glave. 
I tako reći na svoju je ruku, u četrdesetoj godim, 
stao ostvarivati ono, što mu se činilo prijeko potreb¬ 

nim za uspjeh svoje rase: Organizirao je robove na 
imanju Breda, vježbao ih na vojničku, mjesto pušaka 
im je dao toljage. Morali su napredovati u rijetkim 
rojevima, tražiti zaklone, zakapati se. Izvodio je te¬ 
renske vježbe s predstražama, ukratko iz svojih je 
trista crnaca stvorio jurišnu četu, koja mu se slijepo 
pokoravala. 

Usred onih pustošenja, koja su iz dana u dan po¬ 
primala sve strašnije razmjere, sačuvao je rob Tous¬ 
saint i mir i snagu. Ništa nije moglo da ga smete. 
Kad su mu bijelci prigovarali, pozivao se na svoje 
punomoći. 

»Grof Noe je u gradu, a gospodin mi je Bajon po¬ 
vjerio obranu imanja. Mi se nalazimo u ratu, a ja 
sam naučio, kako u ratu treba postupati. Sve što 
radim, radim za sigurnost svojih gospodara. Ja jam¬ 
čim za njih svojom krvlju i svojim vojnicima. Samo 
jedno vas molim — dajte mi oružja!« 

I doista dali su mu nekoliko desetaka pušaka. 
Ostatak je čete naoružao srpovima na dugim drš- 
cima, tako zvanim machetama. 

Ni crnci ga nisu mogli uskolebati u miru. Čim su 
se pojavile rulje ustaša pred međama Bređe, pohi¬ 
tao im je Toussaint ususret sa svojim vodovima. 
Razmahati se noževima, ispalili nekoliko hitaca u 
zrak, a razbojnike zasuli kamenjem. To je bilo sve. 

Ali malo po malo postalo je stanje neodrživo. 
Crnci su sve više bježali s imanja. Zid se požara i 
pustošenja sve više suzivao, a grad Cap kao da je 
sve više odmicao. 

Jednog je dana gospođa Bajon izjavila, da će otići. 
Toussaint je pošao k njoj. 

»Madame, ostanite mimo ovdje, ne bojte se ni¬ 
čega. Dok sam ja živ i dok vas budem mogao bra- 
n iti» ne će vam ni vlas pasti s glave. Moji me ljudi 
slušaju i dobro su uvježbani.« 

Gospođa je Bajon ostala, a radovi na poljima, u 
tvornicama i skladištima nastavljeni su uobičajenim 
redom. Svake je sedmice dolazio upravitelj, pregle- 

dao polja i veselio se uzornom gospodarstvu, koje 
je usred onog vihora cvalo i napredovalo poput oaze. 

Ali sve su češće i u većem broju nadirale rulje 
odbjeglih robova, provaljivale na polja, prijetile rad¬ 
nicima i grdile ih. S običnom uzbunom nisu više bili 
kadri da protjeraju Marrone. Sad su i oni imali pu¬ 
ške. Toussaintovi su radnici postajali sve nemirniji, 
mnogi su mu vojnici pobjegli s oružjem. Bouckman, 
Biassou i Jean Fran^ois digli su galamu, prikupljali 
sve pod svoje zastave, rakija je tekla potocima. Po¬ 
slali su svoje zapovijedi i Toussaintu. On se gradio, 
da je gluh i vježbao dalje svoju četu. 

Ime se crnih generala sve više pronosilo zemljom. 
U gorama je taborovalo trideset tisuća naoružanih 
ustaša, koji su se umjeli boriti i nisu više imali straha 
pred francuskim bajunetama. Noću su se iz svojih 
spilja spustili niz obronke, sakupili se u grmlju i 
pošli dalje prema jugu. Odjednom su jeknuli urlici, 
juriš, puškaranje i za čas su planuli požari. More je 
vatre zahvatilo nove krajeve. 

Toussaint je međutim budno pazio, svake noći 
pregledavao straže. On je poznavao Cezara, Hero- 
dlotove izvještaje jiz perzijskih ratova, proučio je 
»Reveries militaires« od maršala Saskoga je li to 
sada kucnuo čas, na koji je mislio Raynal? Cas slo¬ 
bode, koji ga je zvao, koji se nikada više ne će vra¬ 
titi? 

Toussaint je čekao, čekao tri mjeseca, pola go¬ 
dine — crnačka se vojska držala i dalje se još bo¬ 
rila! Bijelci su strijeljali, ubijali, istrebljivali sve, što 
im je dopalo šaka. Ali Bouckman, div, u koga je 
ušao Makandalov duh, nije popustio. 

Toussaint nije vjerovao u aveti, znao je više nego 
li svi crnci, više nego li i sami bijelci — da će snaga 
mržnje, koja je odlučila u borbi za oslobođenje Ame¬ 
rike i u Europi u prilog potlačenih, i na San Do- 
mingu stvoriti čudesa. A on je bio radnik, koji je bio 
vješt svome poslu, a i volio ga. Umije li bijelac re¬ 
zati i mljeti šećer? Razumije li bijelac jezik Arada? 

Poznaje li bijelac trave, što suzbijaju groznicu ili 
čovjeka ubijaju polako, posve polako, a da nitko i 
ne opaža, od čega je umro, ni sam bijeli liječnik? 

Toussaint je čekao. 

Bouckman je poslao k njemu glasnike. 

»Ako za sedmicu dana ne isprazniš Bredu i s tvo¬ 
jim se radnicima ne pridružiš nama, sravnit ćemo 
sve sa zemljom, a tebe ćemo prvoga baciti u vatru.« 

To je bilo jasno kao sunce. 

Toussaint je tu poruku pokazao bratu Paulu. 
Dugo su se predomišljali, hoće li se oduprijeti ili 
ne će. 

»Crnac pripada k crncima. Crnac hoće da se oslo¬ 
bodi, on hoće da postane i vlasnik zemlje, koju obra¬ 
đuje, i žetve, koju požanje. A to će moći postići 
samo onda, ako se svi slože. Ti si mudar i velik, ti 
ćeš ih sve natkriliti. ,.« 

Toussaint nije mogao da se odluči. Brat mu je 
prigovarao. 

Toussaint se sav uznemiren ushodao. Navrle su 
mu suze. Ali Bouckman, div, ne poznaje milosrđa. 
Dan prije nego je istekao rok, udarile su prve čete. 
Opet je pozvao Paula. 

»Pokorit ću se. Ti ćeš se sjutra u zoru s gospo¬ 
đom Bajon odvesti u grad. Ti mi jamčiš za njen 
život!« 

Zatim se oprostio od svojih gospodara, poljubio 
im ruku, suzna im oka zahvalio na svim dobrotama, 
koje su mu iskazali. 

»Ništa se ne bojte, vi ćete doći do Capa, a odanle 
u Ameriku. Meni drugo ne preostaje, za crnca nema 
drugog izlaza .. .« 

Desetak je ljudi ostavio kao stražu, a sam je od¬ 
mah nakon odlaska gospođe Bajon sa svoje dvije 
stotine momaka pošao u Grande Riviere, u tabor 
crnaca k staroj pijanici Biassou-u. Tu se prijavio 
k^o ranarnik i sve ga je primilo otvorenih ruku. 
Liječnici su bili jedini bijelci, koje su crnci štitili. 

Toussaint se ograničio samo na uređivanje bol¬ 
nica i previjališta, ali je pomnd^promatrao sve, što 
se oko njega zbiva u taboru. Biassou, Bouckman, 
Jean Francois i kasnije neki Jeannot natjecali se 
međusobno, tko će biti okrutniji i do ludosti raz- 
vratniji. 

Toussaint je zadržao svoju četu. Njemu se gadilo 
ono bezumno razaranje. Malo po malo je oko sebe 
okupio u neku ruku stranku trijeznih. Većinom su to 
suplemenjaci, Arade. S njima je raspravljao o polo¬ 
žaju ustaša i o stanju revolucije. 

Tada je već našao onu dvojicu ljudi, koji će vječno 
pratiti njegovo ime, i zasjenjivati, a konačno i ku¬ 
movati njegovu udesu. Jedan je bio Dessalines, stari 
Marron, oduran, sav iznakažen brazgotinama, koji 
je pobjesnio, kad je čuo zvižduk taneta, bojnu viku. 
On je strah i trepet nesamo bijelcima, i crnci strepe 
pred njegovom silovitošću. Svoje je taktičko isku¬ 
stvo zahvaljivao jedino energičnom nadzoru sa 
strane Toussainta. Drugi je junak bio Jean Christo- 
phe, bivši konobar, spor, žilav, gvozdenih živaca i 
mišića, kojem je inteligencu ispreplela divlja fanta¬ 
stika. Život je ove dvojice donekle bio još čudniji 
nego li život njihova učitelja Toussainta. 

Toussaintu se bilo teško snaći u tom vrtoglavom 
svijetu. Crnački je rat pogdjekada bio nalik na gro¬ 
teskan kazališni komad, u kojem je originalno bilo 
samo ubijanje žrtava. A sve drugo, život u taboru, 
ratni plesovi, uređaj i uprava vojske, sve je to bilo 
nerazmrsivo klupko spletaka, majmunisanja i ludo¬ 
vanja. 

U prvom redu gospoda vode: 

Jean Fran^ois se prozvao velikim admiralom 
Francuske, a nikad u životu nije vidio mora. Bias¬ 
sou je uzeo naslov generalisimusa osvojenih podru¬ 
čja. Njihove su rulje nosile bijele zastave s ljiljanima. 
Na jednoj je strani bio natpis »Živio kralj!«, a na 
drugoj »Živila stara, zakonita vlast!« Ti su se robovi 
nazivali rojalisti: Kralj je Ljudevit htio ukinuti rop¬ 

stvo, zato su ga vlastelini i klub »Massiac« u Pa- 
risu bacili u tamnicu. 

Kapetani su ukradene časničke kapute uresili cr¬ 
nim vrpcama. Generali su se šepirili poput paunova: 
o ramenima su im visjele ogromne epolete, na odo¬ 
rama izvezenim zlatom sjajila se odlikovanja, koja 
su popljačkali po ormarima. Na trouglastim im se 
šeširima talasali čitavi strukovi nojevog perja. Odli¬ 
kovanja, mačeve, pištolje i uresne predmete, koje 
su našli po riznicama francuskih vlastelina, sve su 
to po sebi povješali. Samo tako su mogli voditi rat, 
samo tako su mogli imponirati glupim crncima. 

Toussaint je zazirao od te maškarade, nosio je 
modri kaput bez ikakva znaka. Ali mjesto toga je 
vježbao svoje ljude u ratnom umijeću, onako kako 
je to vidio da rade Francuzi u Capu. 

Biassou-u se to svidjelo. Stoga je ranarnika ime¬ 
novao svojim pobočnikom, protiv volje Jeana Fran- 
9 oisa, koji je ljubomorno čuvao svoj položaj. Sad je 
Toussaint mogao pribivati vijećanjima u glavnom 
stanu. A kad je sa svojom jurišnom četom izveo 
nekoliko uspjelih pothvata, stekao je doskora među 
ratnicima veći ugled nego li sam generalisimus. 

Ponajprije je napeo sve sile, da istrijebi sveopću 
nediscipliniranost među crncima. Svoje je vojnike 
izlučio iz onih razbojničkih rulja, tako te su ovi na¬ 
skoro spoznali, da su time izloženi manjim žrtvama. 
Časnici su se pridružili njemu, a tim je bio potko¬ 
pan utjecaj Biassou-a, koji nije drugo umio nego 
slijepo jurišati. 

Toussaint je onu gomilu crnaca porazvrstao u pu¬ 
kovnije i čete, dao je urediti matice, dijeliti plaću, 
postavljao je časnike i podčasnike. Nakon tri je mje¬ 
seca ta malena vojska prisegla njemu vjernost. Geslo 
je »Sloboda i nezavisnost crnaca« konačno istislo 
one rojalističke blezgarije. Klanje i pljačkanje, ne¬ 
promišljeni noćni prepadi i uzmaci, koji su proždi- 
rali žrtve, prestali su, a mjesto toga su nastupali po 
točno određenoj ratnoj osnovi, te su postepeno Fran- 

cuze .potišli sve do obala. Osvojena je područja Tous- 
saint osigurao jako utvrđenim uporištima, koja je s 
glavnim stanom povezao stalnim teklićima i čitavom 
mrežom straža. 

Za ratovanje je trebalo novaca i hrane. A nada¬ 
leko i široko se prostirala zemlja puna razvalina, 
garišta i zastrašenih, opljačkanih ljudi. Tu je trebalo 
zagrabiti čvrstom rukom, da glad ne skrši snagu 
ustanka. Stoga je Toussaint izdao svoj prvi manifest, 
proglasivši svakog seljaka vlasnikom one zemlje, 
koju obrađuje. To je otrijeznilo crnce i oni su pod 
zaštitom crnih pukovnija stali obrađivati zapuštena 
polja. Višak su uz utvrđene cijene morali davati 
vojsci. Slobodni su se seljaci toj naredbi odazvali s 
oduševljenjem i tako je bio osiguran materijalni op¬ 
stanak vojske. 

Kad je Toussaint uočio položaj i prozreo neva- 
ljalstvo drugih voda, steglo mu se srce. Posumnjao 
je u uspjeh. Znao je, da se Francuska nikada ne će 
odreći svoje najbolje kolonije. Francuska je bila ve¬ 
lika vlast. A što je bio on? U najboljem slučaju pa¬ 
metna glava usred milijuna djetinjastih budala. Svake 
je noći morao biti spreman, da će ga ubiti. U svakoj 
ga je bitci moglo s leđa pogoditi tane iz puške nje¬ 
govih zavidnika. Crnci su znali baratati i s otrovom. 
Tko mu je mogao jamčiti, da komad kruha ili čaša 
čaja na njegovu stolu nije otrovana? Više nije spa¬ 
vao, hranio se samo bananama, a u borbi se sa svo¬ 
jom pratnjom povukao na kakvu uzvisinu i dijelio 
naloge, a da se sam nije miješao u borbu prvih re¬ 
dova. 

To mu je stanje podrovalo snage. Ne bi li ipak 
bilo pametnije, da sada popusti? Morao je i to po¬ 
kušati. ; ! j ; ! j l 

Francuzi su zatražili obustavu neprijateljstva, da 
pokopaju svoje mrtve. Tada je Toussaint zamolio, 
da se sastane s generalisimusom. 

U Dondonu su održali ratno vijeće, kojem su pri¬ 
bivali svi vođe: Bouckman, Biassou, Jean Fran 9 ois 

i Jeannot, a s njegove strane Dessalines i Jean 
Christophe. Prvi je ustao Toussaint i u dugom go¬ 
voru izložio svoje političko mišljenje i brigu za bu¬ 
dućnost. 

»Drugovi, mi smo bijelcima dokazali, da nismo tek 
oruđe bez volje i bez duše u njihovim rukama. Mi 
nismo ni Marroni, nego vojnici, koji umiju da se bore 
i drže disciplinu. Mi smo svagdje pobijedili i zemlja 
je sada naša. Polja su vlasništvo seljaka i oni su 
spremni, da je brane puškom i sabljom, pa i zubima. 
— Naša je svrha — vlast Afričana nad San Domin- 
gom! San Domingo pripada ljudima, koji su iz njega 
stvorili plodnu i bogatu zemlju. — Francuzi neka 
rade što ih je volja. Oni su smaknuli svoga kralja, 
to se nas crnaca ništa ne tiče. Bijelci neka čine što 
im drago, mi smo narod i ljudi, upravo kao i oni, — 
Drugo me pitanje više zabrinjuje. Što će biti, ako 
bijelci dopreme svježe čete iz Europe, ako se u 
borbu umiješa Španjolska ili Engleska, koje jednako 
tjeraju trgovinu s robljem na najbarbarskiji način, 
pa mi dospijemo među dvije ili tri vatre? Afričani 
nam s drugih otoka ne mogu pomoći. Mi se sami 
borimo protiv čitavoga svijeta. — Tu nam preostaje 
samo jedna nada. Bijelci su međusobno nesložni. 
Iskoristimo njihovu neslogu i ponudimo im mir uz 
ove uvjete: Prvo — ropstvo se ukida, na San Do- 
mingu imadu da postoje samo slobodni, jednakoprav¬ 
ni ljudi; drugo — mi generali zadržavamo naš položaj; 
treće — naše pukovnije ostaju onakve, kako smo ih 
mi uredili i naoružali. Molim, da ovaj prijedlog ili 
prihvatite ili odbijete.« 

Taj je govor prasnuo poput bombe i raspršio ma¬ 
glu pijanstva i tuposti u mozgovima crnaca. 

Ali smjesta se pojavio otpor. Biassou i Jean Fran- 
9ois digli su galamu. 

»Tko će nam jamčiti, da će bijelci sada održati 
svoje obećanje, kad ga nikad nisu držali?« 

»Ja predlažem, da se stavimo na stranu građan¬ 
ske uprave i podupremo povjerenike protiv vlaste- 

lina, koji zemlju hoće da prodadu Englezima. Na 
taj ćemo način za se predobiti republikaške ele¬ 
mente i siromašne bijelce.« 

Konačno su Biassou i Jean Frangois popustili. Tri 
su parlamentera pošla u Cap ka građanskim po¬ 
vjerenicima. Ovi su ih primili i njihove prijedloge 
podnijeli skupštini vlastelina. Ali tu su naišli na 
najžešći otpor. Charmilly je kratko izjavio, da on 
ne će pregovarati s ubojicama i razbojnicima. Neka 
zahvale Bogu, da ih nije smjesta povješao. 

Povjerenici su bili očajni. Bez vojničke i novčane 
potpore iz Francuske nisu mogli da skrše reakcio¬ 
narnu silu. Poslali su doduše k Toussaintu tajne po¬ 
srednike, da ga izmame iz one gomile. Ali Tous- 
saint je bio toliko mudar, pa im se nije dao na lije- 
pak. Biassou, s kojim je razgovarao o tim spletkama, 
bio je sada upravo tvrdoglav u nepopustljivosti. 

»Eto vidiš sada, da je politika glupost. Francuzi 
hoće rat, neka im ga! Rat na noževe, dok svi bijelci 
ne polegnu pod zemlju! Tek onda će biti mira na 
San Domingu!« 

Klanje se nastavilo udvostručenim bijesom, Fran¬ 
cuzi se povukli do obala i slali očajne vapaje za 
pomoć u Pariš. 

Prijestolnica se konačno prenula i ozbiljno se po¬ 
zabavila kolonijalnim pitanjem. 4. je travnja 1792. 
objelodanjen dekret, koji mulatima i slobodnim crn¬ 
cima priznaje ista politička prava kao i bijelcima. 
Namjesto one trojice nesposobnih su povjerenika: 
Roume-a, Mirbecka i Saint Legera postavili tri uvje¬ 
rena, energična jakobinca iz kruga Robespierre-ovih 
prijatelja. To su bili Sonthonax, Polverel i Ailhaud. 
Prvi je od njih bio znatna ličnost. On je izvršio naj¬ 
veće djelo na području oslobođenja ljudi: bio je prvi 
bijelac, koji je javno ustao protiv ropstva, borio se 
za to bez kompromisa, te ga je u području svoje 
vlasti i ukinuo. Francuska, a ne Engleska ni Ame¬ 
rika, prva je probila zidine te barbarske ustanove, 
koju su izmislile sredovječne države uz potporu 

crkve. Bez Sonthonaxa ne bismo mogli zamisliti ni 
Wilberforce-a ni Lincolna. 

S novim je povjerenicima prispjelo i šest tisuća 
vojevanju vještih republikaških vojnika. Istoga dana, 
kad su stigli, raspustili su kolonijalnu skupštinu, 
potjerali guvernera Blanchelande-a, a mjesto njega 
imenovali generala Rochambeau-a, koji je s otoka 
Martinique dohitao u pomoć s osamnaest tisuća ko¬ 
lonijalnih četa. Smjesta su proglasili dekret o novoj 
slobodi. 

»Vjerni zakonima, koje ćemo ovdje primjenjivati, 
izjavljujemo mi povjerenici u ime narodne skupštine, 
da odsele u koloniji San Domingo priznajemo samo 
dvije vrste ljudi — građane, bez razlike puti — i 
robove!« 

Sedmicu je dana nakon proglašenja ovog dekreta 
gospodin de Charmilly otputovao u London, opre¬ 
mljen punomoćima svojih staleških drugova. 

Sad su oživjeli mulati. Podvostručili su svoju 
aktivnost, te se činilo, kao da je San Domingo do¬ 
spio pod vlast miješanaca: progurali se u sve urede, 
zaposjeli sva mjesta, od najviših do najnižih. U vojsci 
je nastao isto takav preokret. Bijelci se uzbunili i 
postavili povjerenicima ultimatum: — Ili se mulati 
moraju smjesta povući ili ćemo ih mi oružjem u ruci 
istjerati sa svih položaja! — 

Ali Sonthonax je ostao nepokolebiv. Vlastelini 
su posegnuli za oružjem i sakupili se u Port au 
Prince-u, koji su uredili kao uporište za Engleze. 
Odavle su pripremili prave osvetničke nalete na 
crnce, mulate i republikaše. 

Povjerenicima nakon dugih besplodnih pregova¬ 
ranja nije preostalo drugo nego rat. Aristokrati mo- 
radoše uzmaknuti pred premoćnim protivnikom. 
Održali su se samo još u Port au Prince-u, koji su 
branili očajnom srčanošću. Nekoliko je tisuća gra¬ 
nata grad pretvorilo u razvaline. Tek nakon ove 
pripreme pošao je za rukom juriš, koji je završio 
strahovitim krvoprolićem. A najčudnije je bilo, da 

je jedna četa crnih robova pod vodstvom vlastelina 
vanredno hrabro branila jednu utvrdu. S punim su 
se mirom ti crnci dali razoružati i odvesti na svoja 
polja. Od tri tisuće mulata nije nijedan ostao na 
životu. Vlastelini su odlučili, da tu rasu istrijebe s 
površine zemlje. Za svaku su mulatsku glavu plaćali 
četrdeset franaka. Palisade su utvrde Laplainte bile 
načičkane tim krvavim trofejama. 

Sad su građanski povjerenici službeno povjerili 
mulatskom generalu Rigaudu zadatak, da organizira 
svoje zemljake. Prvo im je bilo, da su sve crnce uni¬ 
jeli u matice i naoružali. Svi su se trsili, da crnce 
izvježbaju za borbu, tako da su naskoro i najtuplji 
progledali i uočili svoju pravu vrijednost. Kako su 
crnci bili snažni i okretni, ubrzo su se kao vojnici 
smatrali dorasli Europejcima, a pogotovo mula- 
tima. 

Kolonija se nalazila u stanju potpunog rasula. Ari¬ 
stokrati su čitavu zemlju zarazili ratom i raskolom, 
koji je dotle vladao samo u sjevernom dijelu. Zaludu 
su se građanski povjerenici mučili, da opet dovedu 
u tok najnužnije radove na poljima. Čim su crnci 
stali sijati ili žeti, rastjerali su ih bijelci s polja. 

Ništa nisu propustili, samo da jaz između repu¬ 
blike i starog režima prodube i među građanstvom. 
Svuda su raspreli svoje mreže, kovali urote, izazi¬ 
vali parnice i dvoboje. Konačno im je pošlo za ru¬ 
kom, te su za svoje osnove predobili i vojsku. Po¬ 
sljedice su toga bile jednako strašne kao i samo 
njihovo rovarenje. Jednog se dana u Capu iskrcao s 
velikim brojem mornara general Galbaud, zapovjed¬ 
nik mornarskih četa na francuskim brodovima, usi¬ 
drenim u luci. Njima su se pridružili veliki posjednici 
i sada je započela borba protiv mulata i slobodnih 
crnaca u samom gradu, koji je dosele bio miran i 
umjeren. Mulati i crnci branili su se očajno. Mornari 
su pljačkali republikaše i zatvarali ih sve redom. 
Noću je gomila crnaca navalila na tamnicu, da oslo¬ 
bodi svoje prijatelje. Zgrada je pri tom izgorjela. U 

onoj općoj gunguli nije nitko ni mislio, da gasi vatru, 
koja se sve jače širila, tako da je strašan požar za¬ 
čas zahvatio čitav ovaj najveći i najljepši grad na 
Antilima. 

Povjerenici su smjesta došli, da generala pozovu 
na odgovornost. Ali on je izmaknuo sudu i s neko¬ 
liko tisuća vlastelina otplovio put sjeverne Ame¬ 
rike. Prije odlaska izvršio je još svoj posljednji voj¬ 
nički čin: bacio je u zrak arsenal i sva skladišta s 
hranom i robom! 

Sad su oba glavna grada, Port au Prince i Cap, 
bila tek ruševine. Ni sjeverni krajevi nisu bolje pro¬ 
šli. Svuda garišta i razvaline, opustošena polja. A 
tisuće su ljudi, kojih se nedostatak sada svagdje 
osjećao, žrtvovale svoj život za različite ideologije. 

Ni privredne posljedice nisu izostale. Proizvodnja 
je spala na trećinu prema normalnim godinama mira. 
Ljudi su gladovali. Dionice su u vrijednosti pale na 
ništicu, a trgovci su iz Engleske i Amerike izbje¬ 
gavali te zemlje strahota. 


TOUSSAINT KOD ŠPANJOLACA. 

Francuska se pretvorila u vojnički tabor, u op¬ 
sjednutu tvrđavu. Na svim su granicama^ ustali su¬ 
sjedi: Njemačka, Holandija, Austrija, Španjolska, 
Engleska — čitav se stari svijet privilegija i apso¬ 
lutizma okomio na mladu slobodu. 

Urlik je tog vihora odjeknuo i brdinama San Do- 
minga. Otok je postao predmet visoke politike, za- 
mamljiv plijen za obje velike kolonijalne vlasti, En¬ 
glesku i Španjolsku. 

Španjolska je vodila rat proti Francuskoj. Mini¬ 
star Acuna uputio je iz Madrida pismo guverneru 
španjolskog dijela San Doiminga, neka pod svaku 
cijenu zaposjedne francusku trećinu otoka. Neka 
potkupi crnce ustaše, »kako bi francuskim koloni- 

stima zadao što težih muka i tako osvetio smrt Lju 
devita XVI., rođaka našega kralja Karla IV.« 

Jean Fran<;ois, Biassou, a pogotovo Toussaint 
smjesta su se i najspremnije odazvali pozivu, da 
stupe u španjolsku službu. Sad su postali redovit* 
vojska, nisu više bili hajduci. Španjolci su ih ime 
novali generalima na velikim pergamenama s pe¬ 
čatima i proglasili ih vitezima reda svetog Ljudevita. 

»Mi smo sklopili savez sa španjolskom krunom, 
koja nam je priznala sva prava bijele rase.« 

Likujući razglasili su to po svoj zemlji 
koji su naćulili uši; sada su pale posljednje zapreke 
- hrpimice su grnuli raskovani robovi pod nove 
zastave. Kod Španjolaca su napokon našli slobodu i 
ravnopravnost. Zakitili se bijelom kokardom i opet 
se smatrah braniteljima kralja U tom su ih uvje¬ 
renju učvrstili još i proturevolucionarni element., 
svećenici i vlastelini, koji su od tdi bijednih, 
prosvijetljenih robova htjeli da odgoje osvebnk 
kralja, starog režima, da uguše revoluciju. Pričah su 
im o raspodjeli zemlje, o novom redu, o općem bla¬ 
gostanju, da ixn podjare njihove malograđanske m 
Ste. Ali krišom su ljudi stare vlasti marljivo 
pripremali sve za Engleze. Poslovi su un dobro po- 
šli, iako isprvice samo politički: Charmilly je k 
načno uvjerio britanski parlamenat opolreh inter¬ 
vencije na San Domingu. Na prosvjede se hrabrog 
Wilberforce-a nitko nije osvrtao. Vatrenom su rj 
čitošću, teatralnim suzama francuski aristokrat 
elektrizirali one računske strojeve: engleska se flo a 
uputila u borbu protiv francuske kolonije. 

U lipnju su 1793. građanski povjerenici bontho 
nax i Ailhaud pozvali crnce, da se francuskoj re¬ 
publici priključe u borbi protiv ugnjetavaca covje- 
čanskih prava. 

Odgovor je Afričana donekle bio smiješan: 

»Mi se ne možemo podvrći volji francuske revo¬ 
lucije Otkad svijet postoji, služili smo mi Afncani 
uvijek samo kraljevima. Francuskoga smo kralja iz- 

gubili, ali za to našli španjolskoga vladara. On s 
nama postupa kao s ljudima, a ne kao sa životinjama. 
Mi Vas povjerenike ne možemo priznati, dok ne 
uspostavite kraljevstvo.« 

Francuzi nisu crncima mogli da ispune tu želju, 
jer su netom uz strašne napore srušili i smaknuli 
svoga zakonitog vladara. 

Tada je kod crnaca pokušao sreću general La- 
veaux, koji je došao na San Domingo zajedno s po¬ 
vjerenicima kao zapovjednik republikaških četa, a 
privremeno je vodio i građanske poslove. Ali i on 
je nespretno nastupio kao posrednik, premda je 
drukčije dobro poznavao dušu i osjećaje te djece 
prirode. Kod Jeana Fransoisa pao je u nemilost. On 
mu je poslao ovo pismo, nadahnuto svakako ide¬ 
jama i politikom Toussainta: 

— Jean Frangois, general pomoćnih četa Njegova 
katoličkoga Veličanstva, Etienne-u Laveauxu, ge¬ 
neralu i guverneru francuske republike u Capu. 

Fort Dauphin, 28. 11. 1793. 

Generale! 

Primio sam Vaše pismo od 30. Brumaire-a treće 
godine francuske republike. Ono mi očituje sve osje¬ 
ćaje, koji su ispunjali Vašu dušu, kad ste ga pisali. 
Već sam je početak toga pisma pun onog prezira, 
kojim od vajkada susrećete sve ljude moje rase. Ja 
smatram čašću, kad me prijatelji i neprijatelji na¬ 
zivlju generalom, jer sam taj stepen postigao pozi¬ 
tivnim djelima, dobrim vladanjem, poštenjem i hra- 
brošću. Vi me međutim odmah na početku Vašega 
pisma lišavate toga naziva i s visoka me kao iz do¬ 
sade nazivljete •—< Jean Fran^ois. Točno onako, 
kako ste to običavali u doba, kad smo bili poniženi, 
kad je Vaša mržnja, Vaša okrutnost nas crnce sma¬ 
trala konjima, volovima i gamadi. I to se Vi usuđu¬ 
jete u času, kad se obraćate meni, da Vam pomog¬ 
nem! 

Vi biste himbenim obećanjima i lijepim frazama 
htie i da me zavedete na najpodlije izdajstvo. Vec 
t ’oAnr\ da imadete posve naopaku pre 

<modski i da su izvršili sva svoja obećanja. 

P Preko preostalih odlomaka Vašeg pisma ptea 
šutke. Odgovor ćete naći u proghisim«, 4d^ a K 
zemljacima objašnjujem sudbinu, koja 

F Tek »da, kad budem vidio, da «>•*■ 
i drugi F '»” c " z ‘ ^*f d ™ ć “' v a ier ovati V u jednakost. 
'‘Princu Va e s s°amo jo“š molim: pošaljite mi pt- 

5mWSSvaff»jS. : S£ 

h - 

nikada ne služi general J e an Fran<;ois. 

* 

* * 

_ U ratnom stanu Turelu 29. kolovoza 1793. 

Braćo i prijatelji! „ . . . 

Ja sam Toussaint Louverture. Moje Vam je “ne 

ljS^sveTimVaMo'rki udes"NaSanDomingS treba 

s nama za zajedničku stvar! 

Vaš odani prijatelj i sluga 

Toussaint Louverture 

general kraljevske vojske za opće dobro. 

To je jedan od brojnih Toussaintovih proglasa, 
kojima je budio tupost robova, hrabrio za buduću 
borbu i ucjepljivao svoje ideje, koje su u bitnosti 
svojoj bile samo preteče nazorima francuske revo¬ 
lucije. U tom se proglasu prviput pojavljuje Tous- 
saintov nadimak, ona tajanstvena riječ Louverture, 
o kojega nam podrijetlu i značenju nije ništa po¬ 
bliže poznato. Ta je riječ jednog dana iskrsla i ostala 
zauvijek nerazdvojiva s njegovim imenom. On sam, 
a i crnci tvrde, da je naprosto počasni naslov: Tous¬ 
saint je prvi crncima otvorio vrata slobode. 

Jean Fran^ois, koji se pred Španjolcima gradio kao 
vječno zaposlen, velik vojskovođa, premda je tegobe 
ratnih operacija rado svaljivao na svoje suradnike, 
sve je većom zavišću i nepovjerenjem gledao, kako 
Toussaintov utjecaj sve više raste: to je bio takmac, 
koji je ugrožavao njegov položaj i prihode. 

Jednog ga je dana posluživši se nekom smiješnom 
izlikom dao baciti u tamnicu. Biassou je smjesta 
prosvjedovao protiv te lopovštine, tako da su Tous- 
sainta opet pustili na slobodu. Ali nakon ovog je 
slučaja postao još oprezniji, okružio se tjelesnom 
gardom od šest stotina izabranih, lično mu poznatih 
vojnika, proglasio se samostalnim i kao neovisni se 
general podredio izravno samo španjolskom zapo¬ 
vjedniku de Hermoni. 

Slava mu i snaga njegova imena postala je već 
toliko poznata, da su brojni mrkoputi časnici iz re¬ 
dovne francuske vojske prebjegli k njemu. Od njih 
je sastavio svoj generalštab. Toussaintova se samo¬ 
svijest učvrstila. Sada je poveo na svoju ruku vojnu 
protiv Francuza, i doskora su oni oćutili lavovske 
pandže. 

❖ 

* * 

Francuzi su iz bivših crnačkih taborišta Dondona, 
Marmelade-a i Ennery-a, triju mjesta u gorju, smje¬ 
štenih iza prirodnih bedema iz klisura, koje su poput 

utvrda gospodovale nad svim prilazima, izgradili 
moćne tvrđave i osigurali jakim četama. 

Toussaint je najprije iznenadnim prepadom zapo¬ 
sjeo dondonsku prednju utvrdu Tannene i pokušao 
da gladom shrva Francuze. Danju i noću vrebali su 
njegovi vojnici iza hridina, bacali stijene na čete, 
što su prolazile cestom, svraćale potoke iz korita, 
tako da su bučno zalili jarke i podzemna skloništa. 
Zapovjedniku Brandicourtu ne preostade drugo, 
nego da se povuče u glavnu utvrdu tvrđave Mar¬ 
melade. 

Toussaint je tada ima pri ruci samo jezgru svoje 
buduće vojske, šest stotina vojnika, a protiv njega 
se borila europska vojska od približno dvije tisuće 
dobro izvježbanih i opremljenih bijelaca i mulata. 
Ali čim je otkrio nakanu Francuza, postavio je po- 
lovicu svojih četa pod vodstvom podgenerala Char^ 
lesa Belaira između tvrđave i prednje utvrde, o 
ostatkom je s klisura pratio kretanje Francuza. Oni 
su se ponadali, da će u zoru moći umaći, jer su dr¬ 
žali, da je dobro učvršćena cesta, koja se vijugala 
gudurama, posve slobodna. Njihov je prezir prema 
strategijskim sposobnostima crnaca bio tolik, da nisu 
razaslali ni izvidnice. Francuzi su se uputili u noć 
bez bojnog reda, a iznebuha, tako te se nisu mogli 
ni snaći, osula se na njih vatra Belairove čete. S leđa 
se već Toussaint spustio sa hridina i stao goniti sve 
naprijed. General je Brandicourt zapao u stupicu i 
morao položiti oružje. 

Vijest je o predaji zatekla Toussainta još u glav¬ 
nom mu stanu. Smjesta je pohitao do svojih pred- 
straža i primio pobijeđenoga generala sa svim po¬ 
častima, Po svršetku pregovora uputili su se zaro¬ 
bljenici u tabor crnaca. Uz takt bubnjeva, s razvi¬ 
jenim zastavama i s puškom o ramenu koračala je 
četa za četom odmjerenim korakom. 

To je bio prvi slučaj, da su robovi zarobili re¬ 
dovnu europsku vojsku i da su časnici s njima pre¬ 
govarali. Crncima su klecala koljena gledajući, kako 

njihovi bivši gospodari stupaju puni bojnog zanosa. 
Ta što su bili oni sami? U najboljem slučaju naoru¬ 
žani odmetnici. A njihovih je šest stotina ljudi za¬ 
robilo te dobro odjevene i ponosne junake! Crnci 
su zadrhtali od straha i bili bi pobjegli. Ali kad su 
vidjeli svoga generala Toussainta, kako mirno po¬ 
zdravlja golom sabljom, pograbili su i oni svoje pu¬ 
ške i zauzeli propisani stav, kao što ih je on naučio. 

Toussaint je vodio rat na svoju ruku, rat crnaca 
za plodnu zemlju San Dominga. Španjolci su ga oskr- 
bljivali oružjem, hranom i novcem, a on je uz ne¬ 
prestane borbe zaposijedao sve dalje francusko po¬ 
dručje, osvajajući crno pučanstvo za svoje ideje. U 
svakom je zauzetom selu odmah sakupio seljake i 
naredio im, da smjesta započnu s radovima na polju. 
U dnu mu se duše gadio taj bratoubilački rat, uopće 
rat, koji upropašćuje, pustoši i isisava zemlju. On 
je već tada shvatio, da crnac sam nije dorasao ve¬ 
likim zadacima, koje od njega traži trgovina i go¬ 
spodarstvo. On je pozvao sve vlasteline, što su po¬ 
bjegli na španjolsko tlo, da se vrate na svoja imanja 
i preuzmu nadzor nad radovima. 

Zauzeo je Tannerie, Dondon, La Marmelade. Na¬ 
skoro je pao i Ennery. A onda je Toussaint prodro 
do Gonalvesa, utvrđenog grada na obali. Probivši 
se do krajnje točke na zapadnoj obali, razdvojio je 
Toussaint sjever od juga, raspolovio francusku ko¬ 
loniju. U sjevernom su dijelu vladali crnci, a u ju¬ 
žnom manje više mulati. 

Topovi crnih pobjednika još nisu zamukli pred 
bedemima Gonaivesa, kad li se na obzorju iznenada 
pomoliše engleski brodovi, iskrcaše čete i uperiše 
topove na grad, da zaštite britanske jurišne bata¬ 
ljune, koji su prodrli u grad. 

Crnci i Englezi sukobili se usred grada, prvi su 
hici zagrmjeli. Ali malo kasnije su raščistili taj ne¬ 
sporazum. 

Tko je gospodar grada? 

Stanovnici su se odlučili za Toussainta, a Englezi 
su se smjesta povukli. To je bio prvi Toussaintov 
susret s Englezima, a u neku ruku i prva njegova 
pobjeda nad njima. 

Francuzi su se držali uz obalu tek u nekoliko gra¬ 
dova na sjeveru — u Fort Dauphinu, u Port de 
Paixu, gdje se je nalazio Laveaux sa svojim glavnim 
stanom, i u Capu pod zapovjedništvom bivšeg liječ¬ 
nika Vilattesa, mulata, koji se iz učenjaka pretvorio 
u vojnika i postao general. Sve su se druge manje 
utvrde i mjesta predala Toussaintu, a brojni su ča¬ 
snici i vojnici, bijelci i mulati, stupili u njegove re¬ 
dove. S mora su engleske i španjolske fregate nava¬ 
lile na luke. Pod tim se kliještima morao slomiti 
otpor Francuza, naročito jer im u pomoć nisu stiza- 
vale nove sile. 


KRAJ ROPSTVU, 

Francuzima su preostale samo dvije mogućnosti, 
ako su htjeli da se spase od propasti — ili ispra¬ 
zniti koloniju ili predobiti za se crnce. 

Sonthonax i Laveaux nisu ni pomišljali na to, da 
se odreknu borbe i da ostave zemlju. Oni su svoj 
život posvetili revoluciji, republici, pa su bili spremni 
da za volju tih ideala žrtvuju prije sve, pa i sam 
život, nego li da im se iznevjere. 

Njih su dvojica potekla iz upravo suprotne oko¬ 
line: Sonthonax, bretonski seljački sin, uzdigao se 
iz najnižeg sloja potlačenog, bespravnog i izmuzenog 
staleža. Laveaux je naprotiv bio aristokrat najčistije 
krvi, a puno mu je ime bilo Etienne Maynaud Bize 
Franc Comte Laveaux. Ali taj se čovjek, koji je kao 
poručnik orleanske dragunske pukovnije dospio u 
pratnji građanskih povjerenika na San Domingo, od¬ 
rekao svih naslova i postao vatren, fanatički pri¬ 
staša francuske revolucije, »cidevant sansculotte«. 

Od prilike onako kao i daleko čuveniji Henri Comte 
de Saint Simon. Laveaux ne samo da je bio revolu- 
cionarac i političar, nego i čovjek bistre pameti i 
dobra srca, koji je umio lijepo postupati s crncima 
i zadobiti njihove simpatije. Sonthonaxov je put kroz 
život bio mnogo teži. On se je gladujući protukao 
kroz latinsku školu u provinciji, došao je u Pariš i 
opet gladovao, ali učio je i konačno dotjerao do 
odvjetnika. Već mu je bila blizu pedeseta, a jedina 
strast politika. Tijelom se i dušom predao svom pri¬ 
jatelju Robespierre-u, koji ga je poslao i u ovu ne¬ 
sretnu zemlju. 

U jedinoj sivoj sobi vijećnice u Port de Paixu, koju 
im je načelnik odstupio protiv volje, sjedila su sada 
njih dvojica — veliki, elegijski grof i maleni, ćelavi 
Sonthonax, te se zamislili. 

Vruć je dan, muhe i komarči zuje pod stropom. 
Tu je tjeskobnu tišinu prekinuo Sonthonax: 

»Građanine Laveaux, vi morate pregovarati s 
Toussaintom, Jedini nam je izlaz — ili crnce ili 
smrt. Mulati se ćute aristokratima. Što im više po¬ 
puštamo, to drskiji postaju. Bijelci, naši plemeniti 
zemljaci, su tvrdoglavi. Protiv nas stoje dvije velike 
vlasti i dvije neprijateljske rase. Kako će to svršiti? 
Kako bi republika pregorjela taj gubitak?« 

Laveaux, mršav dugonja u izblijedjelom modrom 
vojničkom kaputu, s rukama na leđima, ushodao se 
dugim koracima po sobi. Kao uznik u ćeliji. Ostruge 
mu na dugim čizmama zvekeću pri svakom koraku, 
a od vremena je do vremena crveno ispruganim 
rupcom iz prosta pamuka obrisao znoj s lica. 

»Pisao sam svima, onoj ispičuturi Biassou-u, i 
Jeanu Fransoisu, koji je umišljen do ludila. Ako že¬ 
lite, pisat ću i Toussaintu. Ali on ima najmanje ra¬ 
zloga, da nam pomogne, upravo obratno, posve 
obratno! Ako nanjuši našu slabu stranu, oborit će 
se na nas dvostrukom žestinom. Jer on je jedini među 
crncima, što shvaća političku ideju, o koju se ovdje 
vodi borba.« 


85 





»Ali to je ista ideja, koja je nas dovela ovamo, 
koju naslućuju Grćgoire i Robespierre, Condorcet i 
Mirabeau, samo ne mogu da je ostvare, jer ne po¬ 
znaju zemlju, jer ne znadu da razluče mulata od 
crnaca, jer još uvijek sebi nešto uobražavaju, što 
imadu bijelu put i misle, da moraju simpatizirati s 
miješancima!« 

Sonthonax je svečano zakopčao svoj dugi crni 
kaput do vrata i nataknuo naočari. Zašiljio je guščje 
pero. 

»Znam, što ću učiniti, sada znadem!« 

»Ne biste li to htjeli i meni reći, građanine povje- 
reniče?« 

»Ja preuzimljem odgovornost! Pred cijelim svije¬ 
tom! Neka pobjesni Charmilly sa svim svojim grofo¬ 
vima, Englezima i Španjolcima, za me ostaje samo 
jedno načelo, a to je Francuska! Francuska treba 
San Domingo zbog prihoda, a nadasve kao tvrđavu 
protiv Engleza. Koliko ljudi stanuje na San Do- 
mingu? Milijim! A kakvi su to ljudi? Crnci! Kako 
pak žive ti crnci? Kao živine! A kako rade? Kao 
marva, kao sputani strojevi! Stoga je naša dužnost, 
da Francuskoj otvorimo oči. Francuskoj, koja hoće 
revoluciju, koja hoće, da svi ljudi budu slobodni i 
jednako uživaju plodove svoga rada. San Domingo 
priječi u tome zločinačka, nečovječna i barbarska 
predrasuda. A nju moramo ukloniti! Ja ću je uklo- 

niti!« ( 

Sonthonax se sav razgoropadio. Glas mu ječi či¬ 
tavom kućom. Vikao je i lupao po stolu, tako da ga 
je Laveaux zabrinuto potreptao po ramenu. 

»Građanine povjereniče, meni ne trebate više do¬ 
kazivati, da je ropstvo zločinstvo. Danas vam mogu 
sve priznati — od prvog sam dana na ovom otoku 
uvidio, da je za kolonijalni rad samo jedna vrsta 
ljudi doista sposobna, marljiva i dobroćudna. To su 
crnci. Obećajem vam, da ću Toussaintu opširno pi¬ 
sati i zadrijeti mu u dušu. Dajte mi prijepis vašega 
dekreta, da ga priložim mojem pismu . . .« 

Sonthonax mu stisne ruke i stade pisati: 

— Današnjim se danom ukida ropstvo u francu¬ 
skom dijelu San Dominga. Pied zakonom su jednaki 
svi građani bilo koje mu drago puti. Nitko ne smije 
čovjeka smatrati svojim vlasništvom, nitko ne smije 
druge ljude silom goniti na posao, okivati verigama, 
tući ni prodavati. — 

Sonthonax je s tim dekretom skočio u tiskaru, 
dao ga otisnuti u deset tisuća primjeraka i sve kuće 
oblijepiti njime na području svoje vlasti. 

Bijedne, a sada oslobođene robove spopalo je lu¬ 
dilo radosti. Sav je grad zatutnjio poput bubnja. 
Zvona su zabrujala, palili su krijesove, praskale 
prangije, osvijetlili sve prozore. Crnci su u povor¬ 
kama nagrnuli u grad, držali skupštine, plesali i kli¬ 
cali Sonthonaxu. 

On je riječi proglasa odmah stao provoditi u djelo. 
Svuda su po zemlji bijelci pismeno morali potvrditi, 
da oslobađaju sve svoje robove. Nitko se tomu nije 
opro. 

Sonthonax je o svojim mjerama obavijestio i fran¬ 
cusku vladu. Trojicu je izaslanika poslao u Pariš. 
Njihova su nam se imena sačuvala, a isto tako i za¬ 
pisnik konventa o toj glasovitoj sjednici. 

Izaslanici San Dominga: crnac Belley, mulat Mills 
i bijelac Dufaiy pojavili su se pred zakonodavnim 
odborom 3. veljače 1794. Velika je dvorana bila 
dupkom puna zastupnika i općinstva, došli su svi 
prijatelji crnaca, na čelu im Robespierre, Gregoire 
i drugi brojni prvaci stranke. 

Predsjednik je konventa zagrlio i poljubio izasla¬ 
nike. Svi su zastupnici skočili na noge, uspeli se na 
stolice, da vide taj ganutljivi prizor. Dvorana se tre¬ 
sla od povlađivanja. 

Prvi je stupio na govorničku tribinu Belley, her- 
kulski građen crnac. Govorio je kreolski, ali svi su 
razumjeli njegove geste. Suze su mu oblile obraze, 
glas ga je izdavao, a velike su mu žuljave ruke po¬ 
drhtavale u zraku kao da udara o nevidljive talam- 

base. Prikazao je događaje u koloniji od dana Oge- 
ova smaknuća do atentata generala Galbauda, koji 
je grad Cap pretvorio u ruševine. 

Tada je uz buran pljesak radikala ustao zastupnik 
Lacroix: 

»Građani, naša je dužnost da izaslaniku San Do- 
minga Belley-u izrečemo našu najdublju hvalu. On 
nam je otvorio oči opisavši nam luđačke spletke i 
krvološtvo aristokrata i Engleza. Izrađujući ustav 
republike počinili smo teške pogrješke, to moram 
iskreno priznati. Ali ne svojom krivnjom. Koloni¬ 
jalna nam je uprava zatajila pravo stanje stvari. Mi 
nismo ništa znali, priznajmo to otvoreno, o strašnom 
životu crnaca. Obuzeti sredovječnim predrasudama, 
zaslijepljeni gramzivim, himbenim načelima zlogla¬ 
snog »Code Noira« stali smo na po puta, upravo 
tamo, gdje smo dvostrukom energijom trebali da ru¬ 
šimo nepravdu. I tako smo svojom tromošću i ne¬ 
znanjem do neizmjemosti povećali nesreću crnaca. 
Potomstvo će nam teško zamjeriti taj naš grijeh. Ali 
mi ćemo popraviti tu nepravdu i slijedeći primjer 
Sonthonaxa proglasili slobodu crnaca!« 

Bura je odobravanja nadgrmjela njegove riječi. Či¬ 
tava dvorana kao da se uskolebala. Svi su zastup¬ 
nici i općinstvo lupali cipelama po podu, a zastave 
su po stijenama zalepršale. 

Lacroix je raširio ruke i nadvikao tu buku: 

»Predsjedniče, nemojte dopustiti, da se konvent 
osramoti! O toj točci ne smije se voditi debata!« 

Skupština je jednodušno poustajala sa svojih mje¬ 
sta u znak pristanka. 

Robespierre je skočio na tribinu. Sve se odmah 
stišalo. 

»Predsjedniče, na galeriji za općinstvo sjedi u pr¬ 
vom redu stara crnica. Mjesecima dolazi svakog 
dana ovamo i poput Niobe, koja se skamenila od 
bijede svoje rase, prati pobjedu slobode, koja je mi- 
moišla i nju i njen narod. Ta je crnica eno sada od 
radosti pala u nesvijest. Predsjedniče, molim vas, 

naredite zapisničaru, da ovu činjenicu ovjekovječi u 
zapisniku.« 

To je izvršeno, a tada je ustao predsjednik. 

»U ime francuske revolucije izjavljujem svečano, 
da je ukinuto ropstvo u svim krajevima Francuske, 
u svim njenim kolonijama i na vječna vremena!« 

Gromko povlađivanje. 

Sprijeda ispred govornice stajali su čvrsto za¬ 
grljeni poput spomenika prijateljstva crnac Belley i 
mulat Mills. Lacroix je obojicu poveo k predsjed¬ 
niku, koji ih je ponovo obujmio i poljubio. 

Sad je ustao Gregoire. On nije više onaj plahi po¬ 
pić s djetinjskim licem. Lice mu je mršavo, izmoreno 
i blijedo. Otrcana, pokrpana halja visjela je o njem 
kao o kosturu. Ali zato mu se postostručio polet, 
njegova žarka energija, koja bi ne poznajući neiskre¬ 
nosti i nejasnosti slobodu poput baklje htjela da baci 
na krov čitavog svijeta. On je bio fanatik, ali isto¬ 
dobno spretan i nepopustljiv političar. Znao je, da 
klub »Massiac« računa s intervencijom Engleske i 
iskorišćuje svaki tren oklijevanja nastojeći da s po¬ 
moću novca i obećanja nahucka kolebave elemente 
na sabotažu zakona. Znao je, da u tom času pred 
britanskim parlamentom stoji Charmilly i vatreno 
brani načela reakcije. Znao je, da je Charmilly sklo¬ 
pio ugovor, po kojem se Velika Britanija izrijekom 
obvezuje, da će poštivati sva prava i zakone o vla¬ 
sništvu — ropstvu —, koji su u koloniji vrijedili prije 
francuske revolucije. Gregoire je njušio, da će sada 
započeti borba na život i smrt između interesa slo¬ 
bode i engleske trgovine, borba za život svih crnaca, 
Indijaca i Indijanaca, a i oko posjeda kolonija. Gre¬ 
goire se uspravio: 

»Građani, ni časka ne smijemo svijet ostaviti u 
neizvjesnosti nakon naših zaključaka. Još danas 
treba objelodaniti zakon o ukinuću ropstva. Ja pre¬ 
dlažem ovu rezoluciju: — Narodni konvent progla- 
suje ukidanje ropstva u svim francuskim kolonijama. 
On zaključuje, da su svi ljudi bez razlike rase, koji 

žive u kolonijama, francuski građani i sudionici svih 
ustavnih prava. — Molim, neka se naredi ministru 
vojske, da smjesta i najkraćim putem ovu poruku 
saopći našim kolonijama. 

Jednoglasno su prihvatili Gregoire-ov predlog, 
tekst zakona i sve druge podneske u vezi s ukinu¬ 
ćem ropstva. Skupštinu su zaključili bez debate. 


INTERVENCIJA ENGLEZA. 

Prve engleske čete, koje su se iskrcale na San 
Domingu, brojile su pet stotina vojnika, a doplovile 
su na dvije fregate s Jamaike. 

Proturevolucija je likovala. Spremno, službeno i 
na vječna vremena predali su neprijatelju ove gra¬ 
dove: Saint Mac, L'Arcahaye, Grand Goave, Tibu- 
ron i Leogane, sve uz obalu. Britanci su smjesta- 
uveli svoju kolonijalnu upravu, izgradili skladišta i 
pristaništa, na tržištima se pojavili trgovci, koji su 
pokupovali nagomilane plodine i donijeli opet no¬ 
vaca, Crnce i mulate, koji nisu pobjegli, bacili su u 
okove, prodali ili opet gonili dia rade na poljima. 

Postepeno su stizavala pojačanja, a u veljači 1794. 
pozvali su jednog dana crnci hitno u luku Sontho- 
naxa, koji je stanovao u Port au Prince-u. Pristao 
je čamac s trojicom engleskih časnika. Gospoda se 
iskrcala i pošla nehajno kroz mnoštvo prema trgu, 
upravo kao da su oni tu gospodari. 

Tamo ih je dočekao Sonthonax, okružen svojim 
crnim prijateljima. Maleni ih je starac u svom crnom 
kaputu promatrao radoznalo, ali s nimalo straha. 

Dakle dotle je došlo! Charmilly je postigao, što je 
htio. 

Crnci su nijemo stajali u polukrugu poput crne 
zidine. 

Englezi pozdraviše po vojničku. 

»Čime mogu da služim gospodi?« naklonio se Son- 
thonax. 

Jedan je Englez iskoraknuo bliže i ironički po¬ 
kazao rukom na crnce. 

»Molimo gospodina povjerenika za razgovor, ali 
bez svjedoka .. .« 

Sonthonax se zlobno nasmjehnuo: 

»Nije mi poznato, da bi mi Engleska imala saop¬ 
ćiti ma što privatno. Ako li mi želite nešto reći, 
molim vas, kažite to glasno i jasno pred svim gra¬ 
đanima ovdje na trgu. Od vas ne očekujem nikakvih 
tajna, kojih ne bi smjeli čuti moji prijatelji.« Sontho- 
nax je te riječi izgovorio tako glasno, da ga je sve 
oko njega na trgu moralo čuti. 

Englezi ostadoše nepomični. Tek onda je isti go¬ 
vornik od malo prije opet podigao ruku na pozdrav. 

»Gospodine povjereniče, pozivljemo vas u ime 
engleskoga kralja, da nam netaknuto predate grad i 
luku Port au Prince zajedno sa svim zgradama i za¬ 
lihama.« 

Sonthonax se protegnuo i rukom pokazao na grad 
i luku: 

»Kad bismo bili i primorani, da ispraznimo ovaj 
grad, ostavili bismo vam samo dim, jer i ruševine 
bismo grada bacili u more!« 

Oko njega je nestalo uzetosti. Svjetina je stala 
vikati, ustalasala se i potisnula Engleze s trga. Ga¬ 
lama je postala sve bučnija i bjesnija, zrakom su 
poletjele boce, kamenje, batine. Englezi se dali u 
bijeg, a za njima se valjao urlik mržnje. 

Sjutradan je engleski zapovjednik, po imenu Ford, 
pismeno ponovio poziv, da se grad preda, zaprije¬ 
tivši istodobno, da će ga bombardirati. 

Sonthonax je na isti papir napisao lakonički: — 
Naši topnici stoje spremni uz topove. — 

Engleski je admiral digao sidra. Dva je mjeseca 
kasnije doplovila daleko jača engleska flota s pra¬ 
vom vojskom, sastavljenom iz francuskih emigra- 

nata. Sad je bila zapečaćena sudbina Port au Prin- 
ce-a. Građanski su se povjerenici povukli u JacmeL 

Tu ih je stigla vijest, da ih je konvent stavio pod 
optužbu. Generala su Rigauda postavili zapovjed¬ 
nikom u Cayesu, a generala Vilattesa u Capu. La- 
veaux je ostao u zemlji kao privremeni guverner či¬ 
tave kolonije. 

Povjerenike su u Parisu zatvorili u Temple. Par¬ 
nica je potrajala šest mjeseci, ali onda je oborena 
optužba, koju su spretno inscenirali plaćenici kluba 
»Massiac«. 

Sonthonax se vratio na svoje mjesto. Za San Do- 
mingo još nije bilo prekasno, ali izgubili su mnogo 
dragocjenog vremena, koje su Englezi spretno isko¬ 
ristili. 


TOUSSAINT SE VRAĆA K FRANCUZIMA. 

Laveaux je bio odrezan od Francuske. Engleska 
je blokada onemogućila svaku vojničku i novčanu 
pomoć. Groznica je decimirala europske vojnike, 
koji su došli s povjerenicima. 

Tada je Laveaux po trećiput pisao Toussaintu: — 
Francuska bi Vas, izgubljenoga sina, opet s najve¬ 
ćom radošću privinula na svoje grudi. Francuska 
brani prava potlačenih ljudi sviju zemalja, Francu¬ 
ska je jedina vlast na zemlji, koja iskreno daje slo¬ 
bodu crncima, kao što to vidite iz priloženog de¬ 
kreta konventa. — 

Taj je dekret o ukinuću ropstvo konačno podje- 
lovao na nepovjerljivoga i opreznoga Toussainta. 
Sada nije više dugo razmišljao, na čijoj strani treba 
da se bori. Španjolska je za ropstvo, Francuska pro¬ 
tiv njega. Španjolska se bori protiv Francuske, pro¬ 
tiv San Dominga. On se bori za San Domingo. Dakle 
mora da se bori i za Francusku. Drugoga puta za nj 
nema. To je uvidio, a imao je i smjelosti, da svojem 
uvjerenju prokrči put. 

6. svibnja 1794. odredio je odlučnim danom otcije- 
pljenja od Španjolaca. Ujutro je bio na misi, priče- 
stio se, a pred crkvom uzjahao konja. Na vježbalištu 
su se poredali crni bataljuni u punoj opremi. Nasu¬ 
prot njima nalazili su se tek neznatni španjolski 
odjeli. 

Toussaint se uspravio u stremenu, izvukao sablju: 

»Afričani! Francuska nije zaboravila nas, ni mi 
Francusku. Francuska se bori za slobodu robova, mi 
se vraćamo k njoj, jer ona je jedina zemlja, koja nam 
priznaje naša čovječanska prava«. 

Španjolci se uskomešali, premda nisu razumjeli 
crnoga generala. Ali vidjeli su, kako crnci dižu 
puške u vis i viču hura. 

Toussaint je okrenuo konja i sabljom pokazao na 
Španjolce: 

»Drugovi! Mi se ne ćemo vratiti k svojoj majci, a 
da joj ne donesemo nešto i na dar. Obmimo naše 
topove. Nalažem vam, da zarobite ove i sve druge 
Španjolce, koji još stoje na francuskom tlu«. 

Smjesta su crnci nahrupili na bijelce, okružili ih 
i razoružali, a ovi od straha nisu smjeli ni da se odu¬ 
pru. Crnci su pohitali od mjesta do mjesta i za malo 
je dana na svim utvrdama sjeverno od granice za- 
lepršala francuska zastava. 

S četiri se tisuće dobro opremljenih, ratovanju na¬ 
viklih vojnika Toussaint vratio u krilo revolucije. 
Laveaux mu je povjerio vojnu i građansku upravu 
nad čitavim područjem, koje je on podvrgao svojoj 
vlasti. Uz pomoć francuskih instruktora organizirao 
je svoju po europskom uzoru. 

Ali Španjolci su krvavo osvetili tu izdaju. Na 
poziv guvernera Santo Dominga vratilo se iz sje¬ 
verne Amerike oko tisuću francuskih kolonista, da 
u okolici Ford Dauphina opet preuzmu svoja imanja 
i plantaže. Kad su se iskrcali nedaleko od toga gra¬ 
da, utaborio se Jean Fran^ois po nalogu Španjolaca 
sa svojim ruljama u neposrednoj im blizini. Koloni¬ 
ste nije smetala nazočnost crnaca, jer su se već pri- 

lagodili promijenjenim prilikama. I španjolska je po¬ 
sada izišla pod oružjem, tobože na smotru. Francuzi 
nisu slutili ništa zla, bili su sretni, da su opet na ro¬ 
đenoj grudi i veselili se, što opet mogu raditi. 

Svećenik je Vasquez odslužio misu, te blagoslovio 
redom Francuze, crnce i Španjolce. Kad mu je iza 
toga Jean Franfois poljubio ruku — odjeknuli su 
vani strahoviti krikovi. — Španjolci i crnci oborili 
se kao na zapovijed na Francuze i poklali goloruke 
muškarce, žene i djecu. Ubojice su provalili u nji¬ 
hove kuće i opljačkali ih do temelja. Nikoga od 
Francuza nisu poštedili, tek četmaestorica ih se spa¬ 
sila bijegom, preodjevena u španjolsko vojničko 
odijelo. 

* 

Nedugo za tim pisao je Toussaint generalu La- 
veauxu: — Prije tri sam dana pred Dondonom pobi¬ 
jedio Jeana Fran 9 oisa. On je napravio ispad iz Fort 
Dauphina i pokušao da jurišem smlavi moje čete. 
Naši su redovi ostali nepokolebivi, te su suzbili nje¬ 
gov nasrtaj. Tada sam ja prešao u navalu i umalo da 
nisam ulovio njega glavom. Spasio ga je samo ne¬ 
pregledni teren. Zavukao se valjda u jednu od broj¬ 
nih spilja. Ali ja sam se dočepao čitave mu prtljage, 
svih spisa i novca, te zarobio mnogo boraca. Vojska 
je Jeana Fran 9 oisa uništena, ona više ne postoji. 

* 

Pred Saint Marcom uputio je general Laveaux 
ovaj proglas: 

— Francuska je za oslobođenje ove zemlje žrtvo¬ 
vala tisuće ljudskih života i golemu svotu novaca. 

Vi ste vašom nezahvalnošću onemogućili našu po¬ 
moćnu akciju i dozvali neprijatelja u zemlju. Vi ste 
grad, dio francuske republike, izručili najgorem joj 
neprijatelju — Engleskoj. 

Ostavljam Vam rok od dvadeset i četiri sata, da 
se predomislite. Istaknite francusku zastavu, istje¬ 
rajte neprijatelja, a grad predajte mojem generalu 

Toussaintu Louverture-u, kojemu sam naredio, da 
ga zaposjedne. 

Prihvatite li moj prijedlog, zadajem Vam časnu 
riječ, da će svi biti pošteđeni. U protivnom slučaju 
ovlašten je Toussaint Louverture, da grad osvoji 
oružjem. Izdajice čeka smrt. Pošteđeni će biti samo 
crnci, koji su bili robovi. — 

Laveauxov proglas nije proizveo nikakvog učinka 
ni na Engleze ni na vlasteline. Ta tko je taj La- 
veaux? Što je republika? Smiješno. Oni su i dalje 
utvrđivali grad i spremali se za obranu. 

Tada je Toussaint dobio nalog, da izvede navalu. 

Pod konac su rujna njegove pukovnije stale na¬ 
predovati i sa svih strana koncentrički zaposijedati 
uzvisine oko Saint Marca. Redom je osvojio sve 
prednje utvrde. Gubitaka je imao malo, a crnci su 
jedva čekali, da grad očiste od neprijatelja. S kopne¬ 
ne su strane grad posve odrezali od ostalog svijeta. 
To međutim nije mnogo značilo, jer su Englezi bili 
gospodari s morske strane, a i unutarnje su utvrde 
ostale intaktne. 

Toussaint je odredio, da se 1. listopada izvede 
glavni juriš. Neumorno je jahao od jedne čete do dru¬ 
ge. Oštrom mu oku ništa nije umaklo. Jedne je korio, 
druge hvalio. Za svakoga je našao po koju lijepu ri¬ 
ječ, stisak ruke. I njegovi su generali Belair, Dessa- 
lines, Jean Christophe bili jednako spremni. 

Sve dotle nisu stanovnici osjetili nikakvih poslje¬ 
dica od crnačke podsade. Crnci su se posakrili po 
poljima, po ruševinama na plantažama, po jarcima 
i šikarju. Englezi nisu pokazali nervoze, straža je 
ravnodušno kao i prije nastupala uz bubnje i svirku. 
Jedni su brodovi dolazili, drugi odilazili. Burza je 
radila punom parom. 

Prvi je listopada bio mutan, kišovit dan. Na moru 
je bjesnila oluja, tropska se kiša poput pljuska spu¬ 
stila i zamračila sav kraj. U sumrak zore ispuzali su 
bez šuma crni bataljuni iz svojih skrovišta, iz blatnih 

jaruga. Natakli bodove i gmizali poput tigrova u 
širokim rastresenim rojevima uz obronak brežuljaka. 

Uskipjela je divlja, očajna borba. Toussaint je na 
čelu svoje garde osvojio najvažniju visinu Sainte 
Marie i Engleze potisnuo u dolinu. 

»Dovucite topove! Mužare amo!« 

Derao se Toussaint i gonio ordonance jednoga za 
drugim dolje k pričuvama, gdje su bili i topovi. Top¬ 
nici su učinili, što su mogli, ali mazge su se klizale 
na razvodnjenom tlu, a kiša im nije dala, da otvore 
oči, posrtale su i samo što se topovi zajedno s po¬ 
slugom nisu skotrljali u ponor. Tada je naredio jed¬ 
noj četi, da ih konopima dotegli gore. 

Druge su utvrde odolijevale, navala je zapela. 

Ali Toussaint se dočepao ključa engleskih polo¬ 
žaja i taj je čvrsto držao. Odavle je mogao obasuti 
vatrom plosnate krovove, unutarnje dijelove utvrda 
i luku. Englezi su prelazili u protunavalu. Šest puta 
su ih suzbili. 

Napokon su gore dokotrljali topove! Toussaint je 
sam priskočio, odgurnuo topnike. Pod kolesa je na¬ 
bio kamenja. Sam je naravnao nišan, da ispali prvi 
hitac — ali kiša je pokvarila granatu ili barut — 
top je opalio, ali cijev mu je odskočivši natrag zgnje¬ 
čila četiri prsta na ljevici. 

Od boli je pao u nesvijest. Smjesta je dohitao li¬ 
ječnik, a vojnici su ga odnijeli na povijalište. 

Mjesto njega je Belair preuzeo zapovjedništvo. Ali 
naveliko je zasnovana osnova propala, razbila se o 
genijalno razmješteni engleski tvrđavni pojas. 

* 

4. je listopada Toussaint pisao Laveauxu: 

— Da me nije pri baratanju oko topa zadesila ne¬ 
sreća, bio bi Saint Mare danas naš. Da sam se po 
svom običaju i dalje mogao boriti na čelu mojih če¬ 
ta, ne bi se grad održao ni jedan sat. Ali nisam se 
mogao ni micati, morao sam vodstvo prepustiti svo¬ 
jim generalima. Osim toga nam je ponestalo muni- 

čije i preostao nam je samo uzmak. Moji su se voj¬ 
nici držali odlično. Problem je čitave vojne dobra 
municija. Molim Vas, zaposlite sve raspoložive sile 
oko proizvodnje baruta i taneta. — 

* 

Ni druga Toussaintova navala na Saint Mare nije 
uspjela, premda ga je potpomagao Rigaud jurišem 
na glavnu utvrdu Port au Prince-a, Bizoton. Brani¬ 
ci je grada, engleski major Brisbane, doduše po¬ 
ginuo, ali njegova je vanredna mreža utvrda odoljela 
svim nasrtajima. Crnci su se s teškim gubicima u 
neredu morali povući. 

Toussaint je poučen iskustvom postavio četiri 
nove pukovnije u jakosti od osam tisuća vojnika. 
Vojska je zapravo bila oruđe njegove politike. Ona 
je prisegla na njegovo ime i dužna bila da se slijepo 
pokorava samo njemu. 

Te je četiri pukovnije pojačao izvrsnom konjicom, 
teškim i lakim topništvom. Među dragunima je iza¬ 
brao najbolje ljude i stvorio svoju konjaničku tje¬ 
lesnu stražu. Njegov je generalštab smio raditi samo 
za nj, ni Laveaux ni Rigaud ni Villattes nisu se 
smjeli miješati u njegove operacije, koje je izvodio 
po točno izrađenim terenskim kartama i izvještaji¬ 
ma čitave vojske uhoda. Sav je San Domingo slušao 
glas svoga velikog generala, a neprijatelji su smjeli 
živjeti samo po milosti toga crnca. 

Sve je pripreme izvršivao posve tajno. Jedina mu 
je misao bila dan, kad će posljednjega neprijatelja 
protjerati sa San Dominga. Sada se očitovao i nje¬ 
gov značaj. 

Neograničeno je nepovjerenje gajio prema svako¬ 
me, pa i prema Francuzima, nijedan Europejac nije 
uživao njegova povjerenja. Nikakve uvrede nije za¬ 
boravljao, a u svakoj i najneznatnijoj prigodi zauzi¬ 
mao se za ravnopravnost svoje rase. 

Toussaint nije imao ni prijatelja, ni druga. Umio 
je da se učini nevidljiv tamo, gdje se je upravo nala- 

zio, a iznenada se pojavio na mjestu, gdje mu se 
nitko nije ni nadao. Bio je brz poput tigra. 

Često je potajice noću prispio u neko mjesto, pro¬ 
budio posadu i digao uzbunu. Svi su stanovnici mo¬ 
rali skočiti pod oružje, zaposjesti utvrde i održati 
vježbu. Dok su mislili, da negdje radi sa svojim top¬ 
nicima, pojavio se on na drugom kraju otoka. 

Po svim su cestama danju i noću u određenim 
razmacima čekali na nj svježi konji i teklići. Nitko 
nije pred njim bio siguran. Stoga se nitko nije ni 
usudio da ga obmanjuje, nitko nije imao vremena, 
da ga izda. Svojim je tajnicima obično diktirao kre- 
olskim narječjem. Oni su tekstove morali pisati fran¬ 
cuski. Ali nikada nije jednome diktirao čitav tekst 
jedne naredbe. Što je jedan započeo, morao je drugi 
dovršiti. Pisare je zbog političkih razgovora teško 
kažnjavao. 

Okružen neprijateljima svih rasa, koji su svi vre¬ 
bali, da ga liše života, morao se stalno čuvati aten¬ 
tata i otrova. Katkada je sjeo u kola i odvezao se. 
Nakon nekoliko je milja kola zamijenio konjem i 
odjašio u protivnom smjeru, dok su kola nastavila 
put uz pratnju njegove tjelesne straže, la mu je 
opreznost nekoliko puta spasila život. 

Pravi izvor njegovim gotovo nevjerojatnim uspje¬ 
sima treba tražiti u njegovu svojstvu, da je u dno 
duše poznavao ljude, a osim toga da je bio nepristu¬ 
pačan bilo kakvom ulagivanju. Prizor, koji opisuje¬ 
mo, odigrao se u doba, kad se zemlja pod njegovom 
vlašću stala opet pomalo oporavljati i kad se vec 
uputila pravim putem, da nanovo steče svoje neka¬ 
dašnje blagostanje. Jedan je farmer napeo sve sile, 
da se dočepa masne službe upravitelja javnih skla¬ 
dišta. Napisao je molbu, a svoje prijatelje zamolio, 
da se za nj zauzmu kod Toussainta. Toussamt je 
odbio njegovu molbu — bilo da nije poznavao toga 
bijelca, bilo da ga je prozreo u dušu. I moliteljeva je 
žena pokušala sve, ne bi li pomogla mužu. Doživjela 

je isti neuspjeh. Malo je zatim rodila dječaka i za- 
m °h a „ crn oga generala, da mu kumuje. 

»Zašto hoćete da dijete na krstu dobije upravo 
moje ime? Ta vama nije stalo ni do čega drugoga, 
nego da vašega muža postavim na mjesto, za kojim 
mu rastu zazubice. U dnu vam je vaše duše moje 
kumstvo samo prazna izlika.« 

«Generale, kako možete tako nešto i zamisliti? 
Moj vas muž štuje, a svi vam mi bijelci dugujemo 
više nego hvalu«, 

»Ta što pričate, znam ja bijelce. Da je moja put 
Kao vaša, onda da. Ali ja sam cm i znam, da u vama 
tinja nesavladiva mržnja prema svemu, što je crno. 
Jeste li vi točno promislili, što vi tu od mene tra- 
zite. Ako li pristanem na vaš prijedlog, što će vam 
jednog dana reći vaš sin, kad poodraste i kad sa- 
zna, da mu je. kum crnac? Mislite li, da vas on ne 
će obasuti prijekorima?« 

»Ali gospodine generale ,, ,« 

»Jest, ja sam general, to stoji, ali u prvom sam 
redu crnac. Tko bi znao, ne će li nas sve poslije 
moje smrti opet stjerati u ropstvo, ne će li nas istri¬ 
jebiti bijelci? Uspjesi rijetko kada na dugo vremena 
preživljuju čovjeka, koji ih je postigao. Francuska 
je revolucija prosvijetlila svijet. Sad nas štuju, što 
više susreću nas s milosrđem u srcu — ali bijeli će 
farmeri ipak ostati neprijatelji crncima! Vi biste 
vašem mužu htjeli pribaviti dobro mjesto — dobro, 
neka mu bude. Neka vrši svoju dužnost i neka pamti, 
da ja ne vidim sve. Ali vašem sinu ne ću kumovati, 
lo bi vam teško zamjerili bijeli farmeri, a po svoj 
prilici jednoga dana i sam vaš sin.« 

Druge nam anegdote prikazuju crnca kao politi¬ 
čara modernog kova. Jednog je dana dočuo Tous- 
saint, da su ratarski radnici u kantonu Grande Ri- 
s ^npili u štrajk, jer da se ne žele pokoravati 
ni bijelcima ni mulatima. Brže bolje pošao je na 
jednu od tih plantaža. Stao je pred radnicima go¬ 
voriti. Odjednom je zatražio, da mu donesu dvije 

čaše, u jednu da naliju do polovice vode, u drugu 
crvenoga vina. Izmiješao je vino i vodu, digao u vis 
čašu. 

»Voda — to su bijelci, vino crnci. Tko bi od vas 
sada mogao razdijeliti vino od vode? Nitko! Sama 
priroda traži, da mi ljudi živimo u nerazdruživoj za¬ 
jednici, da se međusobno poštujemo — da crnac ci¬ 
jeni bijelca, a bijelac crnca.« 

Stari je vođa tom prosto shvatljivom isporedbom 
i dosjefljivošću toliko oduševio radnike, da su se 
bez prigovora vratili na posao. Crnci ga uostalom 
svuda u zemlji nisu drugačije ni nazivali nego »papa 
Toussaint«, i ako je rijetko kada s njima bio prija¬ 
zan i blag. 

Posve prirodno da je crncima neopisivo zavrtjela 
glavom ta nova sloboda, što je iznenada polomila 
sve bičeve i obasula ih blagoslovom dokolice, a u 
isti mah i kojekakvim političkim pravima. Tu i tamo 
se po zemlji upravo kao i negda sjatile kojekakve 
razbojničke rulje, koje su Toussaintu zadavale 
mnogo posla. Jedan je od najopasnijih harambaša 
tih Marrona bio neki Pierre Dieudonne. On je sa¬ 
kupio četu, koja je haračila u južnom kraju oko mje¬ 
sta La Charbonnerie. Pljačkala je redom sve po¬ 
sjede u onom okružju. Oko njega se sakupile od 
prilike tri tisuće razbojnika, naoružanih i golorukih. 
Oni nisu pripadali nijednoj stranci, žarili i palili na 
svoju ruku, a da nisu znali reći, što zapravo hoće 
— glavno im je bilo, da ne moraju raditi i da se 
mogu svega nauživati. Rigaud je harambaši pokazao 
dekret, koji ga imenuje generalom, pozvao ga, da 
se pokori i izruči oružje. Dieudonne je to odbio, iz¬ 
javivši, da on i njegovi ljudi žele izbrisati svaki trag 
jednakosti s mulatima, a nije im ni na kraj pameti, 
da se na milost i nemilost predadu tim tlačiteljima 
crne rase. Znao je on, što govori, a donekle je imao 
i pravo. Sad su pokušali i Englezi, ne bi li ga pre- 
dobili za sebe. Tada se umiješao Toussaint. Napisao 
je harambaši pismo: 

»Dragi brate i prijatelju! 

Trojica Vam mojih časnika nose dar, koji Vam 
po meni šalje guverner San Dominga. Ja Vas osobno 
ne poznajem, ali znam, da ste upravo kao i ja po¬ 
grabili oružje, da branite naša prava. Naši prija¬ 
telji, građanski povjerenici, susreću Vas s najvećim 
povjerenjem, jer ste iskren republikaš. Ja ne mogu 
vjerovati strašnim pričama, što se o Vama šire: da 
ste izdali domovinu, da ste se udružili s Englezima, 
zakletim dušmanima naše slobode.« 

Uspjeh svoga pothvata opisuje Toussaint u izvje¬ 
štaju generalu Laveauxu: 

»Upravo su se vratili moji časnici, koje sam po¬ 
slao k Dieudonne-u. Oni su doista bili u njegovu 
taboru Neretu i sakupljenim razbojnicima pročitali 
sve proglase. Jadnici su se posve smutili, stali pro¬ 
klinjati Dieudonne-a i druge vođe, kad su čuli, da su 
im zatajili istinu o svojim spletkama s Englezima. 
Jedan je od tih vođa, neki Laplume, koji je među 
njima najutjecajniji, iskoristio priliku i dao uhititi 
harambašu i još nekoliko istaknutih razbojnika. To 
je bilo najpametnije, što je taj smioni čovjek mogao 
učiniti. Ja sam naime moje časnike uputio, da kri- 
šom pruže razbojnicima dokaze o izdajstvu njihova 
vođe, čim ustanove, da se je Dieudonne prodao En¬ 
glezima. Oni su to i izvršili.« 

Harambašu su strpali u tamnicu, gdje je naskoro 
umro. Laplume se s tri tisuće razbojnika priključio 
Toussaintu, a svoga mu sina izručio kao taoca. Tous¬ 
saint je Lapluma imenovao kapetanom i zamolio 
Laveauxa, da potvrdi to imenovanje. Bivši je razboj¬ 
nik osvjetlao lice u borbama proti Englezima, tako 
da ga je Laveaux nakon kratkog vremena postavio 
generalom. 

U srpnju je 1795. crna vojska bila posve organi¬ 
zirana i naoružana, u zemlji je bio osiguran mir, na 
poljima su svuda marljivo radili. Sad se Toussaint 
mogao spremiti, da Englezima zadade novi udarac. 
Glavna mu briga bijaše, da nađe uporište, utvrđeno 

od same prirode, tako da bi za obranu toga položaja 
trebao razmjerno malen broj vojske, a s druge strane 
da bi se nalazilo na mjestu, s kojega bi u isti mah 
mogao gospodariti i sjeverom i zapadom. Kao naj¬ 
povoljniju strategijsku točku izabrao je Toussaint 
Mirebalais, jaku tvrđavu okruženu sa svih strana 
strmim brdima. 

Glavna rijeka San Dominga, Artebonite, izbija 
ovdje iz gorja i poplavljuje nizinu, pretvara je u go¬ 
lemu močvaru, kroz nekoliko mjeseci u godini stvara 
prirodnu branu pred gorjem i oteščava svaki pristup. 
Iz Mirebalaisa vode dobre ceste do Port au Princa, 
Saint Marca, Capa i Gonaivesa. Sve su te ceste usje¬ 
čene u hridine, koje se iznad njih dižu okomito u 
vis i štite poput tvrdih bedema. Svi su ti klanci niz 
pravih Termopila. 

Englezi su ovu tvrđu, koja je po samoj prirodi 
neosvojiva, okružili upravo savršenim utvrdama i 
zaprekama, stvorili iz nje velik sistem zaštitnih po¬ 
ložaja, ispod kojih se sve do močvara niže čitava 
mreža uporišta, rovova, zaklona, vučjih jama. 

Toussaint poznaje točno to gnijezdo, a pogotovo 
poteškoće, na koje bi naišao, kad bi ga htio osvojiti. 

Ponajprije je organizirao crnce gorštake. Redom 
su nenadanim napadajima očistili engleske i španjol¬ 
ske predstraže raštrkane po gorskim pustošima. 
Tako je sebi prokrčio put dolinom rijeke dublje u 
gorje. Sad je tek poveo naprijed svoje čete. Vojnici 
su se u manjim skupinama uzverali na strmine i 
litice, popeli iznad prednjih utvrda i stali ih odozgora 
zasipati kamenjem i upaljivim bombama. Započela 
je krvava borba. Ali jedna straža za drugom osta¬ 
vlja svoje mjesto, ne može da odoli takvoj navali. 

Malo se po malo probio sve do glavne tvrđave, 
kojom zapovijeda emigrant markiz d’ Espinville. Brani 
je s nekih tisuću vojnika, Engleza, Španjolaca i Fran¬ 
cuza. Svi se bore srčano i odlučno. Branitelj je vr¬ 
stan francuski general, a većina je njegovih zemljaka 
u tvrđavi aristokratskog roda. Kroz četiri ih je sed- 

miče sapeo sa svih strana nepokolebivi crni zid, 
koji samo promatra, kako ginu Europljani. Ponestalo 
im je hrane, vode, streljiva. 

Jednog se dana na bedemu pojavi trubač, zaleprša 
bijela zastava, a prema crnom se nevidljivom zidu 
uputi jedan časnik, tetura, opire se o batinu. 

Bio je to glavom d’ Espinville. 

Toussaint ga je dočekao u svojoj drvenjari, iz koje 
upravlja podsadom. 

Francuzu su zavezali oči. Sa svake ga strane drži 
po jedan crnac, dosta često moraju ga nositi, kad 
se namjere na zapreke, klisure, raskoljena stabla, 
potoke ili mlake. 

D’ Espinville je posve iznemogao, ne može da 
stoji na nogama. Toussaint ga je ponudio vinom i 
jelom, ali on ne će ništa da okusi. 

»Bojite se, da bismo vas mogli otrovati?« 

Markiz, koji je tako gladan, da gotovo pada u 
nesvijest, sabrao je sve snage. 

»Priznajem, da sam o tome uvjeren.« 

Tada natoči Toussaint sebi vina, ispije punu čašu, 
i založi komad hladne pečene kokoši. 

»Eto vidite, markize — vi se varate. Ali ja znam, 
da ništa na svijetu nije kadro razoriti predrasude 
vaše rase i vaše kaste — to može jedino rat. Tu 
otkrivate barem ravnopravnost pušaka i topova, 
nije li tako?« 

»Varate se, generale. U prvom je redu tu po sri¬ 
jedi načelo, koje danas ugrožava Europu i opstanak 
njene kulture; za njen spas izlažemo mi ovdje na 
mrtvoj straži naše živote. Ni ja, a ni moji vojnici ne 
mogu i ne će da priznaju novu zastavu i nove za¬ 
kone revolucije. Zato ćemo radije izginuti, nego li 
se dragovoljno predati krvnicima.« 

»A čemu ste onda uopće došli amo?« 

Markiz ne odgovori ništa. 

»Ta neka vas je misao ipak morala natjerati, da 
ste pošli u lavlji tabor! Ja ću vam reći, što je to — 
vi ste se htjeli uvjeriti, da smo mi barbari, krvoloci, 

nadali ste se, da ćemo vas mi otrovati ili ubiti, ne 
bi li vaši ljudi stavili na kocku sve i razbješnjeni se 
borili do zadnje kapi krvi za nešto, čega više nema. 
Ali sad ste uvidjeli, da ste se prevarili. Stoga vam 
predlažem: položite oružje i dođite k nama! Mi tre¬ 
bamo ljudi vašega soja. Govorit ću s Laveauxom , ..« 

»To je nemoguće. Mi ćemo položiti oružje, ali to 
je jedino, što mogu obećati. Pouzdajem se u vašu 
velikodušnost.« 

»Nikome ne će pasti vlas s glave, a ponajmanje 
vama.« 

Protivnici se izrukovaše. D’ Espinville se pod si¬ 
gurnom pratnjom vratio k svojim ljudima. 

Predaja je protekla u redu. Posadu su dočekali 
vojničkim počastima i pod jakom stražom otpratili 
u Port de Paix. 

Ali ovdje se digla opasna uzbuna. Odbor za bla¬ 
gostanje, revolucionarni tribunal traži, da se fran¬ 
cuski zarobljenici stave pred ratni sud. Svi su una¬ 
prijed znali, kako će glasiti njegov pravorijek: stri¬ 
jeljanje. Ali Laveaux se svim svojim autoritetom 
usprotivio tome zahtjevu, da ne desavuira Tous- 
sainta. Časnici su i vojnici stupili u kolonijalnu voj¬ 
sku. Markiza su otpremili u Havanu. 

Onoga dana, kad je izvršena predaja, naišla je če- 
tica Toussaintovih vojnika u jednom skrovištu na 
skupinu od dvadesetak farmera, koji su priječkim 
puteljcima gonili prema moru povorku od dvjesta 
mazga, natovarenih zlatom, srebrom i dragocjeno¬ 
stima goleme vrijednosti. To je bio imutak stotinjka 
kreolskih obitelji, koje su se spremile na bijeg u 
Ameriku. Sve su do posljednjega pohvatali i dopre¬ 
mili u glavni stan. 

Toussaint je pri prvom susretu ispitao pratioce, 
da li su ih njegovi vojnici zlostavljali i okrali. Kad 
su izjavili, da ih nitko nije ni dotaknuo, dopustio im 
je, da nastave svoj put nesmetano. 

Pad je Mirebalaisa osim toga kao neposrednu po¬ 
sljedicu izazvao i vrlo čudan politički događaj, koji 


104 


je uvelike poslužio Toussaintovim osnovama. Glas 
je o tom junačkom činu prodro u najzabitnije za¬ 
kutke nepristupačnih brdina, po kojima su raštrkano 
stanovali crnci. Oni su se tu zavukli u spilje i brloge, 
živeći posve slobodno i nesmetano. To su većinom 
bili robovi, koji su pobjegli ispod jarma svojih tla- 
čitelja, Marroni, čitava pokoljenja crnih razbojnika, 
kojima se nitko nije usudio ni približiti, koji su u 
neku ruku bili država u državi. Ti su nezavisni crnci 
sebe nazivali Doko i Bahoruko. 

Crni su vojnici popravljali i izgrađivali porušena 
zakloništa i razorene utvrde oko Mirebalaisa. Od¬ 
jednom dovedoše straže trojicu gorostasnih crnaca 
gorštaka. Svi su bili gotovo goli. Među njima se na¬ 
lazio i jedan poglavica, koji je nosio nježno ime 
Mamsell. Taj je Mamsell bio Arada čiste krvi. On je 
pozdravio Toussainta govorom. 

»Ja, poglavica Mamsell od plemena Arada, i moji 
ljudi, Bahoruko, čuli smo grmljavinu tvojih topova. 
Ti si razmrskao kulu bijelaca i sve si ih poubijao. 
Mi smo došli k tebi, da ti ponudimo svoju pomoć, 
jer ti si jači nego mi, premda nas nije još nitko ni¬ 
kada pobijedio.« 

»Ja sam o vama mnogo čuo i vaša su me junačka 
djela oduševljavala još od moga djetinjstva. Sa za¬ 
hvalnošću primam vašu pomoć i izjavu, da mi se 
pokoravate.« 

Toussaint ih je obilno pogostio, dao im odjeće, 
oružja i streljiva. Osim toga im je darovao sablju za 
vođu im, koga su oni nazivali Madame, a onda im 
je naložio, da čitavo pleme dođe u njegov tabor. 

Bahoruko su doista došli. Toussaint je s njima 
dugo pregovarao. Na koncu su pristali, da će osta¬ 
viti svoje spilje i naseliti se po napuštenim selima i 
vanjskim utvrdama oko Mirebalaisa. Na brzu je ruku 
za prvake dao sagraditi daščare i kolibe, a iz naj¬ 
snažnijih je mladića organizirao dvanaestu pukovniju 
kolonijalne vojske pod zapovjedništvom Mamsella. 
Malo po malo stali se ti crni gorštaci privikavati na 

sređeni život, pošto su stotinu i više godina živjeli 
samo od razbojstva i pljačke. Toussaint je međutim 
na taj način pojačao svoju vojsku, a ujedno zemlju 
oslobodio od najopasnijih joj elemenata. 


PRVI USTANAK MULATA. 

Preokret je u europskim prilikama dolazio do sve 
jačeg izražaja i u kolonijama. 

Španjolska morade sklopiti mir i odreći se San 
Dominga. 

Stanje Engleza postaje sve gore. Izgubili su Mire- 
balais, a navala im se na Leogane izjalovila, krvavo 
su je platili. Groznica kosi njihove redove. Generali 
se redom mijenjaju, jedan za drugim bježi pred cr¬ 
nom kugom, kako nazivlju Toussainta. 

Toussaint međutim stoji neslomljen i pobjedono¬ 
san usred zemlje. Sav je sjever i zapad francuskoga 
dijela oslobodio od neprijatelja. Odbor za blagosta¬ 
nje požurio se, da mu prizna uspjehe i imenovao ga 
zajedno s Vilattesom i Rigaudom brigadnim gene¬ 
ralom. 

Kliješta, koja su obuhvatila Francuze, malo su 
popustila. Laveaux je pošao u Cap, pravo sjedište 
guvernera, kamo nije smio nekoliko godina zbog 
nesigurnosti u zemlji. 

Ali ovdje se namjerio na doktora Vilattesa, koji 
se već davno odrekao svoga staleža i postao veliki 
general. I više još nego to. On je pravi gospodar 
grada Capa i njegove bogate okoline. On se već 
stao smatrati nezavisnim kraljem toga područja, a 
oko sebe je sakupio sve mulate. Nastanio se u gu- 
vemerovoj palači, ali sada mora iz nje seliti. Vilattes 
je pobjesnio. 

Tko mu je svario tu poparu? 

Nitko drugi nego taj podmukli crnac Toussaint, 
koji drži u šaci guvernera, a umio je nasamariti i 
prave revolucionare u Parisu. 

Oklijevajući je Vilattes sišao sa svoga prijestolja, 
prosvjedujući je ispraznio vladinu palaču. Mulati su 
ogorčeni zaposjeli svoja mjesta na straži. 

Nema dana, da između Francuza i mulata ne do¬ 
lazi do svađa, sukoba, pa i tučnjava. Napetost, pod¬ 
mukla je groznica mržnje i zavisti zatrovala sav 
grad. Laveaux nije više siguran za svoj život. Mulati 
su veliko razočaranje u njegovu životu. Sonthonax 
je nažalost pravo govorio, kad ga je salijetao svojim 
nepovjerenjem: pouzdati se mogu samo u jednoga 
čovjeka, a to je Toussaint Louverture. Laveaux je 
pozvao k sebi Vilattesa i saopćio mu, da odilazi na 
službeno putovanje. 

»Nadam se, generale, da ćete moje izbivanje isko¬ 
ristiti, kako biste prilike u glavnom gradu sredili 
toliko, da ću nakon moga povratka opet moći pre¬ 
uzeti upravu. Dajem vam rok od četiri sedmice.« 

Vilattes se naklonio. 

»Nitko više ne žali, što je nastao taj nered. Ali 
mi mulati nismo tome krivi. Mi smo grad opet po¬ 
digli, trgovinu doveli do procvata, na poljima se 
svuda naokolo marljivo radi. Zar vam to nije dosta?« 

Laveauxu je dosadilo slušati uvijek istu pjesmu. 
Ako mu sada odgovori, planut će iznova svađe. 
Vječno to staro optuživanje crnaca, Toussainta. 

»Dobro, dobro, ostavimo to. Mene ne će biti ovdje 
četiri sedmice. Vi se ograničite samo na vaše voj¬ 
ničke poslove, a sve drugo ostavite meni na brizi.« 

* 

* * 

Laveaux se uputio ravno u Gonai'ves, gdje je Tous¬ 
saint smjestio svoj glavni stan. Tu je odlanulo gu¬ 
verneru. Toussaint ga je dočekao radosno i srdačno, 
gotovo je zaplakao, kad mu je Laveaux stao pri¬ 
čati, kakve mu jade zadaje taj Vilattes. 

»Vi ste mi otac, više nego to, vi ste iz mene stvo¬ 
rili čovjeka, vama dugujem sve. Recite mi, što da 
učinim. Dajte mi zapovijed: još danas ću svoje pu- 

kovnije povesti na Cap. Obećajem vam, da nijedan 
od vaših neprijatelja ne će iznijeti žive glave!« 

»Ja sam mu dao rok od četiri sedmice. Još se 
uvijek nadam, da će se opametiti, otresti svoga lu¬ 
dila, poći pravim putem. Da ga vidite, kako se šepiri. 
Kao kakav paun, sav se nakitio odličjima, gajtanima 
i naramenicama, na prste nataknuo prstenja, a na 
ruke narukvica. Sav lebdi u oblaku mirisne vode. 
A kraj toga je uvjeren republikaš, pametan čovjek. 
Španjolci, dakako i Englezi ponudili su mu čitavo 
blago. Ali on je sve to odbio uz smiješak, a borio 
se kao lav. Razumijete li vi taj svijet?« 

»Mulat je lukav, mulat što više ima i prirodnoga 
dara. Ali ako mu tko samo malo dirne u taštinu, 
nestaje svih tih odlika, one se pretvaraju u protivno. 
Oni bi htjeli biti bijelci, a to nisu. Drugi ih smatraju 
crncima, a ni to nisu. Oni ne znadu, na koju bi stranu, 
i zato žive u svom posebnom svijetu, uobraženom i 
tankoćutnom svijetu, a sve druge ljude drže nepri¬ 
jateljima.« ... i . C J 

Obojica su na konju obišli čitav kraj. ovuda se 
po poljima sakupili crnci. Sva dolina rijeke Artebo- 
nite vrvi od radosno uzbuđenih crnaca, koji su do¬ 
hrlili u svojoj blagdanskoj odjeći, da vide svoga ve¬ 
likoga pokrovitelja, guvernera Laveauxa, kako jaše 
uz prvaka njihova naroda. 

Laveaux je sav ushićen. Neprestano uvjerava 
Toussainta, da su to najljepši dani njegova života. 

* 

* * 

Pismo guvernera Laveauxa Toussaintu Louverture. 

»Kad sam se vratio u Cap, zbilo se ovo: 

Vilattes mi je u čast priredio sjajan doček. Pu¬ 
kovnije su mulata stajale na trgu u ratnoj opremi. 
Sve je proteklo u uzornom redu. Ja sam Vilattesu 
čestitao na tom uspjehu. On mi je još predstavio 
svoje časnike. Povukao sam se u svoj stan, jer sam 
bio umoran od tegoba puta, a još me više umorila 
ta parada. 

Oko desete prije podne sjedim ja za stolom u svo¬ 
joj sobi i raspredam s glavnim graditeljem o obnovi 
utvrda. Iznebuha nahrupi u sobu, a da nisu ni po¬ 
kucali, šest ili osam mulata. U prvi sam mah po¬ 
mislio, da je opet izbila kakva svađa, koju ću morati 
izgladiti. Mimo sam ustao, oni su me već opkolili, 
i rekao — »Što želite, gospodo?« — kad li me jedan 
od njih u tom trenu lupi šakom po obrazu. Oborio 
sam se na nj i srušio ga na pod. Dreknuo sam na 
njih — »Vi ste ubojice — zar ne vidite, da sam go¬ 
loruk?« — ali već su svi skočili na mene i sputali 
me — »U ime naroda«. 

Tražio sam, da obavijeste vlasti. »Toga nam više 
ne treba — naprijed, u tamnicu!« Razvila se divlja 
tučnjava, graditelja su svladali, moga pobočnika 
zamlatili udarcima batina, a onda se čitava rulja 
nanovo bacila na mene, navalila šakama i kijačama. 
Ja sam imao na nogama papuče, u onom su mi na¬ 
tezanju spuzle s noga. Bosa, bez šešira, izdrpana od¬ 
vukli su me konačno iz kuće i strpali me u gradski 
zatvor. Tu sam ležao dva dana i jednu noć, bez 
hrane, posve ostavljen, nisam vidio ni žive duše, a 
kamoli s kime govorio. 

Podvečer je drugoga dana došao k meni načelnik 
grada, sav očajan, što su me bacili u zatvor. Obećao 
mi je, da će svim silama nastojati, kako bi me iz¬ 
bavio. Međutim su se časnici, koji su mi ostali vjerni, 
zajedno sa svojim četama okupili oko generala 
Pierra Michela, i uskratili poslušnost Vilattesu. 

Njihovoj odlučnosti i Tvojim oštrim pismima imam 
zahvaliti, da su me iduće noći oko pet sati izjutra 
opet pustili na slobodu. Pred zatvor je došao načel¬ 
nik grada u svečanoj odori i s velikom pratnjom, 
pozdravio me i odveo u vijećnicu, a na tom su mi 
putu burno klicali moji crnci. 

Sjutradan sam bio sav satrven, bolestan. Odlučio 
sam, da ne ću kazniti tih zločinaca, ali teško je pre- 
gorjeti takvo divljaštvo. 

Sada, oko ponoći, upravo su mi javili, da je Vilat- 
tes s dvadesetak svojih ortaka pobjegao iz grada i 
pošao u svoj tabor. 

Molim Te, pošalji smjesta pojačanja, da sustignem 
te buntovnike. U prvom redu moram zaposjesti sela 
Petite Anse i Petit Mome, jer u njima prebiva ve¬ 
ćina mulatskih pristaša. Strašne su to pripovijesti.« 

* 

* * 

Dok je Laveaux sjedio u zatvoru, sastali se grad¬ 
ski zastupnici i izdali ovaj proglas: 

»Guverner je zatvoren u ime naroda. On je izgu¬ 
bio javno povjerenje. Mjesto njega je guvernerom 
San Dominga imenovan general Vilattes i pozvan, 
da naredi sve potrebno, kako bi se očuvao red i 
mir.« 

Između prvih dao je Vilattes uhititi vladi vjernoga 
pukovnika Leveille-a, Ali njemu je još iste noći pošlo 
za rukom, da pošalje vijest generalu Pierru Michelu, 
a ovaj je smjesta jednoga od svojih časnika uputi° 
Toussaintu, da ga obavijesti o revoluciji. Pierre Mi- 
chel je istovremeno digao na noge sve crnce, da 
oslobodi prijatelja crnaca, generala Laveauxa. 

U toj su zbrci uhvatili i jednog Vilattesovog gla¬ 
snika, kod koga su pronašli popis svih urotnika. 

Pierre Michel je javio buntovnicima, da će sa svo¬ 
jim crncima navaliti na grad, ako smjesta ne puste 
na slobodu Laveauxa i sve druge uhićenike. 

Vilattesa međutim, koji je drukčije uvijek bio 
energičan i nasrtljiv, kao da je za vrijeme toga pot¬ 
hvata progutala zemlja. Gradio se, kao da ne zna 
ništa, u neku ruku kao da je htio, da ga iznenade 
svi ti događaji, kojima su rukovodili njegovi po¬ 
srednici. Svoje je imenovanje guvernerom smatrao 
zakonitim i brže bolje je o tome obavijestio sve 
općine u okolini, a i svoga prijatelja Rigauda. 

Gradska je uprava pod prijetnjom Michelovih ba¬ 
juneta i natjerana u škripac Toussaintovim pismom, 

u kojem im se zagrozio, da će grad sravniti sa ze¬ 
mljom, morala popustiti i osloboditi Laveauxa. 

Vilattes je sa svojim pristašama pobjegao iz grada 
k svojim četama. 

Sad je tek navalio Toussaint. Dva je bataljuna 
pod vodstvom Dessalinesa i Belaira poslao proti 
Capu. Onda je uputio okružnicu čitavom nizu mje¬ 
sta, u kojima su većinom stanovali mulati, i opo¬ 
menuo ih, neka se ne povedu za Vilattesovim pri¬ 
mjerom. Sedmicu je dana iza toga na čelu svojih 
garda ušao u Cap i zaposjeo sve važne položaje. 

Sad se prenuo i Vilattes. Sad je neprijatelja izma¬ 
mio iz njegovih skrovišta. Sa svojim se pristašama, 
od prilike tisuću boraca, zatvorio u utvrdu Lamar- 
tiniere i spremio je za obranu. Posada, koja je bro¬ 
jila oko šest stotina momaka, pridružila se njemu. 

Gradska je uprava k ustaškom generalu poslala 
odaslanstvo, koje ga je zaklinjalo, da popusti i da 
dođe pred guvernera Laveauxa. Ovo je odaslanstvo 
pratilo nekoliko stotina žena, koje su htjele poho¬ 
diti svoje muževe, zatvorene u utvrdi. 

Vilattes je skrštenih ruka na grudima saslušao 
ravnodušno govor vođe odaslanstva. 

»Ja mogu shvatiti vaše nastojanje, ali ono je na¬ 
žalost uzaludno. Ništa toliko ne želim, nego da go¬ 
spodina Laveauxa i sve njegove privrženike posmi- 
caju njegovi crni prijatelji. Ali nešto ću vam predlo¬ 
žiti: Ja sam spreman pregovarati s Toussaintom. I 
to ne u gradu, nego u Caracolu, napolju u nizini, 
gdje smo jedan drugome ravni. Recite to crnome 
Neronu.« 

Toussaint zna, da iz Caracola ne bi iznio žive 
glave, s toga se odriče svakog daljeg pregovaranja 
s Vilattesom. 

Ali ovaj je u svom mozgu svario mudru osnovu. 
Mulati su u utvrdi napunili uši svojim ženama, da 
Laveaux ne namjerava ništa drugo, nego sve mu- 
late i crnce prodati u roblje, i upozorili ih, da se u 

luci nalaze već dvije lađe s okovima i procijepima 

za prijevoz crnaca, . 

Te su žene kao podivljala rulja stale nancuci i 
jadikujući s djecom u naručaju trčati po Capu i svima 
pričati, kakva je hulja Laveaux. 

Vojnike je crnce, a pogotovo mulate ta ženska 
dreka toliko smutila, da su nagrnuli pred guverne- 
rovu kuću i tražili od njega opravdanje. On je čuo 
bijesno urlikanje vani na ulici, koje je od časa do 
časa bivalo sve jače i opasnije. Sakupila se nepre¬ 
gledna množina. Svi su naoružani i već su se spre¬ 
mili, da jurišaju kuću. U to se pojavio Toussaint, 
spasitelj u zadnji čas. 

Izvukao je mač iz korica i zaustavio tu luđačku 
bujicu, isprepriječio se na vratima. Zagrmio je na 
cmce« 

»Što je? Jeste li pijani? Ako smjesta ne ispraznite 
trg, dat ću vas postrijeljati topovima!« 

Jedan podčasnik istupi preda nj. 

»Laveaux je izdajica. On hoće da proda cmce, 
dvije su lađe već spremne — « 

»Gdje su lađe?« 

Toussaint povede buntovnike u luku. Tu su usi¬ 
drene dvije lađe, ali za prijevoz pamuka. Pozvao je 
cmce, da s njim prođu kroz skladišta —. svuda lezi 
roba svake vrste, duhan, kakao, indigo, čitava brda 
šećera, ali nigdje ni traga lancima, procijepima. 

I ta se Vilattesova varka izjalovila. 

Škrgućući zubima pognuo je glavu, predao svoj 
mač. Laveaux ga je pod sigurnom pratnjom zajedno 
sa svim njegovim časnicima otpremio u Francusku, 
gdje su ih strpali u tvrđavni zatvor u Rochefortu. 

Tako je svršio doktor-general Vilattes. Zaslijepila 
ga je i zaglupila mržnja proti crnoj krvi, koja je tekla 
i njegovim žilama. Njegov je protivnik, Toussaint, 
slavio pobjedu. Laveaux se rastapao od radosti. 

Dao je odslužiti misu zahvalnicu i na trgu u Capu 
održao paradu. Pred sakupljenom je posadom i gra¬ 
đanstvom izrekao velik govor. 

»General Toussaint Louverturc je spasitelj do¬ 
movine. Pred vama izjavljujem, da bez njegove pri¬ 
vole ne ću učiniti ništa. Proglasujem ga suguveme- 
rom našeg ljubljenog otoka. Ne poznam nikoga na 
svijetu, tko bi bio dostojniji te časti — Toussaint je 
onaj Afričanin, čiji je dolazak prorekao Raynal. On 
je potekao iz vaše sredine, on će narod potlačenih 
povesti do pobjede.« 

Da to promaknuće i vidljivo posvjedoči, organizi¬ 
rao je Toussaint tri nove pješačke i dvije konjaničke 
pukovnije. Sastavio je počasnu pratnju, stotinu naj¬ 
ljepših i najstasitijih vojnika iz svih pukovnija, odje¬ 
nuo ih u grimizno-crvene haljetke i bijele hlače. Na 
srebrnim su im kacigama lepršale crvene perjanice, 
a na grudima im je blistala srebrna ploča s geslom: 
»Tko je jači od nas?« 

Nitko nije bio jači od Toussainta. Sva je zemlja 
bila pod njegovom vlašću, izuzevši samo južni dio, 
kojim je neograničeno vladao Rigaud, od prilike kao 
i Vilattes, i ona tri lučka grada, koje su Englezi gr¬ 
čevito držali u svojim šakama. Laveaux i Sonthonax 
bili su sada igračka u njegovoj ruci, pogotovo otkad 
ga je priznao direktorij u Parisu i potvrdio njegov 
izbor suguvemerom. Njegova su dva sina, Isaaca i 
Placida, pozvali u Pariš i na državni trošak odgajali 
u kolonijalnom zavodu. Raspisali su izbore. Na Tous- 
saintov su zahtjev bili izabrani Laveaux i Sonthonax, 
jer je on želio, da oni u Parisu brane prava otoka. 
Guverner je odmah nakon izbora otplovio u Fran¬ 
cusku. Sada je Sonthonax bio jedini zastupnik fran¬ 
cuske vlade, koji je mogao nadzirati rad crnoga ge¬ 
nerala. Rochambeau se zbog Toussainta zavadio s 
građanskim povjerenicima. Oni su ga uhitili i otpre¬ 
mili u Francusku. Taj je general postao najopasniji 
neprijatelj crnaca. Gdje je samo mogao, progonio ih 
je žarkom mržnjom, a u Francuskoj je umio tom 
mržnjom zaraziti i svoga prijatelja Napoleona. 

Laveaux je u listopadu 1796. pošao na put u 
Francusku, da zauzme svoje zastupničko mjesto. 
Sonthonax je međutim ostao. On je postao duša či¬ 
tavog građanskog povjereništva. Nije dugo potrajalo, 
između njega i Toussainta izbile su nesuglasice, i to 
naročito u pitanju unutrašnje izgradnje kolonije, na 
koju su se istim žarom htjela baciti obojica, u su¬ 
štini svojoj po ćudi i težnjama gotovo jednaka. Mjere, 
koje je Sonthonax stao provoditi, da podigne mate¬ 
rijalno stanje zemlje, dokazuju, da je radio promi¬ 
šljeno i pravedno. Po francuskom je uzoru uredio 
upravu i sudove, u Capu osnovao nekoliko škola, 
što više uveo obaveznu školsku obuku. S druge je 
strane pozvao sav narod, da svim silama prione uz 
rad, jer će samo obnovom trgovine moći osigurati 
imućnost i slobodu, skršiti utjecaj Engleske. Pozna¬ 
vajući temeljito povijest ropstva, a i pod dojmom 
gorkog iskustva iz same svoje potlačene mladosti, 
izradio je zakon, koji pod prijetnjom teške kazni 
brani svako tjelesno zlostavljanje bez obzira na rasu. 

Častohlepni crnac nalazi kod Sonthonaxa samo 
jednu manu: izdavao je naredbe o svojim mjerama, 
kojih ni on ne bi mogao zamisliti ni bolje ni djelo¬ 
tvornije, kao francuski činovnik, posve hladno i s 
gestom neke pretežnosti. Sonthonax lako usplamti, 
ne trpi ničijeg prigovora, a svoje nazore brani, po¬ 
gotovo pred svojim crnim prijateljem, tako tvrdo¬ 
glavo, da se kod ovoga prijateljstvo domala pretvo¬ 
rilo u neprijateljstvo. Niti ta nesklonost kod Tous¬ 
sainta nije bila kadra spriječiti jednu nemilu pojavu: 
utjecaj je građanskog povjerenika polako ali stalno 
rasao kod crnačkog stanovništva. Toussaint se po¬ 
bojao, da će naskoro u ruci toga genijalnog političara 
vršiti službu tek izvršnog organa. Ali pred njegovim 
častohlepnim duhom lebdi velika svrha, najviša, koju 
uopće može doseći čovjek, što se odlučio da javno 
radi: on želi da u svojim rukama posve i nedjelivo 
ujedini vlast nad San Domingom i nad svojim crn¬ 
cima. Gotovo godinu se dana bori crni osvajač u 

svojoj duši, dok konačno nije u sebi razorio i po** 
sljednji osjećaj zahvalnosti, prijateljstva i obzirnosti: 
u kolovozu je 1797. Toussaint pozvao građanskog 
povjerenika, da pođe u Francusku na svoje mjesto 
kao zastupnik San Dominga. 

Toussaint se nije usudio, da mu usmeno izda taj 
nalog, bojao se. Sjutradan je građanski povjerenik 
došao k Toussaintu. 

Sluga je Mars Plaisir otvorio vrata, ukočio se na 
vojničku i viknuo u sobu: 

»Generale, građanin povjerenik želi s tobom go¬ 
voriti!« 

Crnac sjedi nepomično za svojim stolom. Pred 
njim je čitavo brdo spisa, dopisa, zemljovida, uzora¬ 
ka drveta, vrećica s pamukom, indigom, kavom i 
duhanom. On mora da se brine za sve, jer hoće 
da se za sve brine. Nije ni pridigao pogleda sa svoga 
rada, izbuljio je oči u spise, upiljio pogled u slova, 
u rečenice, koje gotovo sve počinju ovako — »tko 
se usprotivi ovim naredbama zakonite vlade, bit će 
kažnjen tamnicom od najmanje pet godina«. 

Maleni se gospodin Sonthonax u svom otrcanom 
crnom kaputu nekoliko puta nakašljao, da na se 
svrne pažnju svoga prijatelja. Oprezno je položio 
na stolicu svoj klobuk i palicu s drškom iz slonove 
kosti, koji predočuje božicu slobode s frigijskom 
kapom, na prstima se došuljao pred stol. 

»Toussaint,. . oprosti, što te bunim ,,,« 

Glas mu je plah, a ujedno i pun nevine nježnosti, 
koja crncu prži dušu gore nego li užareno olovo. Po¬ 
lako je spustio glavu, ruke položio na stol, izvalio 
se na sve one ozbiljne, stroge i nadobudne naredbe 
i ostao ležati. 

»Toussaint, htio sam ti samo reći, da sam se do¬ 
šao oprostiti, moja lađa, »Venera«, polazi za jedan 
sat..,« 

Mjesto odgovora samo jecaji. 

»Toussaint, ja ću ti ostati prijatelj, i to sam ti još 
htio reći, unatoč svemu. Ja sam starac, istrošen bor¬ 
bom, ova me je zemlja sa svojim suncem, groznicom, 
odurnom kišom i još odurnijom prašinom gotovo po¬ 
sve satrla. Tebi ostavljam svoje mjesto. Ne poznam 
nikoga, tko bi bio dostojniji, da u smislu revolucije 
i veličine naše domovine nastavi i svrsi privede 
zadatak i dužnost, koju je meni povjerila Francuska. 
Ti me šalješ kući s pravom, možda to činiš s više 
prava, nego li i sam slutiš. Ti si dovoljan sam sebi, 
San Domingo je tvoja domovina, naskoro će biti i 
tvoja zemlja. Samo jedno te molim: ne zaboravi na 
me, a u prvom redu ne zaboravi na republiku, kojoj 
i ti zahvaljuješ, što si postao velik!« 

Sonthonax je malo pričekao. Onda je brzo pri¬ 
stupio crncu, koji je još uvijek nepomično ležao na 
stolu, i potreptao ga po leđima. 

Stari se crnac stao pridizati sporo, na mahove, 
kao da mu se u tijelu odapinje pero nekog stroja. 
Široko su mu, krupno lice oblile suze, usnice mu 
posivile, sav je zadrhtao, kad se šakama odupro o 
rub stola. 

Sad stoje jedan nasuprot drugome, crnac širok i 
zbijen, malo pogrbljen od mnogog jahanja i čučanja 
za stolom. Tvrda mu kosa bijela kao snijeg. 

»Sonthonax, ti odlaziš, ja ostajem. Ti znaš, zašto 
ostajem. Pozvali su me više puta, da dođem u Pariš. 
Što misliš, bih li pošao s tobom?« 

Sonthonax strese glavom. 

»Nemoguće, nipošto. Ti moraš ostati ovdje. Ti mo¬ 
raš ostati na straži u ovom paklu. Ja ti ne zaviđam 
— to je sam pakao. A u tom će paklu jednog dana 
uzavreti smola i sumpor, usplamtjet će oganj, zvek- 
nuti oružje, bit će strašnije nego je ikada bilo. Ti si 
vojnik, jia sam građanin. To je možda korisno, a 
možda i štetno, već prema tome, kako to čovjek 
promatra. Za San Domingo si ti jedini pravi muž«. 

Pružio mu je desnicu. Toussaint je promatra sporo 
i pomno, kao da je ta malena, bijela i ponešto mli¬ 
tava ruka staroga činovnika neko čudo. Činovnika, 
koji mu je pored Laveauxa bio jedini i najbolji prija¬ 
telj, a možda i prijatelj u nekom višem smislu. Strah 
ga je stisnuti tu desnicu, a još više ispustiti je. Kad 
nje više ne bude, ostat će on, crnac, sam pred svi¬ 
jetom bijelaca. Veliki je otok San Domingo odjed¬ 
nom splasnuo, pretvorio se u točku, u vršak igle, 
na kojem će on morati održati ravnovjesje, dok će 
u nj, u negdašnjega roba, biti uprte oči svega svi¬ 
jeta. Onda će zaludu tražiti tu ruku, taj mozak, tu 
glavu. Taj će muž iščeznuti s onu stranu mora, ne 
će mu biti na dohvatu. 

Spopao ga je strašan strah. Prošaptao je kobnu 
riječ — »Jamais — nikad više«. 

Onda se nekako praznovjerno triput dotakao pri¬ 
jateljeve ruke i brzo se okrenuo. Okrenuo se i nad¬ 
vio nad svoje spise. 

»Idi dakle i reci Francuzima istinu, razumiješ li? 
Samo istinu, to je jedino, što te molim«. 

U tim riječima kao da se krije ispod glasa neka 
prijetnja. To su bile posljednje riječi, koje je iz nje¬ 
govih usta čuo Sonthonax. 

Sonthonax je ostavio San Domingo isto onakav, 
kakav je i došao — siromašan, ali neslomljen u svom 
mladenačkom zanosu, koji je uložio u sav svoj rad 
i u Parisu. Rame uz rame s Laveauxom borio se na 
sjednicama zastupničke komore. Malo po malo do¬ 
spio je u sjenu, događaji su u Europi izbrisali sve 
preokrete, koji su se zbili u svijetu. Umro je nepo¬ 
znat i zaboravljen. Njegovo je ime utonulo u more 
velikih djela i velikih muževa, koje je doba revo¬ 
lucije izbacilo na površinu. Ali njegovo djelo živi 
i dalje kao i djelo njegova velikoga i gotovo isto 
tako nesretnoga nasljednika Abrahama Lincolna. 

ENGLESKA SE ODRIČE BORBE 


Englezi se noktima i zubima grčevito drže obale 
San Dominga. Ali čim samo malo zađu u kopno, pro¬ 
valjuje iz brda, močvara i šuma crni dušmanin i goni 
ih natrag u njihove rupe. Generali redom preuzimlju 
službu, pregledaju čete, dva, tri puta se zalete u 
neprobojni zid Toussaintovih pukovnija, i gotovi su, 
ukrcavaju se na brod i mole kolonijalni ured, da ih 
zamijeni. 

Za Englesku su to bila nepovoljna vremena, od¬ 
brojeni dani njenog gospodstva. 

Posljednji general, koji je u travnju 1798, pun nade 
ušao u vladinu zgradu u Fort au Prince, bio je Tho- 
mas Maitland. On je došao na San Domingo kao 
pukovnik, upoznao je zemlju u stotinu bitaka, a na¬ 
dasve je poznavao željeznu energiju svoga velikog 
protivnika Toussainta. Znao je, da Englezi silom ne 
će s njim nikada moći obračunati. Pokušao je milom. 
On bi se zadovoljio s time, da engleske lađe smiju 
nesmetano pristati u luke i trgovati. A još bi zado¬ 
voljniji bio, da otok izmakne ispod francuske vlasti. 

Maitland je radio grozničavo. To je bila utrka sa 
smrću; svaki ga je dan na San Domingu stajao sto¬ 
tinu engleskih vojnika, koji su pali žrtvom ili od 
groznice ili od crnačkih taneta. 

Rigaudu je ponudio dvadeset milijuna franaka, da 
se s vojskom svojih mulata pridruži Englezima ili 
barem da isprazni južne krajeve. Ali Rigaud se nije 
dao namamiti u takvu pustolovinu, bio je i prelijen 
i premudar. Čvrsto je zasjeo na svoje malo prije¬ 
stolje, a nadao se, da će ga još naskoro i proširiti. 
Ali ne uz pomoć Engleza, nego u najboljem slučaju 
na njihovu štetu. 

Preostalo je dakle, da pokuša sreću kod Tous¬ 
sainta. 

(Maitland je bio mudar, što više i prevejan. Što da 
ponudi crncu, ta on je bogat, neovisan, u za nj je 

vojska, čitav narod od gotovo milijuna junački mu 
odanih crnaca. A ono što mu još treba, može da 
steče sam po sebi, svojom snagom i vrsnoćom. 

Crnac je bio oprezan. Ni na jednu od ponuda nije 
odgovorio, ni usmeno ni pismeno nije pristao ni na 
što, a Englez je pokušavao koješta. 

Maitland je sve stavio na posljednju i jedinu kartu. 

»Generale, ja moram govoriti s vama osobno, jer 
iz vaših usta želim saznati uvjete za primirje«. 

Sad je crnac došao iz svoga skrovišta. 

Sastali su se na jednoj farmi nedaleko od Port au 
Prince-a. Pratnja mu je ostala pred kućom, u sjeni 
drveća u vrtu. I jedni su i drugi došli bez oružja, iz¬ 
daleka su s poštovanjem izmijenili pozdrave. 

Kad je u sobu stupio Toussaint, digao se Mait¬ 
land, suh, isušilo ga je sunce mnogih zemalja. Duga¬ 
čak je, gotovo dva metra visine. Glava mu ćelava, 
kao obrijana, sljepočnice upale, kao da je bolestan. 
Ali on nije bolestan. Svi su oni izvana takvi, hladni 
strojevi, pomislio je Toussaint, kad je povirio u vis, 
da mu pogledom dosegne oči. Ove su se stisle iza 
riđih čupavih obrva, a oko njih kao rešetke — bez¬ 
brojne tanko isprepletene bore. 

Maitland se morao prignuti, kad je Toussaintu 
pružio ruku. Dugo ju je i čvrsto stiskao. 

»Doista izvrsno, generale, da ste došli. Najprije 
da nešto popijemo — prokleta je žega danas — ali 
mi ćemo se posve sporazumjeti — sjajno ćemo to 
urediti — mi ćemo tako reći sami sebe obmanuti. — 
Vi ste mi neobično simpatični — kako ste vi za¬ 
pravo ono stvorili pod Mirebalaisom? Kako ste gore 
dovukli topove? Moram vam priznati, mi smo svi 
od čuda zanijemili!« 

Maitland govori dalje, pljesne u ruke, jedan mo¬ 
mak donosi whiskyja i soda-vode, a Maitland još 
uvijek ne prestaje. Toussaint niti ne dolazi do riječi. 
Ili bolje reći pušta onoga drugoga, neka brblja. On 
drži, da je to pametno, jer se nada, da bi ga ipak 

mogao prozrijeti. Ali utaman se nada. Ne zna on, da 
Maitland navlas mlati samo praznu slamu. Sad su 
pretresli sve bitke, sve juriše, sve pobjede i poraze 
u posljednje četiri godine. Englez se odjednom ispru¬ 
žio, crvena mu dolama puca u šavovima, toliko se 
napeo, ne bi li iz sedla oborio protivnika, koji se 
pred njim zasjeo u stolicu nepomičan i ukočen kao 
panj. Odjednom se trgnuo kao ono konj trkač kad 
zagrabi svom snagom na posljednjih stotinu metara 
pred ciljem, jurnuo je kao zmaj. 

»Što biste vi rekli, kad bih vas ja u ime engleskoga 
kralja okrunio kraljevskom krunom San Dominga?« 

Dakle tu smo, izvalio je ono glavno! 

Zaludu čeka Maitland, kad će se taj crnac u du¬ 
gom modrom kaputu vrlo sumnjive čistoće od izne¬ 
nađenja i ushita srušiti sa stolice. Naprotiv, taj pro¬ 
kleti čovjek sluša to posve ravnodušno, a onda 
iskesi zube. Znači li to, da se smije? 

I Maitland se stade smijati. 

»Ja sam eto dobio taj ludi nalog, da danas, kad 
svrgavaju kraljeve, kad su tako reći postali nemo¬ 
derni, i proti svojoj demokratskoj savjesti stvorim 
jednoga novoga. Kolonijalni mi je ured za svaki slu¬ 
čaj poslao evo ovo — što bi valjda trebalo biti kruna«. 

Posegnuo je rukom na stol, podigao kutiju iz 
crveno pokoštena čelika i otvorio je. Na bijelom 
dnu leži širok obruč iz zlata, a na sredini mu crven 
kamen. 

»Prije bi čovjek rekao, da je svetački vijenac — 
ne biste li htjeli pokušati, kako vam pristaje? Ne¬ 
mate volje? Razumijem ja vas, vi ste upravo veli¬ 
čanstveni, kad to odbijate. Vi ste vojnik kao i ja, 
mi vršimo svoju dužnost, i to je sve. Ako nam ne 
smrve kosti, nikomu ništa. Samo kad bi ta gospoda 
za zelenim stolom napokon prestala, da nas guraju 
na tanki led! Što zna uopće takvo piskaralo o svi¬ 
jetu? . .. jadan narod ... nego šalu na stranu, kako 
bismo tome učinili kraj? Pa ne možemo vječno 

ostati ovako u položajima jedan nasuprot drugome, 
ja uz obalu, a vi tamo na suhome, i iz dana u dan, 
iz godine u godinu kidati živo meso! Ja ću vam nešto 
predložiti — ne morate vi to smjesta prihvatiti, 
razmislite dobro. Mi ćemo isprazniti otok, u prvom 
redu Port au Prince, Arcahaye i Saint Mare, a onda 
Jeremie, i na koncu Mole Saint Nicolas. Ne trebate 
se bojati, ne ćemo mi ovdje ostaviti ni ciglu pušku. 
Moji će momci skakati od radosti, kad čuju, da 
smiju iščeznuti odavle. Ja ću vam što više poslati 
s Jamaike i hrane, da se malo oporavite, a ja od 
vas za to ne tražim ništa drugo nego samo trgovački 
ugovor. Mi s vama drugo i ne ćemo nego samo trgo¬ 
vati. Zajamčite mi, da će engleska zastava kod vas 
biti sigurna i zaštićena, pa će i vas štititi engleska 
flota. Vi me razumijete, generale, zar ne?« 

Toussaint Louverture na tren zaklopi oči, na čas 
se sjeti Sonthcnaxa. 

»Razmislit ću, generale, prije svega moram go¬ 
voriti sa svojom vladom. I ja sam kao i vi samo 
sluga«. 

»Mi ćemo svakako ostati u vezi. Engleska je uvi¬ 
jek održala riječ, kad su na kocki bili njeni interesi, 
i u zlu i u dobru«. 

Maitland je svoga gosta otpratio do vrata, naklo¬ 
nio se, ali mu nije dao ruku. Je li se razočarao? 
Rasrdio? 

»Đavo bi ga znao, što misli taj crni kumir?!« 

* 

Toussaint Louverture je s Engleskom sklopio tajni 
ugovor, koji sadržava ove točke: 

1. Maitland se obvezuje, da će odmah nakon svoga 
dolaska na Jamaiku poslati hrane, odjeće i lijekova, 
koje vlada San Dominga može platiti novcem, što 
je u opticaju na otoku. 

2. Engleska će redom isprazniti sva utvrđena i 
neutvrđena mjesta, a istim ih redom može zaposje- 

sti kolonijalna vojska. Sve privatne i javne zgrade 
moraju biti predane kolonijalnim četama sa svim 
predmetima i u onom stanju, u kom su se nalazile u 
času zaposjednuća. 

3. Toussaint se obvezuje, da će štititi sve osobe 
a i vlasništvo svih osoba, koje su živjele pod vla¬ 
scu engleskoga kralja, napose da ih ne će ni sud¬ 
beno progoniti niti drukčije kažnjavati zbog vele- 

1Zu8.]6< 

4. Engleska i San Domingo utanačuju, da će u bu- 
duce^ prijateljskim sporazumom svim sredstvima 
olakšavati međusobnu trgovinu. Između San Do- 
minga i Engleske bit će sklopljen trgovački ugovor, 
koji će sadržavati klauzulu o najvećim pogodno¬ 
stima,. a dopuštat će slobodno pristajanje u svim 
lukama i neutralcima, koji žele trgovati sa San Do- 
mmgom. 

* 

1,^ Maitland izdao zapovijed, da se i ostatak 
engleskih četa ukrca na brodove. 

2. je listopada mogao Toussaintu predati zadnju 
englesku tvrđavu, Mole Saint Nicolas, antilski Gi¬ 
braltar. 

To j e dan najvećeg slavlja za crnoga generala, 
zoru je dao prirediti budnicu. Zabubnjali su 
bubnji, sav tabor odjekuje od svirke rogova. Pola 
sata iza toga stoje pukovnije u redovima kao sa- 
livene iza svojih časnika. Tanka kišica neprestano 
sipi, zastave se od težine objesile niz svoje motke, 
perjanice se prilijepile uz kacige garde kao uvenuli 
strucci trave. Muk se slegao na onu crnu masu, što 
čeka svoga generala kao zid od mjedi s puškom uz 
nogu. 

Odjednom jeknu topot kopita, tiho zveknuše sa- 
bije i stremeni. Dessalines, zapovjednik tabora, trgnu 
mač iz korica i zaurliče: »Pozor! Pozdrav s puškom!« 

Deset tisuća pušaka poleti u vis, a tamo kod prve 
pukovnije zagrmi kao grom prigušeni poklik i za¬ 

reda gusto stisnutim redovima sve do onog posljed¬ 
njeg bubnjara: 

»Živio Toussaint, živjela sloboda, živio San Do¬ 
mingo!« 

Crni se Napoleon zaustavio pred sredinom fronte, 
naložio, da desno i lijevo krilo sa sredinom napravi 
četvorinu. Onda se pridiže u stremenima i skide še¬ 
šir. Mrtva je tišina poplavila ono deset tisuća mu¬ 
ževa. Iz usta im se poput magle diže dah, da se iz¬ 
miješa s parom vlažne zemlje, s kišom sivoga neba, 
oni pripadaju toj zemlji, tome nebu. Svojim su ih 
tjelesima osvojili. 

»Afričani! Konačno smo pobijedili. Postigli smo 
ono, što smo željeli. Engleze smo protjerali sa San 
Dominga. Zastava se francuske republike vije s jed¬ 
nog kraja otoka do drugoga. To je zastava revolu¬ 
cije, a vi ste, sinovi Afrike, sada gospodari San Do¬ 
minga. 

Ali ne mislite, da je time sve svršeno. Spomenite 
se staroga ropstva! Spomenite se mrtvih, koji nisu 
više mogli doživjeti ovoga dana! Na nama je sada, 
da branimo novu slobodu. A i slobodni ćemo biti 
samo onda, ako budemo imali dosta pušaka i na¬ 
boja. 

Afričani! Mi ulazimo u Mole Saint Nicolas, da 
izbrišemo i posljednji trag omraženog osvajača. En¬ 
glez ne će biti posljednji, koji je stupio na ovu ze¬ 
mlju, da skuje nove okove za vaše tijelo. Sjutra ću 
vas morati povesti proti drugom neprijatelju, ali ja 
očekujem od vas, da ćete izdržati sa mnom, kao 
što sam i ja s vama izdržao u tisuću juriša. Naša 
sloboda počiva na mojim ramenima i na vašim ba¬ 
junetama. Ja vas vodim, a vi ispunite svoju dužnost 
za crnu rasu, za slobodni San Domingo!« 

Deset se tisuća pušaka pružilo u vis, prolomio se 
promukli urlik, zastave se spustile, časnici mašu 
mačevima, bubnji tutnje. 

Toussaint potjera konja, garda pođe za njim, a pu- 

kovnija se za pukovnijom stade valjati poput bojnih 
kola, svi kao klisura, neprijatni, zagonetni u svom 
crnom divljaštvu, U Mole Saint Nicolas odjekuje 
zvonjava. Svećenstvo dolazi u svečanoj povorci sa 
sakramentom, da blagoslovi ulazak pobjednika. Na 
trgu su podigli velik šator, sav okićen engleskim 
zastavama. Ispred kuća guraju se crnci i plaču od 
oduševljenja. Kad je Toussaint sišao s konja, poja- 
vio se na ulazu šatora Maitland, dugim je koracima 
pohitao ususret protivniku i zagrlio ga. Zacvilile su 
škotske gajde. Crnci zatiskuju uši, 

( Usred šatora stoji golem stol, a na njem boce s 
vinom i najboljim engleskim rakijama. Jelo nose na 
srebrnim tanjurima, a pićem pune srebrne čaše. En¬ 
glez je vanredno dobre volje. 

»Generale, eto vidite, Britanci drže riječ. Nismo 
mi zavidni. Vi ste imali više sreće, to je sve. Rastat 
ćemo se kao prijatelji. Kucnimo se na procvat vašeg 
otoka i naše trgovine.« 

Toussaint se osmjehnuo i poslušao ga. 

Maitland se sav rastapa od veselja. Crncu je da¬ 
rovao sve srebrno posuđe. 

»Ja idem na Jamajku, tamo ću naći još boljega.« 

Tada obojica uzjahaše na konje, da pribivaju pa¬ 
radi svih engleskih kopnenih i pomorskih snaga, pri¬ 
ređenoj u čast Toussaintu. S fregata zagruvaše to¬ 
povi, kraljevska garda pozdravlja puškom, glazba 
svira englesku narodnu himnu, a generali ulaze u 
vladinu zgradu, krasnu palaču iz bijela mramora. 
Sazidali su je Englezi. 

Maitland povede Toussainta u svoju radnu sobu 
i zaključa vrata. 

»Smijem li vas zamoliti, generale, da potpišete 
ugovor, koji sam jučer primio iz Londona. Da vam 
ga pročitam?« 

Ne, on ga mora sam pročitati; zna on, da on od¬ 
govara za svoju sudbinu, i za pobjedu, ali ujedno i 
za propast. 

»Ne nalazim točke, koja neutralcima dopušta da 
slobodno pristaju u našim lukama. Ja sam stupio u 
veze s Amerikom. Ja ne mogu preuzeti odgovor¬ 
nosti, ako bi Englezi zaplijenili američke brodove. 
Ali u prvom redu moram zajamčiti punu slobodu 
brodovima moje vlade.« 

»Po vas bi bolje bilo, kad biste francuskim bro¬ 
dovima zabranili ulazak u vaše luke. To je moje 
privatno mišljenje. Jednog ćete se dana o tome i 
uvjeriti. Ali radite, kako vas je volja.« 

On je tada svojom rukom u dodatku dopisao že¬ 
ljenu točku. Onda su obojica potpisala ugovor. 

»Sad bi bilo sve u redu. Ja vam predajem grad, 
evo vam ključeva, a ovo su ključevi od ove kuće, 
koju po nalogu engleske krune izručujem vama kao 
lični dar.« 

Rastanak je kratak. Sat je kasnije posljednja en¬ 
gleska fregata isplovila iz luke. 


SUKOB S HEDOUVILLE-OM, 

Iscrpivi i neuljepšani izvještaj o gospodarskom i 
političkom položaju na San Domingu, koji je Son- 
thonax odmah nakon povratka u Pariš predao di¬ 
rektoriju, da se opravda, izazvao je u Francuskoj 
veliku zabrinutost. Zaprijetila je neposredna opa¬ 
snost, da bi Francuska mogla izgubiti svoju najva¬ 
žniju koloniju. Sva nagoviještanja kluba Massiac kao 
da će se ispuniti. Građanski je povjerenik doduše, a 
s njim i Laveaux, položaj prikazao tako, kao da su 
izvor opasnosti mulati pod Rigaudom, a ne Tous¬ 
saint Louverture. Ali direktorij nije vjerovao ni je¬ 
dnome ni drugome. 

Revolucionarni je imperijalizam pod Napoleono- 
vim orlovima slavio prve pobjede u Europi. Fran- 

cuska je morala i htjela i s onu stranu mora saču¬ 
vati svoje gospodstvo, ako joj ne bi uspjelo, da ga 
još i proširi. 

A te su osnove, koje su usko bile povezane sa 
svjetskom politikom revolucije, mogli samo onda 
ostvariti, ako budu postupali kao i u Europi: među¬ 
sobno izigravali starosjedilačke stranke i gonili ih, 
da se kolju do nesvijesti. 

Direktorij je dugo tražio muža, kome bi mogao 
povjeriti tu tešku zadaću, dok je konačno pronašao 
generala Hedouville-a, koji je pokorio Vandeju. On 
je bio majstor u spletkarenju, a da se dočepa svoje 
svrhe, znao se služiti svim sredstvima, lukavštinom, 
slatkom rječitošću, a u slučaju potrebe i surovom 
silom. Reakcionarno, klerikalno plemstvo i seljaštvo 
Vandeje moralo je svoju opoziciju proti preokretu 
u svijetu skupo platiti propašću svojih obitelji i po¬ 
sjeda. Oni nisu htjeli shvatiti, da i ideali mogu za¬ 
starjeti, postati besmislica, i da nema toga, tko bi 
mogao spriječiti jedan narod u njegovom pothvatu, 
kad je odlučio provesti revoluciju. Usred Europe je 
u Vandeji nastalo veliko groblje, golemo groblje 
utamničenika. Što bi dakle moglo omesti toga mu¬ 
droga Hedouville-a, da kod tih crnaca ne postigne 
isti zamamljivi uspjeh? 

27. se ožujka 1798. Hedouville iskrcao u Santo 
Domingu, glavnom gradu španjolskog dijela, gdje je 
spokojno i skromno, bez ikakvog političkog utje¬ 
caja, u svom uredu sjedio posljednji građanski po¬ 
vjerenik Roume i — kartao se. Kod njega je gene¬ 
ral sakupio sve potrebne podatke, a onda je u svib¬ 
nju pošao u Cap Fransais, u spilju crnoga lava. 

Mandatar je francuske republike između ostaloga 
predao Toussaintu pismeni nalog direktorija, da 
uhiti mulatskag generala Rigauda, i da ga otpremi 
u Francusku. 

Ali crnac se nije dao prevariti. U svojoj je politič¬ 
koj tankoćutnosti smjesta nanjušio zamku. Odbio je, 


126 


da izvrši taj nalog, što više istaknuo je velike za¬ 
sluge, koje je Rigaud stekao u borbi proti Englezima. 

Hedouville se začudio, ali se ni najmanje nije uvri¬ 
jedio. Ta mu se igra svidjela, okrenuo je kabanicu 
— pozvao je Rigauda u Cap, a ujedno zamolio cr¬ 
noga generala, da i on dođe na taj sastanak. Tous- 
saint je pristao. 

Debeli je Rigaud mrzio Toussainta, a pogotovo, 
otkad je protjerao njegova prijatelja Vilattesa. Ta 
je mržnja dosegla vrhunac, kad je Afričanin postigao 
najvišu vojničku čast. Ni za što više nije mario, ko¬ 
vao je osvetu, iskaljivao svoj bijes na crncima okrut¬ 
nije nego li ikoji bijelac stare škole. Njegov je po¬ 
ložaj bio beznadan. Kad ga je pozvao Hedouville, 
odlanulo mu je, smjesta se uputio u Cap. 

Njegov je dolazak izazvao veliko uzbuđenje, na¬ 
ročito među crnim časnicima, koji su na Toussainta 
navalili molbama, da mulata baci u tamnicu i tako 
jednim udarcem ukloni opasnost u zemlji. 

Ali Toussaint toga nije htio. 

»Svakako, ja bih ga mogao zatvoriti — ali ne daj 
Bože da počinim takvu glupost. Ja ću naime još 
trebati toga gospodina Rigauda. Mulati su jači od 
nas crnaca, i znanjem i iskustvom, a i u svim poli¬ 
tičkim vještinama, to stoji. Oduzmem li im Rigauda, 
možda bi našli boljega generala nego li je on. Čim 
mu se propne konj, ruši se s njega, a kad se sprema 
na navalu, odaje svoje namjere. I poda mnom se 
propinje konj, ali ja s njega ne padam, a kad spre¬ 
mam udarac, svi to osjećaju, — ali mene ne vidi 
nitko. Gospodin Rigaud umije samo spletkariti i di¬ 
zati ustanke. Ja međutim bolje umijem raspiriti na¬ 
rod. Rigaud dršće pred masom, koju je uzbunio. Ja 
se ne bojim bune — kad se negdje pojavim, tamo 
nastaje mir — « 

U Rigauda nije dakle nitko ni dirnuo. On se vrlo 
svidio Hedouville-u. Napeo je sve sile, da ga pre- 
mami na svoju stranu, a proti Toussaintu, koji je 

pomno pazio, da ne istrči pred rudu. Ali i Rigaud 
je bio toliko lukav, da nije pao na lijepak. Tako je 
Toussaint i dalje ostao vrhovni zapovjednik vojske 
na San Domingu, a otkad je posve odstranio En¬ 
gleze, postao je taj njegov položaj gotovo neosvojiv. 

Kod pregovora s Britancima držao se lukavi lisac 
Hedouville posve po strani, bio je samo nijem pro¬ 
matrač. Ni u što se nije umiješao, ali ta šutnja nije 
nipošto značila, da sve odobrava. To je bila politička 
podmuklost spletkara, koji gleda, kako drugi sam 
sebi kopa grob. 

Toussaint je San Domingo očistio od neprijatelja 
i sada se pun bezazlena ponosa, koji međutim nije 
bio neproračunan, stavio na službu Hedouville-u. 
Napisao mu je pismo, u kojem mu je obrazložio 
svaku točku ugovora s Velikom Britanijom, a na 
koncu je istaknuo ovo: 

»Sada možete napokon obići otok i nesmetano 
razgledati veličinu zemlje, koju je vojska San Do- 
minga natrag osvojila za Francusku. Tada ćete shva¬ 
titi vrijednost toga uspjeha i odati pravo na priznanje 
vojnicima republike. 

Osim toga Vas molim, da odobrite i moj postupak 
prigodom predaje grada Mole Saint Nicolas. Sve 
moje težnje ne poznaju druge svrhe, nego da ste¬ 
čeni Vaše povjerenje i povjerenje direktorija. Sre¬ 
tan ću biti tek onda, kad mi i to pođe za rukom.« 

To mu međutim nije pošlo za rukom. 

Naprotiv. Hedouville je crnoga generala susretao 
prkosno, poput naduvena Europljanina, nikad mu 
nije pružao ruku, nikad nije izravno govorio s njim. 
Ukratko, crnac je za nj bio ništica. Konačno je Tous¬ 
saint ponudio svoj odstup. Hedouville je odbio nje¬ 
govu molbu. Htio je crnca razdražiti, ne bi li se dao 
zavesti na kakav nepromišljeni čin. Njegovi su dou¬ 
šnici i danju i noću progonili tu žrtvu. Ali nitko mu 
nije mogao dokazati ni najmanjeg prestupka. 

Toussaint je ozbiljno shvatio svoju molbu u pitanju 
odstupa. U glavi mu se naime rađala nevjerojatna, 
upravo fantastička osnova, koja nam više nego sva 
njegova politička i ratnička djela pruža dokaz, kako 
je duboko taj crnac prodro u sudbinu svoje rase. 

Strahoviti doživljaji djetinjstva, pa i cijeloga mu 
života, teška mora, što je tištila sve crnce, bila je 
ropstvo. On je ropstvo napravio kumirom svoje 
mržnje. Proti ropstvu se borio svim sredstvima, ko¬ 
jima se mogao poslužiti, tu nije poznavao nikakvih 
obzira, nikakvih moralnih ni političkih zapreka. On 
je kidao lance i lomio bičeve ne samo simbolički. 

Jednog je dana shvatio, da samo oslobođenje nje¬ 
gove domovine ne znači zapravo još ništa. Kad je 
Maitland otplovio na Jamajku, znao je: sad će En¬ 
glez iskaliti svoj bijes i razočaranje na crnoj im braći 
po drugim otocima. Svuda naokolo po svijetu robuju 
milijuni i milijuni Afričana u okovima i lancima. 
Zveket mu je lanaca svom svojom strahotom ispu¬ 
njao sne. Kako da ga ušutka? Našao je posljednji 
odgovor: zlo treba iskorijeniti u klici. Crnce treba 
prosvijetliti, opomenuti, naoružati i organizirati. Ne 
sada, ne ovdje, ne — prije nego ih pohvataju, pro- 
dadu u roblje i udare žig ropstva na tijelo. 

A to bi trebalo provesti u samoj Africi. 

I tako se eto u crnčevu mozgu rodila gigantska 
osnova velike ekspedicije u domovinu otaca mu, da 
tamo sasiječe stablo ropstva, a s time ujedno podreže 
žile tadašnjem kolonijalnom sistemu. 

Crnci moraju iz pasivnosti prijeći u navalu. Žrtva 
mora pograbiti sjekiru svoga krvnika, da ga zakolje! 

Afričani su ljudi drugoga soja nego Indijanci, koji 
su ukočeni od užasa puštali, da ih Cortezovi želje¬ 
zni vitezi ubijaju po miloj volji, a drugog su soja 
nego Indijci, koji su se nadali, da će procesijama, 
kongresima i poslanicama opčarati neprijatelja. 
S puškom u ruci — kao vojnik mora Afričanin ustati 
na borbu proti Europljaninu. 

Sad je bivši rob poznavao bijele gospodare. Nisu 
oni nikakvi bogovi, koji neranjivi, neslomivi u svo¬ 
jim dalekim kamenim gradovima gomilaju zlato i 
sve blago tropskih zemalja, plaćeno krvlju robova. 

Bijelci su ljudi kao i on, a boja se kože, taj jedini, 
smiješni znak raspoznavanja, pun predrasuda, dade 
naknaditi sposobnošću i duhom. 

Toussaint Louverture nije te smione zamisli mo¬ 
gao ostvariti ni tada, a ni kasnije. Ali uvijek ga je 
zaokupljala, sastavljao je proračune za gradnju te¬ 
retnih brodova i uvijek je o oslobođenju Afrike go¬ 
vorio kao o jedinoj i doista posljednjoj svrsi, za ko¬ 
jom moraju težiti svi crnci. Panafrička ideja nije sve 
do danas našla ni bistrijeg ni svjesnijeg pobornika 
nego je to bio on. 

Ali stvarnost ga je tištila poput more, nije mu ni 
na tren dopuštala, da sa sebe strese težinu političke 
borbe. Hedouville je svojim spletkama oko njega 
splitao sve nove mreže optužaba, podvala, sukoba. 

Francuski je general poljem svoga rada izabrao 
provedbu unutarnje kolonizacije. Glavno zlo, od koje 
je patila kolonija, bilo je lijenost i skitništvo. Ze¬ 
mlja je čekala, da se nađu marljive ruke, koje će 
obraditi polja, pospremiti žetvu i iz nje izvući ko¬ 
risti. Ali Afričanin, koga je farmer zvao, da se lati 
posla, samo je uz osmijeh slijegao ramenima. 

»Ja nisam rob, ja ne moram raditi. Crncu toga ne 
treba, on se hrani krumpirima, bananama. Bijelac 
jede kruh, bijelac mora raditi.« 

Već su i Sonthonaxa zapanjile posljedice, kojima 
je urodilo oslobođenje robova, on je neprestano tu¬ 
mačio crncima — »u Francuskoj su svi slobodni, pa 
unatoč tome svi rade«. 

Ali bivši robovi Joga nisu više htjeli shvatiti ili još 
nisu shvaćali. Žudnja je za slobodom u njima iza¬ 
zvala prezir prema svakom radu do te mjere, da su 
ih samo silom mogli dovući na polje. Rigaud je po¬ 
radi toga prvi na jugu uveo sustav prisilnog rada, a 

za skitnice i zabušante stvorio je izuzetne zakone. 
Što više nije prezao ni pred kaznom šibanja, a za 
istim je sredstvom posegnuo i Toussaintov najbolji, 
premda ozloglašeni general Dessalines. Istina, Tous¬ 
saint mu je to smjesta zabranio i zaprijetio mu, da 
će ga svrgnuti sa zapovjedništva, ako bi mu do ušiju 
doprla i najmanja pritužba o zlostavljanju crnaca. 

Mjere, koje je Hedouville tada uveo za podizanje 
ratarske proizvodnje, izmudrili su za zelenim sto¬ 
lom. Glavnu je riječ vodio Rigaud. Učinak je kod 
crnaca, tih ljudi, koji su tek okusili slobodu, bio 
dakako posve negativan. Pobjegli su u šume ili k 
Toussaintu. Hedouville im je kao bijelac već una¬ 
prijed bio sumnjiv. S crncima je trebalo postupati, 
kao što je to činio Toussaint: lijepim ih riječima i 
snažnim prispodobama znao uvjeriti, da se moraju 
prihvatiti gorkoga rada i da im je dužnost pomagati 
jedan drugome. Ali u Hedouville-u, a isto tako i u 
Rigaudu, živio je stari duh kolonijalnoga silnika, a 
političke su mu nakane jasno težile za razaranjem 
crnačke vlasti. Svi njegovi zakoni i propisi nisu zna¬ 
čili drugo nego zakukuljeno otimanje svih prava cr¬ 
nome seljaku, koji je najmanje tri godine morao ra¬ 
diti na posjedu svoga gospodara. 

U prvom je redu ta mjera izazvala sumnju, da je 
to prvi korak novom uvedenju ropstva. 

Seljaci, vojnici i obrtnici se uznemirili, na plan¬ 
tažama se stali sakupljati i raspravljati, a to nije u 
njima nipošto učvrstilo volje za rad. 

Zaludu je ovoga puta i sam Toussaint pokušao, ne 
bi li ih umirio. Crnci su ga dočekivali vikom i stali 
ga sumnjičiti, da su ga bijelci podmitili. 

U posadi je Fort Dauphina došlo do otvorene bune. 
Crnci su vojnici s oružjem izišli na polja, uzbunili 
seljake, sva je ta raspirena gomila pošla, da upokori 
sam grad Cap. 

Sad je uhvatio strah i samoga Hedouville-a. Brzo 


131 




je poslao glasnike Toussaintu, koji se nalazio u Go- 
nai'vesu, pozvao ga, da se vrati i da skrši bunu. 

Toussaint se smjesta odazvao tome pozivu. 

Ali prije nego je stigao, odlučio je iznenada He- 
douville, da ostavi San Domingo. S njim su pobjegle 
neke dvije tisuće bijelaca, časnika i farmera. Prije 
odlaska je po zidovima dao nalijepiti proglas: 

»Ostavljam San Domingo, jer sam se uvjerio, da 
ovdje duže ne mogu ostati. 

General Toussaint Louverture sprema udar. On 
hoće da uz pomoć britanske vlade otok oslobodi 
od francuske vlasti i da se sam proglasi samodršcem. 

Moja je nazočnost, a i nazočnost mojih bijelih ze¬ 
mljaka izgubila svako opravdanje, stoga ne ću da 
pripomognem tim spletkama.« 

Toussaint je na čelu četvrte kolonijalne pukovnije 
pohitao u Cap. Kudgod je prolazio, našao je zemlju 
kao podivljalu. Radnici su bježali s polja i u sav 
glas mu iznosili svoje nevolje. Uzaludne su bile sve 
riječi. Upozorili su ga, da se na nj sprema atentat. 
On je znao, da mu prijeti najveća opasnost: Hćdou- 
ville-a se mora dočepati, on mu ne smije umaknuti. 
I Dessalinesu je naložio, da s dvjesta vojnika pođe 
na Cap i da uhiti Hedouville-a. Dessalines je pojurio 
naprijed. 

Pokret se ratara pretvorio u otvoren ustanak. 
Goleme su gomile zakrčile sve puteve. Kad je Tous¬ 
saint stigao na visine iznad grada, javili su mu, da 
se Hedouville sa svojim pristašama već ukrcao na 
brodove. 

Toussaint je skočio s konja i kroz mnoštvo se pro¬ 
gurao na trg. Nitko se na nj nije osvrtao, od mržnje 
i bijesa svi kao da su oslijepili. U vijećnici je našao 
gradsko zastupstvo, koje mu je pokazalo posljednji 
Hedouville-ov proglas. 

Dok je Toussaint pregovarao s načelnikom, za- 
grmjeli su iznenada topovi s utvrda. Ulicom se pro¬ 
lomio krik užasa kao jedan glas. 

Crnci su tražili, da im se izruči oružje, vojnici se 
rastepli u rojeve, da očiste ulice. Tek kad je Tous¬ 
saint pograbio jednu zastavu i gromkim glasom 
crnce pozvao na red, pošlo mu je za rukom, da 
spriječi opće klanje. Posljednji su Europljani usred 
ove zbrke pobjegli na brodove. 

Toussaint je znao, da sada od Parisa ne može više 
očekivati milosti. Da svemu ipak predusretne, po¬ 
tjerao je još istoga dana jednu lađu za Hedouville- 
om. Ukratko je prikazao posljednje događaje i odre¬ 
kao se svih časti. Direktorij je i jedno i drugo primio 
na znanje, ali se ni na što nije znao odlučiti, prije 
svega zato, jer za crnca nije imao nasljednika. Po¬ 
lako se vratio mir i red u koloniju. Državne i voj¬ 
ničke vlasti, svi stanovnici bez razlike puti prihva¬ 
tili su Toussaintov program, slali mu odaslanstva, 
pismene molbe, da ostane na svome mjestu. 


BORBA PROTI RIGAUDU. 

Na San Domingu je ostalo samo jedno kritično 
mjesto, samo jedno ognjište nemira — to je bio jug, 
to je bio Rigaud. 

Prije svoga je odlaska Hedouville upravo obojicu 
suparnika potaknuo na borbu. Mulatskom je gene¬ 
ralu naime poslao ovo pismo: 

»Častohleplje i vjerolomnost generala Toussainta 
Louverture, koga su kupili Englezi, emigranti i Ame- 
ričani, sili me da ostavim koloniju. Ja Vas time oslo¬ 
bađam dužnosti, da mu se dalje pokoravate i pre¬ 
dajem Vam vlast nad Jugom, kao što je to u svoje 
vrijeme bilo zakonski utvrđeno.« 

Toussaint je znao sve, poznavao je i to pismo, 
poznavao je i osnove gospodina Rigauda. Prema 
tome je stvorio i svoje osnove. 

Obje su se strane grozničavo spremale za konačnu 
borbu. Obojica su osjećala, da odluka mora pasti 

sada ili nikada. Geslo je glasilo: ili crnci ili mulati! 
Oko glava zbili se i udovi. Svakog je dana redom 
nestajalo iz crnačkih pukovnija mulatskih časnika i 
vojnika. Toussaint je na njihovo mjesto postavio 
svoje stare gardiste. Oni su bili vješti svome poslu 
jednako kao i mulati, ako ne i vještiji nego oni. 

»Nekoliko izdajica manje«, znao je Toussaint reći, 
a pri tom se nasmiješio. 

Rigaud je započeo bratoubilački rat. Navalio je 
na Zapad, zauzeo Petit Goave i Grand Goave. Prvi 
su bjegunci jadikujući stigli u Port au Prince — bili 
su to bijelci, koji su se spasili. Rigaud ih je dao sve 
poklati. 

Sad je udario i Toussaint. 

On je svoju vojsku — dvadeset tisuća vojnika — 
sakupio oko Port au Prince-a. Dnevnim je zapovije¬ 
dima raspirio u njima mržnju, točno im opisujući 
krvava nedjelja mulata, koji su polako ali neprestano 
napredovali. 

Naskoro su i sa Sjevera stigle vijesti, da se mulati 
bune. Opustošili su polja crnih seljaka, opljačkali 
nekoliko novih plantaža, spalili preostalu žetvu. 

Sad je Toussaint pustio iz krletke tigra — nare¬ 
dio Dessalinesu, da za leđima vojske uguši bunu, 
da svim sredstvima, i dopuštenim i nedopuštenim, 
navali na mulate. A stari je Marron nalik na bič 
božji stao žariti i paliti po onom kraju, da je sve 
kriknulo od užasa. Kuda su prošle Dessalinesove 
pukovnije, nastala je grobna tišina — on se nije 
šalio, topovima je rušio mulatska sela. Razarao ma¬ 
jur za majurom, nigdje nije ostavljao ni žive duše. 
Nakon četiri sedmice nije u sjevernom kraju bilo 
gotovo ni jednoga mulata. 

Noću prije polaska svojih četa dao je Toussaint 
u Port au Prince-u pohvatati sve mulate i zatvoriti 
ih u katedralu. Tu se naguralo oko tisuću muškaraca, 
svi su drhtali od smrtnog straha. 

Ujutro su otvorili vrata, a Toussaint se popeo na 

propovijedaonicu. Stajao je tamo gore nalik na cr¬ 
noga boga osvete. Glava mu je bila povezana, a to 
je još jače isticalo crninu mu lica. U nj je pucao 
neki mulat i ranio ga u čelo. Velike su mu oči bile 
zakrvavljene, buljile su užarene mržnjom u svoje 
žrtve ispod sebe. A ovi su jadnici stali moliti i vi¬ 
kati. Dugo je gledao, kako se grče, uživao u njiho¬ 
vom strahu. Onda je tek skinuo svoj trorogi šeširić. 

Glas mu je bio promukao, ali još nikada nije go¬ 
vorio tako odlučno, bezobzirno i otvoreno: 

»Evo pred vama stoji muž, za čijim ste životom 
posegnuli vi. Evo pogledajte ranu na mojoj glavi, a 
tu rupe na mom šeširu, koje su probušila vaša ta- 
neta. Ustrijelili ste moga liječnika i moga kočijaša. 
Vi ste ubojice iz potaje. Ja bih vas mogao postrije¬ 
ljati sve tu na tom mjestu, ja bih to morao učiniti. 

Za jedan sat polazim s čitavom svojom vojskom u 
borbu. Potući ću vašega Rigauda, uništit ću ga za¬ 
jedno sa svim vašim prijateljima. Ovamo se ne ću 
prije vratiti, dok posljednji mulat ne izruči svoju 
pušku ili ne crkne. Milosti nema ni za koga. Vi ste 
se podlo ponijeli prema meni i mojim ljudima. Još 
vam jedamput velim: ja ću pobijediti! 

Ja sam vam zavirio u dno duše. Vi ste se urotili 
i htjeli me napasti s leđa. Ali nijedne od vaših misli 
niste mogli preda mnom zatajiti. Ja se vas ne bo¬ 
jim. Ja ću sada sa svojim vojnicima ostaviti Zapad, 
ali moje oko i moja ruka ostat će ovdje: moje će 
oko budno paziti na vas, a mojoj ćete ruci ostati na 
dohvatu! Poklanjam vam vaš tužni život — ali ču¬ 
vajte se, to je bio posljednji put, da sam vam opro¬ 
stio!« 

Toussaint je pošao prema Jugu. Stalno je potiski¬ 
vao Rigaudove čete, koje su sa svih strana nagrnule 
u čvrsto utvrđeni grad Jacmel. Zapovjedništvo je nad 
gradom preuzeo Petion, koji će još kasnije u povi¬ 
jesti otoka zauzeti istaknuto mjesto. Napeo je sve 
sile, da obrani grad. Toussaint je sve jače i jače ste- 

zao obruč oko grada, ni danju ni noću nije dopustio 
da odahnu branitelji, kojih je otporna snaga malo 
pomalo stala popuštati. Glad, žeđa i bolesti svih 
vrsta pokosile su ni manje ni više nego četiri tisuće 
stanovnika. Četiri je mjeseca trajalo to strašno hr- 
vanje s crnom smrću, a u ta četiri mjeseca nije Ri- 
gaud ni maknuo prstom, da svome prijatelju priskoči 
u pomoć ili da ga navalom pokuša odteretiti. Poslije 
prvih sretnih ofenzivnih pothvata kao da se ukočio. 
Nepomično sjedi u svom glavnom stanu u Les Caye- 
su, samo bombardira zemlju nadutim manifestima, u 
kojima podmeće crncima sva moguća i nemoguća 
zvjerstva. Četiri se mjeseca Petion branio kao lav, 
tek onda je ostavio grad. U cik mu je zore uspjelo 
da kao posljednji provali sve do jaraka i rovova 
opsade i probije se iz tih kliješta. Ostatak je nje¬ 
govih četa, nekih tisuću vojnika, poginuo. 

Kad je u mulatski tabor stigla vijest o padu Jac- 
mela, kao da je udarila munja. Rigaud nije nikoga 
puštao k sebi u šator, izopijao se. Mnogi su se nje¬ 
govi vojnici vratili svojim domovima, pobjegli u 
šume, da se spase pred Toussaintovom osvetom. 
Rigaud nije više bio gospodar svoje sudbine. 

Ne zna, što bi započeo. U glavi mu se rodilo na 
stotine osnova, naredaba, nijedne nije izveo. Malo 
pomalo zaokupila mu je mozak misao, da se proti 
njemu sve urotilo, nad čitavim je Jugom proglasio 
prijeki sud. Oružnici love sve sumnjivce i bjegunce, 
dovlače ih pred ratni sud. Ali te su drakonske mjere 
još jače povećale zbrku, koja se pretvorila u očaj, 
kad je mjesto Toussainta, koji je otišao u Cap, vr¬ 
hovno zapovjedništvo preuzeo Dessalines. 

Crne legije prodiru sa svih strana u Rigaudovo 
područje. Mulati pod Petionom i Geffrardom polako 
uzmicu, nisu kadri da ih zaustave. Na uzmaku sve 
pustoše i pale, svu zemlju pretvaraju u pustinju. To 
je strahovito klanje i razaranje, krv se bori proti 
krvi, mržnja proti mržnji. 

To traži Rigaud. 

»Između vas i sjevernih /pukovnija smije ostati 
samo pustoš. Sve uništavajte ognjem i mačem, išču¬ 
pajte i drveće, tako da mu samo žilje strši u vis.« 

Ali Dessalinesa ne smeta ni ta pustoš, navikao 
je on na sve ratne strahote, one su sastavina života 
mu, kao što je i zrak dio slobode, koju on brani. 
Svojim fanatizmom u borbi za slobodu crnaca možda 
još premašuje i svoga generala. On mrzi mulate više 
nego same bijelce, jer su oni bili krvnički sluge far¬ 
mera, jer su oni s njim postupali najokrutnije, be¬ 
sprimjerno ga ponizili u ono vrijeme, kad je još bio 
rob, nekoliko im je puta pobjegao iz šaka, ali naža¬ 
lost uvijek natrag dospio u okove. Svakog se jutra 
gol promatrao u ogledalu i brojio tragove od usija¬ 
nog željeza i brazgotine od šibanja po svome tijelu, 
da svojoj mržnji nađe novih poticaja. 

Njegovu fanatizmu, okorjelom i uvijek jednakom 
bijesu nisu dorasli mulati. Neprestanom pritisku, 
koji ih mrvi, hoće da se otmu, traže konačno spasa 
u borbi. Razbjesnilo se neopisivo klanje, potrajalo 
je pet dana i pet noći, takvog mrcvarenja nije još 
nitko zapamtio u tome hrvanju, punom pravih užasa. 
Dessalines bez prestanka goni svoje kohorte na ju¬ 
riš. One se šuljaju, pužu četveronoške nečujno ste* 
pom, nož drže u zubima, provaljuju iz zasjeda, skaču 
iz skrovišta sa drveća, divljački iznenađuju neprija¬ 
telja na svakom koraku. 

Dessalines slavi pobjedu, ostatak neprijateljskih 
pukovnija baca oružje, bježi u šume, tamo skapava 
od žeđe i gladi. 

Rigaud međutim sjedi mrk u Aculu, kao da čeka, 
kad će se na nj strovaliti sudbina. Izmršavio je, po- 
siijedio, ostario. Grmljavina Dessalinesovih topova 
ne da mu ni da usne. Vlasti, trgovci zaklinju ga, da 
sklopi mir. On ne će s njima ni da govori, ne pušta 
ih k sebi, a na koncu ih sve baca u tamnicu. 

Tek tada kao da se prenuo, dvaput je bez uspjeha 
jurnuo na taj crni zid, koji se valja sa sjevera, koji 
sve pred sobom kosi poput munje, koji će ga raz¬ 
mrskati. 

Rigaud to zna. 

Sad je natjerao u vojsku sve, što je kadro da nosi 
oružje, zatvorio se u posljednji grad, koji mu je još 
ostao, u Les Cayes, da tu primi smrtni udarac. 

Toussaint je napeo sve sile, da smrvi svoga pro¬ 
tivnika. Ne proklinje ga, ne kleveće. Govori istinu 
i obećaje svima, koji polože oružje, punu amnestiju. 
Pariš je uza nj, konzuli, u prvom redu Bonaparte, 
stavili su Rigauda izvan zakona. 

Ali Rigaud još uvijek ne popušta. Toussaint stade 
podsjedati grad. Crnac kuša još jedamput, ne bi li 
tvrdoglavca dozvao k pameti. Šalje u grad pismo 
konzula, neka se neprijatelj uvjeri, da je Toussaint 
zakoniti vrhovni zapovjednik San Dominga. 

Rigaud se nalazio kod prednjih utvrda, kad su mu 
donijeli vijest, da su stigli pregovarači. Smjesta je 
pohitao u grad. Njegovi činovnici i časnici nijemo 
zure u nj, dok je čitao pismo prvoga konzula Tous- 
saintu, u kojem odobrava sve cmčeve postupke i 
potvrđuje, da ga priznaje na položaju vrhovnog za¬ 
povjednika kolonijalne vojske. 

Učinak je na Rigauda bio neopisiv. Spopalo ga 
bjesnilo, stao je s tijela trgati odjeću, pograbio je 
bodež, kao da će se probosti. Njegovi mu ga ljudi 
oteše iz ruke, stadoše ga tješiti i nagovarati, da pri¬ 
stane na primirje s crncima. Rigaud je posve sa- 
trven, i ne čeka, kako će svršiti ti pregovori. Kri- 
šom je pobjegao na jedan danski brod i na njem 
otplovio na otok St. Thomas. Odavle se uputio dalje 
u Francusku. Velik je broj njegovih časnika i gene¬ 
rala pošao za njim u Pariš. Oko tisuću časnika i 
vojnika pobjeglo je na Kubu, jer ne će da služe 
crncu. 


138 


Tek tada je Toussaint unišao u Cayes, izručio ga 
na milost i nemilost svojim generalima Dessalinesu, 
Christophu i Laplumu. Oni su krvavo kaznili mulate. 
Sad je nastao mir u zemlji. 


SAN DOMINGO CRNCIMA. 

Uokrug francuske republike, koja je rasipno htjela 
usrećiti svijet slobodom i jednakošću, podigao se be¬ 
dem vatre i mržnje. Obdareni su usrećiteljima svijeta 
bacili pred noge njihove formule, uperili u njih to¬ 
pove i zakleli se, da ne će mirovati, dok ne osvete 
prijestolje svetoga Ljudevita. 

Sedam je godina trajalo to mrcvarenje, Europa je 
stenjala opustošena najstrašnijim ratovima, sva se 
ustrzala kao da je hvataju grčevi. Prijestolja se stala 
rušiti, carstva raspadati, a na njihovim se ruševi¬ 
nama pojavile mlade republike. Neprijatelji su re¬ 
dom morali priznati, da su poraženi, i ako pobjednici 
nisu bila jakobinska načela. 

Francuska republika i pored svih pobjedničkih 
uspjeha nije u samoj zemlji mogla iskoristiti nena¬ 
dane uspjehe svoga oružja, jer su je stranačke kavge 
i spletke aristokracije i njihovih prišipetlja, a po¬ 
gotovo Engleza dogurale na rub propasti. Državni je 
udar od 9. studenoga 1799. napokon izdigao na po¬ 
vršinu Napcleona, čije je ime već i prije zasjalo na 
obzorju. On je kao prvi konzul bacio oko i na ko¬ 
lonije, u kojima je htio uvesti novi poredak na po¬ 
dručju uprave. 

Francuska je pala na prosjački štap, trebala je 
novaca, a nadasve čvrstih uporišta na svjetskom 
moru u budućoj odlučnoj borbi proti Engleskoj. 
Mržnja je proti Britancima bila onaj motor, koji je 
mladoga generala gonio u svim mu pothvatima. Iz 
te su mržnje proistekle i sve njegove mjere, kojima 

se poslužio u kolonijama. Njegova je politika i nje¬ 
govo slavohljeplje počivalo na sili, on je Europu 
smatrao kolonijom, a koloniju pobijeđenim gradom. 
I San Domingu je uputio manifest, kojim je stanovni¬ 
štvu objavio promjenu francuskog ustava. Tu je već 
posegnuo za onim tajanstvenim jezikom, kojim se 
služila europska diplomacija, jezikom punim dvo- 
smislica i licemjernih formula. 

»Za upravu će francuskih kolonija vrijediti posebni 
zakoni. Oni će ovisiti o prirodi i klimi u pojedinoj 
od tih zemalja. Stanovnicima se francuskih kolonija 
u Americi, Aziji i Africi ne može vladati po istim 
zakonima. Razlike u običajima, vjeri i tlu kao nje¬ 
govim proizvodima iziskuju velike razlike u tim 
zakonima. 

Jedno će od prvih djela nove uprave biti izradba 
naredaba, prema kojima će se urediti uprava u Vašoj 
zemlji. 

Taj novi poredak ne smije biti nipošto razlog, da 
u Vama izazove kakve sumnje — naprotiv, Vi ćete 
se u tim zakonima diviti mudrim i širokogrudnim 
nazorima francuskih zakonodavaca. 

Konzuli Vas republike ovime upozoruju na taj 
novi socijalni poredak prilika i izrijekom ističu, da 
u pitanju slobode i jednakopravnosti cr¬ 
naca ne će nikada nastati ni najmanja promjena. 

Ako bi se u Vašoj sredini našlo posrnulih ljudi, 
koji bi se s neprijateljem stali pogađati — onda se, 
hrabri crnci, spomenite, da Vašu slobodu i jednakost 
Vaših prava pred zakonom priznaje jedino i samo 
francuski narod! 

Prvi konzul 

Bonaparte«« 

Ta je poruka uznemirila crnce. Stali su mozgati, 
kakvi će se to zakoni izleći, po kojima će njima 
vladati. 

Istoga je dana Napoleon izdao još jednu naredbu. 

»Građani Vincent, Raimond i general Michel imadu 
smjesta poći na San Domingo i Toussaintu uručiti 
moju poruku. Michel neka se stavi na službu zastup¬ 
niku vlade Roumu u Santo Domingu i neka prema 
svom položaju bude uvršten u vojsku San Dominga, 
i to pod zapovjedništvom vrhovnog zapovjednika 
Louvertura. Raimond neka prema uputama Rouma 
provede obnovu razorenih krajeva. 

Riječi »hrabri crnci, spomenite se, da Vašu slo¬ 
bodu i Vaša prava priznaje samo francuski narod« 
treba zlatnim pismenima izvesti na zastavama na¬ 
rodne garde San Dominga«. 

Inžinir je Vincent predao Toussaintu ove naredbe 
i saopćio mu ujedno, da ga je vlada ponovo potvr¬ 
dila u njegovu položaju. 

Toussaint je osjećao, da mu je život dospio na ra¬ 
skršće. Njušio je dah sile, njušio je novu goropadnu 
snagu, koja se krije iza tih riječi, goni pred sobom 
vojske, ruši zemlje, a sad navaljuje i na nj. Ali ni na 
kraju mu pameti nije bilo, da popusti. U prvom je 
redu zabranio, da onim riječima iznakaze njegove 
zastave. Zaludu ga je Vincent zaklinjao, da to učini. 

»Mi ne trebamo slobode, koju nam naročito, u neku 
ruku izuzetno poklanjaju, nego tražimo, da se bez 
ikakvih uvjeta prihvati načelo, prema kojem nitko 
bio on Indijanac, crnac ili bijelac, ne može biti vla¬ 
sništvo drugoga čovjeka. Mi smo danas slobodni, jer 
smo jači. Prvi konzul nije na primjer ukinuo ropstva 
na Martinique-u. Ja sam uvjeren, da nas ovdje na 
San Domingu bez milosrđa čeka ropstvo onoga časa, 
kad Napoleon bude jači!« 

Vincent nije na nj dalje navaljivao, tek je javio u 
Pariš, da na San Domingu zahvaljujući Toussaintovoj 
genijalnosti napokon svuda vlada mir i red, da se 
zemlja polako vraća svome normalnom radu. 

Toussaint je međutim sav uznemiren razmišljao, 
sto će donijeti budućnost. Ćutio je, da mora svanuti 

dan, kad će o njegovoj sudbini odlučivati samo to¬ 
povi, samo njegovi vojnici, a ne renta farmera. Bez 
počinka se bacio na posao, da stvori što jaču vojsku, 
neprestano je držao vježbe, pregledavao gradove i 
tvrđave. Kad je po svome običaju promatrao zemljo¬ 
vid, uvijek mu je oko zapelo o onu golemu bijelu 
površinu, ono područje, koje je Španjolska baselskim 
mirom odstupila Francuskoj, ali još ga nije ispra¬ 
znila. To je područje bilo dvaput veće nego li fran¬ 
cusko. 

A u isti se čas Toussaint sjetio svojih afričkih 
osnova. Ta na samom je ovom otoku vladalo još 
uvijek ropstvo, krvavije i okrutnije nego li igdje 
drugdje na svijetu. 

Zašto Francuska trpi tu sramotu? 

Zar crnci moraju i dalje trpjeti upravo zato, jer je 
ona sklopila mir sa Španjolskom? 

Španjolska je mrzila Francuze. A još je žešće 
mrzila pobornika novih načela na San Domingu, 
crnoga generala, kojega je ona smatrala utjelovlje¬ 
nim đavolom. Hidalgosi su napeli sve sile, još jače 
nego prije, da istrijebe crnce, tome su se pobožnom 
djelu odali najvatrenijom revnošću. Njihovi su agenti 
hvatali crnce, žene, djecu, mladiće, a oni su ih jato- 
mice prodavali u roblje. Njihove su rulje noću pro¬ 
valjivale u kolibe crnih žrtava, koje su bile bez za¬ 
štite, jer su svi oružju dorasli muškarci bili pozvani 
u vojsku. Na francuskom su području od mulata ili 
bijelih farmera kupovali čitava jata crnačke djece, 
bacali u okove kao marvu i otpremali u istočne luke, 
a odanle ih dalje slali na Kubu, Portoriko i u Floridu. 
Španjolac je bio nesposoban, nemaran i lijen koloni¬ 
zator, ali zato vanredno pobožan. U trista godina 
nije stvorio ništa, tek je sagradio mnoštvo samo¬ 
stana. Zavidno su Španjolci gledali procvat, moć i 
sve veće bogatstvo u susjednoj koloniji, a nepre¬ 
stano ih je zaokupljala jedna misao: kako da Francu¬ 
zima podmeću klipove. Svojih se starih prokušanih 
metoda nisu htjeli odreći. Glavno im je načelo bilo: 

prezirati i tlačiti pripadnike drugih vjera, istreblji¬ 
vati i u roblje prodavati starosjedioce. Razorili su 
Meksiko, Peru, nekoliko kultura, stanovnicima oteli 
sva čovječja prava, izdesetkovali ih. Još lakše će 
obračunati s tim divljim crncima! Njih su rukovo¬ 
dile iste misli kao i Hedouville-a, koji je ponajprije 
potražio oslona upravo kod njih. 

Iznad razbojišta su kružili strvinari, iza crnačkih 
se četa sjatili španjolski trgovci robljem. Guverner 
je Don Jaoquino Garcia svakome, tko se njemu 
obratio, najspremnije izdavao dopuštenje, da hvata 
i prodaje robove. Trgovina je ljudima evala i uspije¬ 
vala kod Španjolaca kao jedina grana privrede, koja 
je uz to odbacivala velike dobitke. 

Sad se napokon Toussaint nesmetano mogao dati 
na posao. U prvom je redu naumio ostvariti svoju 
kulturnu misiju. Stoga je svoga pobočnika Age-a po¬ 
slao španjolskom guverneru i saopćio mu, da želi 
preuzeti španjolski dio otoka, kako to određuju 
obveze preuzete mirom sklopljenim u Baselu. Špa¬ 
njolac je zatražio odgodu na tri mjeseca, jer da mora 
sačekati upute iz Madrida. Nato je međutim Age-a 
dao zatvoriti i u zatvoru je s njim postupao kao 
s najgorim zločincem. Age se pobojao za svoj život, 
podmitio stražare i pobjegao natrag na francusko po¬ 
dručje. Napola gladan probio se do Toussainta i 
podnio mu opširan izvještaj. 

Ali nisu mu sami Španjolci bacali klipove pod 
noge. Odjednom se i onaj šeprtlja Roume probudio 
iz svoga dugogodišnjeg sna i stao stavljati prigovore. 
Što više predložio je Toussaintu, da one članke iz 
ugovora o miru, koji se protežu na taj predmet, na¬ 
prosto proglasi ništavima, a da zaposjedne samo 
pogranična okružja San Jago i Azua. Ostatak zem¬ 
lje, a svakako glavni grad Santo Domingo, neka i 
dalje ostane u vlasti Španjolaca, kako ne bi oteščali 
pregovore između Parisa i Madrida. 

Roume je iznenada postao i odrešit. Nije ni sa¬ 
čekao Toussaintov odgovor, nego je svoj prijedlog 

saopćio španjolskom guverneru kao službeno mišlje¬ 
nje francuske vlade. 

Toussaint je Roume-a na to pozvao na dogovor. 
Čim je povjerenik stupio na francusko tlo, uhitili su 
ga i internirali u tvrđavi Dondon. 

Sad je Toussaintu bio otvoren put u Santo Do- 
mingo. On je od španjolskog guvernera odlučno za¬ 
tražio, da smjesta isprazni zemlju i da je preda Fran¬ 
cuzima. Španjolac se u svom odgovoru izmotavao, 
ali brže bolje stao spremati otpor, sve je građane 
Santo Dominga pozvao na borbu, a naoružao i ne¬ 
koliko satnija crnih robova. Uza sve to nije mu 
pošlo za rukom da sakupi više nego devet stotina 
boraca. Stanovništvo nije pokazalo nimalo volje, da 
se u toj beznadnoj borbi proti mnogo jačem pro¬ 
tivniku za Španjolce dade odvući na klaonicu. 

Mašta je dakako plašljivaca uvećala taj broj, a 
vječno je nepovjerljivi Toussaint u prvi mah ostao 
u Capu. Njegove su čete u najvećoj tajnosti stale na¬ 
predovati pod zapovjedništvom nećaka mu Mojzeja. 

Sve pripreme nisu još bile ni dovršene, kad li se 
pred Capom usidri jedan francuski ratni brod. On je 
donio poruku, prvi udarac konzula Napoleona, koja 
bi bila pomrsila sve račune crnome diktatoru — ona 
je naime sadržavala nalog Toussaintu, da ne smije 
zaposjesti španjolski dio otoka. 

Ali Toussaintu je sadržaj toga spisa bio poznat 
davno prije nego je kapetan bio na domaku otoka. 
Crnac je u Parisu imao svojih pomagača i pouzda¬ 
nika, koji su mu točno dojavljivali svaki mig i svaku 
osnovu francuske vlade. 

Proti sili se služio lukavošću, proti lukavosti bo¬ 
rio se bajunetama! 

Stoga nije sačekao dolazak broda, nego ne gubeći 
vremena odhitao do svojih četa, koje su već prešle 
granicu i pobjedonosno napredovale. 

Kad je kapetan stupio u vladinu palaču, dostigao 
je Toussaint svoju vojsku. 

Napoleonova ga zapovijed nije dakle više zatekla! 

Gradovi su se San Jago i Azua predali bez otpo¬ 
ra. Don Garcia je i unatoč malenom broju svojih 
vojnika pokušao, ne bi li mu uspio otpor. Možda su 
mu se po mozgu vrtjele još i uspomene na Corteza, 
koji je s nekoliko stotina španjolskih viteza znao 
raspršiti čitave vojske Indijanaca. Ali vremena su 
se otada promijenila, i to na štetu Španjolaca. Okre¬ 
nulo se kolo sreće: španjolski su vojnici pobacali 
oružje i dali se u bijeg, čim su ugledali crne čete, i 
ne čekajući njihove navale. 

Malo je zatim Don Garcia morao pobjedniku pre¬ 
dati i Santo Domingo i čitavo španjolsko područje. 
Kad je crnac na čelu svoje garde ujahao u stari 
glavni grad, pozdravili su ga gruvanjem topova i 
zvonjavom u crkvama. Pohitao je do luke, jer je čuo, 
da su Španjolci iz svih dijelova otoka dotjerali tri 
tisuće crnaca, koje su htjeli prodati u roblje. Ne 
oklijevajući dao je na grad naperiti topove i zapri¬ 
jetio, da će ga sravniti sa zemljom i postrijeljati sve 
Španjolce, ako se brodovi s crncima smjesta ne vrate 
i ako mu ne izruče svoj nesuđeni plijen. To je dje¬ 
lovalo. Španjolci su doplovili natrag u luku, a Tous- 
saintovi su vojnici slavodobitno iskrcali bijedne 
robove, skinuli im okove i lance. Tom su prilikom 
posve slučajno zabunom poubijali trgovce robljem i 
pobacali ih u more. Općina je morala platiti kazan 
od 320.000 pijastra. 

Don Garcia je s kletvom u ustima ostavio otok, 
na kom je čitav ljudski vijek vladao kao kakav knez, 
i vratio se kući u Madrid. 

Toussaint je vrhovno zapovjedništvo nad oslobo¬ 
đenim područjem povjerio svome bratu Paulu. U 
prvom se redu pobrinuo, da organizira obranu no¬ 
voga područja — dao je sastaviti matice rođenih, 
svuda je po zemlji porazmjestio posade, upravu ure¬ 
dio po francuskom uzoru. A kad je sve to svršio, 
vratio se sa svojim četama u Cap. 

Sad je doista francuska zastava zalepršala nad 
čitavim, nedjelivim otokom. Zatro je svaki trag tu¬ 
đinskoj vlasti. 

To je bila zastava francuske republike. Ali ona je 
pobijedila samo zaslugom i sposobnošću jednoga 
crnca. 

Toussaintova je samosvijest porasla do neizmjer- 
nosti. 

Zemlja ga je slušala, obožavala ga, on je bio vla¬ 
dar, a podanici su mu govorili »veličanstvo«, upravo 
kao da je Maitland ostvario osnove britanske vlade: 
Toussaint Louverture bio je kralj San Dominga. 
Crna je revolucija iznijela pobjedu, prvi je put u 
svjetskoj povijesti jedan rob uspio odoljeti bijelcima. 


AFRIKA RASPRAVLJA S EUROPOM 

Unatoč svojim uspjesima našao se Toussaint pred 
nerješivim problemom. Što je više ulagao truda, da 
poveća francuski posjed u Americi, to je na sve to 
žešći otpor nailazio upravo kod same te Francuske. 

Svojim je umom za čitavo stoljeće pretekao svoje 
doba. Sam je po sebi kao prvoborac za prava čovječ¬ 
nosti, bez sumnje bio revolucionarna pojava. Nje¬ 
govo ga je tvrdoglavo i nepokolebivo zauzimanje za 
načela godine 1791. izdiglo daleko iznad mase pro¬ 
fesionalnih političara. S druge je pak strane čovje¬ 
čanstvo u kratkom razdoblju od deset godina mnogo 
štošta naučilo, ali još ništa nije zaboravilo. 

I zato je sve spopala jeza, kad su u Europi čuli, 
što je on stvorio, krik je užasa odjeknuo od Madri¬ 
da do Londona i Parisa: — »Crnac, crna opasnost 
prijeti kolonijama!« 

Ali crnac više nije mogao da se zaustavi. 

On je sebe smatrao izvršiteljem svih želja svoga 
naroda. Kad je u Capu pročitao Napoleonovu za¬ 
branu, znao je, da sada mora stvoriti odluku. Toj 

se radikalnoj odluci nije mogao ukloniti, a niti je 
zavući u nedogled. Europskoj je pohlepi za vlašću 
bilo svrhom ropstvo. Toussaintovoj je pak spoznaji 
bila svrhom slobodna Afrika, koja bi svom svojom 
snagom pomogla svim drugim potlačenim narodima. 

Crnac se zatvorio u svoje odaje i razmišljao tri da¬ 
na i tri noći, što da odgovori. 

Ujutro je četvrtoga dana pošao k misi, pričestio 
se i primio blagoslov Božji. Taj je Bog za nj bio crn. 
Taj je Bog bio milosrdni zaštitnik potlačenih, on je i 
za crnce umro na križu. 

Onda se vratio kući i stao kazivati u pero ovo 
pismo: 

»Toussaint Louverture, vrhovni zapovjednik voj¬ 
ske na San Domingu, građaninu Bonapartu, prvom 
konzulu francuske republike. 

12. veljače 1801. 

Građanine konzule! 

Dužnost mi je, da Vas danas, kad je kolonija oslo¬ 
bođena od svih neprijatelja, zamolim, da potvrdite 
imenovanje nekolicine časnika generalima, jer nji¬ 
hovoj hrabrosti zahvaljujem, što sam svladao brojne 
i opasne nemire. Ti junaci zaslužuju svi jednako 
Vaše povjerenje i javnu pohvalu«. 

Tu je slijedio dug popis crnačkih časnika s točnom 
oznakom njihovih pukovnija i s opisom njihovih dje¬ 
la i rana. 

»Francuska je vlada, građanine konzule, dužna 
odati priznanje ovim hrabrim vojnicima. Budući da 
je matica zemlja odviše udaljena, proveo sam ja već 
sam ta promaknuća, da ih time i nadalje potaknem 
na* srčanost i revnost u službi svojim četama. Ja sam 
im zajamčio i Vaše priznanje. Stalno se nadam, da 
ćete Vi odobriti ove moje mjere. 

Građanine konzule! Vojnici San Dominga imadu 
neosporno pravo na zahvalnost francuske vlade. 
Francuska i nadasve Vi možete s njima biti ponosni. 

Moji su vojnici kadri i spremni, da izvrše još posve 
druge slavne čine. Pješaštvo se u posljednjoj vojni 
jednako ustrajno borilo kao i konjaništvo. Često sam 
puta morao usporiti napredovanje, da ne izgubim 
veze s konjaništvom. Ja sam uvjeren, da čete San 
Dominga disciplinom i hrabrošću nimalo ne zaostaju 
za europskim pukovnijama francuske republike. 

Spletkari su svih vrsta nastojali osujetiti konačnu 
predaju španjolskoga dijela zastupniku Francuske. 
Glavna je zapreka tome bio građanin Roume, koji 
je osnovu okupacije htio omesti proglasom, objeloda¬ 
njenim bez moga odobrenja. Budući da sam čvrsto 
odlučio svoju nakanu ostvariti pod svaku cijenu, po¬ 
služivši se što više i krajnjom bezobzirnošću, bio sam 
nažalost primoran građanina Roume-a zamoliti, da 
se odreče svoje časti i da se povuče u Dondon. On 
se još i danas nalazi na tom mjestu čil i zdrav, a ako 
Vi želite, poslat ću ga u Francusku. 

Moji neprijatelji šire o meni kojekakve objede, bile 
one kakve mu drago — ja se odričem, da se od njih 
opravdam. Moja mi dužnost nalaže, da pod svaku 
cijenu osujetim nemire, koji bi mogli spriječiti ob¬ 
novu kolonije. 

Službene veze s mojom vladom neobično oteščava 
velika udaljenost i slab promet. Ja Vas stoga mo¬ 
lim, da jednu vladinu korvetu odredite isključivo za 
službu sa San Domingom, tako da bi barem jedam- 
put u tri mjeseca doplovila ovamo, kako bih Vas 
mogao redovito izvješćivati o stanju i napretku ko¬ 
lonije. Budite uvjereni, da ću sve svoje sile uložiti, 
kako bih postigao tu veliku svrhu. 

Pozdravlja Vas s osobitim poštovanjem 

Toussaint Louverture.« 

Kad je Napoleon primio to pismo, ushodao se sav 
usplahiren po svome kabinetu i nekoliko puta vik¬ 
nuo: — »Što hoće taj rob od mene? Što hoće ta crna 
neman?« 

Sav se smutio, nije znao, što da mu odgovori. 29. 
je listopada 1801. napokon kao uvod većim opera¬ 
cijama proti San Domingu naredbenim putem izdao 
ovaj nalog: 

»Zaposjednuće španjolskoga dijela San Dominga, 
koje je izvršio Toussaint Louverture, proglasujem 
protuzakonitim, nevaljalim. 

Bude li vrhovni zapovjednik (Leclerc) držao po¬ 
trebnim, neka o događajima sastavi izvještaj na 
osnovu najpomnije istrage, ali pri tom neka svakako 
vodi računa o obziru prema savezničkoj vlasti (Špa¬ 
njolskoj), koja je to područje odstupila francuskoj 
republici. 

Isto tako su nezakonite sve naredbe i uredbe 
Toussainta Louverture-a u španjolskom dijelu San 
Dominga, te gube svaku vrijednost. 

Zapovjednik vojničke ekspedicije neka preuzme 
dužnost vladinog punomoćnika i u španjolskom po¬ 
dručju.« 


TOUSSAINT KAO DIKTATOR 

Toussaint je sebi u Capu dao sazidati palaču iz 
bijela mramora po engleskom uzoru. Priređivao je 
primanja, na kojima se najstrože pazilo na etiketu 
otmenoga svijeta. Po salonima se njegove palače gu¬ 
rali bijeli farmeri sa svojim damama, mulati, crnački 
časnici u odorama posutim zlatom. Uveo je dvije 
vrste primanja. Za veliko »državno« primanje vrije¬ 
dio je propis, da se svaki pozvani mora odazvati, a 
svi su nazočni morali ustati, kad je u dvoranu stupio 
diktator. On je polako i svečano sa svojom pratnjom 
prolazio dvoranama, sa svakim je progovorio neko¬ 
liko riječi, a onda se istim putem vratio k izlazu. S 
vrata se uljudno naklonio lijevo i desno, rukom mah¬ 
nuo svojim gostima i opet iščeznuo sa svojom prat¬ 
njom. 

»Malena« primanja bila su svake večeri. To su 
bila neka vrsta javne audijence. Najprije bi kao 
obično prošao velikom dvoranom za primanje, po¬ 
zdravio sve nazočne, a onda se povukao u sobu do 
svoje spavaonice, gdje je primao sve svoje prijatelje, 
kad je s njima htio da pretrese kakvo pitanje. Ve¬ 
ćinom su se i upravo nametljivo na te priredbe gu¬ 
rali veliki posjednici. Jedna od najboljih Chateau- 
briandovih dosjetaka šiba ovu Toussaintovu ljubav 
prema aristokratima: »Bijeli je Napoleon samo ko¬ 
pija crnoga Napoleona — « 

Sadržaj je tih razgovora bio Francuska, nove škole, 
sjetva i žetva, trgovina i kredit, gradnja mostova i 
cesta — ali nikada politika! Kad se Toussaint za¬ 
sitio razgovora, naglo je ustao, naklonio se i bez 
riječi se povukao sa svojim tajnicima, kojima je dik¬ 
tirao pisma do kasno u noć. 

* 

* * 

Čim su farmeri, koji su pobjegli u Ameriku, na en¬ 
gleske i španjolske otoke, čuli, da je na San Domingu 
opet zavladao mir i red, stali su se opet jatomice 
vraćati natrag. 

A što je tada učinio bivši rob? 

Vratio je kolonistima posjede, obećao im svoju 
najobilniju potporu, a da ih što jače primami na po¬ 
vratak, izdao je naročite odredbe o naknadi ratnih 
šteta bivšim posjednicima. Bjeguncima je što više 
do posljednje pare isplatio sve unišle prihode, koji 
su bili zaplijenjeni, upravo kao da su bili pohranjeni 
u banci. Bijelci su se otresli svake sumnje i predali 
se svojoj sudbini. S njihovim se povratkom i u jako 
zapuštenim obiteljima opet udomaćila civilizacija, 
društvenost, pa i eleganca. Oslobođeni su robovi tre¬ 
bali učitelja, a Toussaint je pružio dokaz svoje ne¬ 
pristranosti, kad je i unatoč svome oprezu i nepo¬ 
vjerenju svojim zemljacima preporučio, da kod svo¬ 
jih negdašnjih gospodara nauče što mogu. 

Godine je 1800. vrijednost izvoza dosegla visinu 
od 400 milijuna franaka. Od toga je država ubirala 
porez od 10%. Polako su se stale puniti državne 
blagajne. 

Toussaint je mislio i dalje. Nije bilo toga problema, 
s kojim se on ne bi uhvatio u koštac. Koga on ne bi 
svladao. Samo budućnost ostaje mutna. Mora se osi¬ 
gurati. 

Ponajprije je pozvao dvanaest bijelih farmera, koji 
su mu bili posve odani, i zatražio od njih, da izrade 
nacrt ustava za San Domingo. Taj ustav ne znači 
drugo nego proglašenje nezavisnosti. 

»Uprava se kolonije San Domingo vrši prema za¬ 
konima, koje predlaže guverner, a potvrđuje sabor, 
koji se sastaje na određene dane. 

Nijedan zakon, koji se tiče uprave kolonije, ne 
smije biti izdan bez formule: parlamenat San Do- 
minga izdaje na prijedlog guvernera ovaj zakon .. . 

Proglašivanje se zakona ima izvršiti ovako: u ime 
francuske kolonije San Domingo nalaže guverner, da 
se ovi zakoni proglase i zadobiju zakonsku snagu . . . 

Sjednice sabora nisu javne! 

Toussaint postaje dosmrtni guverner. On ima pravo 
da sam odredi, tko će ga naslijediti. 

Guverneru pripada pravo da prema svome sudu 
zaplijeni sve tiskanice, koje dolaze iz inozemstva, a 
mogle bi izazvati nemire, i da krivce kazni. 

Buntovnicima i njihovim ortacima sude izvanredni 
sudovi.« 

Francuski su kraljevi bili samodršci, a imali su 
manje prava, nego li je ovaj ustav zajamčio Tous- 
saintu. On je u njegovoj ruci usredotočio vojsku, 
urede, upravu, zakonodavstvo, parlamenat, a sve to 
do njegove smrti, što više i preko nje. 

IZVJEŠTAJ JEDNOGA ENGLEZA 


»Nakon nekih su nam formalnosti dopustili, da se 
iskrcamo u Capu. Prvi čovjek, koji je na sebe svra¬ 
tio moju pažnju, bio je nitko drugi nego glavom ju¬ 
nak te nove države. Toussaint je stajao uz obalnu 
bateriju u živom razgovoru s dvojicom vojnika. Ali 
čim je opazio nas Europljane, prišao je k nama, stao 
govoriti francuski i pitao nas, odakle dolazimo i 
kamo idemo. Zbog sigurnosti smo se dogovorili, da 
ćemo nastupiti kao Američani. 

Jedan je od nas dvojice odgovarao generalu, slu¬ 
žeći se uljudnim riječima, kako je to dolikovalo nje¬ 
govoj časti. 

Toussaint je snažan, nešto iznad srednje veličine. 
Na licu mu počiva ponos i samosvijest, ali u isti čas 
i blagost, koja osvaja. Svojim neprijateljima mora da 
je strah i trepet, ali zato s druge strane susreće s 
povjerenjem ljude, koji su dostojni njegova prijatelj¬ 
stva. Vlada se mirno i gospodski, kad to od njega 
iziskuju prilike, ali u običnom je životu slobodan i 
prijazan. 

Na sebi je imao dug kaput iz modrog sukna s ve¬ 
likim crvenim ovratnikom, koji se meko spuštao do 
ramena. Rubovi su kaputa bili podstavljeni crvenim 
suknom, na rukave prišiveno osam redova zlatnih 
gajtana, a na plećima velike zlatne rese, zabačene 
unatrag. Ispod kaputa imao je prsluk iz bijele kože, 
duge hlače iz crvena sukna, polučizme, okrugao še¬ 
šir s crvenom perjanicom i trobojnom kokardom. O 
boku mu golema sabljurina. 

Razgovarali smo dosta dugo. On nas je promatrao 
ozbiljno i pažljivo, kao da bi htio sebi točno usjeći u 
pamet lice svakoga pojedinca. Konačno se udaljio, 
uljudno nas pozdravio i pozvao, da ga pohodimo u 
vladinoj palači. 

Udarilo nam je u oči mnoštvo Američana u luci. 
Crnci kao da su se natjecali, tko će ih ljubaznije 
susretati, ta oni su im u trgovini pružali sve moguće 

olakšice, a prema svemu, što se ticalo Amerike, po¬ 
kazivali su upravo smiješnu ljubav. I u samim že¬ 
nama kao do se opet probudila ona prigušena sklo¬ 
nost prema bijelcima, i one su ih obasipale upravo 
podatnom nametljivošću, pa bili oni i najprostiji 
mornari. 

Kako sam poslije dugog puta zaželio počinka, po¬ 
šao sam u hotel »Republique«, zgradu prilično lijepih 
oblika, najbolje svratište u gradu, u kojem su obično 
stanovali i Američani. Već sam na putu donle za¬ 
mijetio, da se taj grad ni u čem ne razlikuje od grada 
bijelaca, tek je bio jedan izuzetak: sve je bilo crne 
puti. A ušavši u svratište opazio sam, da su na tom 
otoku nepoznati različiti stepeni u društvenom po¬ 
retku. Prvi sam put upoznao sistem prave jednakosti. 

Za istim je stolom sjedio i časnik i obični vojnik, 
i pukovnik i bubnjar. Jedva sam u prvoj sobi sjeo za 
stol i naručio objed, kad li jedan debeli crnac stade 
marljivo jesti iz moje zdjele, da me još bolje upozna 
s ravnopravnošću. Uređaju i udobnosti u tom hotelu 
nije bilo prigovora, a u mnogočem je što više bio 
bolji nego kakva londonska kavana. I sam je Tous¬ 
saint često zalazio u taj lokal, a uvečer je znao doći 
na partiju biljara. Nekoliko sam puta ovdje s njim 
razgovarao, pa i biljario. 

U samom je gradu Capu bilo još uvijek strašno. 
Svuda ruševine. Da kontrast bude još veći, podigli 
su na razvalinama drvenjare za američke trgovce i 
daščare za starosjedioce. Po nekim su se širokim 
ulicama u središtu grada kočili još crni čađavi zidovi 
krasnih zgrada na pet, šest katova s pozlaćenim 
balkonima. 

Kad sam doznao, da će u ravnici pred gradom biti 
smotra vojske, pošao sam onamo s nekoliko Ame¬ 
ričana. Poredale se dvije tisuće časnika, od generala 
do zastavnika, u punoj opremi, kao da će na ratište. 
Ovdje su kod vježbe strogo pazili na stepen časti, 
nigdje nije bilo ni traga onoj jednakosti, koja je vla¬ 
dala u hotelu u gradu. 

Svaki je general zapovijedao polubrigadom. Na 
znak je zviždaljkom čitava brigada potrčala tri do 
četiri stotine metara, raspršila se u rojeve, bacila se 
potrbuške, potražila zaklon i bez prestanka podrža¬ 
vala žestoku vatru. Sve su te manevre izvodili van- 
redno lako i točno. Od početka je do kraja vladao 
uzoran red, koji bi morao zadiviti i svakog europ¬ 
skog vojnika. 

Viši staleži pregone već u raskošu, crnci se ne 
odriču ni najmanjeg užitka, na koji im daje pravo 
njihov položaj. U mnogim sam kućama našao tolik 
sjaj, te ni u čem ne zaostaju za europskim domovima 
u doba najveće sreće. Crnci su svoju etiketu dotjerali 
do nevjerojatnosti, a služinčad, među kojom ima i 
dosta mulata, poslužuje i okretno i pažljivo, da joj 
ni u samoj Europi nema ravne. 

Mnogi su Američani uzeli za žene crnice i čini se, 
da žive u vrlo sretnom braku. Crne su gospođe uglav¬ 
nom vrlo prijazne, a unatoč svojoj se crnoj boji u 
naobrazbi ničim ne razlikuju od kćeri bijelaca. 

Upravo strasno vole glazbu i kazalište. Vidio sam 
priredbe, koje su izvodili samo crni glumci i pjevači, 
ali mogli bi se takmiti i s Odeonom u Parisu. 

Naročito moram uostalom spomenuti Toussaintove 
pomagače i savjetnike, poimence one, koji su sura¬ 
đivali kod izradbe ustava i sastavljanja različnih za¬ 
konika. Tu je u prvom redu građanin Pascal, poto¬ 
mak čuvenoga filozofa, koji je baštinio talente svoga 
pretka. On je u četvrtoj godini revolucije na nalog 
direktorija došao na San Domingo, oženio se s kćer¬ 
kom nekog bogatog mulata i tako se dočepao veli¬ 
kog imutka. Domala je postao slijep privrženik cr¬ 
noga generala, uputio ga u spletke europske politike 
i uložio sve, da mu uz pomoć svojih veza u Parisu 
prokrči put do uspjeha. Za njegovim se primjerom 
kasnije povelo dosta drugih inteligentnih Europljana, 
kao na primjer Abbe Moliere, pa učeni talijanski 
svećenik, po imenu Mariniti. 

Bijelci su mu bili tajnici, bijelci ministri. Možda da 
su bivši gospodari ovim zaobilaznim putem htjeli 
ostvariti svoje osvetničke osnove proti crncima. 
Htjeli su ih najprije uljuljati u san sigurnosti, a onda 
ih na putu do potpune nezavisnosti natjerati pred 
francuske bajunete. 

Nakon boravka od nekoliko mjeseci konačno smo 
otplovili. Ali malo sati iza odlaska uhvatila nas oluja 
i bacila natrag na obalu crnoga otoka. Uhitili su nas 
i poslije duge istrage stavili pred ratni sud, koji nas 
je osudio na smrt. 

Sav sam očajan ležao u svojoj samici i čekao, kad 
će mi kucnuti zadnji čas. Jedne noći iznenada uđe 
u moju ćeliju mlada, lijepa cmica-djevojka. Prst je 
stavila na usne i time me upozorila, da moram šu¬ 
tjeti — pa bilo što se zbilo. Onda je pomela pod i 
očistila stolić, pokrila ga bijelim stolnjakom i po¬ 
stavila na nj zdjele s pečenkom i povrćem, a i jednu 
punu divnog voća. Povukla se u kut i nepomično me 
promatrala. Kad sam se okrijepio, iščezla je bez 
riječi. Taj je preokret u mom tamnovanju potrajao 
neke četiri sedmice. 

Jednog se jutra u neobično doba otvoriše vrata 
moje samice, a čuvar, posve prijazan i obrazovan 
crnac, pozove me, da ustanem. Već sam mislio, sad 
je svemu kraj. Poveo me u sudsku dvoranu, gdje su 
mi pročitali Toussaintovo pismo, koje me je neiz¬ 
mjerno postidjelo. 

,Vrlo poštovani gospodine! Zao je udes htio, da 
ste se nedragovoljno nasukali na obali moje zemlje. 
Moji su Vas sudovi osudili na smrt. Ja sam poništio 
tu osudu, ali sad Vas molim, da najkraćim putem 
ostavite San Domingo. Svakako Vas upozorujem, ako 
biste kasnije pohodili naš otok, navedite svoje pravo 
ime i narodnost, da ne zapadnete u još veće nepri¬ 
like. Vi ćete i sami razumjeti, da je nama usprkos 
miru, koji smo sklopili s Engleskom, teško tako brzo 
zaboraviti rane, koje su nam zadali njeni vojnici, a 

ujedno da moramo biti na oprezu, jer nam još uvijek 
prijeti pogibao novih ugnjetavanja.’ 

Sud je doista pustio na slobodu i mene i moje 
drugove, predao nam nedirnute naše stvari. Premda 
sam pretrpio dosta straha, moram reći, da su crnci 
imali posve pravo i da su s nama zapravo postupali 
susretljivije, nego li bi to u sličnim prilikama učinila 
ijedna europska država.« 


NAPOLEONOVA OSVETA 

Napoleon je dokončao revoluciju državnim uda¬ 
rom 9. studenoga 1799. Svakom je glavom, koju je 
dao odrubiti, i svakim perčinom, koji je prikupio oko 
sebe, da pod njegovim vodstvom surađuje u novoj 
državi, iscijedio iz njenih tekovina sav otrov, a sve 
iskoristio u lične probitke. 

Lukavošću je i silom porušio sve mostove s pro¬ 
šlošću posljednjih deset godina, krivotvorio činje¬ 
nice, prikazivši to razdoblje pobjedom nad vanjskim 
neprijateljem. A Napoleonova je misao vodilja u svim 
mu državnim pothvatima bila spoznaja, da se sve 
dade izmijeniti, samo ne čovjek. 

Iskreni su mu pristaše republike dosadili, svojim 
su mu blebetanjem, svojom postojanošću rastrzali 
živce. Njegovo se oko promijenilo, njegov pogled nije 
obuhvatio samo Francusku. Europa, pa i čitav se 
svijet skupio pred njim u oblik strategijskog po¬ 
dručja, na kojem je domala imala započeti velika 
igra o vlast. 

On se kategorički odrekao svake suradnje pri¬ 
jatelja naroda, mjesto njih je okupio oko sebe feu¬ 
dalnu gospodu, koju su oni lišili svih prava; izvukao 
je tu čeljad iz zaprašenih im dvoraca. 

Iščarao ih je. 

Gdje su bili ti aristokrati kroz čitavo vrijeme 
preokreta? Svagdje i nigdje. Oni nisu živjeli, nego 

životarili. Ali zato nisu ništa zaboravili od svoga 
staroga sjaja, polako su njihove uspomene opet po¬ 
stale stvarnost. Odjednom je plemstvo opet vrijedilo 
kao da je suho zlato, a njegov se pravi i uobraženi 
utjecaj izlio sada preko širokih leđa korzičkoga ple- 
bejca. 

Njegove su šanse porasle do neizmjemosti. Nago¬ 
dio se sa Španjolskom, Austrijom i Italijom, a na 
koncu je ruku pomimicu prihvatila i Engleska. Mi¬ 
rom je u Amiensu Napoleon sebi osigurao nekoliko 
godina počivanja. Morao se je oporaviti od egipat¬ 
ske pustolovine. Francuske su matere morale nara- 
đati novih vojnika. 

Ali taj je počinak pozlatio samo površinu. Iz du¬ 
bina jedva stišanog se mora stala dizati jedna na 
oko zaboravljena avet — klub Massiac sa svojim 
kreolskim prirepinama, farmerima sa San Dominga, 
koji se sakupio oko novog središta, Napoleonove 
žene, Jozefine Beauharnais. Njene su se plantaže 
nalazile pod upravom Toussainta Louverture, ali on 
joj je točno na paru doznačivao rentu. 

Napoleon je bio jak, Jozefina jača. Njeni su pri¬ 
jatelji, farmeri, stali mrmljati, navaljivati, vikati, dok 
je konačno sa svih strana u zemlji izbila strast stare 
čežnje, kojoj se Napoleon nije više mogao ili nije htio 
oteti — to je bila čežnja za robovima, posjedom i 
rentom! 

U Francuskoj je vladao ON! Pa zašto ne bi njegovi 
novi prijatelji, stari gospodari robova, iskalili na 
crncima svoje mušice? To će samo učvrstiti prija¬ 
teljstvo, a donijeti i novaca. Usput će moći ostvariti 
i staru svoju osnovu, namiriti stare račune — za¬ 
posliti vojnike generala Hoche-a i Moreaua, koji su 
kao republikaši bili nepouzdani. Neka oni uhvate za 
gušu crnca Toussainta, neka ga »gurnu u pakao, gdje 
mu je odavna bilo mjesto po crnoj mu koži«. 

Takav je pothvat doduše stajao i novaca i vojnika. 
Ali ti su vojnici bijesni republikaši, oni su mu u 
Francuskoj samo na putu, rado će ih zaposliti. Ta 

pisma više ne djeluju na toga pomahnitalog roba. 
On je već opasan u svojoj megalomaniji, treba se 
poslužiti objema sredstvima, i pismima i vojnicima. 
Crnci su krotki, dok ih čovjek ne razdraži. Do srni- 
ješnosti su tašti. Neka vrsta dvonoge životinje, pre- 
rušeni majmuni, koji su posve proti mudroj i pri¬ 
stojnoj volji božjoj poprimili ljudsku priliku. U pr¬ 
vom redu treba namamiti na meku toga staroga 
crnca. 

Kako li će se onda s njegovom izvrsno uvježba¬ 
nom crnom vojskom moći poslužiti proti engleskim i 
španjolskim otocima. »Slobodni crnci dolaze, da oslo¬ 
bode svoju ugnjetenu braću na Kubi i Jamajki!« Ta 
će varka morati upaliti. Poput vragova smut će te 
crne životinje u borbu za slobodu i jednakost, koju 
im Francuska pruža na šiljcima bajuneta. 

Sada neka jednom i gospoda Englezi na svom soč¬ 
nom mesu oćute, kako to boli, kad netko nahucka 
i naoruža robove proti zakonitoj im vladi! 

Napoleon je već rukom pokrio američko tlo, oma¬ 
mljen već izvlači milijime zlata i milijune ljudi iz te 
plodne zemlje. Tu će uzavreti nepresušivi izvor, koji 
će do gorkoga konca hraniti ratnu neman, što će 
uništiti Engleze, neumoljive dušmane. 

Farmeri sve žešće gone one u predsobljima Tui- 
lerija, generali zijevaju od dosade. Naprijed na San 
Domingo! Tamo svi njuše bar nešto plijena. U snu 
već plešu s najljepšim ženama na zemlji, kreolkama, 
u bijelim dvorcima, ispod paoma. U snovima im već 
gomilaju vreće, brda, lađe natovarene zlatom. 

A nijedan od tih ludova i ne sluti, kako svojom 
požudom podupiru Napoleonove namjere. 

Opojnost je slobode, polet velikih ideala, herojsko 
razdoblje Francuske stisnuo na jedva deset slavnih 
godina. Opet se gura na površinu trijeznost, briga, 
muka i strah svagdašnjice, sve se to pretvara u po¬ 
hlepu za zlatom, masnim službama, odličjima i polo¬ 
žajima, Samo još nedostaje sjaj stare monarhije, bli¬ 

stavo središte, oko koga bi nanovo mogla kružiti 
velika imena vrlo feudalne prošlosti. 

Napoleon njuši, da su mase spremne, da su umorne, 
da izabrani žude za samodršcem. 

Put je na prijestolje slobodan. Samo mu ga za- 
krčuju oni neslomljeni, koji bi htjeli da sloboda i 
republika vječno potraje. Tih nepokolebivih mora 
nestati. Oni su bili dosta dobro oruđe, da Europu 
zaslijepe sjajem francuskog oružja, i da njega, maloga 
poručnika na topovima izvuku na vrhunac slave, 
gdje besmrtnost i moć sne svih malih časnika preo- 
brazuje u strahovitu stvarnost. 

On je sada postao veličina, najveći u Europi. I to 
s pravom. On je kulturom i genijalnošću daleko pre- 
moćniji nego li reakcionarci u svojoj zaslijepljenoj i 
zlobnoj gluposti. On je prozreo ograničenu mržnju 
rodoljuba isto kao i mudrovanje malograđana, koji 
u svim vanjskim pojavama, u lihvi, u bankaru, u 
štampi, u Židovima, u pravosuđu, ukratko svagdje, 
samo ne u sebi, traže uzroke svojoj bijedi. 

Napoleon zna, ta iskusio je to na samom svome 
tijelu, da najdublji razlog toj bijedi leži uvijek u sa¬ 
mom čovjeku, u njegovu nedostatku uviđavnosti, po¬ 
leta, velikodušja i hrabrosti. Daj masama panem et 
circenses, uniformu, nekoliko krilatica, kokarda, za¬ 
stavu s mističkim znakovima, parade i bučnu svirku 
— pa da vidiš, kako ćeš ih moći zloupotrijebiti za 
sve! 

Prekrstimo reakciju i nazovimo je »revolucija 
odozgo«! 

Sruši još posljednje zapreke! Istjeraj Jakobince na 
San Domingo, tako će veliki otok postati za junake 
s Rajne, iz Italije i s Nila vježbalište, a ujedno i grob. 
Izabrat će, odjenuti i ukrcati na brodove Francuze, 
Nijemce, Poljake, Talijane, ukratko sinove Europe — 
i poslati ih u nepovrat! 

Ideja se ekspedicije na San Domingo Toussainto- 
vim proglašenjem nezavisnosti preko noći iz stadija 
raspravljanja pretvorila u stvarnost. I vođu ima pri 

ruci: to je Napoleonov zet, Leclerc; muž njegove 
lijepe sestre Pauline izvršit će to slavno djelo, osvo¬ 
jit će natrag Francuskoj najdragocjeniju joj koloniju, 
a u isti će mah zasjeći pandže u bok Engleskoj, 
Podići će most do posestrime republike — Amerike, 

Tako je došlo do najveće kolonijalne ekspedicije, 
kakve još nikada nije izaslala Europa. U Brestu, Tou- 
Ionu, Lorientu, Rochefortu i Cadixu skupio je i nao¬ 
ružao flotu od šest divizija, trideset i pet linijskih 
brodova, četrdeset prijevoznih lađa, šest španjolskih 
i četiriju holandijskih fregata. Na brodove su ukrcali 
prvi dio vojske, dvadeset i dvije tisuće vojnika, ne 
računajući mornare. Leclerc dobiva naslov general¬ 
nog kapetana. Prate ga najslavniji muževi vojske, 
generali Rochambeau, Kerverseau, Desfoumeaux, 
Pamphile de Lacroix, Boudet. 

Admiral je Villaret Joyeuse, a njemu uz bok kao 
zapovjednici kontreadmiral Latouche i kapetan Ma- 
gon. S njima je ujedno otpremio Rigauda i još ne¬ 
koliko mulatskih generala sa San Dominga, ali uz 
tajni nalog, da ih sve smjesta odvedu u progonstvo 
na Madagaskar, ako bi se pothvat slučajno izjalovio. 

Bonaparte je svoga zeta, koji je sa sobom poveo i 
ženu i dijete, poslao na taj put s riječima: »Evo vam 
svih naloga za San Domingo — pođite, ali tako vam 
svega nemojte me napastovati vašim vječnim molja¬ 
kanjem, da vam pošaljem novaca!« 

Nitko i ne sluti, kakvim zadacima i opasnostima 
plovi ususret ta ekspedicija. Mulati su na brodovima 
zarobljenici, s njima nitko ne govori. Nitko ne po¬ 
znaje slobodnih crnaca, njihovu zemlju, klimatske 
prilike — izuzevši Rochambeaua, ali njega zaslje¬ 
pljuje mržnja i oholost. Svi se tješe uspomenom na 
svoje pobjede nad mamelucima u Egiptu. Jedan se 
jedini — zato ćemo ovdje istaknuti njegovo ime —, 
pukovnik Malenfant usudio protivurječiti, Leclercu 
je u lice rekao svoje mišljenje o tom katastrofalnom 
lakoumlju. Malenfanta su smjesta odstranili pod 
sumnjom, da je opasan republikaš, i poslali u neko 

gnijezdo u pokrajinu kao upravnog činovnika. Tako 
je izmakao propasti. 

* 

* * 

Napoleonovo pismo Toussaintu: 

»Ovim Vam javljamo, da dolazi naš zet, general 
Leclerc i francuska vojska, koja će Vama i Vašoj 
zemlji priteći u pomoć. 

Mi gajimo prema Vama najveće poštovanje i pri¬ 
znajemo vanredne zasluge, koje ste stekli za fran¬ 
cuski narod. Činjenica, da se danas još nad San Do- 
mingom vije francuska zastava, samo je uspjeh, koji 
je izvojevan Vašom zaslugom i hrabrošću Vaših cr¬ 
naca. 

Vi ste, zahvaljujući Vašoj velikoj darovitosti, uči¬ 
nili kraj građanskom ratu i spasili opet ugled zako¬ 
nima, vjeri i Bogu. 

Istina, ustav, koji ste Vi proglasili, sadržava pored 
mnogih dobrih stvari i nekoliko točaka, koje se pro¬ 
tive dostojanstvu i suverenosti francuskoga naroda, 
unutar kojega je San Domingo samo jedan dio. 

Prilike, u kojima ste Vi zemlji morali dati ustav, 
bile su doista očajne. Ali danas se sve popravilo. A 
vi ćete, dragi prijatelju, biti prvi, koji će priznati su¬ 
verenost naroda, jer taj Vas narod ubraja među svoje 
najvrsnije sinove. Taj ste položaj stekli talentom i 
veličinom značaja, kojim Vas je obdarila priroda. 
Protivno bi nas držanje teško razočaralo, a Vas bi 
zajedno s Vašim hrabrim crncima, kojih se srčanosti 
nadasve divimo, strovalilo u ponor, u kojem bi svi 
morali nastradati kao buntovnici. 

Mi smo i Vašoj djeci i njihovim učiteljima pružili 
dokaza o našim iskrenim simpatijama. Pouzdajte se 
bez ikakve primisli u naše povjerenje, radite onako, 
kako to dolikuje jednome od najboljih sinova najve¬ 
ćega naroda na zemlji. 

Bonaparte.« 


u 

Napoleonovo pismo engleskoj vladi: 

»Vojnu proti San Domingu, koja ima da skrši dr¬ 
zovitu vlast crnaca, nisam spremio iz trgovačkih ili 
financijskih razloga, nego više primoran, da u svijetu 
ugušim svaki i najmanji nemir ili buntovni pokret ni¬ 
žih slojeva. 

Da je francuska vlada pristala uz crnce, čime 
bi sebi osigurala uporište u novome svijetu, bili bi 
se vlasti nad Amerikom, ili barem nad njenim oto¬ 
čjem, prije ili kasnije dočepali crnci. Taj bi udarac 
za Englesku urodio nesnosnim i nepredvidivim po¬ 
sljedicama. S druge će strane propast crnačke vlasti, 
koliko je u njoj zainteresirana Francuska, uslijediti 
u isto vrijeme s općom likvidacijom revo- 
1 u c i j e.« 

Ova su oba pisma remekdjelo napoleonske diplo¬ 
macije i ne trebaju komentara. 


ZALOG 

Oba Toussaintova sina, Isaac i Placid, studiraju 
na državni trošak u kolonijalnom zavodu u Parisu. 
Učitelj im je Coisnon. Vole ga kao da im je otac. 
Jednog ga dana pozvaše u ministarstvo za morna¬ 
ricu. Ministar mu je predložio, da oba Toussaintova 
sina prati na San Domingo. Coisnon je nakon krat¬ 
kog razmišljanja na to pristao. 

Obojica su mladića kao budući časnici naravski 
saznali, da se sprema ekspedicija na San Domingo. 
To ih je teško uznemirilo. Navalili su na svoga uči¬ 
telja, neka se kod vlade zauzme za njihovu domo¬ 
vinu. 

Malo je dana iza toga učitelj primio pismo od mi¬ 
nistra, u kojem mu ovaj javlja, da se Napoleon želi 
upoznati s Toussaintovim sinovima i s njima se po- 
razgovoriti prije odlaska. 

Učitelj je smjesta sa spojim pitomcima pošao k mi¬ 
nistru za mornaricu, koji ih je prijazno primio i po¬ 
kušao da ih umiri, tumačeći im svrhu ekspedicije. 

»Uopće još nije ni stalno, da li će Leclerc doista 
odjedriti do San Dominga. Ja držim, da prvi konzul 
snuje novu vojnu na Egipat. Ali kakvegod bile nje¬ 
gove namjere, budite uvjereni, da vama uvijek želi 
najbolje. Uostalom on vas očekuje. Smijem li vas 
moliti, da se poslužite mojim kolima. Mi ćemo se 
odmah odvesti u Tuilerije«. 

U predsoblju ih je primio pobočnik od službe i pro¬ 
veo nizom praznih odaja, namještenih neobičnim 
sjajem, sve do velikih kožom obloženih vrata, iza 
kojih je iščeznuo. 

Ministar za mornaricu, Coisnon i oba crnca obu¬ 
kli su svečanu odoru i čekali u strahu teškom mu¬ 
kom svladavajući svoju uzbuđenost. Ministar je za 
mornaricu Isaacu namjestio m-ač i pokazao mu, kako 
mora ispod lakta držati šešir. 

»Glavno je ovo — govorite samo onda, ako vas 
bude pitao, nipošto ne smijete upadati u riječ prvo¬ 
me konzulu!« 

Vrata se otvoriše. Pobočnik je uz osmjeh rukom 
pokazao u dubinu sobe, gdje je u sjeni teških zasto¬ 
ra stajao samo pisaći stol, dok je ostali dio sobe bio 
izložen jarkom danjem svijetlu. 

Vladala je apsolutna tišina. Ministar je onu trojicu 
zadržao desnicom i odmjerenim korakom pošao pre¬ 
ma pisaćem stolu, te se polako i svečano naklonio. 

»Konzule, zapala me čast, da vam predstavim 
gospodina profesora Coisnona, nastavnika koloni¬ 
jalnog zavoda« — Coisnon se naklonio. Sav je smu¬ 
ćen, a kako je kratkovidan, ne može ništa da raza¬ 
bere. »Osim toga me zapala čast, da vam predsta¬ 
vim gospodu Isaaca i Placida Louverture, sinove 
vrhovnog zapovjednika vojske na San Domingu, uče¬ 
nike profesora Coisnona .. .« 

Oba se crnca isto duboko nakloniše. 

Ni oni, zaslijepljeni danjim svijetlom, ne mogu 
pravo da vide, tko to sjedi za pisaćim stolom. 

»Koji je od ove dvojice Toussaintov sin?« oglasi se 
tih prijazan glas, koji je zvučio nekako tuđe, jer je 
R izgovarao roktavo, što je u Napoleona bilo zna¬ 
čajno. Coisnon je rukom mahnuo prema Isaacu. 

»Ovaj ovdje; onaj drugi, Placid, dijete je iz prvoga 
braka Toussaintove gospođe«. 

Zašuštjeli su papiri, pomakla se stolica, kratkim 
je brzim koracima pred njih stupio prvi konzul. 

Još se netko pojavio iz dna, neodlučno se zausta¬ 
vio kraj stola. 

»To je dakle taj orao, što svojim pandžama posiže 
za mojim ocem«, pomislio je Isaac i stao ga proma¬ 
trati sav u čudu. Pred njim je naime stajao onizak 
mršav časnik u dugom tamno-modrom fraku. Visoki 
mu je ovratnik sav izvezen zlatnim palmetama. Oko 
vrata mu bijeli povez, sprijeda prikopčan dijamant¬ 
nom kopčom u obliku raskriljenog orla. Nema ni 
odličja na grudima, ni mača. Ramena su mu uska, 
zaobljena kao u ženske. Vrat mu je kratak i debeo, 
kao da ima gušu. A na tom prekratkom vratu poči¬ 
va mršava glava s velikim zašiljenim nosom i nemir¬ 
nim širokim očima, koje unatoč svojoj veličini ništa 
ne odaju, kao da bez pogleda promatraju čovjeka 
i opet mu brišu odraz u svojoj zjenici. Kosa mu je 
gusta, nešto valovita, pričešljana u čelo i na slje- 
počnice. Isaac i Placid nadvisuju ga više nego za 
čitavu glavu, stoga se Napoleon zaustavio nekoliko 
koraka ispred njih, stao ih obilaziti, tako da se i oni 
moraju neprestano okretati, jer moraju da ga slijede 
pogledom. Ruke je zabacio za leđa, malo se prignuo 
naprijed i kao da je stao tražiti riječi. Ali on je te 
riječi već pomno promozgao, tako da u njima nitko 
ne bi mogao otkriti dvosmislice ili neiskrenosti. Od¬ 
jednom je stao, ispružio ruku. 

»To je uostalom moj zet Leclerc, koga sam ime¬ 
novao generalnim kapetanom i vođom ekspedicije. 
Dođite amo i dajte gospodi ruku!« 

Leclerc je mlad, vitak časnik lijepa malo iživjela 
lica, koje divlja brada čini sumnjivim. I pored odli¬ 
čja, naramenica, zlatnih gajtana i skupocjenog mača 
čini dojam neznatna i bespomoćna čovjeka. Nije 
progovorio ni riječi. 

Napoleon se brzo ushodao u krugu, a još više 
raspričao. 

»Vaš je otac velik muž, koji je Francuskoj učinio 
važnih usluga. Šaljem vas k njemu. Recite mu, mo¬ 
lim vas, da mu ja, prvi činovnik francuskog naroda, 
obećajem zaštitu, slavu i sve časti«. 

Na hip je stao, glas mu je postao tvrd i jasan, a 
zamahom desnice kao da je svakoj riječi pojačao 
naglasak. 

»Nemojte vjerovati, da se Francuska kani zara¬ 
titi sa San Domingom! Vojska, koju šaljemo onamo, 
ne će se boriti proti starosjedilačkim četama, nego 
ih samo pojačati. San Domingo je okružen neprijate¬ 
ljima, kojih se moramo čuvati. To je moje pošteno 
mišljenje«. 

Dobacio je pogled Leclercu, koji je brzo kimnuo 
glavom. 

»Još nešto. Ja sam naredio, da vi otplovite dvije 
sedmice prije flote, kako bi ste unaprijed mogli va¬ 
šem ocu javiti dolazak ekspedicije. Vi ste s time 
sporazumni, generale Leclerc?« 

Leclerc se nasmjehnuo i naklonio. 

I Napoleon se nasmjehnuo. 

Veselo je Isaaca promjerio od glave do pete. 

»A kako je s vašim studijima? Što je s matemati¬ 
kom? To je najvažnije. Algebra, trigonometrija, ba¬ 
listika ...« 

Odjednom je dobre volje, postavio im je nekoliko 
pitanja, na koja Isaac odgovara vrlo spremno. 

»Vidim, vi ste vrijeme u Francuskoj dobro isko¬ 
ristili. Pođite u vašu domovinu. Kažite ocu, što sam 
vam ovdje izjavio. Sretan vam put!« 

Napoleon se kratko okrenuo ministru, kimnuo gla¬ 
vom i opet iščeznuo u mraku iza pisaćeg stola. 

Svi su se naklonili. Ministar je svu trojicu u koli¬ 
ma otpratio do zavoda. 

Sjutradan je ministarstvo za mornaricu u čast nji¬ 
hova odlaska priredilo svečanu večeru, na koju su 
pozvani Leclerc, admiral Bougainville, ministar Be- 
nezech, njegov zet Davoust, pukovnik Vincent, ge¬ 
neral Rochambeau, general Desfoumeaux i mnoštvo 
viših časnika. Tom je prilikom ministar predao 
Toussaintovim sinovima u ime francuske vlade pre¬ 
krasnu časničku opremu s mačem i kuburama, izra¬ 
đenim u državnim tvornicama u Versaillesu. 

Ali već u Brestu kao da su zaboravili sva obeća¬ 
nja, koja im je u Parisu dao Napoleon. Fregata »Si¬ 
rene«, na koju su ih smjestili, digla je sidra tek kad 
je to učinila i ostala flota. Isaac i Placid sjede u 
svojoj kabini, kao da su zarobljenici, i uzbuđena 
srca slušaju buku na palubama. 

»To je rat, prosto nasilje. Sve je bila laž, što je 
govorio Napoleon. Hoće da nas udave«. 

Van sebe od očaja zaklinjali su časnike, kapetana, 
da ih pusti pred Leclerca. Nakon trideset su ih dana 
zajedno s njihovim učiteljem prekrcali na admiralski 
brod »Jean Jacques«. »Sirene« je odjedrila put 
Guadeloupa, da isto tako upokori ondje crnce, koji 
su se poput onih na San Domingu digli na oružje za 
svoju slobodu. 

Leclerc ih nije pustio preda se. 


TOUSSAINT SE SPREMA 

Posljednje je primanje kod Toussainta u vladinoj 
palači bilo prava svečanost, kakve San Domingo 
još nije vidio. U sedam su sati uvečer počele dola¬ 
ziti kočije i jahači. Uz časnike, poslanike, trgovce i 
njihove gospođe sakupila se sva aristokracija. Za¬ 
bavljali su ih crnci glumci, pjevači i plesačice, a svi¬ 
rale su tri glazbe. Svi su saloni bili otvoreni, plivali 

su u moru svijetla od nebrojenih svijeća. Samo jedna 
je prostorija bila zatvorena, a pred njom je stražio 
stražu Mars Plaisir, guvemerov komomik — to je 
bila njegova radna soba. 

Toussaint se ushodao po sobi, teškim korakom, 
skrstio ruke na leđima. Pred brdom su spisa, pisama 
i naredaba sjedila njegova tri tajnika, Pascal, Mo- 
liere i Mariniti. 

Redom su dotjerivali predmete svoga resora. 

»Stigle su vijesti, da crni radnici još uvijek ne će 
da obrađuju polja ...« 

»Evo što nam na primjer piše posjednik Lafon- 
taine: — Žetva je ovoga ljeta obilna — ja imam dvije 
stotine radnika, ali to mi je dakako premalo, oni ne 
će moći u isto vrijeme svladati radove oko žetve 
duhana i šećera. Zbog toga sam kao i prošlih godina 
morao potražiti radnu silu za žetvu, a dosta je svi¬ 
jeta bilo bez zarade, mnogi su ljenčarili bez posla; 
uza sve to bio je odziv slab, konačno su ih moji nad¬ 
glednici morali hvatati i silom goniti na posao. To je 
među njima izazvalo pravu bunu, opirali su se, kako 
je koji bolje znao, a najgrlatiji su izbacili staru kri¬ 
laticu, da samo robovi moraju raditi. Oni da su slo¬ 
bodni crnci i stoga ne će da rade na polju. To nije 
zadesilo samo mene, nego sve posjednike. Mi oče¬ 
kujemo, da će vlada uvesti diktatorske mjere, jer u 
protivnom bismo slučaju morali požaliti, što smo u 
svoje vrijeme pristali, da se radnicima dade slo¬ 
boda«. 

Mariniti je pismo položio na spise i stao pažljivo 
promatrati crnca, napeto čekajući, što će on sada. 
»Ovakvih pisama ima na pretek, a svako je doku- 
menat«. 

Toussaint je stao. 

»Ja znadem sve, znam ja sve. Ali vjerujte mi, ni¬ 
šta nije teže na svijetu, nego li skučiti slobodu. Neke 
budale traže, da te lijene besposličare gonimo bati¬ 
nama, okujemo opet u lance. Ali kad bih ja potražio 
spasa u takvim nepolitičkim mjerama, morao bih se 

odreći i svoje rase, a kamo li ne i svoje prošlosti. U 
tome je pogriješio i gospodin Sonthonax, kad je sje¬ 
deći za zelenim stolom, tamo iz Parisa ili bolje reći 
iz Rouena, htio crnca izliječiti od najveće mu mane, 
koja je uostalom mana svega svijeta, od lijenosti. Ja 
očekujem vaše prijedloge, gospodo moja, sjutra ili 
prekosjutra, ta to nije hitno . . .« 

»Veličanstvo«, naćulio je uši Pascal, »u vašoj je 
osobi usredotočena sva vlast na San Domingu. U 
vašoj se ruci, u vašoj genijalnosti sljubio rat i mir! 
Ako li vi samo na tren poljuljate ovu zgradu, ako 
li se povučete, morat će vaše djelo propasti!« 

»Europa misli drukčije. Izvoz raste, proizvodnja 
zapinje, rente su osigurane, ali radnici trče naokolo 
napola goli! I to treba uzeti u obzir«. 

»Francuska mora osjetiti neodoljivi pritisak našeg 
neosporivog prava, ona se mora opametiti — mi 
moramo češće isticati frazu »francuska kolonija’ —«. 

»Ni to ne će smetati Pariš, on će se boriti proti 
nama — a meni su vezane ruke — moja djeca su 
na naukama u Francuskoj, ona su zarobljena, žrtve 
moga uspjeha . . .« 

U to pokuca na vrata Mars Plaisir i turi iza 
otškrinutih vrata svoju kovrčavu glavu: 

»Generale, oprostite, sve je već na okupu, pje¬ 
vači kašljucaju već pola sata, dame bi htjele plesati«. 

»Gospodo, budite spremni, čeka nas još mnogo 
posla, ponesite sa sobom sve papire« — svakom je 
stisnuo ruku. Tajnici se duboko klanjaju i korača¬ 
jući natrašike povlače se iz sobe. 

Crnci ostadoše sami. Toussaint skida kaput. 

»Dakle, Mars, što je novoga, što govore ljudi?« 

»Govore štošta, odveć im je dobro, ti bi im opet 
morao malo podžeći krovove, to hladi. Velika su 
gospoda dakako zadovoljna — u zemlji vlada red, 
žetva je da ne može biti bolja, svuda se grade ce¬ 
ste i mostovi, redarstvo, pošta, sve ide kao po loju 
— prava je slast na San Domingu biti bogataš. Ali 
oni drugi, crnci, nisu tako sretni. . .« 

»Jer su lijeni, trče naokolo u prnjama, samo idu 
u kazalište, na plesove!« 

»Tko da nam to zamjeri? Mi smo uvijek voljeli 
pjevati i plesati, ta sav je svijet takav. Ali nije to 
ono glavno. Crnci kažu, a to je ono glavno, da 
ti slušaš samo ono, što ti šapću bogataši, da oko 
sebe kupiš samo skorojeviće i aristokrate, koji te 
polako truju i nama te otuđuju. Toussaint, ti si naš ge¬ 
neral, ti si general crnaca, a ne bijelaca. Svaki će od 
nas za tobom skočiti i u vatru, ali ti bi morao slušati 
nas. Ti ne smiješ farmerima vjerovati više nego na¬ 
ma. Francuska samo vreba, da te makne. Onda smo 
mi izgubljeni, crnci su bez tebe zreli da opet postanu 
robovi. Ja sam crnac, prijatelj sam ti, sluga, ja sam 
tebe poznavao od djetinjstva, zajedno smo se rame 
uz rame borili u istom jarku. Ti si postao gospodar, 
prvi muž naše rase, a ja sam ostao tvoj sluga — to 
je posve u redu. Među nama nema nijednoga, koji 
ne bi tako mislio. Ali — pazi, ima i nezadovolj¬ 
nika . . .« 

Toussaint skoči k njemu, pograbi ga za prsa: »Van 
s imenima! Govori! Tko su ti ljudi?« 

»Ne znam ja imena, ali zrak vapi za munjom .. .« 

Toussaint poravna svečanu odoru, namjesti odli¬ 
čja, pogladi vrpce. »Bolje bi bilo, da manje brbljaš, 
pogotovo ovakve blezgarije — dosta — otvori vra¬ 
ta ...« 

Sluga ga posluša. 

Polako, odmjerenim korakom uputi se veliki cr¬ 
nac odajama. Njegova ga pratnja okružila poput 
zlatnog ogledala, u kom se njegovo veličanstvo lomi 
stostruko povećano. Jednim je mahom zamro bruj 
glasova. Svi su poustajali, duboko se klanjaju. Dikta¬ 
tor zuri u lica, bijela i crna, što se opet uzdižu i 
ponizno čekaju, da on progovori. Glavom mu sunu 
misao, ne bi li ovako prostajao jedan sat ili čitavu 
noć, da ih iskuša, hoće li se pokoriti. Ali tren je za¬ 
tim već digao desnicu, ukočenost se izgubila u zvu¬ 
kovima glazbe, brbljanju, plesu i pjesmi. 

Toussaint je pristupio jednoj skupini farmera, 
političara, koji su i članovi sabora. 

»Dakle, barone Chantilly, što ima novoga, što ču¬ 
jete iz Francuske?« 

Chantilly je demokrat. On je prvi skinuo bijelu 
vlasulju i nikada nije krio, da se divi generalu. Nje¬ 
govi su mu staleški drugovi, grof Sevigny, baron 
Chaumiere i svi redom isprva teško zamjerili, što 
je zauzeo takav stav, ali onda su i oni uvidjeli, da 
ima pravo, te mu se pridružili, premda nada u »bi¬ 
jelo doba« nije ugasla ni u jednom feudalnom srcu. 
Chantilly se klanja. 

»Veličanstvo, sudeći po nekim znakovima prvi 
konzul kao da nas naskoro kani počastiti svojim 
dolaskom . . .« 

i»Napoleon? Vrlo bih se veselio, kad bih ga smio 
povesti po našoj zemlji...« 

Toussaint je to izrekao pretjerano ozbiljno i s pa- 
tosom novinara, koji čita svoj uvodnik. 

»Samo se bojim, da ne će doći sam .. .« 

Toussaint kao da je prečuo tu opomenu punu za¬ 
brinutosti. 

»Recite, grofe Sevigny, ta vi ste donekle upu¬ 
ćeni u pomorstvo — što mislite, bismo li se mi smjeli 
usuditi da ovdje kod nas gradimo lađe? Ja naime 
mislim velike, ratne lađe za dugu plovidbu . . .« 

»Veličanstvo želi odjedriti u Francusku?« 

»Ne, nije mi ni na kraj pameti, vi valjda mislite, 
da osvojim Europu? Do Europe mi nije ništa stalo, 
ja se što više nadam, da je nikada ne ću vidjeti«. 

»Ja držim, da je to velika pogreška, što vaše ve¬ 
ličanstvo nije nikada bilo u Parisu. Jedan bi jedini 
razgovor s Napoleonom raspršio sve sumnje o nama«. 

»Zar nemate drugog pametnijeg razgovora, nego 
o Napoleonu? Čas prije sam vas pitao, da li bismo 
mogli graditi lađe, za dvadeset tisuća vojnika i top¬ 
ništvo«. 

»Svakako, ako nađemo graditelja i pomoćnih sila, 
pošlo bi nam i to za rukom .. .« 

»To sam htio znati. Molim vas, pozabavite se malo 
tim pitanjem. Laka vam noć, gospodo, mene još 
čekaju poslovi, dobra vam zabava ...« 

Toussaint im redom pruži ruku, tešku, malo vruću 
ruku, a onda polazi k damama. 

Farmeri se stadoše ogledavati, a onda se stisnuše 
u kut. 

»Nema sumnje, on je poludio, hoće da na Napo- 
leona navali na otvorenom moru!« 

»Ni govora, on hoće vojsku da prebaci na Kubu 
ili u Meksiko i da tamo osnuje novo carstvo . . .« 

»On je sklopio savez s Engleskom. Engleska će 
graditi flotu. Engleska ga hucka na Napoleona. On 
zna sve, bolje nego mi. ..« 

U to pristupi Mars Plaisir: »Smijem li zamoliti go¬ 
spodu, da pođu u salone, ispraznit ćemo dvoranu za 
ples...« 

Chantilly se nasmije: »Eto vidite, Sevigny — ple- 
šemo na vulkanu!« 

Sevigny je rukama pokrio uši: »Poštedite me s 
tim vašim historijskim dosjetkama . . .« 

Svečanost se nastavila. 

Toussaint je međutim sam sjedio u svojoj radnoj 
sobi. Samo prigušeno dopire do nj šum glasova. Oko 
ponoći pokucalo je na vratima. Mars Plaisir ušao 
je na prstima, probudio svoga gospodara, koji je 
onako odjeven zaspao na stolu nad spisima. 

»Toussaint, došao je Američanin .. .« 

Stari se vojnik smjesta razbistrio. Skočio je na 
noge. 

»Dovedi ga unutra, družinskim stubištem . . .« 

Malo je zatim stupio u sobu gospodin Wilson u 
kožnom odijelu s kuburama za pašom. Patetički je 
pozdravio na vojničku i pružio crncu svoju desnicu. 

»Generale, francuska je flota na putu, najkasnije 
za sedmicu dana mora stići ovamo . ..« 

Toussaint nezadovoljno odmahne rukom. 

»Izvolite, sjednite; oprostite, što vas bunim usred 
noći — ali mi ovdje ne ćemo govoriti o politici, nego 

o poslovima — ja trebam topova, baruta, pušaka, 
sukna, cipela, i to u što kraćem vremenu — sve 
plaćam u engleskim funtama, čim preuzmem robu 

— koliko mi možete dobaviti? Koliko vremena tre¬ 
bate, da mi sve to dopremite?« 

Američanin se rastapa od milja. Dosad je teško 
bilo s crncem sklapati poslove. Vječno je prigo¬ 
varao. Ništa mu nije bilo po volji. Ali sada mora. 

»Generale, Amerika čeka na vaše narudžbe. Naša 
se zemlja uvijek zanimala za ratove svojih susjeda, 
a u svako je doba spremna dobaviti svaku količinu 
eksploziva, odjeće i lijekova za junake. Smijem li 
zabilježiti pojedine stavke?« 

»Dvjesta topova zajedno s nabojima za dvjesta 
pedeset tisuća hitaca — onda — trista tona baruta, 
šezdeset tisuća pušaka, tisuću bala sukna — pomi¬ 
ješano, za odjeću i za košulje, zatim — četrdeset 
tisuća pari cipela . . .« 

»Mi imamo na skladištu novi izum, povoje ušivene 
u čvrsto platno za telećak — donio sam sa sobom 
uzorak — zgodan sitan omotić, zaustavlja krv . . .« 

Toussaint je odgurnuo taj uzorak: »Nažalost ne 
će nam doteći vremena, da se bavimo takvim fine¬ 
sama, nama se žuri, dokle možete izvršiti dobavu?« 

»Mi smo Američani posve drugog mišljenja: na 
druge narode to proizvodi dobar dojam, kad se u 
ratu vodi računa o nekim kršćanskim načelima. Vi 
i ne vjerujete, koliko toga ovisi o takvim sitnicama! 
Ali kako vam drago — rok dobave — trećinu bih 
baruta, sukna i cipela mogao odmah poslati — za 
topove i puške trebam od prilike jednu do dvije 
sedmice — « 

»U prvom redu trebam puške i topove, razumi¬ 
jete li, trebam ih smjesta!« 

»Amerika nije svojih kupaca još nikada ostavila 
na cjedilu — za pola sata već plovim — najkasnije 
za deset dana bit će prva pošiljka u vašim rukama 

— molim, potpišite narudžbu i dajte mi potrebne 
mjenice na englesku narodnu banku .. .« 

Toussaint ispita pojedine stavke, potpisuje sve. 
Onda zovnu Marsa Plaisira. 

»Otprati gospodina i pošalji mi tri ordonanca — 
gospodine Wilsonu — o vama i o vašoj spretnosti 
ovisi više nego li slutite — pouzdajem se u vas!« 

Američanin lupi dlanom po kožnom oklopu na 
prsima: »Generale, riječ slobodna Američanina vri¬ 
jedi isto toliko kao i riječ božja!« 

Toussaint polako otkopča svoju svečanu odoru, 
prebaci je preko stolice. Onda priđe velikom ze¬ 
mljovidu i stade po njem zabadati male zastavice. 

Sve je posve tiho. Ali njemu u ušima zuji čudan 
šum; to je šum valova, koje reže francuska armada, 
što nosi trideset tisuća vojnika. 

Nešto je zvecnulo, lecnuo se. Ušla su tri vojnika- 
cmca, ukočili se. »Predvodnik i dva momka od dvor¬ 
ske straže, na zapovijed!« 

Toussaint potrepta sve redom po ramenu i izgo¬ 
vara im naloge: 

»Ti — ti odjaši u Crete a Pierrot — javi Dessa- 
linesu, da tvrđavu spremi za borbu i da pozove pri¬ 
čuve ... a ti, ti ćeš odjahati u Dondon, tamo je Henri 
Christophe — neka sve spremi, neka sakupi pričuve 
— ti odhitaj u Saint Mare k Laplumu — najviša 
bojna sprema, neka postavi pojačane straže, sve 
pričuve neka smjesta naoruža — jurite, da vam konji 
polome noge — « 


RAT POČINJE 

1. je veljače 1802. Leclerc s flotom osvanuo pred 
Capom. Smjesta je stanovništvu uputio jedan od 
uobičajenih proglasa, a crnoga je zapovjednika, ge¬ 
nerala Henri Christophe-a, pozvao, da mu preda 
grad. 

Ovaj mu je odgovorio, da na to nije ovlašten, da 
mora sačekati zapovijed svoga poglavara, koji je 

otišao da obiđe otok. Tri dana putuju pisma i niječni 
odgovori sa flote u grad i obratno. Leclerc oklijeva 
iz dubljih razloga: flota se u četiri skupine pribli¬ 
žila San Domingu, generalni kapetan pun bojažljive 
napetosti očekuje vijesti. Četvrtog je dana konačno 
doznao, da je pao Fort Dauphin. Svakako sav po¬ 
rušen! 

Flota je zamijetila goleme oblačine dima, a čula 
u velikoj daljini i grmljavinu detonacija. 

Tada je Leclerc izdao zapovijed za navalu. Ali još 
prije nego su ispalili prvi hitac, suknulo je iz ne¬ 
sretnog grada Capa redom nekoliko golemih ognje¬ 
nih pramova put neba, zatutnjio je udarac za udar¬ 
cem, odletjele su u zrak utvrde i skladišta. Ruševine 
se kao kiša osule po floti, koja je brže bolje morala 
uzmaknuti na debelo more. 

Kad se je slegao bijes elemenata, otresli se Fran¬ 
cuzi straha i iskrcali. Ali mnogo više nisu mogli spa¬ 
siti. Kuće se redom uz prasak ruše. Sav grad kipi i 
vrije poput kakvog paklenskog kotla. Francuzi mo¬ 
raju sedmicu dana skrštenih ruku gledati, kako im 
se prva pobjeda pretvorila u gomilu razvalina. 

Christophe se sa svojim četama povukao u uzor¬ 
nom redu, a za njim su pošli i svi stanovnici, pone- 
savši sa sobom sav svoj imutak. 

Na vijest, da su se iskrcali Francuzi, dohitao je 
Toussaint iz Santo Dominga i poput očajnika s vi¬ 
sova zurio u rasplamsalu obalu. Njegove pukovnije 
pod Christophe-om dolaze. Sada treba stvoriti od¬ 
luku. Nakon kratkog je dogovora izdao nalog, da se 
borba ima voditi do zadnje kapi krvi. Christophe se 
povukao u Grand Riviere. General je odjurio u Go- 
nalves i sakupio svoju gardu. 

Leclerca su međutim već spopale tmurne brige. 
Sve vijesti, koje mu šalju druge skupine njegove 
vojske, što je imala operirati na jugu i zapadu, vrve 
samo opisima požara, bijega i otpora crnaca. Sad se 
tek sjetio drugih uputa i naloga, koje mu je dao 
Napoleon. 

Na brod se »Jean Jacques« uspela dva časnika, 
da Isaaca i Placida zajedno s njihovim učiteljem po¬ 
vedu pred Leclerca. 

Generalni ih je kapetan primio na palubi, bez 
svjedoka. Častohljeplje i briga za svoj položaj nisu 
mu dali, da pokaže barem trun milosrđa prema toj 
dvojici ispaćenih mladića, koji se već jedva drže na 
nogama. Kao da se prilijepio uz njih, da ih smatra 
jedinom nadom, svijetlom u jadima te ekspedicije. 

Gradi se kao kakav očajni junak. Ide im ususret 
raširenih ruku, čupa kosu, lomata rukama. Djeca 
stadoše plakati, a i Coisnon se smutio. 

»To su strahote! Ne ću preživjeti te nesreće! Ja 
nisam htio rata, naše su namjere bile miroljubive, 
ja sam još i danas spreman za svaki sporazum una¬ 
toč tim živinskim djelima.« 

Rukom je pokazao na obalu, na razvaline grada, 
iz kojih su se još uvijek dizale debele žute oblačine 
dima. 

»Molim vas, pohitajte smjesta k vašem ocu i go¬ 
vorite s njim. Ja sam uvjeren, da ću se s njim spo¬ 
razumjeti. Nažalost, nažalost, njega nije bilo u Capu, 
drukčije svega toga ne bi bilo. Predajte mu i pismo 
prvoga konzula, da upozna moje miroljubive na¬ 
mjere, a i dobro mišljenje, koje još uvijek imamo o 
njemu.« 

Iste je večeri oko jedanaest sati sve bilo spremno, 
tako da su djeca sa svojim učiteljem mogla poći na 
put. Kiša je pljuštila kao iz kabla, tropska se kiša 
spustila kao zid između neba i zemlje, jedva se dva 
metra vidi ispred nosa. Putnici su nekako svladali 
strahote te noći, gonio ih je naprijed strah u srcu. 
Zaustavili su se kod predstraža generala Desfour- 
neauxa, odspavali ostatak noći pod šatorom. U zoru 
su pošli dalje u pravcu Mornaya. Vrijeme se popra¬ 
vilo, sunce je probilo sivu koprenu, pred njima se 
zasjala domovina u blistavom zelenilu. Dokle pogled 
seže, sve sama polja, doline, pašnjaci, sve odiše 
marom crnih seljaka. Plodna je zemlja otok opet 

pretvorila u raj. Nakon onih prizora užasa i raza¬ 
ranja jedva mogu da podnesu slike mirnoga života. 
Na sve je ulice nagmula svjetina, da pozdravi gene¬ 
ralove sinove. Ali nigdje ni traga vojnicima. Od njih 
očekuju, da će ih spasiti, ne puštaju ih naprijed, oko 
konja im se guraju sve nova jata. Ta je duga povorka 
mira uvečer drugoga dana oko devet sati stigla na 
roditeljski posjed u Ennery. Mati i nekoliko rođaka 
jedva se probilo kroz gomilu seljaka, da dočekaju 
onu trojicu. Gotovo svu su noć i idući dan proveli u 
razgovorima, a živci im napeti do nesnosnosti. 

Pred sam su mrak odjednom zaječale trube, do- 
kasali su konjanici s razvijorenim perjanicama na 
šljemovima. Nijemo, mrka pogleda ispraznili su dvo¬ 
rište, odstranili radoznali svijet, u dalekom luku za- 
, krčili sve prilaze. 

Pola sata iza toga začulo se drndanje kola i topot 
mnogih konjskih kopita. 

Golema se kočija odskakujući dovaljala u dvori¬ 
šte. Nekoliko kratkih zapovijedi. Iz kočije je izišao 
stari general, pogrbljen, teško korača, odupire se o 
batinu. Djeca mu se s glasnim poklikom baciše na 
grudi. Suze mu potocima navriješe na oči, teškom se 
mukom drži uspravno. Gospodina Coisnona pozvaše 
iz sobe. Toussaint zagrli i njega, neprestano mu za¬ 
hvaljujući, što je uložio toliko truda i dopratio nje¬ 
govu djecu. 

Sada je tek svom snagom provalio bol nad ne¬ 
srećom, koja je pomračila i radost toga sastanka. 

»Leclerc je postupao s nama, kao da smo zločinci. 
Kao razbojnik se sa svojim topovima pojavio pred 
našim mirnim obalama. Deset smo se godina borili 
proti čitavom svijetu. Oslobodili smo zemlju, obnovili 
je. Što traži Francuska od nas? Mi radimo, šaljemo 
im rente, živimo u miru, nikome ne prijetimo. Cap 
leži u ruševinama, Fort Dauphin je razoren. Ta nam 
zločinstva moraju uzburkati krv!« 

Toussaint je posljednje riječi izviknuo urličući, sav 
je drhtao. Crno mu je lice posivjelo, stisnuo je šake i 
pošao prema Coisnonu, 

Profesor je ustao, progovorio dostojanstveno: 

»Umirite se, generale, još nije sve izgubljeno. Do¬ 
lazim kao vijesnik mira, a na vama je, da ispravno 
shvatite ovu poruku . ..« 

Predao mu je Napoleonovo pismo, uloženo u crn 
svitak, o kom visi veliki državni pečat u modroj ku¬ 
tijici iz emajla. 

Toussaint vadi pismo i brzo ga čita. Dugo vre¬ 
mena hoda gore dolje. 

A djeca mu pričaju, kako ih je primio Napoleon, 
kako mu je velik prijatelj, kako se francuski narod 
zanosi željom mira, kako je Leclerc bio sav očajan, 
kako je usprkos svemu spreman, da se s njim spo- 
razumije. 

Stari ih general ne sluša. 

Smrknuo se, bulji u pod. 

To su mu doduše djeca, ali i napasnici, koji hoće 
da ga odmame s puta njegovih dužnosti, s pravca 
njegova života. Sad je stao, uspravio se, pogled mu 
je bistar, a glas gotovo blag. 

»Gospodine Coisnon, ja u vama poštujem učitelja 
svoje djece, izaslanika Francuske. Ali i to vam mo¬ 
ram reći: riječi prvoga konzula i ovo njegovo pismo 
stoje u očitom protivurječju s djelima generala Le- 
clerca. Jedan svojim riječima naviješta mir, drugi 
nam svojim činima nameće rat. Leclerc je udario 
na San Domingo kao grom iz vedra neba, paležima 
i jurišnim četama pruža svjedočanstvo o svojem za¬ 
datku. Upravo su mi javili, da je na generala Maure- 
pasa navalila čitava divizija, ali on ju je suzbio. Dva 
su ratna broda bombardirala Saint Mare, zapovjednik 
je morao isprazniti grad. Ja ne mogu mirno gledati, 
kako se nad nama vrši nasilje. Ne smijem zaboraviti, 
da i ja nosim mač. Zašto mi navješćuju rat? Zato 
sto sam zemlju izbavio od klanja građanskog rata, 
zato što sam je opet učinio bogatom i doveo do 

procvata! A.ko ]c to zlocmstvoj čemu me onda Na 
poleon nazivlje generalom, prijateljem, čemu mi na¬ 
trag šalje moju djecu?« 

Stari se Coisnon ukočio, oborio glavu. Ne zna, sto 
bi rekao. Bespomoćno sliježe ramenima. On nije po¬ 
litičar. Ove riječi, koje su pravi krik očaja, peku 
ga u grudima kao žeravica. 

»Ako uostalom general Leclerc iskreno želi mir, 
neka smjesta obustavi sve navale. Samo tako će 
San Domingo spasiti od propasti i opet umiriti bijesne 
stanovnike. Ja ću mu to saopćiti i pismeno, a vas ću 
zamoliti, da mu lično predate moje pismo.« 

Zaludu kuša učitelj uz pomoć djece, ne bi li Tous- 
sainta nagovorio, da popusti. On se uvukao u se, 
ne pregovara više ni riječi. Ni žena ga svojim su¬ 
zama nije mogla smekšati. On je stvorio svoju osno¬ 
vu. Ponos i ljubav prema domovini pobijedili su u 
njem ljubav prema djeci, koja se vraćaju k neprija¬ 
telju njegove domovine. On se uputio k svojim voj¬ 
nicima u Gonaives. 

Francuzi napreduju dalje. Ali kamogod dolaze, 
nalaze samo pusta garišta. 

Dessalines je zapovjednik u Saint Marcu. Kad se 
približila francuska flota, izdao je nalog, da sve gra¬ 
đansko stanovništvo ostavi grad. Ostala je samo 
vojska. Crnački se vojnici šuljaju praznim i pustim 
ulicama, vuku bačve pune katrana i alkohola, pre¬ 
pariraju kuće. Zidove mažu katranom, u sobe i na 
stube bacaju slamu i daske, u pivnice spuštaju bačve 
s barutom. I sam je general isto tako sve spremio 
u svojoj novoj raskošno uređenoj palači. Ispred sva¬ 
kih vrata stoje straže sa zapaljenim zubljama. Točno 
u podne zagruvaše topovi iz luke u znak, da je di¬ 
vizija Boudet pošla na juriš. U tom je času Dessa¬ 
lines svojom rukom bacio zapaljenu zublju u svoju 
kuću, koja je planula kao lomača. To je znak za 
sve druge straže. Redom je buknuo požar u pet ti¬ 
suća kuća, a put neba se uz prasak i pištanje ra- 
zvitlao paklenski vatromet nalik na vrzino kolo. 

Vjetar duva s kopna i zanosi usplamtjelu stijenu 
neopisivo razbješnjelog požara ravno prema Fran¬ 
cuzima, koji glavom bez obzira bježe na brodove, 
dižu sidra, da umaknu na pučinu. 

Dessalines se međutim sa svojim gardama uz ve¬ 
selu svirku povlači u kopno i zavlači u gorske gu¬ 
dure. 

Crni je general Maurepas isto ovako razrušio Port 
de Paix, a kad je Desfoumaux dopro do Gonai'vesa, 
našao je pred sobom golemu gomilu ruševina u pla¬ 
menu i dimu. Nebo je nad San Domingom bilo jarko 
ožareni svod, sedmice je crni dim puzao poljima, po 
kojima je lijeno neprestano sipila kišica smrdljivog 
pepela. Samo Port au Prince, glavni grad Zapada, 
pao je i ovoga puta izdajstvom. Jedan je mulat kri- 
šom propustio Francuze u Fort Bizoton, glavni polo¬ 
žaj, ključ, koji je gospodovao gradom. 

Leclerc je osvojio same ruševine, razvaline svih 
vrsta i veličina, ni na jednoj ulici nije našao kuće, 
kojoj bi pod krovom mogao naći zaklona. A i na 
selu nije bilo ništa bolje. Francuzima ne preostade 
drugo nego da taboruju pod vedrim nebom. Tu je 
vojska uhvatila klice onim strahovitim zaraznim bo¬ 
lestima, koje su progutale sve zajedno s njihovim 
generalima. 

Druga je flota s pojačanjima iz domovine bila već 
na putu. To je Leclercu ulilo nove nade, oholo se 
odrekao svakog pokušaja, da nađe mirni sporazum. 
Već se smatrao pobjednikom, ponosno je izvijestio 
Napoleona o svojim uspjesima. 

»Španjolski je dio posve miran. On je sav u mojim 
rukama. Zaposjeli smo obalu sa svim gradovima u 
zapadnom i sjevernom dijelu, neprijatelja potisnuli u 
gore, tamo ću ga opkoliti i smrviti. Najduže za četiri 
sedmice bit će red i mir na čitavom San Domingu.« 

Toussaintu je postavio ultimatum: neka se pokori 
bez ikakvih uvjeta ili će ga uništiti! 

Toussaint nije na to više ni odgovorio, mobilizirao 
je svu svoju vojsku i miliciju. 

Leclerc je na njegovu glavu raspisao ucjenu od 
stotinu tisuća franaka. 

Crni su generali Clerveaux i Laplume podlegli na¬ 
pasti i sa svojim pukovnijama prebjegli neprijatelju. 

Toussaint postepeno uzmiče pred pritiskom fran¬ 
cuskih garda, upuštajući se u neprestana čarkanja. 
Otkad je razorio sve luke prestao je otpor proti 
iskrcavanju Francuza. Sad je izdao nalog svojima, 
da unište u unutrašnjosti sve gradove, zaselke, tvor¬ 
nice, sve zalihe i usjeve. Neprijatelju ne smije pasti 
u ruke ništa, samo gola spaljena zemlja. Čete se 
povlače sve dublje u brda, žene tamo počinju saditi 
kukuruz i krumpir, da barem nečim osiguraju pre¬ 
hranu vojske. Toussaint hoće da organizira otpor 
po besputnim i divljim zakucima gorja, koje samo 
on poznaje, tamo će razmjestiti čete, podići čvrste 
tabore i započeti gverilski rat, koji će uz žegu i 
nezdravu, vlažnu klimu za kišnih perioda uništiti 
neprijatelja. 

Christophe i Dessalines sa svojim četama vjerno 
vrše sve njegove naloge. Jedino je Clerveaux svo¬ 
jim izdajstvom doveo u težak položaj Paula Lou- 
verture-a, i primorao ga, da preda Santo Domingo. 
Toussaint nije imao nikakve veze sa svojim bratom, 
pa nije još ni slutio, da je izgubio i to uporište. 

Francuzi su u onom poletu, koji ih je omamio iza 
prvih uspjeha, stali prodirati dalje. Osvojili su neko¬ 
liko utvrđenih položaja u prednjem području prave 
bojne zone. 

Međutim je Maurepas kod Port de Paixa teško 
razbio francuskog generala Humberta. I pojačanja 
je pod Debelle-om posve raspršio. Francuzi se usko- 
lebali i stali se bijegom spašavati iza nasipa grada. 
Ovdje su se borile aktivne pukovnije, Toussaintovi 
crnački bataljuni, o kojima je govorio sav svijet. 
Malo po malo su Francuzi stali shvaćati, da rat sada 
tek počinje i da ih čekaju teški, možda i nerješivi 
zadaci. 

Humbert javlja smjesta Leclercu, da se nalazi u 
očajnom položaju, i traži pomoć. Generalni se kape¬ 
tan međutim i sam nalazi u najtežoj vatri. 

Toussaint je iznad Enneryja zaposjeo jake utvr¬ 
đene položaje i dobro sakriven iza klisura i guštare 
čeka, kad će stati jurišati francuske garde. 

Rochambeau osobno vodi svoje čete u navalu. Na¬ 
poleonski vojnici jurišaju na dvjesta metara visoke 
položaje s nataknutim bodom bez ijednog hica. Tri¬ 
put im se izjalovio nasrtaj, redovi im se prorjeđuju, 
redom uzmiču niza strminu, povlače za sobom i nova 
pojačanja. Kad se uz brdo uzverao i četvrti val, 
zamuknula je vatra branitelja kao na zapovijed. Pro¬ 
bili su se do jaraka, prazni su, Toussaint se povukao, 
još više gore, zakopao se još dublje u utrobu zemlje. 
Ne teži on za slavom, nije njemu glavno, da pobijedi 
Napoleonove garde. On hoće samo da im nanese što 
više gubitaka, da im uspori napredovanje, dok ne 
smalakšu i sami od sebe ne zapnu posve iscrpljeni. 

Humbert sve upornije i hitnije vapi u pomoć. 
Leclerc napokon upućuje sve svoje snage pod Des- 
foumauxom, Rochambeauom i Debelle-om proti po¬ 
bjedonosnom Maurepasu. U isti mah nasrnuše na nj 
Francuzi sa svih strana. Tome jurišanju deset puta 
jačih snaga nije Maurepas kadar odoljeti. Ponudio 
je predaju. 

Međutim je divizija Boudet zaposjela Port au 
Prince. Na vijest o tome dohujao je Dessalines poput 
oluje — ali stigao je prekasno. Deset je kilometara 
pred gradom skrenuo s puta i u luku pošao prema 
jugu put Leogana. Boudet zna, da je svaki pokret 
toga crnog tigra opasan, stoga je s dvije tisuće mo¬ 
maka upriličio na nj pravu hajku, kao da ga gone 
sami đavoli. Ali Dessalines je lukav, izmiče svakoj 
borbi. Spalio je grad i bez gubitaka se opet povukao 
na bregove. Boudet je nastavio hajku za neprijate¬ 
ljem, ne dopušta svojim vojnicima ni na čas da 
odahnu. Bregovi su visoki, prostrani, a na isušene se 
nizine slegla nesnosna žega. Bjeguncima nigdje ni 

traga. Dessalines se još jednom stramputicom pro¬ 
bio do svoga opustošenog grada Saint Marca i iz 
otvorio vatru na francuske fregate. Kad ga je 
dostigao Boudet, našao je opet razvaline grada pra¬ 
zne i još pustije. Ali već stižu vijesti, da Dessalines 
juriša na Port au Prince. Malena se posada od osam 
stotina ljudi, kojima su dohitale u pomoć još dvije 
stotine mornara s brodova, bori, ulaže svoje posljed¬ 
nje snage, da zadrži Fort Bizoton. 

Kad je stigao Boudet, dogaralo je na drugoj strani 
nekoliko zaselaka, to je smjer Dessalinesova puta, 
njega je već odavna nestalo. On je ovim naglim pre¬ 
bacivanjem četa, krstareći uzduž i poprijeko po 
otoku poput nedostižnog vihora, mjesec dana mučio 
i gonio za sobom četvrtinu francuske vojske. Vojnici 
su bili toliko iscrpljeni, iznemogli, nesposobni da 
svladaju napore jesenskih operacija, koje su sada 
započele, da su izmoždeni i satrveni padali kao 
snoplje. Više nisu mogli izdržati. 

Tada su Christophe i Dessalines svoje čete poveli 
k Toussaintu. U ratnom su vijeću jednoglasno za¬ 
ključili, da će borbu nastaviti svim sredstvima. 


DRAMA U CReTE A PIERROTU 

Usred zemlje, na raskršću drumova između Capa 
i Port au Prince-a, leži iznad gorskih bujica rijeke 
Artebonite tvrđava Crete a Pierrot. Iznad nje ču¬ 
vaju stražu strmi bokovi crnih brda Grands Cahos. 
Povijest te tvrđave pada još u doba, kad su otokom 
gospodarili Englezi, a bez sumnje je to neprijatno 
skrovište prvobitno bilo gnijezdo gusara. Kasnije su 
ga utvrdili nasipima, jarcima i podzemnim rovovima. 

Toussaint je u nizu nekoliko godina uložio sav 
trud, da posve potajno ovdje izgradi snažnu, modernu 
tvrđavu, pravi tvrđavni sistem s jakim bedemima, 
prednjim položajima, vučjim jamama, španjolskim 

jahačima i žičanim preprekama. Naoružao je sa 
šezdeset teških američkih topova i sagradio pod¬ 
zemna skloništa za tisuću i pet stotina vojnika. Toj 
se tvrđavi u krugu od nekoliko milja nisu smjeli 
približiti Francuzi, morali su je obilaziti teškim 
stramputicama. Odavle su im se crnci neprestano 
zalijetali u zaleđe njihove fronte. Odlučili su, da 
pod svaku cijenu unište to gnijezdo. 

Ratno je vijeće obranu te tvrđave povjerilo Des- 
salinesu. Izabrali su mu tisuću i dvjesta u borbi 
najokorjelijih crnaca, koji su se imali boriti do zad¬ 
nje kapi krvi. Francuzi su napokon stali sa svih 
strana prikupljati snage za opsadu te tvrđave, a 
uhode su javile, da sa sobom vuku i teške mužare. 

Dessalines je posadu sakupio u dvorištu tvrđave. 
Svi su vojnici spremni za boj. Nemiran je projahao 
ispred ukočenih redova, strašno mu se iznakaženo 
lice trza, ne može da se smiri, kroz dalekozor pro¬ 
matra strmine i provalije naokolo po brdima, kao da 
nešto traži. Časnici stoje s izvučenim sabljama ispred 
svojih četa, jednolično odjekuju koraci straža po 
kamenim pločama bastiona. Iz daljine buči šum 
slapa, od vremena do vremena zatutnji mukli uda¬ 
rac, negdje se kamen skotrljao u ponor. 

Dessalines zove k sebi redom pojedine vođe, sluša 
njihove izvještaje. Sve u redu, svi su zdravi, pedeset 
tisuća naboja, hrane za tri mjeseca, pričuvna zaliha 
suhoga mesa i dvopeka, a vode u tri zdenca za čitavo 
stoljeće. 

Sad se Dessalines teško spustio sa svoga kljuseta. 
Pravi divljak, noge mu krive, zdepasta trupina,^ če- 
tverouglasta mu se lubanja zakopala među masivna 
ramena. Odora mu je pretijesna, otkopčao je gornja 
dugmeta, a ipak sopće kod svakog pokreta, koji je 
na oko spor i nezgrapan. Ali jedva je čvrsto stao na 
tlo i raširio noge, kad li mu energija stade. sipati 
iskre. Jednim je zamahom strgnuo crvenu perjanicu, 
generalski znak, sa svoga zgnječenog šešira, i digao 
je u vis. 

»Afričani, mi stojimo ovdje na bačvi baruta. Mi 
se nalazimo na mrtvoj straži Afrike nasuprot bije¬ 
lim krvolocima, koji su već spremili okove, da nas 
prodaju u roblje i šibaju ognjem .. .« Nespretno je 
posve raskopčao kaput, bacio ga na zemlju, crvenu 
košulju iz pamuka potegnuo preko glave i gole je 
grudi isprsio pred tisuću i dvjesta crnaca, kojima se 
iz grudi otelo promuklo hroptanje. Mnogi od njih još 
pravo i ne znadu, što je ropstvo — ali ovdje su mu 
vidjeli posljedice . . . Brazgotine se iskrižale kao kri¬ 
vulje na uzorku kroja, a na prsima i leđima sjaji se 
veliko M. 

»Hoćete li, da ta sramota zadesi i vas i vašu 
djecu?« 

Odgovor je krik bijesa kao u jedan glas. 

Dessalines navuče na sebe opet košulju i kaput. 

»Ovo ovdje je Crete a Pierrot, srce San Dominga. 
To srce mora kucati, dok se iz njega ne iscijedi i 
zadnja kapljica krvi. Vi ste ta krv, o vama ovisi 
sve. Tko se boji, neka stupi naprijed, neka se nosi 
kući.« 

Nitko se ne miče. Crne šake čvršće stišću kun¬ 
dake, škrguću veliki zubi, a tisuću je i dvjesta mu- 
škaračkih pluća požudno stalo udisati zrak, kao da 
bi htjeli naoštriti njuh. 

»Dobro — nisam se prevario.« 

Obratio se časnicima. 

»Drugovi od garde i topništva — koji je među 
vama najmlađi?« 

Istupio je visok crnac, svijetle kože, lijep mladić 
uska lica, plemenitih crta, crnih baršunastih očiju. 
Uspravio se kao atlet, oniskoga zapovjednika nad¬ 
visuje za tri glave. 

»Poručnik Lamartiniere od treće topničke pukov¬ 
nije, osamnaest godina i tri mjeseca«, odrezao je 
jasnim glasom. 

»Lamartiniere, ti si mulat. . .« 

Mladićevo je lice potamnjelo. 

»Nisam, generale, ja sam čisti Afričanin. Naše 
pleme ima svjetliju put nego drugi. Moji su roditelji 
bili robovi na Beauharnaisovom posjedu.« 

»Afričani! Evo vam novoga zapovjednika! On će 
me zamjenjivati. Bubnjari, zabubnjajte paradni marš!« 

Bubnji zabubnjaše, glazba zasvira, svečano joj se 
lome zvuci o tvrde stijene, dižu se put žarkog pla¬ 
vog neba, odjekuje pjesma francuske revolucije, 
marseljeza. Refrain su zapjevali svi: 

»Aux armes, citoyens — formez vos bataillons!« 

A kad je Dessalines mladiću za šešir zataknuo 
svoju generalsku perjanicu, zamahali su vojnici pu¬ 
škama i zastavama: 

»Vive Dessalines! Vive Lamartiniere!« 

Dessalines podiže ruku. Smjesta je umuknula gla¬ 
zba, redovi se izravnali, nastala je tišina. 

»Ja ostavljam tvrđavu, idem k prednjim stražama, 
ususret neprijatelju, da vidim te glasovite mužare. 
— Stotinu vojnika neka istupi naprijed, ali samo od 
garde i samo neoženjeni — « 

Stotina se skupila iza njega. 

»Lamartiniere, ti znadeš, što od tebe očekujem. 
Sav San Domingo, sva Amerika upire oči u tebe.« 

Pružio mu je ruku. 

Pola sata su kasnije otvorili vrata. Dessalines je 
sa svojom stotinom skrovitim i vijugavim puteljcima 
neopažen dospio do prednjih straža, a onda se izgu¬ 
bio u gudurama Cahosa. 

Život se u tvrđavi odvija svojim strogo propisanim 
redom. Topnici stoje spremni oko topova, straže 
odmjerenim korakom koračaju iza bedema i po nad- 
svođenim hodnicima. Nigdje se ništa ne miče. Žega 
je kao kvočka pritisla crne i gole stjenurine, daleko 
negdje šumi slap. Ophodnje nose u vanjske utvrde 
vodu i hranu. Ni tamo nema ništa novoga. 

Trećega dana iznebuha uzbuna. Dojurio je vije- 
snik na konju. Na straži broj šest uzdigao se crven 
barjak, iščeznuo, opet se pojavio, triput se ponovio 
znak. 

Trubači su zatrubili zapovijedi. 

»Sva momčad k topovima! Nabijaj! Pješaci u kule!« 

Lamartiniere zuri kroz dalekozor, oko njega če¬ 
kaju spremni časnici, glasnici, trubači. 

Napokon je zatutnjila grmljavina između brdina, 
negdje s boka, jeka je razasula svoje valove poput 
tuče kamenja po onim udubinama u tisuću varijacija. 

»Dolaze — to su salve — ispraznite predstraže 
— svi neka se povuku u glavnu utvrdu !« 

Signalizator maše zastavicama, zaječala su tri 
znaka trubom. Malo se časaka iza toga otvaraju 
vrata, propuštaju vojnike iz prednjih rovova i za¬ 
klona. . 

Vatra postaje sve žešća, neprestano grme hici, 

štekću puške. 

Lamartiniere skida s očiju dalekozor, protire oči, 
što je to? 

Ta to se približuju crnci u raštrkanim rojevima, 
skaču od kamena do kamena, eno i Dessalinesa 
Lamartiniere ga prepoznaje po hodu... 

»Ta oni trče ravno pred ždrijelo naših topova — 
sad su stigli do vanjske utvrde broj deset — zbijaju 
redove — a eno Francuza — prodiru naprijed s na- 
taknutim bodom — eno ih i s lijeva dvije pukov¬ 
nije — tisuću metara — devet stotina Dessalines 
zalazi iza straže broj šest — sad je na otvorenoj či¬ 
stini — Francuzi se skupljaju — to bi moglo biti ba¬ 
rem deset pukovnija — « 

Lamartiniere bulji u zemlju, vatra je popustila, po¬ 
lako i sabrano stao je brojiti, do trideset — odjednom 
se iz tisuće grla prolomilo gromko hura! 

Topnici se prilijepili uz svoje topove — zašto ne 
daje zapovijedi, da se puca? Napetost je već nesno¬ 
sna: Francuzi skaču sve bliže, već ih razabiru pro¬ 
stim okom, modri kaputi, zeleni kaputi, bodovi bli¬ 
staju, eno tamo trče generali i časnici sa zlatnim 
gajtanima — zašto još uvijek nema zapovijedi, da 
se otvori vatra? 

Dessalines međutim stupa polako otvorenim za¬ 
ravankom, točno i sigurno kao na vježbi — pušta 
Francuze, da mu se približe. 

Lamartiniere otire znoj s čela. 

»Glazba neka zasvira — « 

Francuzi se snebivaju, kad su iznenada čuli zvu¬ 
kove svoje pjesme — zaustavljaju se zabezeknuti — 
ali časnici urliču, trče pred redove — na jednom su 
mjestu deset momaka natjerali, da skoče u prekri¬ 
venu jamu, na drugom gone šaku ljudi, da se pro- 
vuče kroz žičane zapreke — a ispred njih odmiču 
crnci, polako skaču krivudajući — Francuzi se sve 
više gomilaju pred nasipima, napokon su prvi izbili 
na čistinu, glasno vičući jurnuli su za Dessalinesom 
i njegovom stotinom ... 

Eno ispred njih se izdiže tvrđava, priljubila se uz 
tlo kao kakva gromada, nijema je, siguran plijen. Sad 
će otvoriti vrata, da propuste crnce —- a oni će za 
njima nasmuti, probit će se divljim jurišem . . . 

Dessalines se sa svojom četom približio toliko, da 
mu Lamartiniere već vidi krezuba usta — od velikog 
su jarka udaljeni još deset — još šest — još tri ko¬ 
raka, — prva francuska taneta već praše po zidi¬ 
nama, a što ono radi Dessalines? Zaustavio se, okre¬ 
nuo k neprijatelju, — sad su stigli do ruba jame — 

Francuzi zure u prazninu, spopada ih užas, nije 
to bez vraga — crnci su se jednim skokom bacili u 
jarak, nestalo ih sa zemlje — 

A u istom je času Lamartiniere zavitlao rukama, 
tijelo kao da mu se proteglo — ali glas mu samo 
hriplje: — Pali na stotinu metara! — 

Zemlja se zatresla, zagrmilo je kao urnebes, a la¬ 
vina je smrti zasula francusku frontu. 

Paklenska kiša olova razbija juriš, europske se 
pukovnije uskolebale, polegle su bez ikakva zaklona 
po goloj zemlji, bježe glavom bez obzira, propadaju 
u vučje jame, nabadaju se na kolce, zalijeću se u 
mreže bodljikave žice, željezno im trnje para meso 
s tijela . .. 

Dessalines puže iz jarka, smije se, vrata se tvr¬ 
đave otvaraju, on grli Lamartiniera. 

»A sada udri po njima — provalimo iz tvrđave — 
gonimo ih — uhvatite mi Boudeta — « 

Jednim je mahom utihnula vatra. Pet stotina je 
crnaca ostavilo tvrđavu, pošlo u potjeru za Fran¬ 
cuzima. Gone ih pred sobom kao zecove gotovo sve 
do Leclercovih predstraža. 

Ta ga je navala stajala tisuću i pet stotina mrtvih, 
među njima su pala i dva generala. 

Leclerc se uspjenio od bijesa. Zapovjedio je De- 
belle-u, da smjesta prijeđe u protunavalu. Debelle 
goni naprijed svoje čete, predstraže javljaju, da su 
naišle na neprijateljske snage, hici praskaju — sa 
svih strana pljušti vatra. Francuzi se protiskuju na¬ 
prijed, nestrpljivo čekaju, da izbiju iz šume ... eno 
crnaca — Debelle sav gori od častohleplja, sad će 
oprati ljagu, Boudeta osramotiti pred generalnim ka¬ 
petanom — udri dakle, da sve praši! I opet se po¬ 
navlja ista igra. Francuzi se muče, da se probiju kroz 
zapreke, Dessalines ih opet mami za sobom, odjed¬ 
nom ga nestaje, kao da ga je progutala zemlja, a 
Francuzi po drugiput stoje u klupku bez zaklona 
pred tvrdim zidinama Crete a Pierrota, koje su iz¬ 
nebuha razjapila svoja ždrijela i stale sve nemilo¬ 
srdno kositi. 

U ovom je drugom neuspjelom jurišu Leclerc iz¬ 
gubio tisuću ljudi, poginuo je i jedan general, a drugi 
dopao teških rana. 

Sad je tek generalni kapetan odlučio, da započne 
opsadu. Ali preslab je, a da bi smio i pomisliti na 
novi juriš. A ni Petion, koji je poslije Rigaudova 
poraza svršio topničku školu u Parisu, ne može na¬ 
prijed sa svojim baterijama mužara, zapele su u 
močvarama, ne može da ih istegli na strme obronke. 
Nema ni Rochambeaua. Već tri sedmice goni naokolo 
nekoliko crnačkih bataljuna, jer su mu uhode javile, 
da se kod njih nalazi glavom Toussaint Louverture. 
Rochambeau se do ludila zanio mišlju, da će uhvatiti 

i na sablje raznijeti svoga najljućega neprijatelja, 
koga mrzi kao što nikoga ne mrzi na svijetu. Stoga ne 
da svojim ljudima da odahnu ni danju ni noću. Odjeća 
i obuća im se na tijelu raspala u krpe, već tri sed¬ 
mice nisu vidjeli ni postelje, ni kruha, ni duhana — 
neprestano se veru po brdima, šuljaju po guštarama, 
gaze po barama, lutaju gudurama, kojima još nikada 
nije stupala ljudska noga. Naprijed, natrag, opet na¬ 
prijed, opet natrag, prohajkali su pola San Dominga. 

A Toussaint međutim sjedi u sjevernom kutu, iz¬ 
među Capa i Grande Riviere, organizira otpor, na¬ 
oružava svoje vojnike, buni seljake, iz zasjede na¬ 
pada Leclercove veze između fronte i mora, otimlje 
mu hranu i municiju, diže u zrak sve mostove, razara 
ceste. 

Konačno se opametio i Rochambeau, kad su mu se 
stali buniti još preostali vojnici, siti toga ludoga lu¬ 
tanja, a i vijesti mu nesumnjivo potvrđuju, da je 
Toussaint već odavna umaknuo. Osim toga traži i ge¬ 
neralni kapetan, da mu se pridruži pred juriš na 
Crete a Pierrot. 

Izvidnici napokon javljaju, da se Francuzi primiču 
sa svih strana. Sva vojska, preko deset tisuća voj¬ 
nika, s teškim i lakim baterijama oprezno napreduje 
sve bliže. Dessalines predaje sada posvema zapovjed¬ 
ništvo hrabrome Lamartinieru, a sam se probija u 
brda prema jugu, gdje je kao iz zemlje iščarao novu 
vojsku. 

Sedmicu su dana iza toga Francuzi postavili svoje 
topove u položaje i stali bombardirati prednje utvrde, 
ali u njima nije već bilo nikoga. Crnci otvaraju va¬ 
tru samo onda, kad jurišni vodovi ispužu iz jaraka. 
Ali iza toga kao da se razbjesnio sam pakao. Tvrđava 
leži na visokoj ravnici, vatrom može da obaspe sve 
naokolo na nekoliko milja. Visovi su oko nje prestrmi, 
a da bi na njih mogli izvući topove. Leclerc je odlu¬ 
čio, da gladom skrši posadu. Ali Lamartiniere sva¬ 
kog dana u podne priređuje koncerat, pukovnijska 
glazba svira vesele komade, a na kraju uvijek mar- 

seljezu, Dojam na francuske vojnike nije izostao. 
Jedne je spopala čežnja za domovinom, drugi već 
kunu, što ih muče, a neprijatelj im se ruga. Ali sve 
u potaji zaokuplja misao, zašto se uopće bore. Po¬ 
lako je i najglupljemu sinulo u mozgu, da se bore 
proti republikašima, koji nisu ništa skrivili, samo im 
je jadnicima koža crna, a ne bijela. A oni su odrezani 
od domovine, hrana je iz dana u dan sve gora, izbila 
je groznica i kolera, noći su žarke, da ne možeš di¬ 
sati, a danju pljušti kiša kao iz kabla. Francuzi sve 
više gube strpljivost, a i Rochambeau zapada malo 
po malo u očaj. Pogotovo kad je bilo očito, da je 
Toussaint zamislio smionu, upravo napoleonsku osno- 
vu, kako će svu vojsku odrezati od mora i zgnječiti 
je između Crete a Pierrota i svojih garda. # g 

Leclerc već dva mjeseca leži pred tvrđavom, kojoj 
ne može da probije bedeme, kojoj ne može da ušutka 

topove. , 

Ali napokon su dovukli teške mužare. Petion sam 
ispaljuje prvi hitac. A onda su topovi tri dana i tri 
noći neprestano sipali bubnjarsku vatru na Crete a 
Pierrot. Od šesnaest je baterija pet zašutjelo, a druge 
odgovaraju samo u dugim vremenskim razmacima. 
Ali glazba svira svakog dana. 

Lamartiniere je sakupio momčad — ostalo mu je 
još samo šest stotina boraca. Iznemogli su, samo što 
ne padaju, a i napola gladni. Bez prestanka zaplju¬ 
skuju granate bedeme, nalik na crne vodoskoke ra- 
zvitlava se zemlja i kamenje. Svuda se cijedi i lijepi 
krv, mrtvaci leže, ranjenici jauču. 

»Afričani, kucnuo je posljednji sat, sat odluke 
razbijte preostale topove, dignite u zrak barutane, 
zaspite zdence. Onda legnite na počinak u najdonje 
kazemate — - u tri ćemo vas sata probuditi, svaki neka 
ponese municije koliko više može, zbor je kod sje¬ 
vernih vrata — svi da ste tihi kao miševi — natak- 
nite na puške bodove — « 

Točno u tri sata bude časnici redom vojnike — de¬ 
set minuta kasnije stoje crne čete iza vrata — tada 

se pojavi Lamartiniere s upaljenom zubljom — otrčao 
je do južnih vrata, nestao u podzemlju, za čas se 
vratio, izvukao mač — .Na istoku je zora rumenilom 
osula nebo, jutarnji je vjetar zviždukao oko bridova 
zidina, lijeno se vuklo vrijeme — tada se utrobi ze¬ 
mlje oteo dubok uzdah — sve se zadrmalo — momci 
su zateturali, jedan hvata čvrsto drugoga, da ne 
padne od potresa — velika je barutana odletjela u 
zrak — a u isti su mah najbliži gurnuli vrata, skočili 
u prvi jarak, opet se uzverali na nasip, jednim se 
zamahom prebacili preko njega — ni glasa im ne 
čuješ s usana — bosi su, gmižu po udubinama terena 
— detonacije tutnje bez prestanka — bačve se re¬ 
dom rasprskuju — Lamartiniere vidi već francuske 
rovove — čuje i zapovijedi — iza njega izbijaju iz 
kula i bastiona tvrđave crveni jezici plamena — svoj 
je udar uperio ravno u koljeno između Rochambeauo- 
vih i Debelle-ovih pukovnija, tamo je slučajno otkrio 
nezaposjednut prostor od kakvih dvadeset metara — 
crnci jure ravno za njim — na šeširu mu se sjaji 
perjanica — šest stotina se noževa zabilo među Fran¬ 
cuze, koji uplašeni bježe što ih noge nose, neodjeveni, 
još pospani — zaludu se deru časnici, eksplozije su 
sve budne odmamile k južnom sektoru — tamo već 
gruvaju topovi — čete se spremile za obranu — a 
ispred sjevernih se vrata razbjesnilo divljačko klanje, 
prsa o prsa. 

Sat su kasnije crnci već zamakli u šumu, koja ih 
štiti. O travu otiru krv s noževa. Ponekoji su se do¬ 
čepali kakve rane, brzo ih povezuju. Lamartiniere 
ima uza se jednog francuskog liječnika, koji je dr¬ 
šćući od straha zajedno s crncima sudjelovao pri 
proboju i preživio ga. 

Lamartiniere ga potrepta po ramenu: 

»Gospodine profesore, vaš je susret s vašim zemlja¬ 
cima bio prilično žestok — ali sad ćemo se naskoro 
opet pristojno najesti — barem ćete kasnije moći 
štošta pripovijedati, kad se opet vratite u Pariš . ..« 

Gospodin je profesor poslušao savjet svoga neže¬ 
ljenog gostoprimca i napisao što više jednu knjižicu. 
U njoj priča taj prirodoslovac, kako sam sebe na¬ 
zivlje, pun jeze o životu crnaca u tvrđavi, kako su 
gladovali i krvavo ginuli. S njim su postupali dosta 
bezobzirno, čitav je dan morao raditi u bolnici u pod¬ 
zemnom zakloništu, zaštićenom od granata, nikad 
nije smio na svježi zrak. A one noći proboja kroz 
neprijateljske — ali za nj spasonosne — redove 
Francuza — nikada je ne će zaboraviti! 

Ali javio se i drugi očevidac — Pamphile de La- 
croix, koji je pred Crete a Pierrotom bio zapovjednik 
divizije. On nam je ostavio izvrsno i objektivno djelo 
o borbama na San Domingu, a opširno je opisao i 
junačka djela Lamartiniere-a. 

»Proboj je zapovjednika Crete a Pierrota vanre- 
dan vojnički pothvat. Mi smo opkolili tvrđavu s preko 
dvanaest tisuća europskih garda. Dva mjeseca nije 
dospjela u tvrđavu ni mrvica kruha, ni kap .vode. 
Branitelji su gladovali, a ponestalo im je i povoja. Na 
koncu ih je preostalo samo šest stotina. Pa ipak je 
cmom zapovjedniku pošlo za rukom da nas prevari. 
On je spasio sebe i polovicu svoje posade, a nama 
ostavio samo mrtvace i razvaljene topove. Naši su 
gubici bili tako teški, da nas je generalni kapetan 
zaklinjao, da ih zatajimo, a i on je sam sastavio lažne 
službene izvještaje.« 

Francuski su gubici kod te opsade dosegli pet ti¬ 
suća mrtvih, a isto ih je toliko ležalo bolesnih ili ra¬ 
njenih po bolnicama. 

A to je bio tek početak ratovanja. Što su Francuzi 
dublje kušali prodrijeti u unutrašnjost otoka, to je 
neprohodniji i pustiji bivao teren. Zapinjali su u pra¬ 
šumama, močvarama i brdinama. Groznica i kolera 
nemilosrdno je harala u njihovim redovima. 

Neprijatelj je međutim prikupljao sve nove snage. 

Sve je slavilo junačke branitelje Crete a Pierrota. 
Ta je pobjeda izmamila iz koliba i posljednje crnce. 

Leclerc goni u svom očaju još posljednjeg neranje- 
nog generala Hardyja, da slomi Toussainta. Ali i 
njega je Toussaint zavaravao kao i Rochambeaua. I 
Hardy je za njim pojurio kao i Rochambeau. Žene 
su i starci po selima dobro upućeni, najpripravnije 
mu daju naputke — Hardy tri sedmice luta u krugu, 
na kraju je iznemogao i satrven od groznice stigao 
do Verettesa, odakle je započeo svoju hajku, a da 
nigdje nije naišao na trag Toussaintu. 

Toussaint je dotle natrag osvojio tvrđavu Marme¬ 
lade, gdje je sakrio čitava skladišta oružja. Njim je 
naoružao miliciju. 

Njegova je energija neslomljena, njegov gromki 
glas dopire i u posljednji kutić te zaplašene zemlje, 
koja gori. Na njegov se poklik »sloboda ili smrt« 
svuda bude bivši robovi. Narod ustaje, da srne u po¬ 
sljednji juriš. 


TOUSSAINTOVA TRAGEDIJA 

Veći dio prve ekspedicione vojske leži pod žar¬ 
kom zemljom San Dominga, To su vojnici, koje je 
Napoleon vodio od pobjede do pobjede, a pred ba¬ 
junetama se crnaca slomila njihova snaga. Leclerc 
sav u strahu jedva čeka, kad će stići pojačanja. Malo 
po malo počinje u svojim izvještajima priznavati 
istinu ... da je ta zemlja pravi pakao, koji proždire 
ljude, a i on sam teško svladava napore i groznicu. 
Ali Napoleon ostaje tvrda srca, kori nesposobnoga 
generala. Goni ga, da bude energičan, da postupa bez 
ikakvog obzira, da se posluži izdajstvom i varkom, 
savjetuje mu, da se lati bilo kakvog sredstva. 

»Ja želim, da s ramena crnaca nestane epauleta!« 

Sav se pjeni od bijesa, povrijeđena mu je vojnička 
čast. Toussainta nazivlje razbojnikom, a njegove voj¬ 
nike hajducima i skitnicama. 

Leclerc međutim stoji nemoćan na rubu toga pakla 
i smrvljen mora da gleda, kako crni seljaci ostavljaju 

kuću i kućište, čim se pojave francuske čete, ali čas 
zatim iz zasjede kose vatrom iznemogle mu vojnike. 
Narod je San Dominga shvatio, da je na kocki slo¬ 
boda. Toussaint upućuje letačima sav otok, da je 
francuska republika po drugim kolonijama krvavim 
nasiljem slobodne crnce sputala ropskim lancima i 
većim ih dijelom poklala. Na dnevnom su redu na¬ 
padaji iz zasjede, atentati, paleži. Stražama izvan 
tabora prijeti sigurna smrt. Fronta se toliko rastegla 
i ispretrgala, da polovicu četa trebaju samo za ču¬ 
vanje cesta i skladišta. A te im čete dakako nedo¬ 
staju u borbama, koje bez prestanka mrve francuske 
snage. 

Stoga Leclerc traži ponovo spasa u prokušanom 
sredstvu političkog zavaravanja, te mjesto granatama 
zasiplje narod i Toussaintove generale proglasima i 
obećanjima. 

Rochambeau šalje generalu Charlesu Belairu la¬ 
skavo pismo, kuša, ne bi li ga sklonuo na izdajstvo. 
Ali Belair je vjeran Toussaintu, odgovara, da je 
svome vojskovođi bio odan i u danima sreće, a po¬ 
gotovo će mu to biti u danima nesreće. Pismo je ge¬ 
nerala Rochambeaua hitno poslao Toussaintu, a pri¬ 
ložio mu i prijepis svog odgovora. Isto je to učinio i 
sa svim drugim pismima, koje su mu i dalje slali 
Francuzi, ali na njih nije više ni odgovarao. 

Ali Dessalines, Belairov poglavar, mučen zavišću 
nastoji, ne bi li toga hrabrog vojnika osumnjičio u 
očima vrhovnog zapovjednika. I on piše Toussaintu, 
optužuje Belaira, da je izdajica, da ne sluša njegove 
zapovijedi, da je usprkos strogoj zabrani stupio u 
veze s neprijateljskim generalom Rochambeauom. Na 
koncu je stao tvrditi, da je ušao u trag Belairovim 
tajnim pripremama: on će u zgodnom času sa svojim 
četama prebjeći neprijatelju. 

Optuženi se sada sa svoje strane pritužio, da ga 
Dessalines ponizuje i gdjegod može šikanira, te za¬ 
molio, da ga premjeste. Toussaint točno poznaje Be¬ 
lairov značaj, ne vjeruje Dessalinesovim objedama, 

pogotovo jer mu je Belair slao neotvorena francuska 
pisma. Belairu je povjerio drugo zapovjedništvo, 
samo da sačuva jedinstvo i slogu u crnačkoj vojsci, 
ono što je u ovim odlučnim časovima smatrao naj¬ 
važnijim. Sve je uredio tako, da ne povrijedi Be¬ 
laira. Ali ni ove nesuglasice ne krše Toussaintovu 
energiju. Mobilizirao je sve što je mogao, samo da 
pojača otpor. Toussaint je tvrdo provodio svoju 
osnovu: uništavao je neprijatelja napadajima i gro¬ 
znicom. Tada mu jednog dana donesoše pismo gene¬ 
rala Boudeta: generalni kapetan želi smjesta povesti 
pregovore, da što prije dokrajči ovaj rat, koji je za¬ 
pravo samo posljedica nesporazuma. 

Toussaint je generalu Boudetu zahvalio, što se dao 
na taj korak, ali na sadržaj se pisma nije ni osvrnuo. 
Njušio je, da dolazi razdoblje velikih kiša, a s njim 
i groznica. Sada može mimo čekati. 

Sedmicu je dana kasnije stiglo pismo, napisano 
Leclercovom rukom: generalni ga kapetan zaklinje u 
ime domovine, da učini kraj ratnim užasima. Isto¬ 
vremeno mu je pisao i general Fressinet, koji je pod 
Laveauxom služio u generalštabu vojske na San Do- 
mingu i bio Toussaintov prijatelj, trudeći se, da u 
njem rasprši sve sumnje u Leclercovo poštenje. 

Ali crni general ostaje čvrst i odgovara, da on 
nije kriv ovome ratu. 

»Ništa nije bilo lakše, nego li izbjeći tome klanju, 
tome pustošenju, tim žrtvama. Moj je položaj neuzdr- 
man i na bojištu i u srcu moga naroda. Čvrsto sam 
odlučio ili da pobijedim ili da slavno propanem. Ali 
ipak moram reći, da sam spreman prihvatiti mir, 
koji bi za mene bio častan i sazdan na temeljima 
pune ravnopravnosti.« 

Već pri početku ovih uvodnih pregovora sastao se 
general Cristophe posredstvom jednog dobrog prija¬ 
telja sa samim Leclercom, a rezultat je toga sastanka 
bio obećanje, da će crne pukovnije biti uvrštene u 
redove francuske vojske. Nakon toga se izdajstva 
Christophe sav u strahu uputio u Grande Riviere. 

Kad tamo nije našao Toussainta, pošao je u njegov 
glavni stan u Marmelade. Ni tu nije našao generala, 
koji se nalazio kod prednjih straža. Ali čim je čuo, 
da je došao Christophe, požurio se u tvrđavu. 

Christophe mu je stao bezazleno pričati o svome 
sastanku s Leclercom: 

»Francuz je sav očajan. Uvidio je, da je napravio 
veliku glupost, kaje se: Ja sam mu rekao, da je sam 
svemu kriv. Ali nije nikako htio popustiti, poslao je 
mene k tebi, zato sam i došao, da s tobom raspravim 
o prijedlozima za mir i primirje.« 

Christophe je govorio bez kraja i konca. Toussaint 
nije ništa odgovarao, pozorno ga slušao, kao da čeka, 
ne će li saznati nešto bitno. Ali Christophe je za 
tajio ono bitno, da je već naime izdao svoga prija¬ 
telja. , 1 

Toussaint se digao i oštrim pogledom promjeno 
Christophe-a od glave do pete. Došao je Dessalines 
i stao pripovijedati o nekakvoj pustolovini,^ koju je 
doživio na jednom izvidničkom pohodu. Ali kad je 
zagrmio Toussaint, prošla ga je dobra voljica. 

»Christophe, tko ti je dopustio, da stupiš u vezu s 
neprijateljem i da s njim pregovaraš? Ne ću d a ču¬ 
jem ni riječi isprike! Zabranjujem ti jednom zauvi¬ 
jek, da bez moje privole poduzmeš ma bilo što, što 
bi moglo pomrsiti moje račune. Varaš se, ako misliš, 
da ja ovisim o tvojoj milosti! U vojsci ima dosta za¬ 
služnih generala, koje bih mogao postaviti na tvoje 
mjesto. Tvoj se postupak kosi sa svakom disciplinom. 
Zapovijedam ti, da se smjesta vratiš k mojim pu¬ 
kovnijama. Ja ću prekosjutra pregledati tvoje čete.« 

Christophe je nijemo i nepomično saslušao te gorke 
riječi, a pred sam je odlazak neopazice stavio na 
Taussaintov stol jedno pismo. 

Bilo je to pismo od Leclerca. 

Toussaint ga je digao sa stola, neodlučno ga gle¬ 
dao. Ali nije ga otvorio, nego stao s Dessalinesom i 
drugim časnicima govoriti o idućoj navali. Pismo je 

iščezlo pod hrpom spisa, a pojavilo se slučajno tek 
prekosjutra. 

Toussaint ga pročita. Najprije se čudi, a onda raz¬ 
gnjevi, gnjev u njem izaziva aktivnost. Smjesta sa- 
zivlje ratno vijeće i izdaje strogi nalog, da generala 
Christophe-a smjesta pozovu u glavni stan. 

Christophe to odbija i izjavljuje, da su događaji 
jači nego njegove želje: kad se je vratio iz glavnog 
stana i stanovništvu Capa saopćio, da je sklopljen 
mir, vratilo se ono velikim dijelom u grad. On je 
međutim u ime Toussainta predao Francuzima po¬ 
dručje Limbe i Port Fran^ais. 

Sad su se javili i časnici različitih odsjeka i pri- 
tužili se glavnom stanu, da su prevareni i da očekuju 
naloge vrhovnog zapovjedništva. 

Toussaint se našao pred najtežom odlukom u svom 
životu. Njegov generalštab ne zna što da učini. Nitko 
ne može da shvati Christophe-ovo izdajstvo: on je 
razorio glavni grad San Dominga, Francuzima nanio 
najteže gubitke, progonio ih i napadao ljutom mr¬ 
žnjom, gdje je samo mogao. A sada je odjednom 
okrenuo vjerom, i to u času, kad je već bilo očito, 
da je uspjeh na njihovoj strani, kad je Francuze 
skršila groznica, epidemija i pobjeda crnaca. 

To je izdajstvo u svim časnicima izazvalo najveće 
ogorčenje. Vojnici se sakupili pred Toussaintovim ša¬ 
torom i uvjeravali ga, da su mu vjerni i odani. Redom 
prolaze ispred njega pukovnije, mašu puškama. Iz 
svake duše iskreno odjekuje poklik: »Smrt ili slo¬ 
boda, Toussaint je otac pobjede!« 

Ali kobne se vijesti gomilaju sa svih strana. Fran¬ 
cuzi su zaposjeli Momet. Dondon uskraćuje poslu¬ 
šnost Christophe-u, posada se bori. 

Tada se prenuo Toussaint. 

»Izdajstvo nas generala Christophe-a teško po¬ 
gađa. Ali ja znam, da će na moj poziv stotinu tisuća 
pohrliti pod moje zastave. Bog je s nama, narod je 
proti Francuzima. Idemo u borbu!« 

Sad je tek u crncima planuo pravi fanatizam. Om 
njuše da je kucnuo čas najveće opasnosti. Zaurlali 
su od' mržnje i želje za pobjedom. S četiri je tisuće 
vojnika pošao put Grande Riviere, gdje se nalazi sa¬ 
kriveno najveće skladište oružja i streljiva. Pet sto¬ 
tina je glasnika razaslao po zemlji, da opozove sve 
Christophe-ove naredbe i da mase pozove na borbu 
za obranu u Grande Riviere. Ti su glasnici zašli i na 
španjolsko područje, odmah se digao na noge sav 
narod, nagnuto sa svih strana kao povorka crnih 
mrava, da primi puške, baruta i olova. 

Leclerc se skamenio od čuda gledajući taj pokret. 
Napoleon postupa s njim nemilosrdno kao nikada 
prije. Ne da mu ni novaca, ni novih četa, ni hrane, a 
što je najgore ni lijekova! 

Vrag i sotona, sad mora da se nagodi s protivni¬ 
kom! Pokušao je sve, ali mu ne preostade drugo nego 
da popusti. Pisao je dakle Toussaintu: 

»Generale, okanimo se toga besmislenoga klanja. 
Ja Vam predlažem ovo: Vi ćete kao i prije ostati 
guverner i vrhovni zapovjednik kolonijalne vojske na 
San Domingu. Svi će Vaši časnici zadržati svoju čast. 
Ja ću ostati na San Domingu kao zastupnik francuske 
vlade i pripomoći u radu oko obnove zemlje. Kunem 
Vam se Bogom, da ću poštivati slobodu i samostal¬ 
nost naroda na San Domingu. 

Leclerc, generalni kapetan.« 

Sad mu tek odgovara Toussaint: 

»Generalni kapetane! Primam Vaše obećanje, da će 
biti zajamčena samostalnost mome narodu i nepro¬ 
mijenjeno stanje moje vojske. Što se pak mene tiče, 
ja se moram odreći svih časti. Ja se želim povući u 
privatni život i baviti se samo ratarstvom u Enneryju. 

Toussaint Louverture.« 

Sporazumjeli su se, da će se sastati na podnožju 
mornetskih brda, osam do devet milja ispred Capa. 

Ali već je Toussaintu doprlo do ušiju, kako Fran¬ 
cuzi svuda pričaju, da se on od straha pred general¬ 

nim kapetanom ne usuđuje doći u grad. Čim je to 
dočuo Toussaint, smjesta je odlučio, da još prije 
utanačenog roka pođe ravno u Cap. 

Pratio ga je sin Isaac, pukovnik Gabart, konja¬ 
nički kapetan Morisset, nekoliko pobočnika, viših ča¬ 
snika i eskadron dragona. Kad je ostavljao Marme¬ 
lade, donio mu je jedan časnik Leclercovo pismo, u 
kome mu ovaj javlja, da je između Francuske i En¬ 
gleske sklopljen mir. 

Predstraže su ga generala Fressineta dočekale sa 
svim vojničkim počastima, glazba je zasvirala po¬ 
zdravni marš, čete su stale na pozdrav, časnici izvukli 
sablje, zastave se spustile. Sam mu je Fressinet po¬ 
hitao ususret, zagrlio ga i sav se rastapao od veselja, 
što su se opet sastali. Četiri se sata zadržao u razgo¬ 
voru sa svojim starim prijateljem, a onda je zajedno 
s njim odjahao dalje u grad. 

Narod je jatimice istrčao pred grad i klicao mu 
kao ono za najsretnijih mu dana. 

Francuzi se snebivaju, a pogotovo general Leclerc, 
koji je toga dana objedovao na brodu kapetana Ma- 
gona, kad je Toussaint na čelu svoje pratnje, okružen 
golemim mnoštvom svijeta dojahao u Cap. U zgradi 
ga glavnoga stana dočekaše generali Hardy i Debelle, 
povedoše ga u veliku dvoranu za primanje. Pozdra¬ 
vljaju ga topovi s utvrda i ratnih brodova. Sav je 
narod ushićen, skuplja se pred kućom generalnog ka¬ 
petana, da pozdravi svoga poglavicu. Sve su sobe 
pune časnika i gradskih činovnika. Leclerc se požurio, 
teškom se mukom progurao kroz mnoštvo do sobe, u 
kojoj sjedi za stolom Toussaint s francuskim gene¬ 
ralima. Leclerc je blijed, lice mu upalo i mršavo. Bez 
riječi pruža ruke, a Toussaint ustaje. Obojica odilaze 
u drugu sobu. Francuz silom posadi crnca do sebe na 
divan i dugo ga promatra nijemo, ne može se snaći. 

To je dakle taj zagonetni muž, koga sav svijet na¬ 
ziva crnim Napoleonom. Njegova radost, koju je si¬ 
lom htio zatajiti, stade se pred tim tvrdim licem, 
duboko naboranim, snažno izbočenim čelom malo po 

malo pretvarati u tjeskobni strah. Nada se, da će ga 
spasiti njegova diplomacija. Već sluti, da toga muža 
ne će lako nadmudriti. 

Konačno se snašao. 

»Moram vam priznati, da se divim vašoj hrabrosti! 
Ja imam u vas neograničeno povjerenje. Naša će po¬ 
mirba pomoći ovoj bijednoj zemlji, da opet procvate. 
Mir, koji zahvaljujemo vama, osnovan na redu i spo¬ 
koj stvu, temeljima zadovoljstvu i slobodi svega svi¬ 
jeta, bit će nerazoriv.« 

Crnac sluša strpljivo i uljudno te fraze, ali prelazi 
preko njih, kao da ne znače ništa. On želi tome bi¬ 
jelcu čupave brade dokazati samo jedno: da doista 
ne poznaje straha. 

»Narod se San Dominga ne bi nikada opro Fran¬ 
cuskoj, da ste nam vi unaprijed najavili vaš dolazak. 
Naši bi topovi bili zagruvali, samo da pozdrave iza¬ 
slanika jedne velike vlasti, vaš bi dolazak bili uve¬ 
ličali svečani krijesovi mjesto garišta i ruševina na¬ 
ših gradova. Ta vi ste znali, da se ja nalazim u Santo 
Domingo, a imali ste dovoljno vremena, da me prije 
obavijestite. General vas je Christophe nekoliko puta 
zamolio, da pričekate, dok mene obavijesti o dolasku 
francuske flote. Vi ste mirne duše mogli udovoljiti 
toj molbi, a ne čitav narod natjerati u očaj i svoje 
čete izložiti našem oružju.« 

Leclerc morade progutati taj ukor. Progovorio je 
upravo poniznim glasom: 

»Ja se kao zet prvoga konzula i kao zapovjednik 
jednoga dijela francuske vojske nisam mogao poni¬ 
ziti pred jednim brigadnim generalom.« 

Toussaint međutim više cijeni razbor nego li pitanja 
etikete. 

»Ta vi ste čekali četiri dana, pa da ste pričekali 
još koji dan, od toga se zaista ne bi bila okrnjila 
vaša čast. Pogotovo kad vam je bila povjerena miro¬ 
ljubiva misija!« 

»Pravo vi govorite, danas to uviđam. Ali onda ni¬ 
sam bio gospodar nad samim sobom. Ali ostavimo 

prošlost, veselimo se miru. Vaš sin, vaši časnici, a 
isto tako moji generali i časnici neka budu svjedoci 
našem pomirenju.« 

Leclerc sam otvori vrata i pozove sve nazočne u 
dvorani, da dođu u sobu. 

»Gospodo, vi vidite, da sam pružio ruku guverneru 
San Dominga i da je stiščem od srca. Držeći ovu 
ruku, kunem se, da ću poštivati slobodu naroda na 
San Domingu i da ne ću dirati u organizaciju njegove 
vojske. Obećajem, da ću generale Belaira, Christo- 
phe-a i Verneta u njihovu položaju priznati u toj 
vojsci,« 

Tu ga prekide Toussaint: 

»Generalni kapetane, smijem li vas podsjetiti, da 
i mojem generalu Dessalinesu pripada pravo na isti 
postupak.« 

Kad je palo to ime, pocrvenio je Leclerc kao rak, 
energično zatresao glavom. Razljutio se. 

»Žalim, ali tu moram učiniti izuzetak. Svoje vojske 
ne mogu okaljati imenom toga čovjeka i moram vas 
zamoliti, da odustanete od toga zahtjeva.« 

Toussaint uze u ruku svoj šešir i nakloni se. 

»Generalni kapetane, i ja žalim, ali podnipošto ne 
mogu ostaviti na cjedilu moga najboljeg generala. Mi 
stojimo i padamo zajedno. Nema te sile na svijetu, 
koja bi me mogla prisiliti, da njega izdam.« 

Tjeskobna šutnja nastade u dvorani. Leclerc stade 
nervozno griskati usne, Boudet i Fressinet opominju 
ga oštrim riječima. 

»Neka bude, preuzimam i toga gospodina u fran¬ 
cusku vojsku. Jesmo li se dakle složili?« 

U tom trenu bane u sobu ljepušno crnče od kojih 
dvanaest godina i progura se kroz tu skupinu ljudi 
glasno vičući. To je Toussaintovo najmlađe dijete, 
koje je nakon dugih lutanja konačno našlo oca. Je¬ 
cajući bacilo se generalu u naručaj, a on ga privi ja 
nježno k sebi i cjeliva. Ne pušta ga više, prizor po¬ 
staje ganutljiv, uzveličava mir. 

Toussaint se još istoga dana vratio do predstraža 
generala Fressineta i prenoćio u njegovu taboru. 

Idući su mu dani bili možda najteži u svem životu: 
došao je čas rastanka od vjernih mu četa. Toussaint 
ne može da smogne riječi. Vojnici plaču. Dessalines 
i Belair dobili su nalog, da se s ostacima svojih pu¬ 
kovnija stave na službu Francuzima. 


Kad se Toussaint oprostio od četa i raspustio svoje 
pukovnije, ostavio je bez oklijevanja sve javne po¬ 
slove i iščeznuo na svojim oranicama u Enneryju. Tu 
je nekoliko mjeseci proživio kao otac obitelji, pri¬ 
vatnik, posve se odrekavši ostaloga svijeta. Euro¬ 
pljani, crnci, generali i časnici francuske vojske do¬ 
laze, da vide toga glasovitog muža, da se s njim po- 
razgovore. Sve ih on jednako prijazno prima i go¬ 
stoljubivo dočekuje. Bez straha i u miru živi ovdje u 
krugu svoje obitelji. Mnogo jaše i često obilazi neda¬ 
leku posadu, koja mu svaki put iskazuje vojničke po¬ 
časti. Sad je opet stari »papa« Toussaint. 

Leclercu su napori od ratovanja podrovali zdravlje, 
a groznica mu se uvukla u kosti. Stoga je pošao na 
otok La Tortue, sjeverno od Capa, da se tamo opo¬ 
ravi na svježem morskom zraku. Ali ispod zemlje 
prede mrežu nevidljivih spletaka, da što prije makne 
s puta mrskog, nepobijeđenog protivnika. Kod po¬ 
misli, da bi taj čovjek iz onoga svoga mira i osamlje- 
nosti jednog dana mogao opet osvanuti na površini, 
spopada ga drhtavica. Doklegod je on na životu, 
nema njemu mira, pošto poto — njega mora nestati. 
Ali budući da ne nalazi ništa, zbog čega bi ga mogao 
optužiti, posiže za izmišljotinama, sumnjičenjima, a 
na koncu kuje urote. 

Čim se Leclerc vratio u Cap, pritužio se kod Tous- 
sainta, da se u Plaisance neki kapetan po imenu 
Sylla još nije pokorio, da će ga oružjem na to pri¬ 
siliti. 

Toussaint mu odgovara, da bi po njegovu mišljenju 
bilo bolje, kad bi pokušao milom, ne bi li tvrdoglavca 
blagim riječima dozvao k pameti, mjesto da opet 
počne prolijevati krv i buniti narod. On će sam go¬ 
voriti sa Syllom i preuzeti posredničku ulogu. Tous- 
saintov je sin Placid predao odgovor svoga oca ge¬ 
neralu Dugua. Kod Leclerca je nastupila recidiva, pa 
se opet vratio na otok La Tortue. Ali generalni ka¬ 
petan ne htjede poslušati toga savjeta, nego naredi, 
da oružjem upokore Syllu, a ovaj se ogorčeno branio. 
Nakon teških je borba Francuzima pošlo za rukom, 
da ga izbace iz njegovih jako utvrđenih položaja. Na 
nesreću je Leclerc zagrezao u još težu pogrešku: 
dao je nalog, da crnački bataljun iz Gonai'vesa izvrši 
taj krvavi zadatak. Crnci su uskratili poslušnost. Ne 
će oni da se bore proti svome starom drugu, a kad 
Francuzi hoće da ih razoružaju, bježe s oružjem u 
šume. 

Leclerc optužuje Toussainta, da je samo on svojim 
rovarenjem izazvao tu pobunu. Toussaint mu hladno 
odgovara, drži li ga luđakom, da bi nastavio rat s 
jednim bataljunom, koji uopće i ne poznaje. 

Ovoga je puta odgovor nosio Isaac. Leclerc je s 
njim dugo razgovarao i svu krivnju za tu zbrku sva¬ 
lio na Dessalinesa, tvrdeći, da on odgovornost za Syl- 
lin otpor i pobunu četa u Gonaivesu baca na Tous¬ 
sainta. Da potkrijepi svoje tvrdnje pokazao je Isaacu 
neka Dessalinesova pisma, puna optužaba i podvala 
proti njegovu ocu. Zapravo je Dessalines slijepo oru¬ 
đe u rukama Francuza, a glavna mu je svrha, da pod 
koju mu drago cijenu uništi Toussainta. Od Napo- 
leona je stigao nalog: 

»Uhvatite mi toga razbojnika i pošaljite mi ga u 
Francusku sa svim njegovim ortacima!« 

A crnac Dessalines, koga je Toussaint podigao na 
čast generala, ta ništica, izmrcvareni Marron, kome 
je poklonio svoje povjerenje, koga je proti Leclerco- 
voj volji progurao u redove francuske vojske — taj 

je Dessalines izdao svoga prijatelja za par kubura, 
za počasnu sablju, za nekoliko stotina dukata! 

U odgovoru, koji je Isaac donio ocu, zahtijevao je 
Leclerc od njega, da kao dobar poznavalac mjesnih 
prilika bude pri ruci generalu Brunetu, kojega s če¬ 
tama šalje u Ennery. 

Još prije nego je Toussaint primio to pismo, doja¬ 
vili su mu iz Gonaivesa, da su dvije francuske fre¬ 
gate iskrcale čete i kako se pronosi glas, da će ga 
uhititi. Francuski časnici od posade u Enneryju, 
koji osuđuju Leclercovu podmuklu izdaju, potvrđuju 
mu, kako je jedan Leclercov pobočnik generalu Bru¬ 
netu donio nalog, da ga uhvate. Sa svih se strana 
gomilaju znakovi, da se sprema oluja. 

Toussaint je bio na čistu, što ga čeka. 

Sad znade, da propasti ne može izmaći. Okružio 
ga je svijet neprijatelja, koji jedva čeka, da ga ščepa 
za grkljan i odvuče na brod. Dok je bio mlad, pro- 
rekla mu je jedna vračara iz plemena Arada, da će 
umrijeti u Europi. U svom se praznovjerju stoga 
uvijek nećkao, da se popne na brod. 

Smjesta je pošao u Gonaives, da se sastane sa ge¬ 
neralom Brune tom. Francuski vojnici u Enneryju, 
okrenuli su mu mrko leđa. 

Jednu ga milju iza Enneryja dostiže glasnik gene¬ 
rala Bruneta, noseći mu poziv na svečanost, koju će 
u Gonaivesu prirediti u čast njemu i njegovoj obi¬ 
telji. Toussaint ga je prozreo. Otkrio je zamku, po¬ 
zna on mjesta gdje hoće da ga uvrebaju. Kako li su 
glupi! Ali bezbrižno je nastavio put. Na posjedu se 
Georges sastao s generalom Brunetom. A ovaj se 
iznenada, tako reći usred rečenice, stade ispričavati 
i iziđe iz sobe. 

Malo je časaka iza toga unišlo u sobu deset ča¬ 
snika s golim mačem u ruci. 

Toussaint skoči na noge i trgnu iz korica svoju 
staru sablju, odlučivši da što krvavije obrani svoj 
život. Pukovnik, koji je bio na čelu toj rulji, pođe 
prema njemu. 


204 


»Generale, mi vas ne kanimo usmrtiti — naša za¬ 
povijed glasi samo, da vas moramo uhititi«. 

Vojska je zaposjela sav put od posjeda Georges do 
Gonaivesa. Nikoga ne pušta ni blizu. Oko ponoći 
ga odvode na fregatu »Creole«. Stigavši u luku pred 
Capom premještaju ga na brod, koji nosi jedino nje¬ 
ga dostojno i dolično mu ime — »Heros«. Na palubi 
mu se baca u naručaj plačući najmlađi sin. 

Placida su uhitili sjutradan i ukrcali na brod. 

Isaac je ostao u Enneryju, sav u strahu svu noć 
čeka, kad će se vratiti otac. Oko sedme izjutra izne¬ 
nada zapraskaše hici. Digla se vika, krika, jauk. 
Isaac skoči do vrata: seljaci, služinčad, žene, djeca 
bježe kao da su podivljali, a gone ih francuski voj¬ 
nici s nataknutim bodom. Neki mladi crnac nahrupi 
u kuću i zaklinje Isaaca, da bježi. Ali Isaac je od¬ 
više nalik na svoga oca. U tili je čas pomislio, da 
su mu ubili oca; sada ne će ni on da uzmakne. Pono¬ 
sno, uzdignute glave čeka, kad će i njega stići zla 
kob. Domala eto u kuću jednog časnika s četvoricom 
grenadira, lišiše ga slobode. 

Kapetan mu Pesquidou dobacuje, kako je dobio 
nalog, da uhiti njega i sve članove obitelji. 

Vojnici međutim stadoše pljačkati po kući. Razbi¬ 
jaju ormare, grabe novac, nakit, vrednote, sve, što 
im pada u šake. Pocijepali su namještaj, a na koncu 
zapalili lijepu kuću. Svezali su gospođu Louverture, 
njene rođakinje, nekoliko sluškinja i svu obitelj od¬ 
veli pod jakom vojničkom pratnjom. Velikodušno su 
im dopustili, da ponesu najnužniju odjeću i rublje. 
Trećeg su dana svi bili na okupu na palubi »He- 
rosa«. 

15. lipnja 1802. podiže brod sidra i nakon rekordne 
vožnje, koja je potrajala samo dvadeset i šest dana, 
pristane u Brestu. Sav se grad zgrnuo na obali, da 
pozdravi crnoga Napoleona, junaka sa San Dominga. 

* 


205 







Sad ga napokon Napoleon ima u svojim šakama. 
Više ga ne pušta. Ministarstvo je za mornaricu 
donijelo odluku o njegovoj sudbini. 

»Toussaint ima privremeno ostati zatvoren u tvr¬ 
đavi Brest, pod najstrožom stražom. Svoga slugu 
Mars Plaisira smije zadržati. 

Placid odlazi u Bel Išle en Mer — u internaciju. 
Drugo dvoje djece, gospođa Toussaint, obje rođa¬ 
kinje i njihove sluškinje imadu brodom biti preve¬ 
zene u Bajonne, gdje će biti internirane«. 

Malo je dana kasnije pala odluka i o crncu. 

»Konzuli republike naređuju, da se Toussaint 
Louverture ima otpremiti u Fort Joux na švicarskoj 
granici, gdje će ostati zatvoren. Njegov ga sluga 
smije pratiti«. 

Toussaint se zauvijek oprostio od svoje obitelji. 
Kapetanu je zahvalio na svim uslugama, koje mu je 
iskazao na posljednjem mu putovanju. Pun dosto¬ 
janstva sjeo je u čamac, koji će ga odvesti u zemlju 
njegove propasti. Ni na što se nije potužio ni ciglom 
riječju. 

Napoleonovu su zapovijed smjesta izvršili. 17. 
kolovoza već su Toussainta doveli u Pariš i zatvo¬ 
rili u državnu tamnicu Temple. Sjutradan je zapo¬ 
čeo dugi put u kolima na jug Francuske. Pratila ih je 
četa oružnika, koje su u tu svrhu naročito izabrali. 
Ispred njih je jaka izvidnica, koja je pripremala u 
pojedinim mjestima podesno noćište, a uz cestu po¬ 
stavljala straže, koje nikoga nisu puštale blizu. Sve 
su to bile mjere opreza, kakvim su se drukčije slu¬ 
žili samo prilikom prijevoza najopasnijih političkih 
zločinaca. Ali Napoleon ima dosta razloga, da se 
boji. Vandeja se opet digla na oružje, ustaše vre¬ 
baju samo priliku, da vladi nanesu kakvu štetu. Sve 
je međutim prošlo bez ikakve upadice. Nakon tri su 
sedmice stigli na odredište. 

Fort Joux je jedna od najstrašnijih tamnica u svoj 
Francuskoj. Sa svih ga strana okružuju planine po¬ 
krivene vječnim snijegom. Osam mjeseci u godini 

leži bez tračka sunca u ledenoj sjeni. To je srednjo¬ 
vjekovna tvrđava, zidine joj metar debele, na sve 
strane goleme kule, bedemi, jarci, podzemni hodnici 
i kazemate. A za Toussainta su tu izabrali naj¬ 
tamniju ćeliju, vlažnu, pljesnivu rupu. Niska je, da 
ovisok čovjek udara glavom o strop, a u kutu pri 
vrhu prozorčić s rešetkama, zazidan do polovice, 
tako da u toj prostoriji vlada vječni sumrak, a prije 
zapada sunca i taj prozorčić zatrpaju debelim da¬ 
skama. Napoleon redom iznalazi sve nove i okrut¬ 
nije mjere, a tamničari radosno izvršuju njegove na¬ 
loge, ponizuju uznika, muče ga, ne daju mu mira ni 
danju ni noću. Staroga su zapovjednika tvrđave pre¬ 
mjestili, mjesto njega poslali nekog mladog, drskog 
oružničkog časnika, koji ne samo što se sav zanio 
važnošću svoga zadatka, nego je upravo potaknut 
time sve vladine naredbe, koje su same po sebi bile 
okrutne, znatno pooštrio i dotjerao do nečovječno- 
sti. 

Toussaint je starac, crnac, navikao na jarko sunce, 
tropsku klimu, na život pod vedrim nebom, na ne¬ 
prestano gibanje i rad. A u Fort Jouxu se živa u 
termometru po nekoliko sedmica ne diže iznad tri¬ 
deset stupanja ispod ništice. Svuda naokolo prava 
polarna pustoš sa snijegom, ledom, klisurama i sa¬ 
mim sniježnim vrhovima, a kad navale oluje, za- 
dršću i zidine te jake tvrđave. 

Za vrijeme svega tamnovanja nisu Toussainta ni 
na čas pustili iz mračne mu ćelije, da se malo osvježi 
na zraku. Svake noći dolaze tamničari u njegovu 
ćeliju, bude ga iza sna, prekopavaju mu ležište, pre¬ 
tražuju mu odjeću, redom su mu oduzeli sve, što mu 
je još ostalo, i sat, i britvu, džepne rupce, a na kraju 
i vojničku mu odoru. Postupaju s njim gore nego sa 
zločincem, pred očima im lebdi samo jedna svrha: 
da udovolje Napoleonovoj osveti, ne bi li tako sami 
stekli što veću nagradu. 

Na koncu su mu oteli i jedino još stvorenje, koje 
je s njim došlo iz domovine i s kojim se mogao spo- 

razumijevati na svom materinjem jeziku, odveli su 
mu vjernoga slugu Mars Plaisira. 

Sad je ostao posve sam, bez ikakve zaštite izru¬ 
čen mržnji bijelaca, koji iz dana u dan iznalaze u 
svojoj živinskoj dosjetljivosti sve teže muke. Napo- 
leon je dao potajno nadzirati stražare i zapovjednika 
tvrđave. Taj je čovjek njegovo oruđe, gotovo svakog 
mu dana mora slati izvještaj. Tajanstvene osobe ku¬ 
šaju, ne bi li izbavile crnca. Jedan se prerušio u sve¬ 
ćenika, uz pomoć mita prodro sve do njegove ćelije. 
Jednog je dana k zapovjedniku tvrđave došao neki 
luđak i zatražio od njega ključeve Toussaintove će¬ 
lije, da ga proglasi kraljem Vandeje. Tri su crnca 
uhvatili u Marseille. Slučajno su svi rodom sa San 
Dominga. Ništa im ne pomaže, ni nijekanje, ni za¬ 
klinjanje — i njih su zatvorili u Fort Joux i pomno 
promatrali. 

Napoleona kao da je spopalo ludilo. Posadu u 
tvrđavi neprestano mijenjaju. Činovnici se natječu, 
koji će biti okrutniji. Smanjuju crncu obroke riže i 
krumpira, ne daju mu drva, oduzimlju mu i rublje. 
Strpali su ga u prostu uzničku odjeću. 

Crnac sve to podnosi. Nebeskom strpljivošću 
snosi okrutne i rafinirane pakosti svoga neprijatelja, 
koga spopada strah, da bi mu sa svojom tajnom mo¬ 
gao umaknuti u grob. 

Silom bi mu htio izmamiti tajnu o njegovoj politici 
s Engleskom, s Amerikom, tajnu o skrovištu njegova 
blaga. Stoga šalje na koncu u Fort Joux svoga po¬ 
bočnika, mudrog i slijepo mu odanog generala Caffa- 
rellija. Na put ga je poslao s vrlo jasnim uputama. 

»Razapnite ga na muke, i moralno i tjelesno. Pri¬ 
jetite, laskajte, obećavajte — svako mi je sredstvo 
dobro došlo. Samo ispitajte, što misli, što znade, 
čemu se nada. Iščupajte mu iz duše tajnu njegove 
moći!« 

Do Toussainta je Napoleonu bilo više stalo nego 
li do čitave kolonije. Tamo je sve bilo naopako; 
pukovnije, koje su umirale na San Domingu, nisu mu 
ni u najtvrđem snu dale mira. 

Strašna pomisao, da na svijetu živi čovjek, koji 
mu je nanio najteže poraze, koji je to mogao, a da 
se sam nije smio ni maknuti u svojoj tamnici, koji mu 
se i umirući još ruga, jedan crnac, životinja, analfa¬ 
bet, i da ta crna tikva prkosi njemu, najvećem mužu 
u svjetskoj povijesti, njemu, Napoleonu, pred kim 
strepi sav svijet! — Kad je Napoleon čitao izvještaje 
generala Leclerca i svoje sestre, navalila mu je pjena 
na usta — već su se pobojali, da će šenuti umom, A 
Engleska se gradila, kao da ne zna, da je svršio rat 
— svakog je dana plijenila brodove, posvuda je na¬ 
ilazio na britanski otpor. Što je najgore, toga crnca 
nije smio ni smaknuti. Vojvoda od Enghiena, to je 
bila druga stvar. On je bio glupan, neinteresantan 
čovjek, idealist. Ali ovaj je crni Napoleon zavrtio 
glavom novinstvu, čitave su stupce donosili o njemu. 
Svagdje se pojavljivao. Njegova je sjena lebdjela nad 
San Domingom i proždirala koloniju zajedno s nje¬ 
govim vojnicima. 

Caffarelli mora s njim obračunati. 

Napoleon je pozvonio. 

»Neka dođe Caffarelli — smjesta, spreman za 
put!« 

Pola sata kasnije stoji pred njim Caffarelli u mo¬ 
droj bojnoj odjeći, ostruge, mač, kubure, plašt i kožne 
dokoljenice. Onizak, mršav čovjek, na stotinu mu 
se metara vidi, da je Talijan. Nalik je na karikaturu 
Napoleona, blijed, oštra nosa, uskih usana, crnih 
pasjih očiju, koje posute žućkastim točkicama u 
dubini, u mraku fosforesciraju. On je uhoda, splet¬ 
kar, nadzire redarstvo, Fouche-u baca klipove pod 
noge, briše s lica zemlje kurire zajedno s njihovim 
tajnim spisima. Kad mu Napoleon povjerava neki 
veliki zadatak, govori mu »ti«. 

Tada uvijek govore samo talijanski, a vjerni je 
sluga odmah spreman na sve, smjesta njuška, da 
uhvati trag, i juri. 

Caffarelli dugo stoji sav ukočen i zirka u sumrak 
iznad pisaćeg stola, iza kojeg se kao iščarao veliki 
obraz njegova gospodara. 

»Dobro, da si došao — pročitaj ova pisma . . « 

Caffarelli je sjeo do prozora. Krv mu se sledila u 
žilama. To su posljednji Leclercovi izvještaji sa San 
Dominga. Kuga, kolera, žuta groznica. 

»Peta je satnija treće pješačke pukovnije za vri¬ 
jeme čitanja dnevne zapovijedi na vježbalištu sva 
popadala. Tri stotine i šest vojnika valjalo se po 
zemlji i trzalo u grčevima, a mnogi su se međusobno 
izranili vlastitim oružjem. Nema više ni toliko voj¬ 
nika, da bih mogao pokopati mrtvace. Kopamo ve¬ 
like jame, posipljemo ih vapnom i bacamo u njih 
mrtva tjelesa. Čaglji ih noću iskapaju i izvlače. Mor¬ 
ski psi ne će više da žderu mrtvace. Kao da plešu 
po luci na valovima. Kiša bez prestanka pljušti. Crnci 
se množe kao gamad, premda svakog dana dajem 
postrijeljati jednu i do dvije tisuće. I ja sam teško 
bolestan . . .« 

Caffarelli je sav pozelenjeo. Raskolačio je oči i 
stao tražiti Napoleonovo lice, ne bi li otkrio, kako 
se to njega dojmilo. 

»Ta ne kani valjda mene poslati u taj pakao? — 
Zar sam mu nešto skrivio? Što da mu odgovo¬ 
rim -?« 

Ali Napoleon je glavu zakopao među ruke, stao 
stenjati, škrgutati zubima, prstima čupati kosu. 

Nešto je promrmljao stisnutih vilica. 

»Taj crnac — ta životinja još živi — u njem se 
krije neka čarobna moć. — Caffarelli — ti moraš 
poći onamo . . .« 

Talijan se stresao sav od straha — dakle ipak — 
kukavica je naime kao što je kukavica i svako pse¬ 
to — žuta groznica — kuga — kolera. 

Jedva smaže riječi: 

»Na San Domingo???« 

Napoleon kanda nije zamijetio straha u glasu 
svoga prijatelja. 

»Ne, tamo bih i ja sam stigao već prekasno — ti 
ćeš otići do toga crnca — u Fort Joux — ižmiči iz 
njega dušu, razvali mu čeljusti, iščupaj mu srce. 
Zgnječi ga, da mu ni kap žuči ne ostane u drobu — 

ti moraš saznati što je utanačio s Englezima. Iza 
svega se toga krije samo London« — rukom je 
ploštimice lupio po Leclercovoj pošti. — »Oni su mi 
zamutili tu kašu — četrdeset tisuća vojnika leži 
tamo dolje u grobu« — stao je vikati, da je Caffa¬ 
relli ustuknuo. »Četrdeset tisuća! Čovječe, razumiješ 
li ti, što to znači? Sve sami junaci, kršni momci kao 
divovi, zdrave korenike, koji su u šezdeset bitaka za 
me krvarili, a sada su mrtvi, izgubljeni. A ja ću ih 
trebati, možda već sjutra, danas, tko bi ga znao, — 
taj crnac međutim sjedi u Jouxu, smije mi se i ždere 
moje »špagete« — spava na mojoj posteljini, grije se 
na mojim drvima — on ne smije umrijeti, ne nipo¬ 
što — saderi mu kožu s lubanje, istresi mu dušu — 
taj je gad zakopao svoje blago — deset milijuna u 
zlatu — ti mu ga moraš oteti. . . budi lukav, budi 
blag, budi surov, ti si svemu vješt — ne izilazi mi 
pred oči, dok sve ne saznaš!« 

Napoleon je zaplakao od bijesa i mržnje, suze mu 
se kotrljaju niz žute, brazdave obraze. Nalik je na 
mušičava starca. 

Caffarelliju je odlanulo. 

»Ti znaš, ja sam kadar učiniti sve — ako ti to za¬ 
tražiš. Ja ću mu nategnuti kosti — ako nešto zna, 
j a ću mu to izmamiti. Ali ako nam ništa ne rekne, 
što onda?« 

Napoleon je sav zapanjen izbuljio u nj oči. Na to 
nije ni pomislio. Praznovjeran je poput stare babe 
— taj crnac, utuvio je sebi u glavu — drma sudbi¬ 
nom bijelaca . . . 

»Idi i izvrši svoju dužnost — nema tu nikakvoga 
ako i ali!« 

Caffarelli ga pozdravi i ode. Nije mu nimalo ugod¬ 
no pri duši, kad misli na svoj zadatak, a još manje 
kad pomisli na Napoleona, koji mu se pričinja nada¬ 
sve čudan, bolestan, a možda i lud. Ali spremio se 
na put. Nije prošlo ni pola sata, kad su njegova kola 
stala drndati cestom put švicarske granice. 

* 

Zapovjednik tvrđave Joux sam vodi visokoga 
gosta do Toussaintove ćelije. Pogrbljeni se spuštaju 
niz rasklimane stube, prolaze hodnicima, kojima se 
provlači promaha, sa stijena se cijedi ledena voda, 
jednolično kaplje sa stalaktita na kamene ploče, to 
je jedini šum u toj mrtvoj tišini. 

Onda zaškrinuše zasuni, zaškljocaše brave, zacvi- 
liše stožeri. Zapovjednik ulazi prvi i zatuli u zagu¬ 
šljivi sumrak: 

»Ustaj — zar ne čuješ? —« 

Caffarelli ga zamoli, neka ga ostavi na samu s crn¬ 
cem. 

»Postavite dva stražara vani na hodniku — na 
najmanji šum neka smjesta uđu — puške neka na- 
biju i budu spremni na sve, neka nataknu bodove!« 

Pričekao je u mraku, dok nisu odjeknuli koraci 
straže, udarci potkovanih im cipela. Puške im zvek- 
nule, nakašljali se, Caffarelli je za sobom zatvorio 
vrata. 

Srce mu žestoko lupa, ništa ne vidi — nije li to 
on, ona sjena ispod prozora? Tamo se o zid naslo¬ 
nilo, stisnulo nešto, čovjek, velika vreća, životinja, 
što li. . . Caffarelli sabire snage, spotiče se o kvr- 
gasto kamenje, prilazi toj pojavi. — Tada se u 
uzniku stao buditi život, uzvinuo je svoj na smrt 
tužan pogled, uperio ga u generala, u njegovu čistu 
odjeću, stao razmišljati. Dugo razmišlja, nije li to 
možda samo san. Umornim pokretom ruke opipava 
obrijanu lubanju, protire oči. 

Smršavio je, kost i koža, duboke su mu brazde 
ispreorale crno-sivo lice, kao što bujice znadu ra¬ 
skoliti stijene. Iz tih su suznih jarugica izrasle bijele 
dlake nalik na bodljike. Od njega se širi smrad, 
kao da je već strvina. Caffarelliju se smučilo, odvr- 
nuo se. 

Toussaint je zamahnuo rukom. Što mu znači taj 
pokret? Možda sažaljenje, ali svakako očaj. 

Generala u elegantnoj uniformi spopada tjeskoba, 
gotovo silom doziva sebi u pamet lik svoga gospo¬ 

dara, pred čijom ga okrutnošću prviput hvata jeza. 
Ali njegovoj se volji mora pokoriti, mora je izvršiti. 

»Dakle, Toussaint, vaše stanje kao da nije naj¬ 
bolje — znate li, tko sam ja? Dolazim od prvoga 
konzula, šalje me Napoleon. On očekuje, da ćete 
konačno sve priznati, a to je priznanje ujedno i ključ 
vašoj tamnici — ono će je otvoriti i vratiti vam 
slobodu. . .« 

Toussaint sluša pažljivo, ničim ne odaje, da su ga 
se dojmile te riječi, ni traga veselju ili nadi. Duboka 
mu se brazda zakopala među obrve. Napinje misli. 

»Ja sam visoko cijenio prvoga konzula, izvrstan 
je on general. Uvijek sam se trsio, da se povedem 
za njegovim primjerom. Na San Domingu je to po- 
nekada bilo prilično teško. Ali moj je uspjeh oprav¬ 
dao i moje, a konačno i njegove nade.« 

Jedva je dorekao ove riječi, iznenada ga je spopao 
strašan kašalj, svijao ga kao krpu. Visokoga je gosta 
međutim podišao djetinjski strah, da bi taj čovjek sa 
svojim tajnama iznenada njemu pred očima mogao 
izdahnuti dušu — uzvrtio se, traži malo vode, ali 
nema je. Dovikne vojniku, da donese bocu vode i 
čaše, jer i njemu je pozlilo. 

Toussaint se pomalo smirio. Rukom se hvata za 
srce, koje mu divlje lupa. Tihim glasom priča o 
udesu svoje zemlje, o neprestanim ratovima, poko¬ 
ljima, požarima, okrutnostima Španjolaca, Engleza, 
mulata. Vodi Caffarellija, pokazuje mu prizore ognje¬ 
noga pakla, čitavo razdoblje posljednjih dvanaest go¬ 
dina — crni Virgil vodič je bijelome Danteu. 

Riječi mu vraćaju snagu, uspomene bude život u 
starome lavu. Polako se diže sa stolice, pruža svoje 
izmoždeno lice ususret mutnom tračku dana, koji 
mu oči zasiplje svom svojom slomljenom svjetlošću. 

»Napoleon mi je krivo učinio — sve bi bilo druk¬ 
čije, da Leclerc nije tako nesposoban i podmukao 
čovjek. Napoleon je trebao reći samo jednu riječ, da 
će poslati flotu, da smo s Englezima sklopili mir, 
samo je trebao pokušati da nam prijateljski prizna 

naša prava — ja bih se bio zadovoljio, naše zemlje 
ne bi ta pogreška stajala tisuće i tisuće žrtava!« 

Caffarelli se jače zaogrnuo kabanicom, kao da je 
kroz te crne, smrdjive zidine iznenada produnuo le¬ 
den vjetar — bura smrti ili istine. Sav se stresao. 

»Slušajte, Toussaint, sve to, što vi pričate, ne će 
ni najmanje zanimati prvoga konzula. Ja hoću od 
vas da saznam nešto posve određeno, hoću da mi 
reknete, što ste vi utanačili s Engleskom, da li vam 
je Engleska u slučaju napadaja s francuske strane 
obećala poslati u pomoć vojsku i koliki broj. A onda 
mi odajte — gdje ste ostavili, ili bolje reći zakopali, 
vaše blago i zlato vaših gradova — razmislite dobro, 
što ćete mi odgovoriti, sjutra ću opet doći — zbo¬ 
gom —« 

General bježi, samo što se nije pobljuvao, cvokoću 
mu zubi. Da nije uhvatio groznicu? Ispio je litar 
kuhanog vina, da se opet oporavi. 

Sjutradan silazi Caffarelli ponovo u ćeliju, nalazi 
uznika kako sav dršće od studeni, guši ga kašalj, ne 
može ni ustati, a kamo li govoriti. 

Ali Napoleonov izaslanik ne štedi ni sebe ni njega. 
Iznova i to odlučnim riječima traži, da mu konačno 
prizna sva svoja zločinstva. Kad se Toussaint do¬ 
nekle pribrao, da se je mogao micati, izvukao je 
ispod jastuka modru bilježnicu i pružio je svome 
mučitelju. Jedva je čujnim glasom prošaptao: 

»Evo — uzmite — sve sam napisao, što želite 
znati. . .« 

Onda je pao nauznak, stao ga gušiti novi grč. Caf¬ 
farelli bježi sa svojim plijenom u svoju sobu i čita, 
čita sve do mraka. Ali već nakon prvih strana opaža, 
da se sadržaj te bilježnice u suštini svojoj posve 
slaže s onim, što mu je Toussaint jučer pričao o 
svojim ratnim pothvatima. 

Uza sve to je prijepis te bilježnice poslao Napo- 
leonu. Za taj je posao trebao dva dana. Zapovjednik 
mu je uostalom saopćio, da uznik čitava ta dva dana 
nije bio sposoban za preslušavanje. Trećeg se dana 

Caffarelli spremio na odlučnu navalu. Bez pozdrava, 
hladno i nasrtljivo izbacio je svoju posljednju kartu, 
stao prijetiti. 

»Evo, vraćam vam vašu bilježnicu. U njom ne na¬ 
lazim ni slova, koje bi moglo zanimati Napoleona. 
U njoj je od prvog do zadnjeg retka sve sama laž; 
sad vas molim, da mi konačno priznate istinu.« 

Sada kao da se prenuo Toussaint. Iz najskrovitijih 
mu je dubina provalila stara energija. Skočio je na 
noge. Glas mu grmi, posve je jasan. Caffarelli pre¬ 
strašeno uzmakne nekoliko koraka. Malo po malo 
mu sviće u mozgu, da pred njim stoji opasan pro¬ 
tivnik, stoga je na oprezu. 

»Što vi zapravo tražite od mene? S kojim me pra¬ 
vom proglašujete lašcem? Čemu onda dolazite ne¬ 
prestano k meni, kad sumnjate u moju iskrenost?« 

Caffarelli je ublažio donekle svoj glas, od prilike 
onako, kao da govori razdraženom djetetu. 

»Smijem li vam dozvati u pamet nekoliko točaka, 
koje su u prvom redu izazvale nezadovoljstvo naše 
vlade? Vi ste zastupnike vlade prognali iz zemlje ili 
zaveli, da uskrate poslušnost. Vi ste sakupili vojsku, 
na sve ste vojničke i građanske položaje ponamje- 
stili sebi odane ljude, nagomilali blaga, uredili 
upravu, čitav otok organizirali za obranu, pregova¬ 
rali s Englezima. Konačno ste proglasili ustav, sebe 
ste dali izabrati dosmrtnim guvernerom, što više pri¬ 
svojili ste sebi pravo, da sami sebi odredite nasljed¬ 
nika. Vi ste već uveli taj ustav, a onda tek naknadno 
poslali francuskoj vladi, da ga odobri. Ta sve su te 
mjere težile za određenom svrhom. Eto tu svrhu 
želim ja sada upoznati!« 

Caffarelli je pristupio bliže, radoznao, kakav će 
dojam proizvesti njegove riječi. Toussaint kao bez 
duše zuri u zid, pogled mu je bistar, prodire one zi¬ 
dine, kao da vidi svoju zemlju, kao da sluša o svojim 
djelima, ali sve izobličeno, osjeća im učinak, ali ne 
može da ih shvati. 

»Prije svega bih htio znati, o čemu ste s Englezima 
pregovarali i što ste utanačili? Recite mi sadržaj 
vaših ugovora, da konačno prijeđemo na samu stvar.« 

»Ja sam s Englezima pregovarao samo dvaput. 
Prviput, pošto sam ih pobijedio, ali u njihovim je 
rukama ostao još Port au Prince i Mole Saint Ni- 
colas, i to samo o roku ispražnjenja tih gradova i o 
njihovu odlasku. Drugi sam put pregovarao s gene¬ 
ralom Maitlandom o trgovini i brodarstvu. Englez je 
tražio, da s njim sklopim isključiv trgovački ugovor, 
namučio me do krvi, jer je htio da San Domingo po¬ 
stane britanski protektorat. Svakog me je dana na¬ 
pastovalo po deset njegovih agenata. Ja sam ih slao 
u različite sobe i puštao da me čekaju, a uvečer sam 
ih otjerao iz kuće. Najljepše je bilo, kad sam im odu¬ 
zeo dvadeset bačava baruta, jer mi je toga najviše 
nedostajalo, a po mome mišljenju, rat još nije bio 
dovršen. Guverner Jamajke i admiral engleske flote 
bio je strašno nezadovoljan s Maitlandom, prigova¬ 
rali su mu, da se je dao nasamariti od jednog crnca. 
Oni su prekršili sporazum i nedaleko od obale za¬ 
plijenili četiri lađe, koje su bile moje vlasništvo. Ja 
sam k engleskom admiralu poslao nekog Pannetiera, 
da mi izruči lađe, ali bez uspjeha. Konačno sam mu 
zaprijetio, da ću se pritužiti u Londonu, ako mi ne 
vrati moje vlasništvo . . .« 

Tu mu Caffarelli odsiječe riječ: 

»London! Eto to je ono — kako ste vi smjeli slati 
glasnike u London? Tko vam je dao pravo da pre¬ 
govarate s engleskim ministarstvom?« 

»Ja nisam nikada poslao u London nikakvog gla¬ 
snika, nisam nikada pisao u Englesku. Sve sam pre¬ 
govore vodio uz posredstvo američkog konzula u 
Port au Prince-u. Od Engleza nisam nikada primio 
ni najmanjeg dara, samo opremu za konja, a i to sam 
uzeo jedino zato, jer mi ju je osobno predao general 
Maitland. Američani su mi međutim prodali deset 
tisuća pušaka, stotinu bačava baruta, koje su kroz 
blokadu prokriomčarili u bačvama za brašno, a osim 
toga i šesnaest topova.« 

Caffarelli je uvidio, da ovako ne će postići ništa, 
taj je čovjek prezatucan i preoprezan. Preskočio je 
naprosto na drugi predmet. 

»Dobro, ostavimo Engleze. Vratimo se k ustavu. 
Vi ste San Domingo formalno otrgli od matice ze¬ 
mlje, proglasili se nezavisnim. Zato su s vama mogli 
postupati samo kao s buntovnikom. To valjda uvi¬ 
đate i sami?« 

»Uviđam, da sam tu donekle pogriješio. Ali — 
drukčije nisam mogao. Ustav je bio politička nu¬ 
žda —« kod ovih se riječi optuženik ironički pod- 
smjehnuo, »konačno i Napoleon nije učinio ništa 
drugo.« 

Caffarelli se lecnuo, kao da je dobio zaušnicu, iz- 
buljio oči u crnca, sav se zgranuo, kad se ovaj smje¬ 
škao i dalje, što više prkosno se podbočio. Što da 
mu na to odvrati? Ta s tim crncem ne može raspra¬ 
vljati o razlici između Francuske i San Dominga, 
između Napoleona i bivšega roba. 

Ali Caffarelli je prepreden kriminalist. Prezirnim 
zamahom ruke kao da je zabašurio tu drzovitost. 

»Recite vi meni, kuda su dospjele svote iz javnih 
blagajna, imutak gradova i banaka, kad je francu¬ 
ska vojska zaposjela otok?« 

Toussaint na prste nabraja pojedina mjesta, ozna¬ 
čuje svote i spominje, gdje su bile spremljene. Go¬ 
vorio je tako određeno i stvarno, te se doista činilo, 
da su njegovi navodi posve istiniti. 

»Uzmimo, da je to sve tako. Ali što je s vašim 
imutkom? Ta vi ste bili bogat čovjek? Vi ste imali 
veliku palaču u Capu, jednu u Saint Marcu, jednu 
u Mole Saint Nicolas, a sve su bile raskošno namje¬ 
štene. Vi ste imali barem deset posjeda i plantaža s 
tvornicama šećera, na veliko ste trgovali indigom, 
kavom i pamukom, s tim ste morali zaraditi mili¬ 
june. A gdje su ti milijuni?« 

Toussaint zaklima glavom. 

»Dragi gospodine, sve što sam imao ja i moja žena 
nije iznosilo ni dvjesta pedeset tisuća franaka, — a 
i taj je sav novac na paru predan generalu Leclercu, 

kad me je dao uhititi, i kad su njegovi vojnici moju 
kuću u Enneryju opljačkali i zapalili.« 

Gaffarelli izvuče na to iz džepa arak papira, ne¬ 
spretno ga razmota i stade čitati, ispitujući pogle¬ 
dom od časa do časa dojam, koji njegovo čitanje 
proizvodi na uznika. 

»Evo ovdje je napisano ovo: Vi ste naredili šesto¬ 
rici bivših robova, da sve blago, zlato, srebro, ko¬ 
vano i nekovano, biserje i dijamante, a i druge dra¬ 
gocjenosti zakopaju. To je bilo tik pred dolazak 
generala Rochambeaua. Tu su šestoricu crnaca ka¬ 
snije po vašem nalogu ustrijelili. Recite mi sada ime 
onoga čovjeka, koji je ubio tu šestoricu!« 

To je Toussainta razbjesnilo. Pokrio je uši dla¬ 
novima, zaurlikao, stao sipati neartikulirane, afričke 
glasove, to su bili prazvuci gnjeva i očaja. Nogama 
je stao udarati po kamenom podu, ustrčao se po 
ćeliji. Caffarelli ga slavodobitno prati pogledom. Na¬ 
pokon ga je skršio. 

»Nečuveno — to je podvala — glupost — samo 
šestoricu? Prije ste tvrdili, da sam dao poubijati 
dvadesetoricu. Znam ja to — prije mnogo sam go¬ 
dina postrojio moju gardu, redom se svaki pojedinac 
morao zakleti, da nikada ni od koga nije primio za¬ 
povijedi, da bilo koga strijelja, niti ljude, koji bi za¬ 
kapali neko blago, niti ikoga od mojih namještenika.« 

»Ali vi ste u Ameriku poslali novaca i dragocje¬ 
nosti na lađama. Pobočnik, koji je pratio taj tovar, 
bio je ustrijeljen. Toga ne možete poreći!« 

»To je istina, toga sam pobočnika dao ustrijeliti. 
Ali on je bio izdajica, od Engleza se dao podmititi. 
On nije nikada pratio nikakvu lađu, ja nisam ni¬ 
kada slao u Ameriku ni novaca ni blaga. Ja nemam 
bankovnog pologa ni u Engleskoj, ni u Americi, ni 
na Jamajci, nigdje na svijetu ne ćete naći ni cigle 
pare, koja bi pripadala meni ili kome od moje rod¬ 
bine. Već četiri godine nisam od republike primao 
ni moje generalske plaće! Nikada nisam dirao u dr¬ 
žavni novac, od svoga sam imutka plaćao, naoru¬ 
žavao i hranio sve svoje čete i namještenike. Imao 

sam i zemlje i stoke, ali nikakvih novaca. Ja sam 
pošteno radio i svaki moj posjed platio gotovim pa¬ 
rama.« 

Caffarelli je uvidio, da silom ne će moći ništa iz¬ 
vući iz toga čovjeka. Na svako je konkretno pitanje 
imao spreman određen, već unaprijed točno promi¬ 
šljen odgovor, ničim ga ne može smesti, pa ni pri¬ 
jetnjama. 

Sada je pokušao nategnuti druge žice, poslužiti se 
razlozima poštenjačine, ne bi li ga dirnuo u čast. 
Prekrstio ruke na grudima kao Napoleon i stao go¬ 
voriti onako s visoka: 

»Gledajte, Toussaint, sve to, što mi tu pričate, za¬ 
pravo je nevjerojatno. To se s vama nikako ne slaže. 
Vi ste velik general, crnac, prvi i jedini čovjek od 
vaše rase, o kome govori sav svijet. Vi ste stekli 
slavno ime, bili ste guverner, gotovo kralj u svojoj 
zemlji — a što je sada s vama? Ovdje čamite, ze- 
bete, zarobljenik ste, bez ikakve nade! Ali ipak vam 
moram naglasiti, da vaš položaj nije beznadan — 
naime — kako da vam to razjasnim? Vi biste se 
mogli opravdati, barem u moralnom smislu, mogli 
biste steći veliku slavu, ali morali biste naći toliko 
smionosti, da se okanite vašeg sistema laganja, u 
koji ste se posve zapleli, morali biste otvoreno pri¬ 
znati, da ste protjerali pouzdanike republike, jer su 
vam smetali kod provođenja vaših častohlepnih 
osnova. Da ste organizirali vojsku, uredili upravu, 
sklopili ugovore, nagomilali blaga, zalihama napunili 
arsenale i skladišta — da učvrstite svoju nezavisnost. 
Ovakvim biste priznanjem dokazali, da ste pravi ju¬ 
nak, popravili biste mnogu nepravdu — a da i ne 
spominjem: ja sam primio nalog, da vam smjesta 
olakšam položaj, čim bi nastupio taj slučaj.« 

Caffarelli čeka na odgovor. Dugo je čekao. Tous¬ 
saint je poniknuo glavom, zamislio se. Onda je kratko 
stresao glavom, kao da ne može shvatiti, što general 
zapravo od njega traži. 

»Ja ne mogu ništa poreći. Sve sam to činio, jer je 
samo tako moglo biti od koristi i za moju zemlju i 

za francusku republiku. Recite to prvome konzulu, 
uvjerite ga, da mu se ja iskreno divim i da sam mu 
odan. Ja od njega očekujem samo pravednost. Neka 
me pusti natrag u moju domovinu, da umrem u miru. 
Ništa drugo ne želim, nego da samo još jedamput 
vidim svoju ženu i svoju djecu. To je sve. Ja sam 
starac, zar mu ja mogu škoditi?« 

Caffarelli se raspričao još o koječemu, ali Tous¬ 
saint mu više ne odgovara, to smatra , da mu je 
ispod časti. 

Neobavljena se posla morao vratiti k Napoleonu. 

7. je travnja 1803. zarobljenik dotrpio svoje muke. 
U jedanaest ga je sati prije podne tamničar našao 
mrtva na stolici, čelo je prislonio uz hladnu peć. 
Pokopali su ga ispod crkve, gdje počivaju svi uznici 
Fort Jouxa. Njegova je groba nestalo, njegov su imu¬ 
tak razgrabili, od njega nam se nije sačuvala ni¬ 
kakva uspomena. 

Ali njegovo ime živi i dalje, ne samo na San Do- 
mingu, nego i u Africi. To dokazuje i ovo čudnovato 
pismo, koje je primio jedan oduševljeni štovatelj 
Toussainta iz Monrovije, glavnoga grada crnačke 
republike Liberije u Africi: 

»Mi, stanovnici ovoga dijela zemlje, smatramo to 
jedinstvenim slučajem, mogli bismo reći, što više i 
osvetom Providnosti, da je posljednji potomak di¬ 
nastije, koju je osnovao izdajica i ubojica velikoga 
Afričanina Toussainta Louverture-a, našao svoju 
smrt u zemlji crnaca i od ruke hrabrih Zulu-a«. 

Princa Louisa, nazvanoga Loulou, sina Napoleona 
III., ubili su crnci u Africi. On je bio posljednji iz¬ 
ravni potomak obitelji Bonaparte. 

RAT SE NASTAVLJA 


Čim je bio odstranjen najopasniji protivnik, čim 
je na obzorju nestalo broda »Herosa« s Toussain- 
tom i njegovom obitelju, skinuo je Leclerc masku, 
isprsio se i surovom silom zaskočio crnce. Za nje¬ 
govim su se primjerom smjesta nesmetano poveli svi 
farmeri, koji su ostali na otoku ili se vratili pod za¬ 
štitom francuskih bajuneta. Okrutnost, osveta, rasna 
mržnja slavila je pravo slavlje. U prvom su redu ra¬ 
zoružali sve radnike i seljake, bez razlike da li su 
bili crnci ili mulati. U kolovozu je 1802. Leclerc ja¬ 
vio ministru za mornaricu, da je već pokupio dva¬ 
deset tisuća pušaka, ali da ih se kod crnaca nalazi 
barem još toliko. Njih se mora dočepati pošto poto. 
Panduri su proturevolucije zaredali zemljom, od ko¬ 
libe do kolibe, prekopali svaki zakutak, tražili oru¬ 
žje. Starosjedioci su dobro znali, što znači ta mjera. 
Bolno su se spomenuli riječi, koje su im u svoje vri¬ 
jeme doviknuli Sonthonax i Toussaint, kad su im 
dijelili puške: 

»Evo vam vaše slobode! Tko vam oduzme ovu 
pušku, taj hoće da vas opet napravi robljem!« 

Kad je Toussaint postao guverner, prva mu je 
briga bila, da naoruža sve crnce. Neprestano im 
je tuvio u glavu, da njihova sloboda ovisi samo o 
njihovim puškama i bajunetama. Kad je pregledavao 
miliciju, pograbio je svoju pušku, digao je u vis i 
viknuo: — »To je naša sloboda!« 

Jedva što su počeli razoružavati narod, buknuli 
su prvi nemiri. Na zapadnom su dijelu otoka tek 
neka okružja predala puške. Najotpomiji su bili mu¬ 
lati, pogotovo kad su im prognali Rigauda — i njega 
su bacili u tamnicu u Fort Joux, gdje je čamio po¬ 
red svoga negdašnjega prijatelja Toussainta — oni 
su se latili stare svoje taktike, pobjegli u šume. Fran¬ 
cuzi su na to dali pozatvarati sve mulate, i naoru¬ 
žane i nenaoružane, koji su im se samo malo pričinili 
sumnjivi, u zatvoru su ih podvrgli kratkom preslu- 

sanju, a onda od reda postrijeljali- Tko je god u re¬ 
voluciji ili u borbama proti Leclercu igrao bilo ka¬ 
kvu ulogu, gubio je glavu. Umrijeti je morao svaki 
građanin, koji nije bio član narodne garde, ili kod 
koga su našli oružja i municije. 

Da u neku ruku opravdaju ovaj postupak, pro¬ 
glasili su pod kraj svibnja 1802. naredbu, da se prema 
pravilima Code Noira opet uvodi ropstvo i trgovanje 
crncima. Ta je naredba djelovala kao bomba: svi su 
crnci po farmama i tvornicama ostavili rad, stali 
držati noćne sastanke, nadglednici više nisu smjeli 
izići iz kuće, tražili su naoružanu zaštitu. Iz Fran¬ 
cuske su došla nova pojačanja, ali ona su proti cr¬ 
nim masama bila kao kap na usijani kamen. Gdje¬ 
god su se pojavili, napadali su ih iz zasjede, razoru¬ 
žali i kamenovali. Vladi se izmicalo tlo ispod noga. 
Zidove je dala oblijepiti novim naredbama, u kojima 
je na dugo i široko tumačila, da ropstvo postoji 
»amo tamo, gdje nikad nije bilo ukinuto. Ali sav je 
svijet znao, da je general Richepanse na Guadeloupu 
ustanak robova ugušio u strašnom moru krvi i naj- 
užasnijom okrutnošću proti crncima i mulatima pro¬ 
veo sve propise Code Noira. 

Sada više nijedan crnac nije vjerovao Francuzima, 
ta znali su, što ih čeka. A Francuzi i dalje trijebe 
crnu rasu na San Domingu. Kad su svladali prvi 
užas, probudile se iz ukočenosti u prvom redu cr¬ 
načke pukovnije. Poubijale su svoje bijele časnike i 
pobjegle u brda. Pridružili im se radnici s farma. 
Zemlja je opustjela, ali zato se šume i planine pre¬ 
tvorile u tvrđave i tabore. Pojavili se stari vođe, 
dijele oružje, organiziraju masu, vježbaju borce, gra¬ 
de utvrde. Rat je započeo iznova. Kao i prije ra- 
štrkali se ustaše po gorskim skrovištima, leže u za¬ 
sjedi po močvarama i guštarama, iza svakog grma, 
s drveća zviždukaju taneta, stijene ruše na smetene 
povorke neprijatelja. Za ratovanje im ne treba ni 
odjeće, ni cipela, ni šešira, ni zastava, ni opreme, ni 
zaliha. Glavno je da imaju pušaka i naboja, šaku 

krumpira i nešto banana. Danju spavaju pod vedrim 
nebom, po šikarama, u spiljama. Noću napadaju na 
francuske straže, pale im kuće, odgone stoku, dižu u 
zrak skladišta i bježe u pustoš. Iduće noći stvaraju 
se opet kao iz zemlje. Žene im donose naboja, koje 
su pokupovale kod francuskih vojnika ili ukrale po 
arsenalima. 

Ustaše ne prezaju ni pred čim. 

Zemljom se kao i negda ori njihov bojni poklik: 
»Radije u smrt nego u ropstvo!« i odjekuje svuda 
stostrukom jekom. 

Francuzi strijeljaju, vješaju, utapaju, pale i truju 
svakog crnca, koji im dopane šaka. Ali iz svakog 
mrtvaca kao da niču novi nemiri, novi prebjezi, novi 
buntovnici. Otpor proti Francuzima postaje prava 
zaraza, zahvaća i španjolski dio, svako najmanje 
selo, posljednju kolibu na sve strane. Glas se staroga 
crnca Toussainta ori opet s pećina, grmi iz oblaka, u 
sjeni šuma kao da se pojavljuje crvena perjanica na 
njegovu šeširu, iz rasplamsanih garišta posjeda kao 
da se diže njegova golema glava, kao da njegova 
ruka zaklinje one, koji su preostali na životu. Tous- 
saint vlada, Toussaint vodi, Toussaint goni svoj na¬ 
rod u borbu. 

25. kolovoza piše Leclerc u Pariš: 

»Ustanci traju i dalje, a u nekim pokrajinama po¬ 
primaju upravo opasan karakter. Otkrio sam urotu, 
koja obuhvaća sav otok. Ja ću imati mira tek onda, 
kad maknem sve crnce, koji su mi opasni. A takvih 
ima od prilike dvije tisuće. Samo što za te mjere 
nemam dovoljno vojske!« 

Leclerc srće naprijed, gazi sve zapreke, a sve že¬ 
šću bujicu živih nastoji da zabrtvi mrtvima. 

Strašno je svršio general Maurepas, koji se po¬ 
korio i vjerno pristao uz Francusku. Sav satrven 
učinkom francuskih mjera zamolio je, neka mu do¬ 
puste, da ostavi otok i da preseli u Francusku. Le¬ 
clerc ga je pozvao u Cap, gdje će primiti sve dalje 
upute. Maurepas je s čitavom svojom obitelju do- 

plovio na lađi. U luci su ga sa ženom i djecom bacili 
u more. Morski su ih psi raskidali na komade. 

Lamartiniere, hrabri branitelj tvrđave Crete a 
Pierrot, pao je žrtvom potajnom umorstvu. 

Kad je general Charles Belair prebjegao k usta¬ 
šama, postrijeljali su žene svih časnika od sedme 
kolonijalne pukovnije. Belaira i njegovu ženu uhvatili 
su Francuzi izdajstvom, oboje su stavili pred ratni 
sud. Generala su ustrijelili, a ženi mu odrubili glavu. 

Sad su stari Toussaintovi generali shvatili, da će 
domala i oni doći na red, da je čitava crna rasa 
osuđena na propast. Redom su svi pošli za svojim 
vojnicima u brda. Svi su pobjegli i postali ono, što 
su negda bili — Marroni. Clervaux, Petion, Dessa- 
lines, Christophe i bezbroj drugih, sve sami vrsni i 
smioni vojnici, okrenuli su oružje proti svojim tla- 
čiteljima. Crnci i mulati zaboravili su svoje staro 
neprijateljstvo. Svi su bili samo jedna rasa, svi za¬ 
dojeni samo jednom mržnjom. Ustanak je zahvatio 
sve zajedno. Na velikoj skupštini u tvrđavi Crete a 
Pierrot izabrali su Dessalinesa vrhovnim zapovjed¬ 
nikom starosjedilačkih četa. To je bilo u rujnu 1802., 
samo tri mjeseca nakon Toussaintova uhićenja. 

Dessalines, stari tigar, trgnuo je mač. Usta mu se 
pjene od bijesa. Ne traži više ni sna. Odriče se sva¬ 
kog počinka. Sve, što je bijelo, mora umrijeti. 

Između njihovih vojska bjesni rat bez poštede, rat 
na noževe, strahovito krvav. Ni Europljani ne zaosta¬ 
ju za Afričanima u divljaštvu i okrutnosti. Nikoga 
više ne izvode pred ratni sud. Dosta je jedna sumnjiva 
riječ, jedan mig, smrt je neminovna. Čitave gomile 
crnaca bacaju u more. U jednom su jedinom danu 
Francuzi znali poubijati na stratištu do poldrug ti¬ 
suće crnaca! A drugačije ne postupaju ni s mula- 
tima. 

General je Lacroix ostavio točne bilješke o po¬ 
sljednjim mjesecima francuskog gospodstva na San 
Domingu. U njima opisuje krvološtva, koja daleko 
nadilaze i same progone kršćana. 

»Kad je u rujnu 1802. Clervaux navalio na Cap, 
dao je Leclerc razoružati momčad jedne crnačke 
polubrigade, koja je šest puta bila brojem jača nego 
europske čete. Strpao ih je na brodove u luci. Mor¬ 
nare je spopao strah pred tim crnim jatom, a kad 
su malo zatim ustaše jurišem potisnuli Francuze s 
uzvisina oko grada i prodrli u unutrašnje utvrde, 
udarili su u viku, tresao ih užas. Mornarima na bro¬ 
dovima nije preostalo drugo, nego da i sami postanu 
živine, jer bi ih bili rastrgali crnci, koji su bijesno 
urličući i do ludila ushićeni pratili uspjehe napadača. 
Sve su crne vojnike, bilo ih je tisuću do tisuću i pet 
stotina, redom pobacali u more, gdje su ih proždrli 
morski psi.« 

Drugi pisac, po imenu Malenfant, također očevi¬ 
dac tih crnih dana i još cmijih djela, opisuje slične, 
još jezovitije prizore. 

»Francuzi su izmišljali svakog dana nove metode, 
da na San Domingu iskorjene crnu rasu. Strpali su 
crnce i mulate u skladišne prostorije lađa, zapalili u 
njima velike količine sumpora, i čekali, dok se svi 
uguše. More je izbacivalo mrtva tjelesa na obalu, 
čitave gomile, koje su okuživale zrak. Jedan je grof 
Noailles bio naročito dosjetljiv. Na Kubi je poku- 
povao čitava stada krvoločnih golemih pasa, iz¬ 
vježbao ih za lov na crnce i s tim mrcinama prire¬ 
đivao prave hajke na robove«. 

Ali sve to nije više moglo spasiti Francuza. 

Toussaintove su se slutnje ostvarile brže nego je 
to i on sam zamislio. Kao na zapovijed stvorio se 
veliki dušmanin, izniknuo iz tla San Dominga, raza¬ 
stro svoja sablasna krila nad glavama bijelih pu¬ 
kovnija: žuta groznica. 

S kišama se spustio kao mrtvački pokrov, s mora 
se rasprašio po gradovima, iz močvara se došuljao 
u tabore. Francuske je vojske nestajalo, kao što ne¬ 
staje snijega, kad kopni na suncu. Sva su pojačanja 
ginula bez traga, puške su im padale iz iznemoglih 
ruka. 

Leclercova su se pisma pretvorila u jednoličan 
krik očaja, svaki mu se pokušaj, da položaj poljepša 
izmišljotinama, iznakazio, izobličio u laž. 

»Našim gubicima više ne znam ni broja. Sama 
nam je bolest iz mjeseca u mjesec pokosila po tri 
tisuće vojnika. U mjesecu kolovozu i četiri tisuće. 
Bude li groznica jednakom snagom harala sve do 
kraja studenoga, propast će sva kolonija zajedno 
s francuskom vojskom. Ja bih do kraja siječnja tre¬ 
bao barem deset tisuća vojnika odjedamput, onda 
bih zemlju mogao spasiti za Francusku«. 

Žuta groznica, kolera i malarija prorijedila je re¬ 
dove vojske, toga ponosa Francuske i Napoleona, a 
u isti mah su se Leclercove potajne nade pretvorile 
u strah i sramotu: republikaše, lučonoše revolucije, 
krije zemlja San Dominga, koja sije samo smrt. Ali 
njihove žene i matere zure u krvnika očima, upa- 
ljenim od suza i mržnje, a nema te slave,^ koja bi 
mogla izbrisati tu ljagu, nadvikati krik užasa, što 
odjekuje svom Francuskom. 

Bonaparte ne može još da shvati, što se zbilo. 
Njegova su pisma surova kao udarci biča — »pomla¬ 
tite te razbojnike — crnoj kuži morate zatrti trag — 
crnim časnicima ne smije ostati ni spomena — poša¬ 
ljite mi sve ovamo, ja ću tim hajducima već rashla¬ 
diti mozak«. 

Generalni kapetan ne smaže više ni toliko snage, 
da mu odgovara. I njega je satrla bolest. I njemu 
je taj zrak zatrovao krv, i njega je shrvala groznica. 
Svuda oko njega padaju najbolji časnici njegova 
vodstva, koraci mu odjekuju usred mrtve tišine. 

Samo Paulina, najljepša žena Europe, kojoj je Ca- 
nova ovjekovječio tijelo u divnom kipu, nalazi užitaka 
na San Domingu. U nju ne dira ni smrt, ni bolest. 
Svake noći slavi novu pobjedu, priređuje nove sve¬ 
čanost^, to je za nju rat. Ispod palma, uz žale osvi¬ 
jetljenog mora, ispod velikih zvijezda žarkog pojasa 
pleše s generalima i mladim časnicima, koji se trude, 
da steknu njenu naklonost. A napolju vreba smrt. 

Paulina ostavlja grad, kad joj je u njem već sve do¬ 
sadilo, seli u svježi seoski zrak, kad se kuga raše- 
pirila po palačama, kao da je u njima gospodar smrt, 
a ne ona ili Leclerc ili njezin veliki brat Napoleon. 
Paulina se povlači u mramorni dvorac usred pre¬ 
krasnih šuma. U vrtu je sebi dala sagraditi kupelj 
iz crvenog porfira. Svake večeri pozivlje četu ča¬ 
snika k sebi na ples. 

Na početku kolovoza 1802. stiglo je u Cap pet 
tisuća svježih vojnika, a sredinom istoga mjeseca 
prispjelo je novo pojačanje, još dvije tisuće. Tih je 
sedam tisuća vojnika, koji su čili i zdravi, puni ži¬ 
votne radosti stupili na tlo San Dominga, u razdoblju 
od dvije sedmice do posljednjeg čovjeka podleglo 
epidemiji! Nemaju dovoljno ni liječnika ni lijekova, 
da bolesnicima barem olakšaju muke. Bolnice su već 
odavna pretijesne, bolesnike smještaju po barakama, 
leže na golom podu. Kiša lijeva dan i noć, krovovi 
su procurili. Tri su tisuće bolesnika izolirali na 
otoku La Tortue. Te su gomile mrtvaca prestali sa¬ 
hranjivati i s vojničkim počastima. Čitava brda 
mrtvih tjelesa bacaju u goleme rake, zagrću ih zem¬ 
ljom izmiješanom negašenim vapnom. U mjesecu je 
rujnu prispjelo iz Europe novih pet tisuća, nakon 
osam dana nije više nijedan od njih na životu. Voj¬ 
ska se raspada, podaje se piću, kartanju, skriva se 
po šumama. Svi su shvatili, da su samo kandidati 
smrti, u dokolici su htjeli dočekati konac toga pa¬ 
sjeg života. 

U razdoblju je od devet mjeseci ekspedicija izgu¬ 
bila u borbama i od bolesti 24.000 vojnika, 14 gene¬ 
rala, 1.500 časnika i 1.000 mornara. Pod konac je 
1802. ostalo na San Domingu tek nešto preko 2.000 
francuskih boraca, što ni izdaleka nije doteklo, da 
brani velika uporišta uz obalu, a kamo li da zapo- 
sjedne položaje i utvrde u unutrašnjosti otoka. Oni, 
što su ostali na životu ili slučajno ozdravili, bili su 
nalik na aveti upalih, šupljih obraza, jedva su mogli 
u ruci držati pušku. 

Ustaše su međutim uočili, da je sada kucnuo nji¬ 
hov čas — redom su natrag osvajali gradove. Na 
koncu su se Francuzi još za nevolju držali u Capu i 
Port au Prince-u. 

Rat je bjesnio i dalje. Sav je otok bio rasplam- 
tjeli, uzavreli vulkan. Sve, što je bilo sposobno za 
oružje, pa i same žene i djeca, sve je pregnulo, da 
sudjeluje u utakmici sa žutom groznicom, kako bi 
se što prije osvetilo Toussaintovim izdajicama. 

Da nesreća bude još teža, navijestili su Englezi 
Francuzima nanovo rat. Britanska je flota onemo¬ 
gućila svaku dopremu četa, streljiva i hrane. Bor¬ 
bama se i bolestima pridružila i glad. 

Leclerc nije više doživio konac svih tih strahota 
— umro je od kolere 2. studenoga 1802. Paulina je 
zajedno sa svojim sinčićem balzamirano mu mrtvo 
tijelo otpratila u Francusku. Napoleon je bio sav 
sretan, što mu se barem spasila njegova sestra, koju 
je nadasve ljubio. Ona je zaboravila i tu katastrofu 
i smrt svoga muža mnogo brže nego njen brat: Kad 
su mu nakon nekoliko godina predstavili jednog ča¬ 
snika, koji se između nekolicine rijetkih sretnika 
vratio u domovinu, problijedio je i zagledao se u 
toga čovjeka, kojem su pretrpljeni užasi skamenili 
crte lica, pričinio mu se kao neko strašilo — bez 
riječi se okrenuo i ostavio vježbalište. 

Poslije Leclercove su smrti vrhovno zapovjedni¬ 
štvo povjerili Rochambeauu, imenovali ga i gene¬ 
ralnim kapetanom. Sad mu se pružila prilika, da 
konačno podmiri svoje stare račune s crncima, da 
podvostručenim bjesnilom nastavi razorno djelo 
svoga prethodnika. On je još više nego li pokojni 
Leclerc bio uvjeren, da će mir i red uspostaviti na 
otoku tek onda, kad posvema istrijebi sve crnce i 
mulate. To su uvjerenje u njem još i više podjarivale 
kreolke, koje su se stalno vrzle oko njega i udvarale 
mu. Sada kao da je za bijedne crnce osvanuo sudnji 
dan, koji će sve živo strmoglaviti u ždrijelo pakla. 
Klanju nije bilo kraja. 

Ali ni Dessalines nije bio manje dosjetliv, poka¬ 
zao mu se dorasao. Sad je on zapovijedao otokom. 
U listopadu je 1803. na čelu vojske od 22.000 crnaca, 
koje je Engleska oskrbila velikim količinama izvr¬ 
snog oružja, stao opsijedati Port au Prince. Mjesec 
su se dana bez prestanka danju i noću redali divlji 
juriši. Branitelj grada, general Lavalet, morao ga 
je isprazniti, na lađama se povukao u Cap. Taj je 
grad sada ostao posljednje utočište velike vojske, 
on je negda prvi pao u njene ruke. 

Rochambeau, koji je Engleze mrzio gotovo jače 
nego crnce, znao je, što ga čeka. Utvrdio je što je 
bolje znao utvrde oko Capa, gonio sve, što je živo 
ostalo u Capu, da gradi nove opkope, rovove, 
utvrde. 

Ali pred paklenskom mržnjom i pobjedničkom 
voljom crnoga tigra nije bilo spasa. Bijesna je topov¬ 
ska vatra razarala i rušila položaj za položajem. 
Topovi crnaca nisu prestali gruvati ni danju ni noću, 
sve dok nisu sve pripremili za konačni juriš. 

I sam se Rochambeau zanio tom nadčovječnom 
hrabrošću i preziranjem smrti kod Afričana. Usred 
najžešće bojne vreve dao je iznenada zatrubiti u 
fanfare, poslao glasnike k Dessalinesu, da mu u 
znak priznanja preda bojnoga konja samoga gene¬ 
ralnog kapetana. 

Rochambeau je 19. studenoga 1803, položio oružje. 
S ostacima se ostataka svoje žalosne vojske, s nekih 
trista vojnika, ukrcao na brodove, koji su bili usi¬ 
dreni u luci. Ali Englezima nije izmaknuo. Na bijegu 
su ga dostigli, zarobili i internirali u Škotskoj. Kod 
izmjene zarobljenika vratio se u Francusku, a ka¬ 
snije je poginuo u bitci pod Leipzigom, Ostaci su 
francuske posade životarili još nekoliko godina u 
španjolskom dijelu otoka, ponajviše u Santo Do- 
mingu, ali ni oni nisu mogli zaustaviti bujicu udesa. 

Crnci su 1. srpnja 1804. proglasili republiku i pre¬ 
krstili svoj otok, davši mu prvobitno indijansko ime 
Haiti. Prvi je predsjednik bio Dessalines. On se po- 

veo za Napoleonovim primjerom i dao se kasnije 
okruniti carem, ali naskoro ga je ubila njegova tje¬ 
lesna garda zbog nečovječne mu okrutnosti. Nasli¬ 
jedio ga je Henri Christophe, negdašnji konobar; on 
se proglasio kraljem, a sav je novac zemlje utrošio 
za goleme građevine. Temelji jedne od tih piramida 
stoje još i danas: prava grdosija s četiri izbočine, 
koje odgovaraju stranama svijeta, s 365 prozora, ko¬ 
liko dana ima u godini. On je protivno od Dessalinesa 
bio blage ćudi, tek bolesne mašte. Kad je osjetio, 
da mu se približuje kraj života, — ustrijelio se. 

Istočni se dio otoka, pređašnje španjolsko podru¬ 
čje, otcijepio pod imenom Dominikanske republike. 
Prvi joj je predsjednik bio onaj mulat Petion, koji 
je razorio Crete a Pierrot, a kasnije je zavojštio na 
Henri Christophe-a, da mu preotme prvenstvo na 
otoku. Crnac je u tom krvavom ratu doduše pobi¬ 
jedio, ali nije mogao smrviti svoga takmaca. Poslije 
Christophe-ove se smrti Petion vratio na svoje 
mjesto. 

Čudni su ljudi i udesi progonili i dalje taj otok, 
koji se ni danas još nije pravo smirio, premda već 
odavna zbog blizine Panamskog kanala pripada u 
sferu vlasti Udruženih država. 

Duhovi Toussainta i Dessalinesa i njihovih crnih 
četa, koje tisućama leže u žarkoj zemlji Haitija, 
poput aveti lebde još uvijek nad plodnim nizinama 
i razrovanim gudurama, koje su u svojim provali¬ 
jama pokopale nade i osnove najvećih vojskovođa 
svih vremena — prizor je to jezovite dramatike u 
tragediji Europe i Francuske, koja je svoje najbolje 
sinove u borbi proti jednom crncu morala žrtvovati 
rasnoj mržnji svoga cara. 

KARL OTTEN 

Svjetski je rat strovalio sav svijet u bijedu. Nje¬ 
mački je narod morao u prvim godinama iza njega 
najjače osjetiti njegove posljedice. Pod dojmom svih 
tih strahota stvara Karl Otten, koji se rodio 29. srp¬ 
nja 1889., prva svoja znatnija djela. Izbor svoga gra¬ 
diva prilagođuje svojim dubokim osjećajima. U svom 
se književnom stvaranju ne ograničuje samo na jednu 
granu književnosti. On je pjesnik, pripovijedač, pi¬ 
sac romana i socijalno-filozofskih rasprava. Sva mu 
djela odišu težnjom, da prikaže borbu za sreću i 
pobjedu siromaha, ugnjetenih naroda i slojeva čo¬ 
vječanstva, bespravnog robija. Revolucionarni je pro¬ 
povjednik boljitka i osvita novog pravednijeg doba. 

Od glavnijih su mu djela spomena vrijedna ova: 
»Thronerhebung des Herzens« (1918.), »Der Sprung 
aus dem Fenster« (1919.), »Menschheitsdammerung«, 
»Neue Sachlichkeit in Roman und Novelle«, velika 
pjesma »Arbeiter«, »Priifung zur Reife« (1928.), »Die 
Verwaldung des Delphin«. 

U našem romanu »Der schwarze Napoleon« po- 
siže za povijesnim sadržajem i epičkim zanosom 
zaobljuje jedno povijesno razdoblje, u kojem je uda¬ 
ren temelj crnačkoj republici Haiti, koja još i danas 
postoji kao slobodna država. Uza svoga legendar¬ 
nog junaka, crnca Toussainta, iznosi historijski go¬ 
tovo posve vjerno i sva druga lica, koja su sudjelo¬ 
vala u toj jedinstvenoj borbi crnaca za svoju slobodu. 
Prikazuje jednu rijetko poznatu epizodu iz Napoleo- 
nova života, jedini mu neuspjeh na području kolo¬ 
nijalne politike. Ocrtava odjek francuske revolucije 

na jedan od tadanjih francuskih kolonijalnih posjeda, 
koji je jedini zaslugom genijalnog cnca Toussainta 
konačno ipak izvojštio slobodu u krvavoj borbi. Ona 
veća ideja, što je nikla u glavi toga crnca: oslobođe¬ 
nje čitave crnačke rase i njene pradomovine Afrike^ 
ostala je dakako neostvarena. Njom se i danas još 
zanose pojedini predstavnici crnaca, naročito u Ame¬ 
rici, ali sve kad bi se među njima pojavio i novi muž 
Toussaintove energije i umne veličine, našao bi se 
pred neostvarivim zadatkom. 

